
ih Janko, Žarko, Darko in Mežkianggašer iz Edne, 
sin Utuja, kvartet najpopularnejših tFridrglistov v 
galaksiji, je stal mirno. Hjihova drzaje metafizično 

Naročniki imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. Zadnjič, mamu jim! 
DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Pomladno televiziranje Konferenca na Sardiniji je najavila sejem IFA in povedala nekaj o TVjih. 18 
Deli - velikan sredi preobrazbe Obiskali smo Dellovo sestavljalnico PCjev v deželi Boleka in Loleka. 20 

Ubijalci iz daljave /zid ostrostrelske igre smo izkoristili za vedež o natančnem ubijanju. 27 
Šet je renčeča pokveka na poti do junaštva. Sesekljanje, raznešenje in razudenje je obvezno. 30 
Trio prvakov 7rije prvovrstni androidni mobilniki se borijo za tvojo dlan. Kateri je tanajboljšejši? 62 
Evolucija viroz Zboleti ni fino, a nekatere še bolj prizadene, ko se zdravje skrha računalu. 64 


Minitestisi Preizkusili smo troje zanimivosti: pametno uro, utripajočo žur mašino in 3D-zaslon. 69 
Kovinski šarmer /ron Man ponovno leta po kinih, mi pa tega superjunaka globlje predstavimo. IH 
Bogovi so padli čez lužo V črnofantazijskem romanu čakajo lačna mednožja. Zdaj te zanima. 

EAZ GM 


Ne lastim si senatorske freguent flyer kartice, 
ampak nekaj izkušenj z letalskim potniškim 
prometom vseeno imam. Do nedavnega nobe- 
ne negativne, recimo odpovedanega leta, ne- 
prispele prtljage ali strašljivih peripetij nad 
oblaki. A ondan sem vseeno pridobil nov izku- 
stveni nivo, pri čemer sem imel na kraju več 
sreče kot pameti. Ko sem se vračal s Sardini- 
je, so mi pametni Žermani namesto direktne 
povezave s Trstom rezervirali okoliritno turo 
prek Rima i Minkena. V bavarski prestolnici 
sva imela s stanovskim kolegom tri ure časa, 
ki sva ga tako kakovostno zabijala v škotski 
hamburekovalnici in z gledanjem eksotičnih 
last minute ponudb, da sva letalo kratkomalo 
zamudila. 

Seveda so bili krivi vsi ostali, od turške tamili- 
Je, ki je naredila zastoj na rentgenu, do tretje- 
razrednosti Adrie, ki parkira avion na obronku 
letališča, zaradi česar se moraš tja četrt ure ci- 
jaziti z avtobusom, namesto da bi po tunelčku 
odšetal direktno na tiča. A kot nama je razložil 
Luft Hans na zaprtih gatah, so naju trikrat mi- 
krofonično in megafonično pozivali (kar je gle- 
de na izgovorjavo imen letališkega ozvočenja 
itak neplodno), zdaj pa je bus odpeljal. S tem, 
da je bilo to sicer pol ure pred letom, vendar 
petnajst minut po času za vkrcanje. Če bi bili 
na sarajevskem letališču, bi bržda lahko komu 
v pest stisnil deset mark in duri bi se čudežno 
odprle. V Nemčiji ne, kajti tam so pravila jasna 
in ura neusmiljena. 

Naj greva v uslužnostni center, nama je velel. 


In sva šla. 60 evričev bi naju stal rebooking za 
večerni let, zato sva si vzela deset minut časa 
za prečekiranje drugih možnosti. Ni bila ovira 
cena, marveč misel na dvanajsturno svaljkanje 
naokoli. Žal GoOpti ni imel nobenega kombija 
v bližini, zato sva se pač namenila dobiti novo 
karto. A glej ga Teufla, cena je vmes kao na- 
rasla na dva jurja. Po glavi! Za eno smer iz 
Minhna do Ljubljane, od oka 300 kilometrov 
zračne linije. Če ne bi bil zraven, ne bi verjel, 
da je to mogoče. Hja, tak je sistem letalskih 
vozovnic — ima lasten razum in je nad člove- 
kom. (Razen v primeru slovenskih veljakov, ki 
letijo v poslovnem razredu za par desetakov.) 
Tipček v uslužnostnem centru je le skomignil 
in ni pokazal čisto nobene želje po uslužnosti. 
Plačaj cvajtaužent ali pa postani minkenski 
Viktor Navorski. 

Ker se v skrajnih primerih odprejo najboljše 
možnosti, sva po desetih minutah sočnega 
poliglotskega preklinjanja na spletni strani 
Prevozi.org odkrila modela, ki se je ravno od- 
pravljal iz mesta v Slovenijo. Da skrajšam 
zgodbo: čez dvajset minut naju je na aerodro- 
mu z dirkalno kio pokupil David, bralec Joker- 
Ja, in naju štiri ure ter 25 evrov kasneje odložil 
v centru Ljubljane. Domači avioprevoznik pa je 
zagotovo zadnja dva sedeža bogato prodal, s 
čimer se bo njegova izguba znatno znižala. 
Lufthansin service center: -1. Prevozi.org: 41. 
Lekcija: nepriljuden sistem gor ali dol, avion 
ne čaka na nikogar in zapisane čase velja 
upoštevati! LordFebo 

estiranje oziroma tako imenovano review- 
Janje sodobnih tehnologij je zaradi stalne 
spremenljivosti čedalje bolj nehvaležno 
početje. Odprtost za naknadne izboljšave 
lahko uvodno mnenje spremeni že s prvim 
popravkom, naj gre za softver ali napravo. To ne ve- 
lja samo za ozki IT-svet, saj je povezljivih in s tem 
nadgradljivih vse več onegajev, med ostalim televi- 
zorji in celo avtomobili. Po eni strani je to sicer v re- 
du za uporabnika, a potuha za razvijalce in čer za no- 
vinarje. Še zlasti je izziv pisanje o temeljnih in dolgo- 
ročnejših platformah, kot so konzole in operacijski 
sistemi. Nadgradnje odpravljajo začetniške težave, 
poleg tega šele čas pokaže, kako uspešne so nove 
zamisli in izvedba. Pogumno, drzno in takenako ne- 
spametno je podajanje zakoličene sodbe, pozitivne 
ali negativne, po tednu ali dveh preizkušanja takega 
izdelka. Posebej v časopisu ali reviji, ki nima privile- 
gija naknadnih sprememb. 
Ko smo oktobra lani predstavljali revolucionarni ope- 
racijski sistem Windows 8, so bili naši prvi vtisi mlač- 
ni. Frišni vmesnik se nam je pisanosti navzlic zdel 
okoren, nedodelan in skop. Čeprav bi se morali v 
okenskem okolju počutiti domače, smo se v njem 
blodnjaško izgubljali in sočno preklinjali Microsoftove 
nelogične odločitve ter njihove programerje. Vnovič 
se je utrdilo moje prepričanje, da so snovalci vmesni- 
kov slabi, neobjektivni uporabniki in da imajo celo 
največja imena posla švoh testerje. Ni bila taka le 
naša izkušnja, saj je nad nerodnostjo in omejenostjo 
zabavljala kar večina. 
A po drugi plati je bila pri ocenjevanju prišleka vseeno 
potrebna pazljivost. Čisto mogoče je, da smo staro- 
šolarji preveč vpeti v premetavanje oken in dvoklika- 
nje. Da se ne znamo postaviti v kožo svežega uporab- 
nika, recimo otroka ali starostnika, ki mu motoviljenje 
z glodalcem po malih podobicah ni tako naravno. 
Znabiti smo nov sistem zaradi časovnih okvirov pre- 
več preizkušali in ga premalo spontano uporabljali. In 
takisto je možno, da smo preveč zajebani in cepid- 
lačni. Ker nismo požrli vse pameti sveta, prehitro zli- 
vanje gnojnice čez raznobarvne ploščice ni bilo na 
mestu. Navsezadnje so kos mečine razvili za milijardo 
Zemljanov. Ker dotikabilnih računalnikov, katerim je 
sveža prevleka pravzaprav namenjena, tedi sploh še 
ni bilo, smo tisti uvodni članek zaokrožili okoli popisa 
novosti in se vzdržali preveč drznih ocen. 


UVODNJAK 


Drži, da so meje med telefoni in tablami in računal- 
niki mestoma nejasne. Ampak to tistega, ki sedi za 
domačo kišto, ne zanima. Naprave so orodja, ki ra- 
bijo različnim namenom ob različnih prilikah. Posi- 
ljevanje z enakimi ročaji za ceno ergonomičnosti je 
docela nepotrebno. Toliko bolj, ker imajo Okna 8 
dvoje različnih, vendar nepopolnih ročajev. 


V drugo, ko smo pisali o tabli surface in ostalih šlatal- 
nežih, smo že bolj prepričano tožili zoper pomanklji- 
vosti. Danes, ko je Microsoftov 'naslednji veliki korak' 
z nami že pol leta, pa je naše odklonilno mnenje zelo 
samozavestno. Sistem, ki naj bi utrdil položaj PCja - 
nam ljube škatle, ki so ji v zadnjih letih zavdali mobil- 
niki, table, Apple in celo konzole ter teveji, je opravil- 
no neprivlačen in neprijazen. To je splošna miselnost 
uporabnikov, sedme sile in izdelovalcev železnine. Le- 
pe besede za noviteto ne najdejo niti največji partnerji, 
kakršni so Asus, Samsung in HP. Pravzaprav so Win- 
dows 8 eden najslabše sprejetih operacijskih sistemov 
sploh. Vse izdaje doslej so pospešile prodajo raču- 
nalnikov, dočim jo je Osmica, kakor navaja zadnje po- 
ročilo analitske hiše IDC, zavrla. Že res, da sta glavna 
vzroka za šibko prodajo splošno stiskaštvo in nepotre- 
ba po hitrejši mašini. A še vedno je dosti ljudi odgnalo 
prav novo, nepriljudno sporazumevanje z računalni- 
kom. Tega se zaveda sam Microsoft, ki je interno pri- 
znal, da je prodaja znatno pod pričakovanji. 

Da PCjevo okolje potrebuje prevetritev, je nesporno. 
Medtem ko mobilniški način temelji na povezanosti, 
oblačnosti, socialnosti in samodejnem serviranju in- 
formacij, smo se na računalniku še vedno ukvarjali z 
datotekami in enosmerno zaganjali programe. Večini 
je to samoumevno, a raba se spreminja in tri križe sta- 
ra videz ter logika Oken nista prilagojeni modernim 
potrebam. Toda čeprav Windows 8 sledijo sodobnim 
smernicam, je njihova izvedba ponesrečena. 

Pihnili so ga že v osnovi, ko so želeli poenotiti več sve- 
tov. Drži, da so meje med telefoni in tablami in raču- 
nalniki mestoma nejasne. Ampak to tistega, ki sedi za 
domačo kišto, ne zanima. Naprave so orodja, ki rabi- 


Privzeti in neizklopljivi zaslon od Windows 8 je strah in trepet domačega računalništva. Morebitne kvalitete no- 
vega sistema sploh ne pridejo do izraza zaradi te obupne odločitve redmondskih pametnjakovičev. 

jo različnim namenom ob različnih prilikah. Posiljeva- 
nje z enakimi ročaji za ceno ergonomičnosti je docela 
nepotrebno. Toliko bolj, ker imajo Okna 8 dvoje raz- 
ličnih, vendar nepopolnih ročajev. Vključujejo klasič- 
znan kot Metro. Slednji modus je neizklopljiv in priv- 
zet, kar je poglavitna zamera. Uporabnik je prisiljen v 
pogosto preklapljanje med obema, tako zaradi pro- 
gramov kot nastavitev, kar je velika cokla gladkemu 
delu. Najhuje pri tem je, da se v nobenem okolišu ne 
počutiš domače. Tradicionalni desktop ima vrsto sp- 
rememb na slabše, od upravljanja z datotekami do 
odsotnosti menija Start. Oni drugi, pisanejši del pa na 
velikem računalniku daje tujski, nenaraven vtis. 

Za miško ali celo drsno ploščico nov vmesnik ni pri- 
meren sploh. Izdelan je pač za prstenje po zaslonu. V 
tem pogledu vsebuje nekaj dobrih rešitev, a obenem 
par skrajno butastih, ki kažejo, da so snovalci postavi- 
li estetiko in afnarijo pred funkcionalnost. (Zapiranje 
programov z drsanjem čez celo višino ekrana name- 
sto enostavnega stiska na standardno ikonico X? Po- 
drg po zgornjem robu, da se spodaj pokaže vrstica z 
eno ali dvema dodatnima nastavitvama? WTF?) A ne 
glede na mnenje industrije, da naj bi šlatanje računal- 
niških monitorjev dvignilo občevanje na novo raven, 
menim, da ne bo prišlo v splošno veljavo. Še ko ždiš s 
prenosnikom na kavču, je drsanje po steklu prej kot 
ne utrudljivo in uporabno le zato, ker je vmesnik na- 
lašč skregan z vsem ostalim. Na namiznikih pa je to 
početje popolnoma neprimerno. 23-palčnega ekrana 
pač nimaš na elegantnem dosegu roke in nihče si ne 
želi na njem mastnih flekov. Za povrh so ekrani zaradi 
dodatnega sloja slabši in dražji. 

Sicer verjamem, da je sistemsko jedro Osmice zdravo 
in trdno ter prenekatera komponenta dobra. A posilje- 
vanje, omejenost, obupno slabe vključene aplikacije 
in zaprta, neprivlačna štacuna, ki je klofuta dosedanji 
odprtosti Oken, so naredili svoje. Razvijalci se na Mi- 
crosoft jezijo zaradi štacunske zaprtosti. Poslovni svet 
za Windows 8 ne mara, saj mavričnost ne kaže nika- 
kršne poslovne namembnosti. Obstoječi uporabniki in 
igralci se noviteti krohotajo in se je zvečine ne dotak- 
nejo niti s palico. V jezljivo tapkanje po ploščicah so 
tako prisiljeni le tisti, ki so zadnje čase kupili nov ra- 
čunalnik. Tem se morebiti napovedujejo boljša vre- 
mena z napovedanim servisnim paketom, kodno po- 
imenovanim Windows Blue, ki naj bi, glej no glej, vrnil 
nekatere elemente predhodnika. Na primer zaganja- 
nje v staro namizje in meni Start. Mar ni ironično, da 
uporabniki terjamo nazaj in se veselimo skoraj dvajset 
let starega sestavnega dela, ki itak ni bil nikoli opti- 
malen? 

Microsoft slovi po tem, da je v redu vsak njihov drugi 
OS. Za prihodnost PCja, kakršnega poznamo, je bolje, 
da se prihodnjič izkaže, saj bo popravni izpit le en. Že 
tako ali tako je tale fail mnogo vode speljal na Applo- 
ve, tablične in konzolne mline. 


David Tomšič 

Svetlejša, 
hitrejša 
prihodnost. 

Avtera d.o.o, Litijska cesta 259, 1261 Ljubljana-Dobrunje 


Distribucija: 


Mizica, pogrni mi 
Mortal Kombat 


Obiskovalci človeka, ki ima rad igre, mora- 
jo vedeti, da jim z njimi ne bo prihranjeno niti, 
ko bodo pri njem sedli na kavč v osrednjem pro- 
storu. Ne le, da bo na televizorju tekla najnovejša 
streljačina, v špil bodo strmeli tudi, ko se bodo ste- 
govali po kofe, piškote in penino. Vendar ne na di- 
gitalno mizo z večdotikabilno površino, denimo na 
Samsungovo SUR40, udejanjeno na osnovi Micro- 
softove platforme PixelSense, kakršno je uporabljal 
eksperimentalni surface. Nak, to bi bilo japijsko, pa 
tudi dobrih iger tam ne mrgoli. V nerazvodenelem 
retro stilu bodo jestvine jemali z ultimativne gej- 
merske mizice, ki jo pod nazivom 'arcane arcade 
game table' izdeluje angleška garažna firmica Sur- 
face-tension. Namenjena je predvsem gnanju sta- 
rih, dvorazsežnih arkadnih iger, od ploščad a la 
Bubble Bobble prek večnih klasik tipa Pac-Man do 
kultnih pretepačin, kot je Mortal Kombat. Pomagal- 
nika z GameFAG5s, koder so navedeni vsi tisti LP 
HK HP za fatalityje, lastnik seveda nima na kme- 
tavzarskem papirju, marveč na tablici, ki s svojim 
minimalizmom stilistično ustreza podstavku. 
Ročno, za vsako stranko posebej narejena miza je 
narejena iz masivnega orehovega ali hrastovega le- 
sa in okrepljenega, 6 milimetrov debelega stekla. V 
120 centimetrih dolžine, 43 višine in 70 širine skri- 
va votlo jedro, kamor je nameščen osebni računal- 
nik. Njegov drob sestoji iz dvojedrnega Intelovega 
procesorja, štirih giga rama in 500 GB diska. Vde- 
lani so 30 W zvočniki, slika pa čez HDMI potuje na 
26-palčni LCD, uležen pod steklo. Na tej podlagi 
tečejo Windows 7, okrancljani z navdušenskim 
programom Game£x, ki se obnaša kot univerzalni 
zaganjalnik iger in medijskih vsebin. 

Tipkovnica in miš sta namreč skriti in ju uporabljaš 
le v skrajni sili. Arcanov osnovni vmesnik sta staro- 
modni digitalni igralni palici, nameščeni druga ob 
drugo. Vsako ročko vrhunskega japonskega izdelo- 
valca Sanwa spremlja šest prav tako Sanwinih 
gumbov, analogni vrtljivi gumb 'arcade spinner', ki 
lahko deluje recimo kot volan, in trackball za edin- 
stvene naslove, kot je Missile Command. Vsa ta ro- 
ba je zbrana na eni strani in zakitana v predal, ki ga 
je moč potegniti ven in potisniti nazaj. 


" 


Tako si v enem trenutku pozoren gostitelj metro- 
seksualnih sodelavcev in njihovih prelestnih dečev, 
ki znajo največ povedati o dogajanju v resničnost- 
nih šovih. V naslednjem pa v majici s Sonicom iz- 
vlečeš predal in se preleviš v arkadno pošast, ki se 
dere na vsak naslov iz Midway Arcade Treasures 
Deluxe posebej. Ta komplet špilov dobiš zraven in 
takisto še Atari Anniversary Edition ter Taito Le- 
gends 1 in 2. Ker gre za računalnik, za vse ostalo 
preprosto namestiš MAME, Kawaks in druge emu- 
latorje, jih skonfiguriraš za obratovanje z Game£E- 
xom in uživaš. 
No, kot si lahko misliš, je užitek ob metanju sulice 
na špagi s Scorpionom in trganju hrbtenice s Sub- 
Zerom rezerviran za gotovinarje ter fotre puvače. 
Opisana konfiguracija brez poštnine košta nič manj 
kot 4000 britanskih funtov, kar pomeni 4600 ev- 
rov. Ja, tudi jaz se nenadoma počutim, kot bi me 
zbutal Goro. Le malo manjši glavobol zada inačica 
brez računalnika, ki ga dodaš sam, saj te olajša za 
'borih' 3800 apoenov. Če se nisi rodil z zlato žlico v 
goflji, si lahko za 2300 evropskih kupiš videzno 
manj navdušujočo izvedenko, imenovano dual, ki 
ima le 19-palčen zaslon, HAPPove gumbe (fuj!) in 
šestdeset prednaloženih starih iger. Posebnost je 
ta, da sta palici nameščeni vizavi. Po strošku med 
arcane arcade in dualom je model double7, ki ima 
dualovo zunanjost in večino arcanovega droba, 
košta pa skoraj tri jurje. 
Pomisliti velja, da nizko nameščene kontrole pri ar- 
cane arcadu čez nekaj časa gotovo postanejo ne- 
udobne. A ne meni, ne tebi se s tem ni treba obre- 
menjevati, saj si lahko za ta denar že kupiva ma- 
njšo sobo v odročnem predelu Slovenije. Je pa fajn 
za pogledat in za malo posanjat. Saj zato so hotni- 
ce, kajne? (sn) 

Surface-tension.net 


Pravi lederšerifi 


Motorist poleg mopeda in čelade nuca tudi 
dober kombinezon. Ta varuje kožo, sklepe, 
hrbtenico in ledvice, z aerodinamično grbo iz- 
ničuje vrtinčenje zraka za čelado ter celo vse- 
buje rezervoarček s pijačo. Poleg teh koris- 
tnih namenov pa oblačilo skrbi tudi za videz, 
ki je večini mopedistov zelo pomemben. Že 
to, da večina modelov privzeto vključuje teh- 
nologijo WHS (Wamp Holding System), ki 
naredi adonisovsko postavo, je nadmočno. 
Poleg tega mora obleka iti vkup z vozilom in 
takisto z značajem. Največji car si, če razja- 
haš konjiča, s katerim si skladen od čelade 
do škornjev. 

Izdelovalcev motorističnih zaščit je precej, a 
za navdušene motocikliste, ki so obenem 
redni gostje Comic-Cona, je izbira ena sama: 
UDReplicas. Ta kanadska butična delavnica 
se je specializirala za kombinezone z licenco 
prepoznavnih filmskih likov. V sodelovanju s 
filmski studiji ponujajo dober ducat ustrezno 
ozaljšanih jopičev, hlač, rokavic in čevljev. 
Če furaš črnega kawasakija ninjo, se lahko 
pri njih napraviš v več različic Batmanove su- 
knje. Na belo hondo ST1300 boš najbolje pa- 
sal kot vojnozvezdni jurišnik. Kdor pa je kupil 
futuristični motocikel iz Trona, ki ga je pred 
časom sestavila predelovalnica Parker Brot- 
hers, ne more brez zaresnega Rinzlerjevega 
pajaca. 

Pri dotičnih izdelkih seveda ne gre za cenene 
skajaste džekete s stripovskimi našitki ali za 
cosplayerske kostume, ki ne nudijo nikakrš- 
ne zaščite. Vsi kosi so iz kakovostnega krav- 


SWISS PREMIUM ORAL CARE 


jega in bizonjega usnja ter imajo vse potrebne 
varnostne certifikate, njihov videz pa je neverjet- 
no avtentičen. Vključeni so vsi detajli, od Šišmi- 
ševih resic na rokavicah, pektoralnih in ab- 
dominalnih poudarkov, kevlarja ter zlatega 
pasu prek stormtrooperjevih belih zaplat do 
Rinzlerjevih svetlečih črt. 
Čelad v ponudbi nimajo. Tista od klonske- 
ga vojščaka iz Vojne zvezd ni homologi- 
rana, zato je treba najti bodisi tako z 
ustrezno poslikavo, bodisi se ozreti za 
približno ujemajočimi se modeli, ka- 
kršen je AGV AX-8. Batman je prav 
tako problematičen. Obstajajo ust- 
rezni maloserijski čoperjevski pisk- 
ri, a so dovoljeni le v ZDA. Tod je 
treba biti rokodelski in si na kla- 
sično pokrivalo doštukati uhlje. Še 
najmanj težav je s tronovskim ko- 
stumom, kamor paše vsaka malce 
bolj vesoljska črna čelada. Najbolj 
avtentična je svetleči shark evoline 3. 
Celotni seti, ki jih izdelajo po meri in v 
omejenih količinah, koštajo od 900 do 
1300 evrov, plus nekaj stotakov za pošt- 
ne znamke in daco. Ne pretiran strošek 
glede na učinek. Že res, da si tako oble- 
čen maškara, ampak ob ustreznih teles- 
nih proporcih in mopedu, ki ni svetlom- 
odra vespa ali 125-kubična gilera, je ta 
maškara skrajno badass. Če si penzelj s 
freddyjevskimi mustačami, boš izgledal 
kot ubežnik iz kultnega lederkluba Pri 
modri ostrigi. V vsakem primeru bo noč 
dolga, ježa svojevrstna in ror odprt. (lf) 
Udreplicas.com 


Vaš nasmeh bo 
sljal od zdravja 


Vsak dan očistite medzobne prostore z medzobno 
ščetko Curaprox in preprečite vnetje dlesni. 


ili 


Medzobne ščetke CURAPROX 
»prime«: Pet velikosti reši 

95 % vseh težav čiščenja 
medzobnih prostorov. 


Medzobne ščetke CURAPROX »prime« lahko kupite v spletni trgovini www.zdrav-nasmeh.com ter v lekarnah, specializiranih trgovinah in drogerijah. 

THE LAST OF US Sony za playstation 3, 14. ju- z 7 
nija Tale igra bo ena zadnjih ekskluziv za PS3. Hlad- | 
no rečeno bo šlo za tretjeosebno akcijado, v kateri 
bomo v postapokaliptičnih Združenih državah nadzo- 
rovali možaka Joela, spremljala pa nas bo mladenka 
Ellie, ki jo bo vodila konzola. Predvsem iz zaklonov 
bomo streljali krvoločne nakaze, ki jih je okužila ne- 
ka grozna plesen in pobila milijone, ter druge preži- 
vele, ki si bodo zaželeli Joelove opreme in Elliejine 

| ritke. Srečevali bomo pomočnike, izpolnjevali misije, 
brskali po stavbah, kjer se bomo tresli v najboljši tra- 
diciji preživetvene groze, skakali, razmišljali o usodi 
človeštva in uživali v krasni okolici ter dodelani film- 
skosti, ki je postala zaščitni znak hiše Naughty Dog. 
Vendar bo Last of Us kljub holivudski akciji in 
čustveni drami bolj odprt kot linearni Uncharted, saj 
bomo lahko po mestih vandrali dokaj svobodno. (sn) 


D OULS 2 Namco Bandai za PC, PS3 in xbox 360, morda letos Odstop Hidetake Miyazakija, ki je bil ključen tako za stvari- 

tev Demon's Souls kot Dark Souls, je sprožil vihar. Igralci so se ustrašili poneumljenja ene redkih resnično hardcore frpjk. A avtorji 

nočejo žrtvovati ne globine boja, ne tesnobe pri raziskovanju kamnito-demonskega sveta, ki bo odprt in še večji ter bo poudarjal višine. - 
Sovražniki se bodo obnašali bolj kompleksno, na okolici bomo uporabljali predmete (temo bomo razsvetljevali s prižiganjem bakel v 

stenah), vzdušje pa bo blizu preživetveni srhljivosti enice. Kljub temu ne bomo lazili le po tunelih, marveč se nam obeta veliko zunanjih 

lokacij. S triokimi zmaji. Na vsak način čakamo še eno veličastno temačno tretjeosebno akcijsko frpjko, v kateri je treba spoštovati 

vsakega nasprotnika in ti smrt nenehno diha za vrat, a je zlasti priložnost za učenje. Tokrat igro razvijajo primarno za PC. (sn) 

AE NHL 14 EA za PS3 in xbox 360, petek trinajstega septem- Bo... 
bra Seznam novosti za serijo NHL je že nekaj časa vsako m zs 
leto manj impresiven in štirinajstica ni izjema. Razvijalci EA Re m 
Canada nadaljujejo z razvojem fizikalnega pogona, ki do pi v/ "AsToy 
PS4 očitno ne bo doživel preskoka. Za jesen izpostavljajo 
mogočnejša rušenja, ki naj bi segla v simuliranje naleta 
dveh športnikov na enega, in vnovič poudarjajo nadgrajeni 
tepež. Ta plat bo uporabljala pogon iz boksarskega niza 
Fight Night in verjamemo, da bodo številne ocene ame- 
riških medijev temeljile na tem, v kako lepih krivuljah bodo 
po zraku iz ust leteli zobje, ščitniki, proteze ter slina. Več si 
| gre obetati od dodelanega sistema prekladanja paka s pa- 
lico (deke), ki bo omogočal natančnejše ravnanje, in nad- 
grajenega drsanja. Ljubitelji serije se lahko veselijo tudi | 
razširjenega in globljega načina be a pro, kjer v eno od 
moštev ufuramo lastnega hokejista ter ga sproti krepimo. 
Govorijo o pozornosti medijev in o odnosih z ekipnimi kole- 
gi ter navijači. O Kopitarju na naslovki pa ne. (sn) 

THE EV THIN Bethesda za PC, xbox 360, PS3 in 
PS4, 2014 Poudarjeno akcijska in neinfarktna smer, v ka- 
tero je niz Resident Evil zavil s petico in šestico, očetu seri- 
je in bivšemu Capcomovemu uslužbencu Shinjiju Mikamiju 
ne diši. V sodelovanju z Bethesdo nas kani prihodnje leto 
zato do obisti prestrašiti z The Evil Within. Igra bo preživet- 
vena grozljivka stare šole, nekakšen križanec med prvotni- 
mi REJi in Silent Hilli. Igrali bomo detektiva, ki se s sodelav- 
cema odpravi na raziskovanje množičnega pokola v umo- 
bolnici, nakar se tamkaj znajde ujet med zombiji in ostalimi 
monstrumi iz mor. Japonska klasika. Mikami je v intervjuju 
povedal, da dela na tem, da bi bili igralci ves čas pod hudim 
psihološkim pritiskom, medtem ko naj bi se v boju zanašali 
predvsem na lažja orožja, kot so noži, sekirice in pištole. 
Raketometov in strojnic ne bo, skratka. Pri preživetju bo 
pomembno vlogo odigralo postavljanje vsakovrstnih pasti, 
veliko število lokacij in različnih scenarijev pa naj bi botro- 
valo večkratnemu, vselej drugačnemu igranju. (cs) 


CALL OF JUAREZ: GUNSLINGER 
rezov zov se po slabem sodobnem predhodniku vrača na divji zahod skupaj z vsemi obvez- 
| nimi sestavnimi deli, kot so dvoboji, indijanci, konji, vlak in Gatlingova puška. Kar je v redu. 
Manj v redu pa se sliši, da bo lik to pot en sam. Različnih zgodb in pristopov od prej zatorej 
ne bo. Igrali bomo lovca na glave, ki v pivnici pripoveduje svoje pretekle dogodiščine, v ka- 
terih nastopajo tudi znamenita imena tipa Billy the Kid. Pri tem bo kavboj svojo povest 
občasno popravljal in delal bolj junaško. Trije nasprotniki se bodo recimo kar naenkrat po- | 
> trojili, zaloga nabojev pa prepolovila. Nas res zanima, kako bo to vplivalo na igranje. Poljski 
Techland je namreč znan tako po dobrih kot slabih domislicah. Drugače prav visokih obetov 
nimamo, kajti po demonstracijah sodeč je špil jako arkaden, skoraj kot tirna streljanka. (1f) 

SAINTS ROW 4 THO je na 
smetišču zgodovine, Volition pa zdaj delajo za Deep Silver. In kaj drugega jim 
bodo dobavili kot nov del svoje zastavonošne serije Saints Row? Navsezad- | 
nje se je trojka prodajala odlično. Saints Row je nekakšna zlobna stran kla- (MW 
sičnih čefurijad tipa Grand Theft Auto, kjer smo kot lastnoizdelani lik, ki je bil 
lahko tudi bradavičasta debeluhinja mlahavih jošk, klatili helikopterje in elit- 
ne predele mest škropili z drekom iz cisterne. Brez heca. Štirica bo razčefuk Pe%% 
še okrepila, saj bomo reševali mesto Steelport pred nezemljani. Kot predsed- 
nik ZDA bomo imeli moči stripovskih superjunakov (Bush dobi erekcijo), ta- 
ko da bomo brzeli med stolpnicami, skakali čeznje in s telekinezo metali ob- 
KVA jekte. Sliši se kot miks starih pravil in novejših tovrstnih izdelkov, kot sta 
UN Crackdown ter Infamous. Svoje bodo doprinesla alienska orožja, med kateri- 
mi ne bo manjkalo žarkov smrti in ki jih bo moč zdrževati v čudaške kombi- Be 
nacije. Plazemski opekač vesoljskih riti? Dva kosa, pa hitro! /bzztkpfiztk (sn) 

TAKEDOWN: RED SABRE 

Ob današnjih 'taktičnih' prvoosebnih stre- ; 
ljankah, kot sta Ghost Recon: Future Soldier in Rainbow Six: (ik h 9 MW k de 
Vegas, se poznavalci žanra radi cinično namuznejo. Spomnijo Pre: N | 
se namreč, kaj je ta zvrst pomenila nekoč. Premišljeno načrto- 4 di 
vanje pred vsako misijo, kjer si iz ptičje perspektive začrtoval . KA | 
smeri vpadov v objekt in opremljal borce. Previdno napredo- 3%. x te: 
vanje, kjer je sleherni član voda kril kolege. In boleče napake, - 
kajti samoobnavljajočega se zdravja ni bilo - ko jo je kamerad 
skupil, je bil izgubljen. Vse to namerava s Takedown: Red Sa- 
brom vrniti četica veteranskih dizajnerjev, zbrana v neodvis- 
nem studiu Serellan. Naslov morda poznaš kot tisti Takedown, 
ki mu je lani uspel Kickstarter. Nadzorovali bomo oddelek ne- 
kdanjih specialcev, sedaj plačancev moderne privatne vojaške 
organizacije, ki bodo širom sveta reševali talce in odstranjeva- 
li pomembne tarče. Obeta se ogromno srditega boja na blizu 
in izigravanja sovragov z napadi iz nepredvidenih smeri. (ag) 

WARGAME: AIRLAND BATTLE Lanska realnočasovna strategija Wargame: European Escalation je navdušila z vpogledom v hladnovoj- 
ni spopad med Natom in Varšavskim paktom. Vodljive protioklepne rakete so vijugale in helikopterske topnjače drdrale. Toda manjkalo je grmenje letal, igri pa smo očitali tu- 
di pomanjkljiv nadzor in ploska ozemlja. Slabosti nameravajo avtorji izničiti z nadaljevanjem! Nad bojišče bodo poslali kar sto petdeset različnih aeroplanov, od migov do F-16, | 
čeprav ne bo težjih bombnikov. Podili se bodo nad seksi oblinami valovite skandinavske pokrajine, ki bo novo prizorišče. Ko se v fiktivnem konfliktu iz osemdesetih let 
prejšnjega stoletja bloka ne uspeta izničiti v Nemčiji, se spopad preseli na sever v deželo blondink. Osmerici držav iz EE se bodo tako pridružile štiri zasnežene: Švedska, Dan- 
ska, Norveška in Kanada. Njihovo pisano grudo bomo spet zrli ob gladkem odmikanju pogleda z Eugenovim grafičnim pogonom, ki se je proslavil že v R.U.S.E.. (ag) 


AL WAR: ROME II Sega za PC, oktobra Total War je niz vojaških strategij, v katerih obenem real- 
nočasovno vojujemo bitke in v poteznem načinu sprejemamo taktične odločitve na širšem ozemlju. Drugo rimsko 
poglavje bo sledilo tem pravilom, le da jih bo še razširilo. Prvič v seriji bomo kombinirali vodne in kopenske sile, kar gi 
bo naredilo obleganja sredozemskih mest res epska. V to smo se prepričali med prikazom sklepnega napada na 
Kartagino. Akcijska kamera, razgiban teren, slikovita arhitektura, desettisočglava vojska in spreminjajoči se izrazi 
na frisih legionarjev so poskrbeli za filmski občutek, neprimerljiv s predhodnikom iz 2004. Novosti bodo na vseh ni- 
vojih igre, od poglobljene diplomacije do novih možnosti na taktični karti, kjer bomo lahko enotam zaukazali po- 
stavitev pasti ali prisiljen marš na rovaš spočitosti. Igra bo umeščena v čas republike, vendar bo možno uvesti dik- 
taturo. Poleg vojskovanja bo namreč tudi nekaj politike in celo gospodarstva. Raznolikih frakcij bo več kot sto, 
osem od tega igralnih. Ponovno bo vključena vrsta znamenitih bitk, med njimi tista v Tevtoburškem lesu. (lf) 

k ' FIFA 14 EA za PC, PS3 in xbox 360, 27. septembra Čeprav bo 


FIFA 14 prišla na nova playstation in xbox, je trenutno napove- 
dana le za 'current gen', kjer kakih blaznih novosti ni videti. (Še 

ai manj glede Pro Eva 2014, ki bo tekel v nadgrajenem pogonu Fox 
Engine, kakor Metal Gear Solid V.) Najbolj poudarjajo tesnejše 
pokrivanje branilcev, zaradi česar naj bi napad terjal več dela in ; 
premisleka, ter večjo vlogo sredine, ki je najvažnejši del igrišča. 
Raja na tribunah tega ne opazi ali noče opaziti, ker je preveč 
osredotočena na to, kako se je Ibra komu verbalno usral na čelo. 
Toda kdor poseduje globlje razumevanje 'čudovite igre', to razu- 
me. Pa Barcelona tudi. Taktično branjenje bodo predelali tako, da 
bomo imeli pri zgrešenem poskusu odvzema žoge priliko za po- '" 
pravni izpit. A hkrati bo laže ščititi žogo, kar bo vplivalo na tem- 
po, in umetna pamet bo bolje vodila nogometaše v napadu. No, 
najbolj opazna bo dodelana fizika žoge, ki bo bolj živahna na tleh 
in bo drhtela ter zavijala v zraku. Zazdaj samoumevnosti. (sn) 

GRAND THEFT AUTO V Rockstar za PS3 in xbox 360, 
17. septembra Rockstar je najbolj pričakovano igro leta na- 
posled obelodanil v igralni obliki. Zasnova ostaja taka, kot so 
jo napovedali jeseni. V igri, ki je še niso potrdili za PC, bomo 

| izmenično igrali kot trije liki: zmešani kmetavz Trevor, adre- 
nalinski džanki Franklin in upokojeni ropar Michael, ki mu 
| umirjeno družinsko življenje ne gre od rok. Vsi se znajdejo v 
kriminalnem podzemlju metropole Los Santos, ki bo z okoli- 

co vred naravnost gromozansko in grafično bojda nadmočno. 

» Kako se bo to odražalo na gladkosti, bomo še videli. Počeli 

| bomo lahko številne miroljubnosti, od igranja golfa in base 
jumpinga prek joge in telovadbe do potapljaškega raziskova- 

nja podmorskih širjav. Seveda ne bodo manjkale kraje avtov 
šin gaženja pešakov. A prave novosti se skrivajo v skupnem 
delu omenjenih treh junakov. Številne misije bodo terjale nji- 
hovo sodelovanje, zato bomo med njimi prosto preklapljali. Z 
enim bomo denimo zaprli cesto, da se bo kombi z denarjem 
moral ustaviti, z drugim namestili bombo na vrata in jo po za- 

slugi tretjega popihali. Vsak od njih bo imel seznam veščin, ki 

jih bomo frpjsko razvijali, in posebno sposobnost. Michael bo 
recimo upočasnjeval potek časa, kar bo pripomoglo k na- 

zi tančnejšemu streljanju. Dotično bo narejeno na podlagi Maxa 
Payna 3 z dodanim prevalom za izmikanje in naj bi bilo bi- 
stveno bolj elegantno kot v štirici. Za večje podvige pa bo tre- 

ba najeti posadko, ki jo bomo morali plačati. Seveda 
pričakujemo tudi nage babe, naluknjane betice, enovr- 
stičnice, raznovrstno muziko in močno zgodbo, za katero je 

že zdaj videti, da bo vnovič brala levite Ameriki. Pravilno. (sn) 

Se še spomnite časov, 
ko je bila matematika zahteven predmet? 


Taiji 

DANES JE TAKO IN CELO BARVITA! 


Kalkulatorji SHARP 


PRED UPORABO NATANČNO PREBERITE NAVODILA. 

O TVEGANJIH IN NEŽELENIH UČINKIH SE POSVETUJTE S SVOJIM PROFESORJEM MATEMATIKE. 

ZA NAKUP OBIŠČITE NAJBLIŽJO PAPIRNICO ALI VELEBLAGOVNICO. RAM [2] RRNA 

OZNANILA 


Company of Heroes 2 - 3 


ne bi umeli poseči po manj znanih 

vojnah in bitkah. Vendar se plašijo 
neuspeha, če bi ljudstvu servirali me- 
dijsko nerazvpite burske spopade, Ne- 
retvo in soško fronto. Zato smo celo v 
tem času, ko so nacisti močno zdrknili 
po lestvici popularnih negativcev (vla- 
dajo kajpak zombiji), deležni žvečenja 
že obdelanih tematik. Tudi Relicova 
realnočasovna strategija Company of 
Heroes 2 se bo vnovič podala v drugo 
svetovno vojno. 
Res pa je, da se ne bo vtikala v do ne- 
zavesti obdelana klanja na zahodnjem, 
kot je Normandija, marveč se bo selila 
na mrzlo vzhodno fronto, pod firtahe 
babuškaste matere Rusije. V enoigral- 
ski kampanji bomo dobili pod nadzor 
armade mogočne Sovjetske zveze - in 
to ne le v par obračunih, marveč v za- 
jetni štiriletni kampanji, ki bo segla do 


RE gotovo niso tako slepi, da 


prodora v Berlin in jo bodo tkale prigo- 
de bojnega poročevalca. Beseda, ki jo 
Relic pogosto omenjajo v zvezi s tem, 
je avtentičnost. Prenovljeni motor Es- 
sence 3.0, ki podpira DirectX od 9 do 
11, je zaljubljen v precizno poustvarje- 
ne modelčke tankov in letal ter v fizi- 
kalni pogon, ki bo omogočal odboje iz- 
strelkov od nagnjenih površin na ok- 
lepnikih in taljenje snega zaradi bližnjih 
požarov. Vendar Kanadčani trdijo, da 
se ne mislijo vtikati v komunizem in 
njegove politične podtone. "Osredoto- 
čili smo se na življenja ljudi. Naj gre za 
Rusa ali Nemca, možje na tisti grozni 
fronti niso bili nič drugačni od nas in 
vas." 

To je direktno povezano z edinstveno 
zasnovo prve Company of Heroes (Jo- 
ker 159, 90), ki so jo izdali že krepko 
oddaljenega leta 2006. Surovine za iz- 
delavo enot smo po zgledu Dawn of 
War dobili iz nadzorovanja vnaprej do- 
ločenih con, ki so dajale človeško silo, 
gorivo in strelivo. Toda con ni bilo lah- 


ko braniti in so hitro menjale lastnike, 
saj ni bilo sistema 'označi petdeset 
enot in jih pošlji nad capine'. S podani- 
ki je bilo treba ravnati previdno, saj so 
bili dragoceni. Za nameček je morala 
biti oskrbovalna linija neprekinjeno po- 
vezana s štabom, če si hotel, da so su- 
rovine pritekale. Sistem bo nadaljeva- 
nje povzelo, pri čemer bo poudarilo nuj- 
nost obvladovanja terena. Če puškar- 
jem, možnarjem, raketarjem, katjušam 
in tankom, kot sta sovjetski T-34 in 
nemški tiger, ne boš ukazoval modro, 
jih boš izgubil. Nakar bo imel sovražnik 
proste roke, da ti z osvajanjem drugih 
teritorijev in rezanjem intendantskih linij 
morda nepovratno zagreni življenje. Ka- 
ko prefrigan bo pri tem računalnik, ne 
vemo; Relic seveda zagotavljajo, da mu 
ne bo para. 

Taktiziranje bo še bolj globoko. Osno- 
ve bodo preproste, a za zmage na 


višjem nivoju udejstvovanja bo treba 
upoštevati nemalo dejavnikov. Eden je 
bolj razgibano ozemlje, ki kani navdu- 
ševati z globelmi, rekami, mostovi, hri- 
bi, gozdovi, cestami in vasmi. Tam se 
bodo vojaki vkopali ali se zabarikadira- 
li v dače, pa jih zbezaj ven, če moreš. 
Drugi, nemara še ključnejši bo reali- 
stična megla vojne (fog of war), ki ji 
pravijo 'true sight'. Vidni bodo le tisti 
deli bojišča, ki bodo v neposrednem 
dometu okularjev tvojih enot. To na eni 
strani pomeni, da bo treba odvajati sile 
za nadzor že obiskanih predelov, na 
drugi pa večji pomen izvidništva. V na- 
vezi z razbrazdanim terenom bo to po- 
menilo dosti možnosti za zasede in pre- 
senečenja v slogu "marširali smo po 
kolovozu skozi gozd, nakar so izza sk- 
ladovnice drv skočili komunajzarji in 
pod nadzorom nevidnih stricev iz ozad- 
ja uničili naš vod. Preživel sem le jaz, 
verdammt!" Opazovalni stolpi in širše 
ceste bodo še kako važni. 

Takisto ne bo šlo zanemariti vpliva vre- 


mena. Ne le, da bo dinamično padanje 
snega, od rahlega naletavanja do vihar- 
jev, krnilo vidljivost in upočasnjevalo 
enote. Možem bo hitro zavdal sibirski 
mraz! Po termometru bo moč hitro vi- 
deti, kdo je predolgo ostal zunaj zave- 
tja. Tak nesrečnež bo jel izgubljati zdra- 
vje, nakar se bo zvil v dve gubi in pre- 
minil. Sneg bo nadalje izdajal sledove, 
ki bodo sčasoma izginili, hlad pa bo 
vplival na zamrznjenost vodnih površin. 
Čez jezero se bo moč denimo hitreje 
prebiti do cilja ali sovragu udariti v 
hrbet, toda zna biti, da se bo led pod 
težo vdrl. Ker bo igra simulirala težo 
kolone, katere levji delež bodo prispe- 


12 


vali tanki, bo na nas, da ocenimo, ali je 
mraz dovolj hud in dolg za tak podvig. 
Poleg solistične kampanje bo CoH2 vse- 
boval obsežen multiplayer, v katerem 
bomo lahko prevzeli vlogo Nemcev in se 
lotili bitk od eden na enega do štirih pro- 
ti štirim, ter ločen, posebej zajeban na- 
čin s posamičnimi nalogami za mojstre. 
Relic pa kanijo igro po splovitvi nad- 
grajevati z (verjetno plačljivo) dodatno 
vsebino, DLCjem, ki bo zajemal tako 
nove enote in sposobnosti za večig- 
ralstvo kot samostojne puščavniške mi- 
sije. Kajti celo snežena pustinja je še 
vedno pustinja. (sn) 

Sega za PC, 25. junija 


maj 2013 


OZNANILA 


Bodo The Sims 4 in nov Wolfenstein 

Težko je z gotovostjo reči, zakaj se je Electronic Arts 
odločil za tak naslov, a ugibamo, da zaradi določene 
povezave med 'četrti' in 'štiri'. Z nami se strinjajo ne- 
kateri najvidnejši analitiki industrije iger. Špil delajo 
Maxis za PC in mace ter bo nared prihodnje leto. Tiste 
naprave s slabšo grafiko od PCja zaenkrat niso v pla- 
nu. Podrobnosti še niso razkrili, delajo pa Simse 4 na 
novem grafičnem pogonu, kar je nuja, ker je oni iz 
trojke že ostarel. Naša učena domneva je, da v osno- 
vni igri ne bo ne kužkov, ne študija, ne vremena, ker 
seveda vse to pride v približno 27. dodatku. 

Pride tudi nova Volčja skala, taka z robonaciji! Na- 
slednji del serije se bo dogajal leta 1960, negativci pa 
bodo spet naciji — ker so v drugi svetovni vojni zma- 
gali. Blazkowicz noob. Bo pa v novem delu, The New 
Order, imel priložnost stvari postaviti na svoje mesto 
z dovolj veliko zalogo raket in rešetal. Nasproti mu bo 
stala ogromna robotska nacivojska. Novi red dospe 
proti koncu leta na PC, xbox 360 ter PS3, pa tudi na- 
slednjegeneracijske konzole. 


XCOM prerojen kot The Bureau 

Ob zelo dobri strategiji XCOM: Enemy Unknown člo- 
vek skorajda pozabi, da je želel 2K v okviru franšize 
povsem bogokletno napraviti streljanko XCOM. Po 
najavi pred tremi leti smo od nje uzrli komaj kaj. Zdaj 
so razkrili, da je v studiu 2K Australia zaškripalo in so 
igro preselili k stvariteljem Bioshocka 2, 2K Marin. 
Dobila je novo ime, The Bureau: XCOM Declassified, 
in se preobrazila v tretjeosebno taktično streljačino. 
Kraj in čas ostajata enaka, se pravi ZDA leta 1962. Kot 
agent William Carter bomo z uslužbenci Biroja, pred- 
hodnice XCOMa, raziskovali zlovešče vpade iz vse- 
mirja. Takisto bo treba v slogu Mož v črnem za njimi 
zabrisati vse sledi, da bi ne prišlo do vsesplošne pani- 
ke. Več o igri na E3ju, za PC in današnje konzole pa 
izide že 23. avgusta! 


EVE Online praznuje desetletnico 

Šestega maja 2003 so prvi igralci pokukali med nebu- 
le masovne spletnice EVE Online. Znanstvenofanta- 
stična vsemirska igra je bila tedaj svež veter med 
mnogoterimi fantazijskimi imitatorji EverOuesta, sa- 
mosvoja pa je bila tudi igralno. Svet ni bil razdrobljen 
na kopico strežnikov, marveč so bili vsi igralci na 
enem. Še danes obstajata le dva, zahodni in kitajski. 
Predvsem pa je postregla s skorajda neomejeno svo- 
bodo, kjer lahko sodelujoči zasnujejo korporacije in 
med seboj trgujejo ter se vojskujejo. Tako so nastale 
številne zgodbe o industrijski špijonaži, denarnih pira- 
midah in drznem rudarjenju asteroidov med pirati, ki 
navdušijo celo laika. Po njih kanijo v prihodnosti na- 
praviti nanizanko. Islandski studio CCP igrin svet širi 
s F2P-streljanko Dust 514 za PS8, ki je ravnokar izšla, 
februarja pa je slavil še en uspeh, saj je EVE presegel 
pol milijona naročnikov. Še na deset let! 


EA ima licenco za igre Star Wars 

Že ko je Disney prejšnji mesec zadavil studio Luca- 
sSArts, je navrgel, da bo sam delal le spletne in mobil- 
niške igre po Vojni zvezd, medtem ko bo velike naslo- 
ve prepustil zunanji hiši. Na primer Electronic Artsu. 
In samo Electronic Artsu! Založnik je že imel maso- 
vniški The Old Republic, zato odločitev ni ravno pre- 
senetljiva. Biowaru se bosta pri razvoju pridružila stu- 
dia DICE ter Visceral, za kakšne igre bo šlo, pa ta hip 
še ne povedo. Kot tudi ne, ali bodo nadaljevali delo na 
Star Warsu 1313 in First Assaultu, ki sta šla skupaj z 
LucasArtsom v Sarlaccovo žrelo. DICE na First As- 
saultu in Visceral na 1313? Upati smemo. Mimogre- 
de, posel je omejen na vojnozvezdne igre. Ostalih Lu- 
casovih franšiz ni poleg. 

AMD splovil uradni dvoprocesorski radeon HD 7990 
Od AMDja in Nvidie smo vajeni, da na vrh grafičnega 
regimenta postavita monstrume z dvema procesorje- 
ma na eni kartici. AMD pa je s tovrstno izvedenko pri 
radeonih HD 7000 doslej okleval, zato so proizvajalci 
sami skonstruirali neuradne dvoprocesorske radeone 
HD 7990. Sedaj naposled dobivamo oficielne. Gre za 
dvojico čipov iz HDjev 7970, vsakemu od njih pa pri- 
padajo po trije gigabajti pomnilnika. Reč je presneto 
požrešna in golta kar 375 W, občutno več od Nvidijinih 
tekmic, dvoprocesorskega geforca GTX 690 in titana. 
Zato ima triventilatorni sistem in potrebuje dobro pre- 
vetritev. Cena je enaka kot pri konkurentkah: okrogel 
evrski tisočak. 


Zdaj zdaj predstavitev naslednjega xboxa 

Enaindvajseti maj je dan, ko bo Microsoft odstranil 
tančico z xboxa 720, xboxa next, xboxa ali kakorkoli se 
bo reč že imenovala. Po strojni plati bo slična PCjem 
in s tem playstationu 4, od katerega bo nemara imela 
pol manj rama (4 namesto 8 GB). Velik halo je bil pred 
kratkim okrog tega, da bo konzola za vsakršno delova- 
nje terjala stalno povezavo z internetom, je pa zdaj 
slišati, da ne bo tako ne pri ogledu filmov, ne pri sa- 
motarskem igranju. Če bodo špili v slogu Steama zah- 
tevali nalinijsko aktivacijo, je takisto odprto. 


Microsoft je duhove razburil še z eno pogruntavščino, 
ki ji pravijo illumiroom. Najprej so jo pokazali na ja- 
nuarskem CESu in zdaj obelodanili nekoliko več po- 
drobnosti. Gre za navezo kinecta in širokokotnega 
projektorja, kjer prvi vidi sobo in podrobnosti, projek- 
tor pa nato vanjo projicira razširjen prizor z zaslona. 
Tako eksplozije recimo vidiš tudi izven TV-zaslona, ki 
rabi kot središče scene, oziroma illumiroom deluje ka- 
kor orjaški ambilight. Še več, zna morfati okolico. Je 
pa zadeva prejkone zanimivost in čuti je, da še ne bo 
pripravljena za naslednji xbox. Za katerega pa potem? 


Samsungova megafona 
Potem ko je Samsung z galaxy note dokazal, da ob- 
staja trg za telefone, ki posegajo v tablično območje, 
je napovedal še cenovno ugodnejša modela. Dičila se 
bosta z imenom mega, saj bosta zaslona merila 5,8 
oziroma kar 6,3 palca. Budžetnost pome- 
ni, da polne ločljivosti HD ne bosta pozna- 
la. Večji bo prikazoval 720 x 1280 pik, 
'manjši' pa le 540 x 960. Slednji tablifon 
tudi ne bo podpiral LTE in nasploh se 
ostale hardverske zmogljivosti berejo 
nalik galaxyju S 2. Bo pa oba poganjal 
Android 4.2.2 Jelly Bean s Touchwi- 
zom, kar pomeni večino programja, ki 
so ga predstavili ob galaxyju S4. Na 
voljo naj bi bila junija. 


Multiretrokonzola 


Tri tisoč petsto vloženih ur. Tristo metrov kablov. Več 
kot 800 evrov za material. To so le nekatere številke 
glede truda, ki ga je neki nadebudni Britanec vložil v 
izdelavo lastne konzole, sposobne predvajanja špilov 
iz - reci in piši - osemnajstih drkalnih platform. Tako 
iz bližnje kot iz več kot trideset let oddaljene preteklo- 
sti. V neugledno kockasto ohišje mu je uspelo stlačiti 
originalen hardver sistemov, kot so atari 7800, intelli- 
vision, master system, mega drive, NES, SNES, sa- 
turn, dreamcast, nintendo 64, neo-geo, saturn, PSI, 
PS2 ter večine ostalih popularnih sobnih konzol. 


Od multikonzole bi se bil avtor morebiti pripravljen 
ločiti za znesek v bližini 30.000 evrov. Aha. Bomo 
raje ostali pri emulatorjih in nostalgiji. 


Behemota poganja en sam napajalnik z usmernikom, 
dočim sliko na televizor izrisuje prek dobrega starega 
SCARTa. Med sistemi je moč preklapljati z lesenim 
drsnim gumbom na čelni strani ohišja, kjer so tudi 
reže za pomnilniške kartice in podatkovne medije. 
Največ tuhtanja pa je terjala izdelava univerzalnega 
kontrolerja. Kontrolno vezje, ki se skriva v notranjosti 
posameznih džojpedov, je avtor zapakiral v izpraznje- 
ne NESove kartuše, ki jih po potrebi vstavi v režo 
ogromnega kvadratastega joypada domače izdelave, 
na katerem so vsi potrebni gumbi in ročice. Za podro- 
ben postopek izdelave unikatnega čudesa se obrnite 
na TiTubo in v iskalni niz vnesite 'project unity'. Boj- 
da ni in ne bo naprodaj. 


Haswell - nov Intelov CPU 


Četudi so Intelovi ultrabooki med nami že leto in pol, 
niso 'čisto tapravi'. Trenutno vanje vdelujejo aktualne 
procesorje družin sandy in ivy bridge, ki so zasilna 
rešitev. Intel je namreč svoje ultraprenosnike že spo- 
četka zasnoval na procesorjih, ki jih uzremo šele pri- 
hodnji mesec: haswellih. 

Haswell je torej za velikana iz Santa Clare pomembna 
stopnica, na kateri naj bi zares zaživela ideja 'oken- 
skih macbook airov'. V njegovem razvojnem ritmu 
tik-tak gre za fazo tak, se pravi za novo arhitekturo 
vezja na obstoječem, 22-nanometrskem proizvod- 


14 


Haswell je vrhunec strategije zdaj že nekdanjega 
Intelovega CEOja Paula Otellinija (desno). V za- 
četku tega meseca ga je nasledil Brian Krzanich. 


nem procesu. Šlo bo za drugačen preskok med gene- 
racijami, kot smo jih vajeni. Nove srčike ne bodo bi- 
stveno bolj poskočne od ivy bridga - le za okrog deset 
odstotkov. Vendar bodo varčnejše in bodo premogle 
tako širok repertoar izvedenk za različne naprave, da 
se bomo med njimi izgubljali celo znalci. Predvsem pa 
bo haswell prvi čip, kjer se bo Intel res izprsil z izriso- 
valnikom grafike, ki bo vdelan v nekatere modele. 
Tako zelo, da je za njegovo označbo spočel novo 
znamko: iris. 

Intelova integrirana grafika je bila praviloma predmet 
posmeha, z irisi pa želi podjetje napraviti jasen raz- 
loček. Zato bodo tako nalepko nosile le najmočnejše 
inačice GPUja, ki smo jih poznali pod kodnim ime- 
nom GT3, kar označuje 40 izrisovalnih enot. Ime intel 
HD graphics se tako še ne poslavlja in bo označevalo 
rešitve v cenejših modelih s HD 4XXX. 15-vatni čipi 
za varčnejše ultrabooke bodo imeli HD 5000, v 28- 
vatnih bodo risali irisi 5100, medtem ko se bo naj- 
močnejši izdelek klical iris pro 5200. Razlika glede na 
'ne-pro' bo v sam čip vdelanih 128 MB pomnilnika 
vrste DRAM. Iris naj bi bil dvakrat urnejši od obstoje- 
čega HD 4000, pro pa celo trikrat. Intel si je za cilj si- 
cer postavil Nvidijino mobilno grafikuljo GT 650M. To 
so že zanimive vrednosti, ki ti omogočajo poganjanje 
najnovejših naslovov pri srednji kvaliteti. 

S spremembo arhitekture prihaja novo podnožje LGA 
1150, z njim pa čipovje lynx point. Zanesenjaki bodo 
veseli dejstva, da bo Intel malček odškrnil duri navi- 
jalcem, saj bo moč base clock dvigniti s 100 MHz na 
125 ali 167. Na strani centralnega procesorja pretre- 
sov ne bo, saj bodo še vedno vladali štirijedrniki s fre- 
kvencami, podobnimi današnjim. Celokupni izdelki 
bodo ohranili označbo core iX, le da se bo številčna 
postavka preselila v štiritisočice (predhodni ivy bridgi 
so denimo core iX 3XXX). Irisi pro bodo na namiz- 
niških računalnikih dosegljivi le v različici BGA, torej 
neizmenljivi, vdelani v matično ploščo. Ti čipi bodo 
imeli označbo R. Odločitev je logična, kajti bolj zagri- 
zeni igralci bodo kupovali samostojne grafične kartice 
in izbirali haswelle brez irisov. 

Točen spisek modelov izvemo 3. junija na tajvan- 
skem Computexu, ko bo Intel novince spustil iz staje. 


increasing Graphics 
Performance 


Preskok v moči GPUjev, ki ga je Intel napravil v 
zadnjih letih, je izjemen. Z irisom si bo dokončno 
zagotovil tudi status razvijalca grafičnih vezij. 

Sedemnajstega aprila je 


roizvajalci se ne udinjajo več Blizzardo- 
vemu in Idjevemu geslu 'when it's do- 
ne', temveč sledijo maksimi 'release 
first, patch later' - najprej splovi in na- 
to krpaj. Nobeno presenečenje ni, če je 
zaplata na voljo, preden je izdelek na policah fizičnih 
in digitalnih trgovin. Vseeno pa malce čudno pogle- 
daš, ko se to pripeti svežemu igralnemu sistemu. 
Kupci wiija U so koncem novembra po razpakiranju 
in priklopu naprave tako čakali še na dolpoteg kon- 
kretnega patcha, ki je dodal mnogo bistvenih funk- 
cij, recimo emulacijo starega wiija. 
To ni edini Nintendov zabluz, kajti zgodnji kupci se 
spomnimo kilave splovitve ročne konzolice 3DS. S 
stereoskopskim zgornjim ekrančkom obdarjeni DSov 
naslednik je ob lansiranju marca 2011 stal okrog 230 
evrov, kar je bilo veliko. Zlasti glede na zaspani nabor 
iger, med katerimi ni bilo ne Maria, ne Zelde. Name- 
sto njih smo dobili ne pretirane zanimivosti, kot so bi- 
le Pro Evo 3D, Super Street Fighter 4: 3D Edition, 
Asphalt 3D in Ghost Recon: Shadow Wars. Prav tako 
je manjkal dostop do 
spletne trgovine! 


Levo je običajni 3DS z zaslončkoma mer 90 mm in 
77 mam, desno pa XL — 124 in 106 mm. Pri sled- 
njem baterija traja dobrih 5 ur, pri prvem slabe 4. 


Od vitezov do živadi 


Čeprav rojstvo wiija U ni bilo dosti boljše, so stvari 
glede 3DSa medtem postavili na svoje mesto. Drkali- 
ci ostajata bedni kamerici in manko naprednejših 
funkcij. Toda ceno so znižali na primernejših 180 ev- 
ropejskih, udejanjili inačico XL z večjima zaslonoma 
za 210 apoenov in poskrbeli za najpomembnejše: 
igre. Super Mario 3D Land, Zelda: Ocarina of Time 
3D, Kid Icarus: Uprising, Paper Mario: Sticker Star, 
Luigi's Mansion 2, Monster Hunter 3 Ultimate, Fire 
Emblem: Awakening, Mighty Switch Force, Gunman 
Clive, Pullblox, Fallblox, Crimson Shroud, Resident 
Evil: Revelations, Castlevania: Mirror of Fate ... 

Vse to je kakovosten softver, ki ga povečini ni nikjer 
drugod, kar je velika 3DSova privlačnost. Marsikate- 
remu od naštetih naslovov smo dali več kot 80 in me- 
ni osebno je školjkasto stereoskopsko čudo kljub do- 
kaj slabotnemu drobu in otročjemu videzu priraslo k 


s še stotisoči drugih usmeril brskalnik k nove- 
mu delu serije Nintendo Direct, s katero ta japonski založnik odjemalcem vsa- 
kih nekaj mesecev neposredno sporoči, česa se imajo nadejati v bližnji pri- 
hodnosti. Ugotovi, da je ta predvsem za lastnike dlančne naprave 3DS svetla. 


srcu. Na njem prijetno igram dobre stvari, pa moj de- 
setletnik tudi. Celo ženo se da v kaj prepričati. Škoda, 
da Nintendo pri nas še vedno ne skrbi za marketing, 
zato je širitev dobrega glasu na plečih prodajalcev, 
avstrijskega distributerja Stadlbauerja, zanesenjakov 
in medijev. 

Špili za 3DS so v primerjavi s telefoničnimi dragi. Ti- 
sti velikega kalibra v škatlicah in v Nintendovi inter- 
netni trgovini najpogosteje stanejo od 40 do 50 evrov, 
medtem ko ti manjše digitalne naslovčke prepustijo 
za med 5 in 15 novih dinarjev. Toda hkrati je vsebine 
neprimerno več kot pri mobilnih igričkah in zelo po- 
hvalna je aktualna prodajna akcija. Če pri nalinijskem 
Clubu Nintendo do 30. junija registriraš tri naslove iz- 
med zajetih osmih (Castlevania: Mirror of Fate, Mon- 
ster Hunter 3 Ultimate za 3DS, Luigi's Mansion 2, Fire 
Emblem: Awakening, Lego City Undercover: The 
Chase Begins, Pokemon Mystery Dungeon: Gates to 
Infinity, Donkey Kong Country Returns 3D, Animal 
Crossing: New Leaf), boš dobil kodo za brezplačen di- 
gitalni dolpoteg ene od preostalih petih ali darovalno 
šifro za enega od že kupljenih. Le ne pozabi prej po- 
vezati konzole s svojim CN-računom in imej regijo 
nastavljeno na eno od sodelujočih držav, med kateri- 
mi sta Anglija in Nemčija. (Če si izbral Slovenijo, itak 
ne moreš v e-štacuno.) Tudi stereoskopijo so začeli 
avtorji bolje izrabljati - uganke v Pullbloxu denimo te- 
meljijo ravno na dimenzijskih očesnih trikih, v Luigi's 
Mansion 2 vidiš duhove za sabo in pred sabo ... 


Kaj pa wii U? 

Zaradi odlične prodaje, ki je v svetovnem merilu pre- 
segla 30 milijonov kosov (11 na Japonskem, 10 v Se- 
verni in Južni Ameriki ter 9 drugod), ni čudno, da je 
bila pozornost aprilskega, doslej bržda najmočnejšega 
Nintendo Directa usmerjena na 3DS. Vse omembe 
vredne napovedane igre so bile zanj, tako da smo za 
wii U izvedeli le glede hecnosti Game 6 Wario in dol- 
potegljive razširitve za New Super Mario Bros. U, kjer 
bomo igrali kot Luigi. Čas wiija U prihaja junija na 
E3ju, za katerega so napovedali kup oznanil. 


Satoru Iwata je predsednik tako Nintendove japon- 
ske kot ameriške veje in direktor celotne firme. 
Njegov bejbi fejs ne izdaja, da ima 53 let, kljub 
starosti pa ve, da je prihodnost (tudi) digitalna. 

Wii U je trenutno precej nezaseden z igrami, zlasti 
z velikimi, ekskluzivnimi naslovi. Stanje naj bi se 
do konca leta bistveno izboljšalo, med drugim z 
Yarn Yoshijem (zgoraj) in Wind Wakerjem HD. 


Prav tako je bil sobni sistem svojega jerbasa pirhov 
deležen že v prejšnjih Directih. Tedaj smo izvedeli za 
HD-predelavo Wind Wakerja, za napoved dveh novih 
Mariev vrste Super in Kart, ki ju bodo oficielno obelo- 
danili v poleti Los Angelesu, za svežo frpjko Monolith 
Softa (avtorjev Xenoblade Chronicles) in za nov špil z 
Yoshijem v glavni vlogi, Yarn Yoshi, ki cortkanega ze- 
lenega dinozavrčka preplete z estetiko iz Kirby's Epic 
Yarna. To se je pridružilo vznemirjenju glede dveh 
Platinumovih ekskluziv za wii U, The Wonderful 101 
in Bayonette 2. Zdaj pa smo izvedeli še, da bo v Vir- 
tualno konzolo letos prispela kultna erpegejka s super 
nintenda Earthbound, ki v Evropi ni nikdar uradno 
izšla. 

Wii U trenutno ne gre za med, a saj tudi 3DS nekaj 
časa ni. Simpatično trolasti vodja ameriškega Ninten- 
da Reggie Fils-Aime pa obljublja, da se bo pogostost 
izdajanja softvera za wii U "dramatično povečala." 
Času čas. 


Sake in gejše povsod 
Japonska je geografsko daleč, toda igralcem je blizu. 
Tistim, ki imajo le računalnik, niti ne. Onim s konzo- 
lami pa zelo, saj so tako playstation kot PSP, vita, DS, 
3DS in wii tokijski umotvori. Če ubodeš 3DS, boš 
skoraj gotovo igral nekaj rižojedega, naj bo videti še 
tako zahodnjaško, kot sta Nintendogs ali Kid Icarus. 
Znabiti prav to iščeš, če so se ti Pokemoni, Mario in 
Samus Aran usedli v srce. 

V tem primeru si bil Nintendo Directa vesel, saj je v 
najnovejši oddaji bolj kot kadarkoli postalo očitno, da 
se Nintendo ne sramuje svojih gejšarskih korenin. 
Nasprotno, z belo zastavo, v kateri je rdeč krog, ma- 
ha na vse pretege in kani na zahod prinesti kar nekaj 
naslovov, za katere smo se potihem bali, da ne bodo 
nikdar zapustili Kyota. Sguare Enixov Bravely De- 
fault je novo upanje za relevantnost jrpgjev, ki so jo 
izgubili z generično, uravnilovsko navlako, okrepil pa 
jih bo tudi bojda jako fini Atlusov Shin Megami Tensei 
IV, Znana serija ugankarskih avantur o profesorju 
Laytonu bo močnejša za novo titulo Azran Legacy, 
vendar je ne bodo spremljale uradne čokoladice Na- 
zotoki Break. Te si lahko do konca marca kupil v ja- 
ponskih supermarketih in v njih dobil čudaške puzlice 
za zaposlitev možganov med žvečenjem zobobolne 
sredice v dveh bojda ogabnih okusih. Japonci, pač. 
V eShop pa bo prispelo troje stranskih projektov zna- 
nih ustvarjalcev iger, ki so jih v domovini izdali pod 
skupnim nazivom Guild 02. The Starship Damrey 
(Kazuya Asano) bo srhljiva prvoosebna avantura, 
umeščena na vesoljski ladji, ki bo uživala v tem, da 
nas ne bo prav nič vodila za roko ... Bugs vs. Tanks 
(Keiji Inafune) bo akcijska streljanka s tanki iz druge 
svetovne, pomanjšane na raven žuželk ... dočim bo- 
mo v Attack of the Friday Monsters: A Tokyo Tale 
živeli kot mladenič v času, ko v Tokiu oživljajo po- 
šastki iz starih japonskih TV-oddaj. Še takih! 


Japonceljni ne popuščajo železnega prijema svojih 
podružnic. Nintendovi evropski veji načeluje ta 
stric, Satoru Shibata, ki je obenem gostitelj tu- 
kajšnjega Nintendo Directa. Prikloni 4 angreščina! 


Potreba po 
uravnotežanju 


Glede 3DSove spletne trgovine je lepo videti, da so jo 
kupci požgenali. Preglednost v njej še vedno šepa in 
dolpotegljive inačice velikih iger so nekoliko dražje 
kot na modulu. A očitno je praktičnost vsaj v ZDA 
konkretna utež na tehtnici, kajti Nintendo pravi, da so 
si digitalni dolpotegi odrezali 11 odstotkov prodaje 
petnajstih najvažnejših iger in tretjino vseh izvodov 
Fire Emblem: Awakeninga, strateškega frpja, ki je 
namenjen starejšim. Svoje bo prispevalo tudi več na- 
slovov v emulatorskem delu Virtual Console, kamor 
kmalu prideta dokaj cenjeni Zelda: Oracle of Ages in 
Oracle of Seasons z game boyja color. 

Ob vseh udarnih napovedih, kot je A Link to the Past 
2, in napadalnem 3DSovem trženju pa me nekaj ven- 
darle skrbi. Vnovič, kot že vse od gamecuba naprej, je 
videti, da levji delež truda prispeva Nintendo sam. Ti- 
tul drugih izdajateljev je premalo, zlasti zahodnih raz- 
vijalcev. Sem razvajen, če bi rad imel tako japonsko 
čudnost in poetičnost kot našo bažo? Mislim, da ne. 
Bolj sem realist, kajti le tako bi bil 3DS ne samo do- 
bro prodajan, marveč tudi najširše cenjen. 

Zelda: A Link to the Past 2 
Naslednja Zelda za 3DS, katere naslov še ni do- 
končen, ne bo Majora's Mask 3D, marveč bo- 
mo dobili nadaljevanje legendarnega A Link to 
the Past za SNES izpred 22 let. Tako kot prve- 
nec bomo akcijo spremljali iz pogleda od zgo- 
raj in se udejstvovali v mešanici bojevanja, ra- 
ziskovanja pokrajine in ječ ter reševanja ugank. 
Od novosti so pokazali svež grafični slog ter 
Linkovo sposobnost, da se spremeni v ravnin- 
sko sliko na zidu, s čimer bo dosegel nova po- 
dročja (glej sliko). Izide koncem leta. 


Donkey Kong Country Returns 3D 
Prvi DKCR se je na wiiju izkazal za izvrstno 
ploščadnico, ki je v Jokerju 209 dobila visokih 
88. 3DS pa bo deležen izpopolnjene verzije. V 
grafiki bo manj podrobnosti, zato pa predogle- 
dovalci hvalijo stereoskopski učinek, ki naj bi 
bil med najboljšimi doslej. Nadalje bo nova 
inačica ponudila nižjo težavnost in nov svet, 
nameščen za staro osmerico. Tisti, ki so Coun- 
try preigrali na wiiju, ga bodo morali odkleniti z 
vnovičnim končanjem. Izide 24. maja. 


Professor Layton and the Azran Legacy 

V tretjem Laytonu za 3DS in prav tolikem delu 
druge prijazne, pisane trilogije bosta profesor 
Hershel in njegov vajenec Luke v skrivnostnem 
mestu starodavne rase Azranov našla dekle, ki 
je izgubilo spomin, nakar se bo druščina podala 
na pot okrog sveta. Igranje bo ostalo slično, se 
pravi, da bo mešalo vandranje in reševanje mi- 
selnih orehov. Ti bodo menda najraznolikejši 
sploh, predvsem pa jih bo konkretno več, saj bo 
cifra segla tja do petsto. Izide letos. 

Bravely Default: Flying Fairy 

Ta zanimiva erpegejka, ki je dušni naslednik Fi- 
nal Fantasy: The Four Heroes of Light za DS, se 
postavlja s poteznim bojem, večplastnim raz- 
vojem likov skozi službe, poudarkom na zgodbi 
in ne le enim koncem. Po eni strani bo sta- 
rošolska, po drugi pa bo vsebovala inovativne 
prijeme, recimo kveste, ki jih bo prispevala 
skupnost, in rabo nadgrajene resničnosti — 
augmented realityja, kjer se bodo bitke prek 
3DSovih kameric odvijale v naših dnevnih so- 
bah. Izide letos. 


Mario 8 Luigi: Dream Team 
Marjan in Lojze se bosta na skupno akcijsko 
frpjsko avanturo zopet odpravila v Dream Tea- 
mu, ki bo nadaljeval tradicijo Superstar Sage. V 
četrtem delu bo mogel Luigi spati na žimnicah, 
s čimer bo Mariu odprl prehode v alternativno 
dimenzijo. Ko bo drnjohal, ga bomo drezali in s 
tem spreminjali svet ter reševali uganke. Zgeč- 
kljaj po nosu ga bo pripravil do kihanja, ki bo 
odpihnilo zid pred Mariom. Nadgradili so tudi 
bojevanje in skakanje. Izide 2. julija. 


Animal Crossing: New Leaf 
Osnova serije Animal Crossing je preprosta: si 
prebivalec risankaste vasice, kjer skrbiš za živa- 
li, obiraš sadje, sadiš rože, nadgrajuješ hišo in 
se imaš vobče lepo. Zdaj bomo postali župan, 
kar pomeni na izi oblikovanje naselbine s trgo- 
vinami vred. Prav tako se bomo lahko podali na 
internet, kjer se bomo sodelovalno ubadali z 
miniigrami. Ustvarjalci pravijo, da je New Leaf 
narejen iz najboljših delov predhodnic, čemur 
so dodali številne nove ideje. Izide 14. junija. 


Pomladno 
televiziranje 


Kulingioni so znameniti sardinijski 
ravioli, polnjeni s špinačo in sirom, 

ter pripravljeni al forno — gratinirani v 
pečici. LordFebo med spoznavanjem 
mediteranske kuhinje in žlahtne kaplji- 
ce izve še nekaj televizorskih novosti. 


ačetkom septembra se v Berlinu že deset- 
letja odvija razstava potrošniške elektro- 
nike IFA, kjer najdejo mesto prav vse do- 
mačinske in osebne naprave, po katerih 
se pretakajo elektroni. Paviljoni se bliska- 
jo od zabavne tehnike, gospodinjskih aparatov, pri- 
pomočkov za osebno nego, telekomunikacijskih na- 
prav, kamer, avtomobilov in čuda onegajev onkraj 
domišljije. Sličen dogodek je CES v Las Vegasu, ki 
je sicer bolj spektakularen, pokaže več prihodnosti 
in velja v industriji za pomembnejšega, vendar je 
nemški smenj večji in zaradi odprtosti za široke 
množice bolj obiskan. Berlinčani to poudarijo ob 
vsaki priliki in za prikaz svoje veličine vsako pomlad 
organizirajo predsejemsko konferenco. 
To ni suhoparna tiskovka, saj več sto novinarjev z 
vsega sveta za štiri dni povabijo na prestižno sredo- 
zemsko lokacijo. Tam partnerji na kratko predstavijo 
svoje izdelke, Berlin Messe (Berlinsko razstavišče) pa 
pove, da naslednja IFA - bo. Po Atenah, Monte Carlu, 
Malti in Dubrovniku so nas letos peljali na Sardinijo, 
kjer so nam - za današnje razmere že skoraj nehi- 
gienčno - pokazali, da Nemčiji ni hudega in da lahko 
z lopato razmetavajo evre. Nastanili so nas v petzvez- 
dičnem hotelu, nam stregli od spredaj in zadaj, za pi- 
ko na i pa zakupili vso zalogo pršuta, raviolov, slado- 
leda in vina na glavnem trgu bližnje vasice. Presera- 
torsko dogajanje, ki so ga pospremile bambine na ve- 
spah in pojoči gazdalini v cinguecentih, je kazilo edi- 
nole švoh medspolno razmerje. Kot večina dogodkov 
naše branže je bil tudi ta bolj kot ne homožur, kjer se 
je za vsako mizo opolzko komentiralo tistih pičlih ne- 
kaj parov jošk. V anketni list vtisov sem zato dobro- 
namerno napisal, da naj prihodnjič v all inclusive po- 
nudbo vendarle dodajo še venček profesionalk. 


Bog ne daj, da bi 
crknil televizor 


Osrednja organizatorjeva konferenca je obelodanila 
datum sejma, ki bo potekal od 6. do 11. septembra, 
ter nanizala tisoč in en grafikon dogajanja znotraj sek- 
torja uporabniške elektronike. Panogo pesti splošna 
recesija in v Evropi ima le ščepec držav pozitivno go- 
spodarstvo ... na razvitih območjih se je lani prodalo 
manj tehnike, a je bil globalni trend na račun razvija- 
jočih področij pozitiven ... največjo rast beležijo avto- 
matizirani čistilci oken, sledijo jim tablični računalnik 
in pametni telefoni ... petina letošnjih pralnih strojev 


ima energijsko etiketo At ... in tako dalje. Podat- 
kov o gospodinjskih tehnikalijah, ki prihajajo iz nemš- 
ke analitske družbe GfK, smo čuli res mnogo, pa tudi 
nekaj predstavitev je šlo v to smer. De'Longhi nam je 
navdušeno pokazal najmanjši avtomat za kapučino, 
videli smo napredne tehnologije za učinkovitejšo žeh- 
to in poslušali Electroluxovo predavanje o revolucio- 
narni domači pečici za pripravo jedi po metodi sous- 
vide. (Gre za dolgotrajno kuhanje v vakuumski vreči- 
ci pri temperaturi okoli 60 stopinj.) 

Industrijske prezentacije so polne grafikonov in 
statističnih podatkov. Tako izvemo, da Philips tele- 
vizorje prodaja le v Evropo in Južno Ameriko. 


Večina govora je bila o televizorjih, ki kljub temu, da 
jih tablice šišajo in da prodaja še nekaj let ne bo do- 
segla zmagovalnega leta 2011, ostajajo na vrhu do- 
mače elektronike ter so zato glavni Ifin artikel. Bojda 
jih bomo Zemljani letos kupili dobrih 200 milijonov in 
po neki raziskavi smo se na rovaš novega TVja pri- 
pravljeni odpovedati potovanju, avtu, hrani in kulturi. 
Smolarjeva modrost še vedno drži. Trend so seveda 
vse večji zasloni in privzeta nalinijskost, ki postaja ce- 
lo uporabna. Kot smo zapisali v članku pred dvema 
mesecema, je naslednja velika stvar višja ločljivost, 
imenovana UHD oziroma 4K. A vsi se zavedajo, da 
tehnologija še zlepa ne bo prišla v navadne domove. 
Optimistična napoved je, da bodo ultravisokojasni 
ekrani leta 2016 predstavljali okoli 4 odstotke proda- 
je. No, neko gonilo mora biti in pojavnost novitete bo 
minimalno ločljivost dvignila na HD. Mogoče se bo 
zganil celo PopTV. 

Uma turban: 

zaslonska tehnologija pri- 
hodnosti je OLED, mreža svetlečih diod, 

v katerih svetijo organske molekule. Ker piksli žarijo 
sami od sebe, so v ugasnjenem stanju popolnoma 
črni, kar jim daje neskončno kontrastno razmerje, ka- 
kršnega LCD ne more doseči. Samsung in LG sta si- 
cer bahavo pokazala in najavila organske televizije že 
pred poldrugim letom, vendar sta se močno uštela, 
saj OLEDov še vedno ni. Težava je v izdelavi, saj je iz- 
meta kar 90 odstotkov, dodatno pa je nerazviti tehno- 
logiji zavdala visoka kakovost 4K LCDjev. Korejca sta 
zato stopila korak nazaj in do nadaljnjega o OLEDu 
molčita. 


Plazma je izumrla 


Ko so se pričeli na prelomu tisočletja pojavljati prvi 
večji ploščati televizorji, je tehnologija v njih brez izje- 
me temeljila na prižiganju ioniziranih žlahtnih plinov, 
tako imenovani plazmi. Princip je bil namreč v vseh 
pogledih kakovostnejši od tekočih kristalov in za časa 
edini mogoč za zaslone, večje od 40 palcev. A LCD- 
matrike so bile cenejše za izdelavo in ko so vse tovar- 
ne usmerile napore v razvoj proizvodnega procesa, so 
sčasoma prišle tudi za večje diagonale. Plazma je si- 
cer dolgo časa držala boljši kontrast, vidni kot in os- 
veževanje, a cena je pretehtala in proizvajalci so se 
eden za drugim osredotočali na LCDje. Naposled je 
na plazemske ekrane stavil samo še Panasonic. Nji- 
hova linija viera sicer še vedno prikazuje toplejšo, 


pi 


Največji zaslon na svetu ostaja plazemski. To je 
Panasonicov 152-palčni — 3,4 metre dolg in 1,8 
metra visok televizor z razločljivostjo 4K. Ne gre le 
za sejemski prototip, saj so jih za ceno skoraj pol 
milijona evrov prodali par deset komadov. 

privlačnejšo podobo od primerljivega tekočekris- 
talnika, a vlaganja v raziskave so se letos zaključila. 
Aktualni model ZT naj bi bil zadnji primerek tehnolo- 
gije, inženirji pa so se že usmerili k displejem OLED. 
Kdo ve, kdaj bomo plazmo znova ugledali v visoki 
tehnologiji vsakdana. 


Uma turban: plazmo, ki ji pravimo tudi četrto agre- 
gatno stanje, najdemo v neonskih lampah in onih kul- 
skih kroglah, po katerih šviga elektrika, ko se jih do- 
taknemo. Drugače je plazma najbolj pogosta oblika 
opazne materije v vesolju. Vse zvezde, medzvezdni 
prostor in celo črne luknje so polne nabitih oziroma 
ioniziranih molekul ter atomov, torej plazme. 


Dolbyjev 3D 


Televizorska panoga je 3Dju s preuranjenim lansira- 
njem naredila medvedjo uslugo. Majhni zasloni, špe- 
glarstvo, pa tudi slabi filmi naroda niso prepričali, za- 
to je 3D dobil prejkone negativen prizvok. A kot pravi- 
jo čez Lužo, je "3D je tukaj, da ostane," zatorej ga bo- 
mo tako ali drugače sprejeli kot samoumevnega. Hol- 
lywood ga forsira na polno in z vsakim novim filmom 
pridobi izkušnjo več. Privzeto snemanje skozi dva ob- 
jektiva je docela spodrinilo začetno naknadno dodaja- 
nje globinske komponente. Prav tako so se režiserji 
naučili, da se tehnike oziroma zakonitosti stereoskop- 
skega snemanja ločijo od ravninskega. Čeprav od 
3Dja zaenkrat največ dobijo kinematografi, je posled- 
nji cilj dnevna soba. Televizorska industrija zato po- 
spešeno razvija 'avtostereoskopijo', matriko, ki bo 
omogočala 3D brez očal. Nekaj butičnih primerkov že 
obstaja, a niso navdušujoči. Gledati moraš namreč iz 
vnaprej določenih položajev in celo v najboljšem pri- 
meru je občutek v primerjavi z naočniškim švoh. 


Ker si možgani trirazsežen prizor zapomnijo bolj od 
ploskovnega ali opisnega, bodo more otrok po 
ogledu grozljivk pogostejše. 


Po novem je pobudo prevzel Dolby, ki je v sodelova- 
nju s Philipsom pripravil platformo dolby 3D. Z name- 
nom dostave jasnega in uporabnega brezočalnega 
3Dja bodisi na televizor, bodisi na tablico razvijajo 
komplet kodeka, algoritma za višanje ločljivosti in za- 
slonske tehnologije. Prototipni ekran so že predstavili 
in četudi ni popoln, je nadmočen drugim rešitvam, re- 
cimo Toshibini. Ali se bodo paktu pridružile preostale 
tovarne, bomo šele videli, saj je projekt komaj spočet. 
Zato konkretnega modela niso napovedali, saj bo po- 
trebno še najmanj leto dni razvoja. Poleg tega je ka- 
kovostna avtostereoskopija pogojena z razločljivostjo 
4K. A pobuda je smela in Dolby je navsezadnje ime, 
ki nekaj velja. Za dodatno promocijo je poskrbel 
režiser James Cameron, ki se je ob dolbyju 3D pri- 
dušal, da je z njim dobil novo motivacijo za snemanje 
3D-filmov. Nadaljevanje Avatarja je napovedal za ko- 
nec 2015, štorija pa naj bi bila to pot podvodna. Tam 
se Cameron itak počuti domače. 

Uma turban: avtostereoskopija deluje po podobnem 
principu kot tiste kartice, ki spreminjajo sliko, ko pre- 
mikamo glavo. Zamaknjena pogleda sta prepletena, 
pri čemer so lihi stolpiči pikslov namenjeni enemu 
uču in sodi drugemu. Težava današnje tehnologije je, 
da moraš imeti glavo na pravem mestu. To pri malih 
zaslončkih, kot je tisti v 3DSu, ni težava, pri velikih 
TYVjih pa je. Nekoč bodo seveda vsi ekrani prikazova- 
li 3D-prizor, ki ne bo sestavljen le iz dveh, marveč iz 
mnogih slik. Tako bo gledalec na levi videl drugo plat 
kot oni na desni. 


Brezžično dnevne- 
sobno zvočništvo 


Nabor petih obkrožujočih zvočnikov se zdi številnim 
samoumeven element domačinske tehnike. Žal na- 
mestitev v marsikatero dnevno sobo ne paše, a ljudje 
še vedno kupujejo cenene škatlice, jih na silo razpo- 
stavijo med knjige in v fikus ter vlečejo kable vsena- 
okoli. Velikokrat je bolj umesten kakovosten sprednji 
sistem 3.1, ki zadovoljivo simulira prostorski zvok. 
Obstajajo pa tudi brezžične rešitve, pri katerih kom- 
ponenta pošilja brezizgubni HD-zvok zadnjim zvočni- 
kom po zraku. Seveda škatlice zvečine terjajo lastno 
napajanje, zaradi česar oznaka wireless zavaja. A 
vseeno so električni kabli manj moteči kot vlečenje 
desetmetrskih žic po kanalih in kotnih letvah. 
Naprodaj je že precej rešitev, najnovejši in izpostavi- 
tve vredni pa sta dve. Prva je loewe 3D orchestra, naj- 
bolj napreden sistem 5.1 oziroma 7.1, katerega brez- 
vrvični sateliti imajo to posebnost, da sta v njih dve 
membrani, usmerjeni navzgor in navzdol. Zaradi tega 
zvok še lepše napolni prostor, za optimalen učinek pa 
poskrbi še samodejna kalibracija. S priloženim mi- 
krofonom namreč zvočniki samodejno prilagodijo ja- 
kost glede na položaj gledalca. 


Zgoraj je Philipsov zvočniški sis- 
tem, ki je zares brez kablov, med- 
tem ko spodnji loewe še zmeraj potre- 

buje napajanje satelitov. Kar je ipak bolj elegantno 
in priročno od dolgih žic čez pol stanovanja. 


Drug zanimiv komplet je philips surround sound on 
demand. Gre za cenejšo izvedenko kompleta zvočni- 
kov brez podatkovnih kablov, vendar s to edinstve- 
nostjo, da zadnji dve enoti ne potrebujeta niti dodat- 
nega napajanja. Zasnovani sta tako, da ob nezahtevni 
uporabi tičita v sprednji enoti in si polnita baterije, za 
filmske užitke pa ju izpuliš in primerno postaviš. Aku- 
mulatorčka zdržita osem ur zadenjskega renčanja in 
grmenja. A kakor se sliši hotno in inovativno, praksa 

vseeno pokaže pomanjkljivosti. Zvočnika, ki zahteva- 
ta odlagalno površino, nikoli nista optimalno postav- 
ljena, padata po tleh ali se celo izgubita za kavčom. 


Uma turban: čeprav je Philips evropska značka, za 
njihovimi televizorji od lani stoji hongkonška firma TP 
Vision. To pomeni, da kao edini starocelinski kakovo- 
stni avdio-TV znački ostajata danski Bang 6 Olufsen 
in nemški Loewe. Slednji lastnih panelov seveda ne 
delajo in tudi sicer je njihova sestavljalna tovarna da- 
leč na oni strani Urala. A je lastništvo zvečine ger- 
mansko. Ta devetdeset let stara delavnica, ki je sode- 
lovala celo pri izumu prvega elektronskega televizor- 
ja, danes stavi tako na tehniko kot na dizajn. Kupec 
njihovih naprav lahko izbira med različnimi personali- 
ziranimi barvnimi detajli in materiali. Zastopnika v 
Sloveniji na žalost nima. 


Samsungova nad- 
gradljiva televizija 


Samsung ima nedvomno najbolj naphane televizorje, 
saj letošnja serija poleg gladkega izmenjavanja slike s 
tablico podpira še mahalni in govorni vmesnik ter 
možnost hkratnega predvajanja dveh različnih pro- 
gramov dvema gledalcema z naočniki. Korejci so 
prav tako skočili na 4K-vlak, a priznavajo, da je teh- 
nologija komaj spočeta in da je še veliko postavk ne- 
dorečenih, med drugim kodeki in kablovni standard. 
No, da se kupci prvih aparatov ne bi čez nekaj let 
počutili nategnjene, bodo poslej vsi njihovi boljši tele- 
vizorji nadgradljivi. Ne le softversko, marveč z novim 
kosom elektronike, imenovanim evolution kit. Škatli- 
ca, ki jo bomo pritrdili v namenski slot na zadnji stra- 
ni prikazovalnika, bo vsebovala nov procesor, pom- 
nilnik in morebitne priključke, s čimer bo zaslon dlje 
časa v koraku s časom. Da bomo na tak način čez 
nekaj let temeljito nadgradili procesorsko moč teveja, 
kar bo denimo omogočilo zaganjanje aktualnih špi- 
lov, se čuje lepo. Vprašanje pa je, če se bo to res pri- 
jelo oziroma ali bo dejansko delovalo. 


Uma turban: format 4K ne bo prinesel zgolj četverne- 
ga števila pikslov (3840x2160), marveč večji razpon 
barv in višjo sličičnost na sekundo. Na predstavitvi so 
pomen slednje izboljšave ponazorili na primeru žoge, 
ki preleti zaslon v pol sekunde. Na 55-palčnem zaslo- 
nu je okroglina pri zdajšnjih 50 fps potovala s 5 centi- 
metri na sliko (frejm), kar je veliko. Koračnost se z ve- 
likostjo diagonale le povečuje, zato je za gladek obču- 
tek premikanje s frekvenco, torej 100 fps, nujno. 


Korejka drži v roki evolution kit, televizorsko nad- 
gradnjo, ki naj bi stala 300 evrov. Kako pogosto jih 
bodo izdajali in kako pogosto jih bo smiselno kupo- 
vati, niso povedali. 


| — 
DWLL - velikan sredi preobrazbe 


obišče Dellovo fabri 


na Poljskem, zvrne vrček piva in 


razdre dve moški o enem največjih računalniških podjetij na svetu. 


e Dell je zasidrano v spominu marsikoga. 

se je pred kakimi dvajsetimi leti v službi 

s/z računalniki, je takoj naletel na nji- 

jelovne postaje ali strežnike. V zadnjem 

desetištju pa znamko zavoljo prodora prenos- 

nikov uzreš v številnih trgovinah. Gre za tvrdko, ki 

sestavlja računalnike - tako, ki čipe, napajalnike in 

ohišja združi v zadevo, ki deluje, ko pritisneš na 

gumb. Je ena največjih, saj je ta hip po številu raz- 

poslanih kosov na tretjem mestu za Hewlett-Packar- 

dom in Lenovom, med letoma 2001 in 2006 pa je 

bila na čelu. Ker pri Dellu na videz samo šraufajo 

komponente, se morda zdijo skrajno dolgočasni. A 

njihova zgodba je odličen prikaz mnogoterih plati in- 
formacijske industrije. 


Cudežni deček 

Začnimo z eksplozivnim štartom, tako značilnim za 
računalniška podjetja. Za razliko od mnogih drugih 
firm te baže Dell ne izvira iz kalifornijske Silicijeve do- 
line, marveč iz Teksasa. Houstončan Michael Dell je 
bil že kot mladenič malce poseben. Koncem osnovne 
šole je prihranke, zbrane s priložnostnimi deli, vlagal 
v delnice in nakupe redkih kovin. Na to je brez dvoma 
vplivala njegova mati, borzna posrednica. Michael je 
srednješolska leta preživel v telefonski prodaji in 
četudi se je nato vpisal na medicinsko fakulteto v Au- 
stinu, je bilo jasno, da ga vleče drugam. 

Namesto da bi študiral, je v svoji sobi v študentskem 
domu iz komponent sestavljal po meri napravljene 
PC-računalnike. Prodajal jih je po nižji ceni od trgo- 
vin, saj je slednje obšel z neposrednim pošiljanjem 
naročnikom. Opogumljen z odličnim zaslužkom je na 
temelju te strategije, torej izločitve štacun in prilaga- 
janja odjemalcem, leta 1984 ustanovil tvrdko PC's Li- 
mited. Njen proizvodni oddelek so sprva sestavljali 
"trije ljudje z izvijači", kakor pravi Dell. Toda podjetje 
je raslo z bliskovito naglico. 


Inovacije in prvenstvo 


Leta 1985 so Dellovci oblikovali svojo prvo linijo 
računal turbo PC in odprli center za pomoč uporabni- 
kom. Ta je inženirja poslal na dom v roku enega dne- 
va, kar je bila tedaj redkost. Obenem skozi vsa devet- 
deseta niso marali za druge fizične trgovine, zato tam- 
kaj dellov nisi mogel uzreti. Večina prodaje je poteka- 
la po telefonu - vse do leta 1996, ko so s postavitvijo 

spletne trgovine zaorali ledino pri online prodaji. Zato 
je v Čezlužju Dell precej bolj poznano ime kot v Evro- 
pi, saj je bilo tam dolga leta sopomenka za neposre- 
den stik kupca s proizvajalcem in odlično tehnično 
podporo. 

Strategija se je obrestovala, kajti le štiri leta po usta- 
novitvi je tvrdka, takrat že z imenom Dell Computer 
Corporation, odšla na borzo in kapital povečala na ta- 
kratnih 85 milijonov dolarjev. Še štiri leta pozneje je 
pristala na seznamu Fortune 500 - petstotih najboga- 
tejših ameriških podjetij. Michael Dell je bil s 27 leti 
najmlajši direktor na njem. 

Možakarja uspehi niso uspavali in želel si je čisto na 
vrh. 1989 je prišel njihov prvi prenosnik, 1994 pa za- 
četek legendarne serije strežnikov poweredge. Četudi 
niso imeli svojega raziskovalnega oddelka, so nav- 
duševali s korajžnimi tehničnimi prijemi, kot sta bili 
prva litij-ionska baterija in vdelana antena za wi-fi v 
laptopih. Naposled so leta 2001 po številu razposla- 
nih kosov prehiteli Compag in se zavihteli na svetovni 
vrh, kar se prodaje računalnikov tiče. 


—ar 


Smejoči se možakar Michael Dell je bil koncem 
srednje šole glas na drugi strani telefonske linije, 
ki je prodajal naročnine za cajteng Houston Post. S 
tem je zaslužil več od svojih učiteljev. 


Metamorfoza 


A časi so se začeli spreminjati in Dell je sredi prejš- 
njega desetletja naletel na kopico ovir. Tako namizni 
kot prenosni računalniki so se z vzponom azijskih 
proizvajalcev cenili in podjetje je vse teže vzdrževalo 
svoj ogromni oddelek za tehnično pomoč. Zaradi 
varčevanja so ga morali seliti v tujino, kar je pomeni- 
lo zmanjšanje kvalitete in posledično udarec za ugled. 
Ker niso imeli lastnega razvojnega oddelka, niso mo- 
gli vstopiti na trg dlančnikov, telefonov in MP3-pred- 
vajalnikov. Četudi so se naposled otresli odpora do 
trgovin, se je rast ustavila in prvo mesto je leta 2006 
odšlo k HPju. Michael, ki je vmes vodstvo prepustil 
drugim, je tedaj v stilu Jobsa spet poprijel za krmilo in 
Dell odpeljal v spremembe. 

Danes prodaja PCjev predstavlja manj kot polovico 
njihovih prihodkov, kajti veliko so vložili v storitve. Z 
nakupi kopice manjših podjetij so vstopili na področje 
informacijskega svetovanja, programja in računal- 
ništva v oblaku. Sodobni Dell je zato vse kaj drugega, 
kot je bil pred pol ducata let. Ni več le ogromen kup 
ljudi z izvijači in telefoni v rokah. Prodajajo na primer 
pomoč pri postavljanju računalniškega sistema v 
podjetju in programske pakete za varovanje oblačnih 
storitev. Je pa res, da se to tiče zlasti poslovnih upo- 
rabnikov, medtem ko bo domači ime Dell še vedno 
srečeval na prenos- 

nikih. 


Dell je sestavljalce igralskih mašin Alienware kupil 
leta 2006 in so odtlej samostojna znamka pod nje- 
govim okriljem. Hecno je, da je z njimi sprejel AMD- 
jeve procesorje, saj je dotlej prisegal na Intel. 

Razen če Michael ne dobi spet kake nore ideje. Take, 
kot ko je februarja napovedal odkup podjetja za gi- 
gantske 18,6 milijarde evrov, s čimer bi ga umaknil z 
borze. Na ta način naj bi privarčevali cekine za nujno 
prestrukturiranje. Posel v tem trenutku še ni čisto go- 
tov, kakor tudi ne pot, po kateri bo šel Dell. 


Tovarna od blizu 


Sredi aprila nas je Dell povabil na ogled tovarne za 
sestavljanje računalnikov v poljskem £odžu (izgovori 
se 'Uodž'). Ta je po skrčenju dejavnosti na Irskem po- 
stala njihov največji evropski proizvodni obrat, kjer 
sestavijo večino namiznikov ter strežnikov za evrop- 
ski trg. Ravno pred meseci so dosegli mejnik 40 mili- 
jonov izdelanih kosov. Polno ime fabrike je European 
Manufacturing Facility Poland ali EMFP, razprostira 
pa se čez 37.000 kvadratnih metrov. Gre za novejšo 
stavbo, saj jo je velikan postavil dvatisočsedmega v 
vsega letu dni! Vanjo je doslej vložil prek 210 milijo- 
nov evrov, pri čemer mu je šla pošteno na roko 
država Poljska s snubitvami vseh vrst. To ti postane 
jasno že na poti iz mesta do obrata na njegovem robu, 
saj je nalašč zanj do tja speljana štiripasovna hitra ce- 
sta. Prej je bilo tam zgolj močvirje. 

Preden gremo v notranjost tovarne, velja spet opom- 
niti, da Dell računalnike le sestavlja in da ne proizvaja 
vezij, čipov ali ohišij. V EMFPju zatorej ne poteka no- 
bena tehnološka magija. Po domače rečeno gre za 
veliko škatlo, v katero na enem koncu prihajajo 
računalniške komponente, na drugem pa ven sesta- 
vljene namizniške in strežniške kište. 


Dell potrebuje proizvodnjo v Evropi, da se izdelki 
izognejo carini, ki bi jih udarila, če bi prihajali iz 
doline Jangceja. Poljska je pač ta hip najcenejša. 


Priprava komponent 


V prvem oddelku se odvija sortiranje sestavnih delov. 
Iz množice embalažnih škatel Foxconna, Gigabyta in 
drugih proizvajalcev jih delavci ročno prenesejo v po- 
sebne standardizirane zabojnike, kjer ležijo na točno 
predvidenem, lahko dosegljivem mestu. Z njimi olaj- 
šajo delo sestavljalcem, ki jim ni treba brskati za kosi, 
marveč lahko želeni del iz škatle teoretično poberejo z 
zavezanimi očmi. 

Že v tem delu tovarne opaziš, da je vsak uslužbenec, 
ki rokuje s komponentami, električno ozemljen z za- 
pestnico, povezano s tlemi. Tako preprečijo, da bi 
občutljiva vezja skuril s statično elektriko, ki je je dru- 
gače veliko. Delavci takisto stojijo na gumirani podla- 
gi, saj sedal ni. Osemurni delavnik bi bil med stanjem 
na trdih tleh precej napornejši. 

Takole so videti 'celice' s posameznimi sestavljalci. Na slikah vijačijo prenosnike, ki jih EMFP sicer ne 
proizvaja več. Ker se vrsta naloge na taki liniji iz dneva v dan spreminja, imajo pred seboj na ekranih za 
sleherno točna navodila, da ne prihaja do zadreg. Na tleh je videti značilno gumirano oblogo. 


Sestava 


Tovarna premore tri vrste linij za vijačenje delov. Prva 
je tako imenovana celična, kjer en delavec sam se- 
stavi ves računalnik. Uporabljajo jo predvsem za bolj 
samosvoja naročila. Druga vrsta je tekoči trak za ma- 
sovno proizvodnjo, kjer naprava potuje med delavci, 
ki nanjo pritrdijo svoje komponente. Tretja je hibrid- 
na, sestavljena iz obeh opisanih. Na tej v EMFPju se- 
stavljajo Alienwarove monstrume. 

Posamezni sestavljalec pravzaprav ne počne ničesar 
drugačnega kot domači zanesenjak, ki se odloči sam 
sestaviti svoje računalo. Le da ima na voljo boljše, in- 
dustrijsko orodje in je za to profesionalno izurjen. Ka- 
kopak mora biti tudi hiter. Na celični liniji eden sesta- 
vi najbolj zapleteno mašino iz ničle v največ dvanaj- 
stih minutah! Oziroma ponavadi v krajšem času, saj 
preprostejši strežniki poberejo nič več kot tri minute. 
Ko je reč sestavljena, jo še na hitro zažene, da zazna 
morebitne večje napake. 


Preizkus in pakiranje 


Zatem naprave po dvigalih in tekočih trakovih odro- 
majo v oddelek za natančno testiranje in nalaganje 
programske opreme. Po hali se razprostirajo police z 
metri kablov, kjer tovarniško programje samodejno 
stiska 'naprej' pri inštalacijah Windows in natančno 
preverja, ali izdelki delujejo, kot bi morali. Sledi paki- 
ranje v Dellovo embalažo in že odšibajo računala v 
tovornjak ter h kupcem. 


Skratka, postopek je preprost in hiter. Tako hiter, da 
se na občutljivih vezjih nima časa nabrati prah, zaradi 
česar tovarna nima naprednejših prijemov za boj pro- 
ti nesnagi, kakršen je nadtlak v fabrikah čipov. Imajo 
le oddelek za čiščenje, ki vsakodnevno meri prisot- 
nost prašnih delcev in po potrebi ukrepa z megase- 


salniki, če je kje presežena. 


Negotova prihodnost 


V EMFP je skupno trinajst linij vseh opisanih vrst, ob 
obisku pa jih je obratovala polovica. Trenutno tamkaj 
dela 1200 zaposlenih v dveh osemurnih izmenah, kar 
je dosti manj od največje kapacitete objekta, ki znaša 
3000 ljudi. Povečini so to mladi ljudje iz mladih 
družin, kar sedemdeset odstotkov je žensk. Ne Dell, 
ne Poljaki ne skrivajo, da so £odž izbrali zaradi poce- 
ni delovne sile, ki jih stane petkrat manj kot irska. Iz 
tamkajšnjega Limericka so namreč pred štirimi leti 
prenesli večino proizvodnje, kar je Irce bolelo, saj je 
bila Dellova otoška izpostava ena največjih in prisot- 
na že od leta 1990. Pred gradnjo EMFPja je bila v 
obubožanem kodžu brezposelnost 20-odstotna, za- 
tem 6,5-odstotna. 

A tudi Poljake skrbi, kajti Dell lahko v nenehnem stre- 
menju po zniževanju stroškov odpeketa. Proizvodnjo 
prenosnikov, ki jih je pred leti tu še proizvajal, je že 
preselil na Kitajsko. Pravzaprav je leta 2009 celo ob- 
javil, da bo tovarno prodal Foxconnu! Iz te čorbe nato 
ni bilo nič. Nekdanji irski uslužbenci so ob tem pripet- 
ljaju pikro pripomnili, da jih kliče Ukrajina ... 


Levo odsek poslopja za nalaganje programske opreme, desno tekoči trak za pakiranje. Vzdušje je precej 
sproščeno, zato nikjer ne dobiš asociacij na Foxconn in njegove odurne kitajske obrate. Delavci imajo 
sicer deset- in dvajsetminutna odmora s kosilom iz odlične menze v bajti. Sem sprobal. 


ak slovenski računalničar utegne ob po- 
datku, da je Ralph Baer oče prve igralne 
konzole magnavox odyssey, zgolj zamah- 
niti, misleč si "eh, konzole so za otroke in 
bedake." Tako razmišljanje je nepravično 
in ozkogledno. Danes je lahko pametovati, ko smo 
obkroženi z vsakovrstnimi napravami za igranje. Za- 
četkom sedemdesetih let minulega stoletja, ko je 
nastal odyssey, pa so bili elektronski špili redki. Bo- 
re malo jih je bilo tako v igralnicah z avtomati (Pong) 
kot na velikih računalniških sistemih, kjer so čudaki 
z debelimi očali pisali naslovčke za izbrance, na pri- 
mer Spacewar iz 1962. Take mašine so bile pošast- 
no drage, ravno poceni pa niso bili niti avtomati. 
Prav naprave, kakršna je bila odyssey, so 
omogočile navadnim ljudem, da so e-za- 
bavo pripeljali domov. S tem so igre spo- 
čele industrijo, postale samoumevna oblika 
preživljanja časa in dale poleta generaciji, 
ki si jih je želela izdelovati. Nobeno prese- 
nečenje ni, da se je prvi večji nalet tako video- 
kot računalniških špilov zgodil nekaj let po odyssey, 
ki je v trgovine prišel 1972. Razcvetele so se začet- 
kom osemdesetih, od koder izvira prva z igrami resno 
obsedena generacija Slovencev. Z mano vred. 
A kako lahko bi bilo drugače! Ob Baerjevem življenje- 
pisu se zavem, iz koliko kretnic je spletena realnost, 
ki jo živim. Le malo več šefovskega posluha in igre bi 
na televizorju morebiti nažigali že v petdesetih. In le 
malo več obotavljanja Ralphovega očeta, pa bi tega 
briljantnega inženirja ter vizionarja ne bilo. 


Ideja se rodi 


Na Kristalno noč z 9. na 10. november 1938 so naci- 
sti izvedli niz usklajenih napadov na Jude v Nemčiji in 
Avstriji. Žrtev pogroma bi kaj lahko bila tudi judovska 
družina Baer, če ne bi oče tedaj šestnajstletnega 
Ralpha dva meseca prej zapovedal, da iz Nemčije ui- 
dejo čez lužo. Nastanili so se v New Yorku, Ralph je 
odslužil vojsko in šel na univerzo v Čikagu, od koder 
je leta 1949 prišel kot diplomirani televizijski inženir. 


Fotr prve konzole Ralph H. Baer je genialni 
starosta igralcev, en tak Boris Pahor gum- 

ba za strel, ki je pri 91 letih še vedno zado- A 
sti čil, da s spajkalnikom izgotovi izum na |w« 
| dan. Kronist pove njegovo zgodbo. 

Kar je Baer imenoval brown box (zgoraj levo) in Magnavoxov notranji oddelek skill-o-vision, je v trgovine 
poleti 1972 prišlo kot odyssey, prva igralna konzola. Med izpopolnjevanjem naprave po prodaji licence Ma- 
gnavoxu, ki je trajalo leto dni, je prišlo do bistvene izboljšave. Baer: "Glavna razlika med brown boxom in 
odysseyjem je bilo udejanjenje vtičniških kartic, ki so zamenjale stikala na rjavi škatli. Na teh karticah so bi- 
li tranzistorji in diode, kar je tvorilo nova vezja in s tem omogočalo igranje novih iger. Ce bi ta sistem pa- 
tentiral, bi dobival denar od celotne kasnejše industrije modulov. Zal ga nisem." Na levi je Armored En- 
counter, kjer sta se s soigralcem streljala s tankoma. Desno je Prehistoric Safari, zraven katerega si dobil 
plastično prekrivalo. Tega si dal na TV-ekran, nakar si s puško šical slike dinotov, pod katerimi je svetila luč. 

ČLOVEKI 


Za tisto dobo je bil to nenavaden poklic, a službe mu 
ni bilo treba dolgo iskati. Po zaposlitvi v podjetjecu 
Wappler je odrajžal v newyorški Bronx, kjer ga je na- 
jela firma Loral, da bi ji pomagal sestaviti najmoder- 
nejši televizor. Ralph se spominja: "Del preizkuševal- 
ne opreme je bil generator vzorcev. Z njim si lahko po 
ekranu risal vzorce, da si preizkušal višino, širino, 
kontrast, svetlost, take reči. Rekel sem si, ha, tole je 
pa fino, da lahko vrtiš gumbe in se na zaslonu nekaj 
zgodi. Mar ne bi bilo mogoče na tem temelju izdelati 
neke vrste igro? Zamisel sem predstavil svojemu nad- 
zorniku, ki pa je me je nadrl, češ, itak zamujaš, nare- 
di že prekleti televizor! Moral sem ga ubogati." Ne 
Ralph, ne njegov nadzornik Sam Lackoff tedaj nista 
vedela, da sta naletela na genialno zamisel. Bi se lah- 
ko torej na tevejih igrali že v začetku petdesetih let? 
Baer: "Absolutno. S tehničnega stališča ne bi bilo 
težav. Ne vem pa, če bi se zadeva prodajala." 


Ideja noče umreti 


Petnajst let kasneje, 1966., je bil Baer v New Yorku 
zaposlen kot glavni inženir pri podjetju Sanders, kjer 
je delal na elektroniki za vojsko. "Septembra sem 
čakal na avtobusni postaji in se znova spomnil tiste 
zamisli. Sedel sem na betonsko stopnico in si v belež- 
ko načečkal navodila. Imel sem občutek, da sem na- 
letel na nekaj velikega." Iz teh zapiskov je hitro nastal 
štiristranski dokument, ki je razlagal tako tehnično 
plat, kako spraviti sliko na ekran, kot navajal ideje, 
kakšne igre bi bilo moč s tem udejanjiti - akcijske, 
športne, dirkalne, take s kartami. 


Atari je od Baera skopiral koncept za Pong, a tudi 
Ralph je našel nekaj zase pri Atariju. Novembra 
1976 je na čikaškem sejmu AMOA naletel na avto- 


mat Touch-Me, visok do pasu, ki ni imel zaslona, 
marveč štiri velike, raznobarvno osvetljene gum- 
be. Ti so se prižigali v naključnem vrstnem redu, 
ki ga je moral igralec ponoviti. Skupaj s sodelav- 
cem je Ralph prišel na zamisel, da bi razvili preno- 
sno verzijo. Uspelo jim je narediti ne preveliko ok- 
roglo napravo s takisto štirimi velikimi knofi in 
zvočnikom na sredini, ki je oddajal četvero not. 
Smisel je bil enak, torej ponavljati barve in zvoke. 
Simon, ki je bil tako kot Touch-Me osnovan na 
otroški igrici simon says (ponavljaj za mano), je 
na trg prišel leta 1978 s sloganom "Simon's a 
computer, Simon has a brain, you either do what 
Simon says or else go down the drain." Uspel je 
takoj in sčasoma so jih prodali na milijone. "Čisto 
naključje je bilo, da je malo prej prišel v kina film 
Bližnja srečanja tretje vrste, v katerem je vesoljska 
ladja videti kot simon in oddaja podobne zvoke. 
To je nedvomno pripomoglo k popularnosti!" 

Morda se sliši trivialno, mimogrede in zlahka, a naj 
spomnim, da to tedaj v taki obliki ni obstajalo. Danes 
videoigre niso le del kulture, so lastna kultura - tedaj 
jih preprosto ni bilo. Seveda pa projekt ni bi mišljen 
človekoljubno. "V Združenih državah je bilo štirideset 
milijonov televizorjev. Če bi lahko nanje priklopil ne- 
ke vrste škatlico in jo prodal le enemu odstotku last- 
nikov TVjev, bi to pomenilo 400.000 kosov. Ne upoš- 
tevaje preostanek sveta." Da mu ideje, glede katere je 
imel tako dober občutek, ne bi kdo sunil, je dal doku- 
ment podpisati in datirati prijatelju. To mu je prišlo 
prav pri kasnejših tožbah. 


UE! 


Februarja 2006 je Ralph Baer iz rok tedanjega 
predsednika, teksaškega kavboja Georga W. Bus- 
ha v Beli hiši prejel Nacionalno odličje za tehnolo- 
gijo na podlagi 'izvirnega in pionirskega ustvarja- 
nja, razvijanja ter komercializacije interaktivnih vi- 
deoiger'. To je najvišje priznanje, ki ga ZDA pode- 
ljujejo za izredne dosežke in izume v znanosti ter 
tehnologiji. Na ceremoniji sta taisto odlikovanje 
prejela George Lucas in njegova skupina za po- 
sebne učinke Industrial Light 8 Magic. 


Ob pomoči še enega inženirja je Baerjev projekt, ki 
ga je skrival pred firmo, zlagoma začel delovati. Iz ti- 
skanega vezja in vakuumske cevi je nastala "TV game 
unit 1', katere namen je bil golo izrisovanje simbolov 
na ekranu. S tem pod pazduho se je Ralph okrog Bo- 
žiča leta 1966 odpravil k vodji razvoja v podjetju San- 
ders. Herbert Campman ni bil zaplankanec in je od- 
obril sredstva za izpopolnjevanje. Z novimi sodelavci, 
med njimi neugnanim MITjevskim genijem Billom 
Ruschem, je Baer že nekaj mesecev kasneje imel 
načrte za nič manj kot enaindvajset špilčkov. Na sez- 
namu so bili od zgoraj gledano dirkanje, simulacija 
baseballa, iskanje poti iz blodnjaka v vlogi miši in 
streljanje v tarčo. 

Vsem je bilo skupno to, da je bilo moč na zaslonu na- 
enkrat imeti le dve premikajoči se piki. Medtem ko se 
je ekipica trudila premagati to omejitev, je mimogre- 
de udejanjila čisto pravo elektronsko puško - light 
gun. Predelano plastično orožje za otroke si prislonil k 
ramenu, merek (prva točka) poravnal s ciljem (druga 
točka) in stisnil petelina. Nakar jim je pozno leta 
1967 uspel preboj. Z novim vezjem so na TV napo- 
sled spravili tretjo točko, ki jo je lahko škatlica nadzo- 
rovala sama. To je omogočilo igranje tenisa, kjer sta 
dva igralca vsak s svojim 'loparjem' odbijala 'žogico', 
kar so razširili v nogomet, odbojko in hokej. Z nekaj 
Po spletu naključij so dobili priložnost, da leta 1971 
popiljeno inačico, ki so ji zaradi oblečenosti v rjav vi- 
nil rekli brown box, predstavijo direktorju Magnavoxa, 
tedanjega velikega proizvajalca radiev, televizorjev in 
gramofonov. Kravatar je uvidel privlačnost strojčka in 
odobril nakup licence za napravo od Sandersa. 

Ideja obrodi sadove 


Čeprav je še trajalo, da je brown box leta 1972 pod 
imenom odyssey prišel v trgovine, in je bilo moštvo 
soočeno z negotovostjo, kako se bo reč prodajala, so 
se oblaki koncem tistega leta razkadili. Ralph je bil 
ravno v bolnišnici po operaciji, misleč temne misli za- 
radi na splošno slabega stanja v Sandersu, ko ga je 
obiskal Chapman s čekom za sto tisoč dolarjev. Lju- 
dje so odyssey tistega Božiča razgrabili in skupno so 
konzolo prodali v 350.000 primerkih. 

Poleg tega je Baer dobil moralno in naposled sodno 
zadoščenje, ko je nekaj let kasneje zmagal v tožbi 
proti Atariju. Kot si lahko prebereš v analih o igri 
Pong v Jokerju 233, je Atari za ta hit z avtomatov 
skopiral koncept Tennisa z odysseyja in tej napravi za 
dobro mero sunil vrtljive gumbe. Baer in Magnavox se 
nista sekirala, dokler ni Atari leta 1975 nesramno 
udejanjil domače inačice Ponga. Tedaj so Nolana 
Bushnella in kompanijo naposled tako oklofutali z od- 
vetniki in nedvoumnimi patentnimi pravicami, da so 
Atarijevci izvensodno plačali mastne denarce, Ma- 
gnavox pa je odtihmal dobival licenčni denar od klo- 
nov Tennisa oziroma Ponga. Za nameček je leta kas- 
neje zaslužil še na firmah, ki so mislile, da so pamet- 
nejše od Atarija, med njimi Mattelu in Activisionu. Na 
sodišču so vse popušile. 


Ker izdelovalci iger in sistemov zanje niso hoteli, 
da bi videošpili (ob)veljali za domeno neprilagoje- 
nih geekov, so v oglase tlačili podobe družin. Tako 
so ustvarjali vtis, da je elektronska zabava primer- 
na za mladino in stare junce. Pri nas so starši 
ostali neuki, zato so nam stalno pridigali, da spec- 
trum in commodore škodita televizorju. To ni 
držalo, je pa njuna slika res nekaj uničevala. Oči! 


Ideja je košato drevo 


Baer, ki je ustvaril še marsikaj, od v Ameriki zelo po- 
pularne elektronske igrače simon prek interaktivnega 
kasetnika kid-vid za atari 2600 do historične knjige 
Videogames: In the Beginning, je postal znan in prilju- 
bljen šele v dobi interneta. Splet je prijaznega, skrom- 
nega inženirja in očeta treh otrok, ki je bil prej skrit za 
odrsko zaveso, spehal pod žaromete, njegov brown 
box in dokumenti pa so našli pot v muzej Smithso- 
nian. A kljub slavi stari mojster ostaja trdno na tleh: 
"Najbrž sem res začel vse skupaj, vendar se močno 
zavedam, da je štafeto prevzelo na tisoče ustvarjalnih 
ljudi." Še naprej čemi v svoji delavnici, kjer najraje 
vihti spajkalnik, in ob izumljanju elektronskih čudes 
čuti enako vznesenost kot nekdaj. "Imam se za elek- 
tronskega inženirja, ki ga je mati narava obdarovala z 
neizčrpno domišljijo. Zame ni nič lepšega kot to, da 
pridem na idejo, izluščim njene tehnične podrobnosti, 
udejanjim grobo obliko in najdem nekoga, ki je pri- 
pravljen vložiti denar za produkcijo ter distribucijo. 
Lepo je videti svoje izdelke na policah in nad čeki se 
ne zmrdujem. Toda tisto, kar zares šteje, je delo." 


KOLUMNI 


ank-a linija zadovoljstva 


»Jebeni klovni, spizdite igrat Barbie Horse Adventures!« -Aggressor 


alinijsko zmerjanje pripisujemo nezreli mla- 

dini, ki se izživlja v Halu ali Call of Dutyju, 

ker ji sicer v življenju nekaj manjka. A zgor- 

nja vrstica je v World of Tanks že nekajkrat 
ušla v igrin chat tudi meni. Špil me namreč na slab 
dan zna pošteno spraviti ob živce. Zanalašč. 


Rožljanje z vzhoda 


Wargaming, nekdaj mali studio iz beloruskega Min- 
ska, je pred desetletjem počel šestkotniške potezne 
strategije v seriji Massive Assault in bil obskurna hiša, 
ki si je nisi zapomnil niti kot žurnalist. A polkrožni 
obrat so naredili pred tremi leti, ko so splovili večig- 
ralsko free to play furanje oklepnikov World of Tanks 
(opis v Jokerju 215). 

Naj ga na kratko orišem. Začneš v garaži z zbirko svo- 
jih vozilc iz okvirnega časa druge svetovne vojne. Eno 
izbereš, stisneš "Battle!" in iskalnik bojev te že po ne- 
kaj sekundah spari z devetindvajsetimi drugimi igral- 
ci. V bitki sta dve moštvi s po petnajstimi ljudmi in 
vsak šofira svoj tank. Cilj je pobiti vse nasprotnike ali 
zavzeti njihovo bazo. Streljanja je v povprečju konec 
po desetih minutah, nakar vajo ponavljaš, dokler v 
korejskem stilu ne izdihneš zaradi pomanjkanja hrane 
in spanca. V bitkah prejemaš izkušenjske točke in de- 
narce, s katerimi kupuješ nove in nove tanke. Mašin 
je danes slabih tristo in so po moči razporejene na de- 
set stopenj (tier). 

Ljudem se je ob tej igri dobesedno spi-pa-lo. Ne le, da 
samo na srednjeevropskem strežniku podnevi visi 
150.000 igralcev "hkrati". Ljudje v WoT zmečejo ku- 
pe denarja! Vodilni se hvalijo, da imajo številke me- 
sečnih prihodkov sedem ničel. V ameriških dolarjih, 
ne rubljih. Ko se je pred meseci znani studio Gas Po- 
wered Games znašel v finančnih težavah, so ga War- 
gaming kratkomalo kupili. 

Uspeh mnogi pavšalno odmislijo kot lastnost prvega 
vala F2P-iger, ki so uspele, ker so prve našle novo 
tržno nišo. A uspeh gre pripisati nečemu drugemu. 
Temu, da je Wargaming igro od peta do glave prefi- 
njeno oblikoval za molzenje denarja iz igralcev. 


Siemka, kto Polak?!?! 


Prvi zviti element je primitivni matehmaker, ki upoš- 
teva le in samo vrednost vozil, ne pa tudi izkušenjske 
ravni igralcev kot oni v League of Legends. Zato vsak 
dan naletiš na spopade, ki se končajo z razmerjem 
okrog 15 : 3 v uničenih tankih, ker se je na eni strani 
znašlo preveč takih, ki so tisti dan prvič v življenju vi- 
deli tipkovnico. Takih ni malo, kajti World of Tanks je 
brezplačen in ni starostno omejen. Zato je stalnica 
srečevanje ljudi, ki se znajo sporazumevati le z "No 
habla ingles" ali "Du verdammte Arschloch!" Nemška 
in poljska otročad imata že legendaren status. 
Naslednji hec je v srečevanju različnih razvojnih stop- 
nic - tierjev v boju, saj je njihov razpon v bitki od dva 
do tri stopnje. Če se s t5 (tier 5) shermanom znajdeš 
med samimi 17 tigri, ni prijetno. Skuri te vsakdo, ki 
grdo pogleda v tvojo smer, in še bore malo vpliva 
imaš na izid bitke. 

Obe lastnosti tvorita pretanjeno podlago za pla- 
čevanje. Nemoč te žene v plezanje po tehnološkem 


drevesu, tier za tierjem, da bi vraga že dosegel vrh 
prehranske verige. Zastonjkarji morajo za prvo igračo 
najvišje stopnje skozi vsaj 5000 bitk. Ja, pet tisoč. Z 
nakupom premijskega računa za deset evrov meseč- 
no pa proces bistveno pospešiš. Dodaten trik so pre- 
mijska vozila, s katerimi lahko 'iz prve' igraš na višjih 
stopnjah. Tako tam najdeš čisto neizkušene osebke, 
osovražene 'wallet warriors', ki so katastrofa za ekipo, 
v kateri se znajdejo. 

Ko v stremenju po nadmočnem oklepniku naposled 
splezaš do t10, se šele začno frustracije. World of 
Tanks je kronski dokaz, da lahko šimpanzi igrajo člo- 
veške igre, kajti število tistih, ki celo na najvišji stop- 
nji nimajo pojma, kaj naj sami s sabo, je grozljivo. A 
Wargaming je zatrdno odločen, da iskalnika z upošte- 
vanjem igralčevih sposobnosti ne bo vdelal. Menda bi 
bilo z njim preveč dela, razdrobil bi populacijo in tako 
dalje. 

Larifari. V resnici ga ne bodo zrihtali zato, ker stanje 
izdatno izrabljajo sebi v prid. Igralci se lahko, preden 
poženejo iskalnik, povežejo v vode, kjer imajo ob sebi 
dva kamerada, ki nista totalno nesposobna. Svojčas 
je bila možnost omejena na premijce in šele pred 
kratkim so se z njo usmilili zastonjkarjev. Bolj daljno- 
sežna je ponudba premijskega streliva, ki ima večjo 
prebojnost od običajnega. Čeprav ga lahko od pred 
kratkim kupiš za igrine denarce, je drago kot žafran in 
daje očitno prednost plačnikom. Vse od izida je to 
eden glavnih očitkov avtorjem, saj grdo razvrednoti 
vešče igranje na rovaš polnega žepa, vendar ga Belo- 
rusi ne mislijo umakniti. Pay 2 win FTW! 


Socialistična uravnilovka 


Na voljo sta še dva tipa povezovanja: boj čet in klan- 
ske vojne. A da spraviš vkup četo soigralcev, traja 
neskončno dlje kot stisk na rdeči gumb za naključno 
igro. Če si kot jaz in nimaš časa, da bi se igri posvetil 
dovolj za udeležbo v dobrem klanu, to ne pride v 
poštev. Za nameček se klanovci bojujejo skoraj iz- 
ključno s premijskimi granatami. 

No, tudi ko se na eni strani nabere več sposobnih 
igralcev, ni nujno, da bodo zmagali. World of Wanks, 
ee, Tanks ima namreč v rokavu še enega asa, s kate- 

rim te skuša zatolči v povprečje: naključje. Tako za 
natančnost kot prebojnost izstrelka in njegovo škodo 
na cilju se meče kocka, ki pove odstopanje za do 
četrtino od načelne vrednosti. Mimogrede se zgodi, da 
z boljšim tankom popušiš, ker je imel nasprotnik 
krompir. Češnja na tej kisli torti so primeri, ko tvoje 
vozilo kasira požar v motornem delu ali zadetek v 
skladišče streliva, kar te spremeni v izredno luštno 
ognjeno kroglo. 

Naključnost je v tej sicer dokaj veščinski igri prvovr- 
stna blesarija, sploh zdaj, ko jo je posvojila liga ESL. 
Zamisli si, da bi lahko v Counter-Striku terorista raz- 
mazal po steni s strelom v podplat, če bi si igra to pač 
zmislila. Avtorji pravijo, da skušajo s tem ponazoriti 
vojno srečo, toda resnični namen je v tem, da vse 
igralce na silo zvlečejo k povprečju. Tako so boljši ne- 
zadovoljni, ko jih naključni n0Ob ob srečnem strelu 
upepeli, po drugi plati pa so manj sposobni zaradi 
občasnih uspehov dovolj motivirani, da ostanejo in 
plačujejo. 

To je izjemno pomembno! Večigralski naslovi prejš- 
njih generacij so trpeli za pojavom, da po nekem času 
v igri zavladajo maherji, manj uspešni pa jo zapustijo. 
World of Tanks je našel rešitev za ta več kot desetletje 
star problem. Vsi enaki, vsi nezadovoljni. 


Ne se dat 


World of Tanks te vešče pelje po tanki meji med za- 
doščenjem in sitnostjo. Partija je vselej na dosegu kli- 
ka, kar je kot nalašč za današnjo mladino z motnjami 
pozornosti. Če te nesrečno skurijo, te od naslednje 
loči nekaj sekund, da vrneš milo za drago. Ta hip re- 
cimo spremljam beto Mechwarriorja Online, ki ima še 
precejšnje težave z naprednejšim, izkušenjsko gna- 
nim iskalnikom. Wargaming se je tej tegobi elegantno 
izognil, ceno pa po rusko plačuje navadna raja. Ki si 
je za to v bistvu kriva sama. 

To imej v mislih, ko te bo naslednjič prijelo, da bi me- 
tal bankovce v zaslon, ker so se streli odbijali. Sam za 
World of Tanks ne plačujem od novembra 2011. Vzel 
pa sem si ga za trening potrpežljivosti in iskanja zena. 
Ko pol soborcev zaradi neumnosti popada v vodo in 
se utopi, se pač tolažim, da so stari tlinajst. 

nam bližnjih vsebin - igra, film, glasba, 
knjiga -, ki so berljivi, imajo značilen slog 
in močna mnenja, ki so argumentirana ter ne 
temeljijo na populističnih načelih, na osebni 
zlobi ali lignjasti mehkužnosti. In še med njimi 
je bil le en tak, ki sem ga res vedno rad pre- 
čital: Roger Ebert. 
Morda zato, ker sva si v marsičem podobna. 
Oba sva samouka, zaljubljena v svojo tematiko 
- o filmih je začel Roger za časnik Chicago Sun- 
Times, ki mu je ostal zvest do konca, pisati 
koncem šestdesetih, pri čemer ni bil študiran fil- 
mar, marveč zagret filmoljub. In oba imava nek 
kroven občutek za kakovost, ki izvira iz širo- 
kega poznavanja tematike, ter benevolen- 
ten pristop, saj v izdelku kar najbolj iščeva 
tisto, kar so hoteli izpostaviti avtorji. Šele 
nato tisto primerjava z lastnimi merili. 

Včasih je pač treba reči dreku drek, a po- 

navadi se da situacijo rešiti. Razen pri 

Battleshipu. Tu ni moč rešiti ničesar. 

(Demanti, preden pravoverno uravnilovs- 
kega Slovenca udari kap: ne, ne mislim, 
da sem dorasel velikemu Ebertu. Mislim 
pa, da sva se ravnala po podobnih meri- 
lih. Upam, da bom nekoč o igrah pisal ta- 
ko dobro, kot je on o filmih, zlasti v svojih 
knjigah. Če te zanima dobra vstopna toč- 
ka, vzemi v roke After Dark - The Best of 
Roger Ebert, kjer so zbrani njegovi najbrž 
najboljši rivjuji in zanimivi stranski mate- 

rial, na primer omemba, kako ga je žural s 

Scorcesejem.) 

Ebert je aprila pri sedemdesetih podlegel 
raku, preden sem mu lahko napisal kole- 
gialni e-mail. V njem bi ga pohvalil, a obe- 

nem sem ga hotel osebno pobarati o nečem, 
zaradi česar je igričarski srenji postal še bolj 
znan. Jasno, gre za njegovo razvpito izjavo s 
sredine minulega desetletja, da videoigre ne 
morejo biti umetnost. Splet je dobesedno izgo- 
rel v nasprotovanju in osebnem pljuvanju po 
Rogerju, ki je 2010 nato umaknil izjavo, rekoč 
"okej, mogoče je, da igre nekoč bodo umet- 
nost." Seveda to ni bilo zadosti, kajti večina je 
vztrajala, da so igre ŽE umetnost. 

Očitno ozko grlo pri Ebertovem mnenju je bilo 
to, da ni definiral, kaj umetnost je. SSKJ jo za- 
količi kot dejavnost, katere namen je ustvarja- 
nje ali oblikovanje del estetske vrednosti. Kaj je 
estetstvo? Vrednotenje s stališča lepega. Lepo- 
ta pa je relativna. Iz tega sledi, da je Ebertovo 
mnenje tako pravilno kot napačno. 

Še bistvenejša kočljivost pa je bilo dejstvo, da 
Roger ni bil nikdar gejmer, kar je tudi priznal. To 
je po mojem mnenju glavni razlog, da Ebert iger 
ni zmogel dojeti kot umetnost. Niso mu bile bli- 
zu. Bil je pristaš pasivnih izkušenj, konkretno 
sedenja in gledanja. Igre pa so aktivna izkustva, 
saj v njih sodeluješ. Še več, INTERaktivne so, 
torej je dejavnost obojestranska. One vplivajo 
nate in ti nanje. Mi to razumemo, kajti nam je 
enako samoumevno poprijeti za miško 4 tip- 
kovnico ali kontroler, kot je bilo njemu zavaliti 
se v naslanjač ali sesti na stol v kinu. 

V tem je tragična srž Ebertove zgrešene izjave. 
Igre je razumeval s stališča opazovalca, ne so- 
delovalca. Ko je gledal, kako se na zaslonu pre- 


N a prste ene roke lahko preštejem kritike 

Umetnost je Igranje 


Ebert se je poročil pozno, saj ni hotel vzne- 
mirjati matere, in se zdravil zaradi alkoholiz- 
ma. Pred enajstimi leti so mu odkrili raka 
ščitnice, ki ga je stal dela desne čeljusti. 


kopicujejo piksli in poligoni, v tem ni videl niče- 
sar čarobnega, estetskega, transformirajočega. 
Čeprav bi mu na imaxovo platno projiciral pri- 
zore iz vobče priznano umetniških špilov, od 
Shadow of the Colossus do Journey, bi ostal 
gluh in slep. 
Ni mu prišlo do živega, da umetnost morda res 
nista grafika in zvok, da pa je to definitivno lah- 
ko dejanje, s katerim se z igro povežeš - se pra- 
vi, igranje. Kot argument pri svojem prvotnem 
mnenju je uporabil primerjavo s šahisti, ki da 
šaha nikdar ne opisujejo kot umetnost. Res je - 
opisujejo pa kot umetnost to, na kakšen način 
je kdo zmagal. Umetnost v šahu niso figure ali 
pravila - umetnost so partije, akt šahiranja. No- 
gomet sam po sebi ni umetnost, je pa umetnost, 
ko Ibra pricini evrogol s petindvajsetih metrov v 
kot vrat ali ko Messi predribla vso nasprotno 
obrambo in zadene lahkotno kot metulj. Košar- 
ka ni umetnost, razen ko opazuješ, kako se Jor- 
dan odlepi od tal, si v zraku postavi mizo, poje 
zajtrk, prebere časopis in dokonča zabijanje. 
Isto je v igrah. Starcraft je umetnost, ko izvedeš 
popolno orkestriran napad na sovražno bazo. 
Street Fighter je umetnost, ko Daigo na Evu 
2004 s pikslom energije na zalogi perfektno pa- 
rira petnajst nasprotnikovih udarcev. Ti si artist, 
ko si premagal posebej zajebanega šefa. In tako 
dalje. Mislim, da mi ni treba več naštevati. 
Umetnost je igranje. Žal mi je, da je Ebert umrl, 
preden je to razumel. 

Sneti 


MOVIE 


— ROGER EBERT 


Ul 


V treh knjigah The Great Movies so zbrane 
Ebertove kritike. Life Itself pa je čuteč, isk- 
ren avtobiografski roman. 


aj tokrat namesto mene spregovori 
slovenski pesnik Pavel Knobl, ki je 
vkup dal hudomušno rimo o spuščanju 
vetrov. Vso pesem poiščite sami, tu je 
le refren in avtorjevo navodilo. 


pred ljudmi prdeti je vendar vselej nespodobno. Kdor 
tedaj zavoljo zdravja prdca zadržat ne sme, naj ga 
vsaj s kašljanjem ali vsekovanjem spremi, da se ne 
bo slišal. 

Napnimo fagot, 

prdimo povsod, 

Tiberiju na čast, 

ki dal je to oblast! 


Čemu prdimo in zakaj smrdi? 

Prdenje, flatulenca oziroma spuščanje vetrov je ena 
tistih telesnih funkcij, ki niso na najlepšem glasu. 
Zvečine zato, ker so vonjave včasih tako omamne, da 
ti ne le skravžljajo nosu, marveč izvabijo solze na oči. 
A nimamo kaj, prdeli bomo, dokler bomo živi. Včasih 
bolj diskretno, drugič pa, kot bi regljala brzostrelka. 
Razlog za ritno trobento so plini, ki nastajajo v debe- 
lem črevesju. Nekaj jih pridelamo, ko neprebavljeni 
delci hrane razpadajo sami od sebe. Večina pa je po- 
sledica bakterij, ki simbiotsko bivajo v tem delu naše- 
ga telesa. Preostanek tvorita zrak, ki ga pogoltnemo s 
hrano, in ogljikov dioksid iz gaziranih pijač. Ja, če bo- 
ste žlampali manj kisle vode, kokakole in podobne 
robe ter manj hlastno jedli, bo prdenja manj. Pov- 
prečen človečnjak dnevno naprdi od pol litra tja do li- 
tra in pol plinov. Ženske v tem za moškimi ne zaosta- 
jajo prav nič, le prepričujejo nas, da one pa že niso ta- 
ke. Nekateri celo trdijo, da zaradi več žvepla babje iz- 
puhovanje bolj zaudarja. 

Kljub temu, da je večina plinov posledica bakterij, sta 
količina in aroma odvisna od hrane, ki jim jo dovaja- 
mo. Po fižolu in jajcih smo napihnjeni vsi, mesojedski 


že Kako resen problem človeštva je spuščanje go- 
lobčkov, kaže tudi možnost nakupa brezsmradnih 
spodnjic, ki prdee filtrirajo. Res ga pihnemo. 


Vam svetuje že od 


- sei b N 

OGuattro si z ogleduje predstavo bolšjega cirkusa, 
nakar spusti takega, da vsi nastopajoči pocrkajo. 
Ampak zaboga, cirkus še vedno deluje! Le kako?! 


prdci pa smrdijo bolj od vegetarijanskih. Štos je v 
tem, da je rastlinska hrana bogata z vlakninami in 
ogljikovimi hidrati, ki tudi ob mikrobni prebavi tvorijo 
zlasti ogljikov dioksid, metan ali vodik - same pline 
brez vonja. Slednja sta razlog, da je določene flatule 
moč prižgati. A ne poskušajte zdaj tega doma! Rezul- 
tati so lahko na moč neprijetni. Tako za okolico kot 
vašo čokoladno morsko zvezdo. Značilna aroma rada 
pride od hrane, ki vsebuje živalske beljakovine. V 
slednjih je žveplo, ki ob razpadanju mutira v znani vo- 
dikov sulfid z nezgrešljivim vonjem po gnilih jajcih. 
Tudi drugi smrdljivci vsebujejo žveplo, vonjavo pa na- 
tančneje definira njihovo razmerje. 

Ker smo civilizirani, iščemo načine, kako neprijetni 
odor zmanjšati na minimum. Ali vsaj spustiti takega, 
da nas nihče ne bo pogruntal. Toda tihi ubijalci se do- 
stikrat spremenijo v najavo s fanfarami s posledičnim 
nerodnim opravičevanjem. K sreči smo kmalu ugoto- 
vili, da določene začimbe konkretno zmanjšajo pro- 
dukcijo plinov. Med njimi sta na prvem mestu kumina 
in koriander. Zato brez prve ni zeljne solate in brez 
drugega ne klobas. s 
Če količina in vonj presegata normalne okvirje, je ne- 
kaj narobe z mikrofloro. V takem primeru zdravniki 
najprej priporočajo probiotične jogurte. No, probio- 
tičen je vsak jogurt, a določene kulture se v našem 
črevesju znajdejo bolje od drugih. Če s tem ritnih sim- 
fonij ne spravimo na znosen nivo, posežemo po sku- 
pini zdravil, ki se jim reče antiflatulanti. Ti ponavadi 
poskrbijo, da se plini vežejo na trdne delce fecesa in 
potihem zapustijo črevo. Pomaga tudi sprememba je- 
dilnika, posebej če je ta bogat z mlečnimi izdelki. Ne- 
zanemarljiv delež populacije ima namreč laktozno in- 
toleranco, katere značilen znak je obilno prdenje. Ka- 
dar ne pomaga niti to, je treba izvesti zdravljenje z an- 
tibiotiki ali celo z izvlečkom mikroflore zdravega člo- 
veka. Ki je točno to, kar si zdajle v grozi predstavljate. 
Ekstrakt dreka. Morda je res čas, da do prdenja po- 
stanemo bolj tolerantni. 


Kako trenirajo bolhe za cirkus? 

Ne boste verjeli: jih ne. Za to obstajata dva razloga. 
Najprej ta, da bolhe živijo le nekaj tednov in ne velja- 
jo za ravno učljive živali. Drugi, še pomembnejši pa 
je, da je večina bolšjih cirkusov lažnih. 

Poglejmo, kako je sploh prišlo od njih. Bolhe so zve- 
ste spremljevalke človeštva že od pradavnine. Pa se 
je nekje v renesansi našel Anglež, ki je bil tako pono- 


sen na svoje finomehanično znanje, da je iz zlate 


žičke izdelal povodec za bolho. (Od tod izvira ko- 


ee Četudi so mehanska potegavščina, te bolšji cir-' 
kusi lahko za kratek čas očarajo. Izdelovalci vanje 
vložijo nemalo finomehaničnega dela. 


vaška pohvala, da zna nekdo podkovati bolho, kar v 
Britaniji velja za velik kompliment.) Naprežena bolha 
sama po sebi nima posebnega smisla, a je podjetni 
možakar ugotovil, da lahko še vedno leze ali celo po- 
skuša skakati. Kljub svoji majhnosti so dotične žužel- 
ke nadvse močne. Celo tako, da zmorejo vleči minia- 
turen voziček ali poganjati kolo. 
To dejstvo so pričeli izrabljati ulični nastopači in čisto 
pravi cirkusi, ki so bolšjak kazali kot dodatno zabavo. 
Zoprno je bilo le, da so bibe hitro pocrkale, nakar je 
bilo treba mojstra, da je zlate ovratnice pripel novim 
in postopek čez nekaj tednov ponovil. Treba je bilo 
najti alternativo. Rešitev je spet prišla iz finomeha- 
ničnih rok, tokrat urarskih. Urarji so začeli izdelovati 
cirkuške 'arene', pod katerimi so se skrivala kolesca 
in vzmeti. Mehanizmi so skrbeli, da so se gugali tra- 
pezi, premikali vozički in kar je še tega. Bolhe so po- 
stale nepotrebne. No, zaradi videza so jih še vedno 
nekaj natresli na prizorišče, kjer so lazile po svoje. 
Ostalo je bilo odvisno od spretnosti cirkuškega direk- 
torja, da je gledalce prepričal v izurjenost žužkov. 
Dandanes nastopajočih bolšjih cirkusov ni več dosti. 
Baje se ga da videti vsako leto na Oktoberfestu, in si- 
cer takega z živo mrgolaznijo. Takisto jih nekaj kroži 
tako po Evropi kot po ZDA. A v glavnem gre za me- 
hanske igrače, relikt preteklosti, ki 
očarajo le za nekaj trenutkov. 

se po obrazu pomaže z blatom, obleče 


v suho listje in se tiho kot miš odplazi med ene 
najbolj zloglasnih vojakov — ostrostrelce. 


ojske premorejo obširen nabor po- 

sebnih enot, ki burijo domišljijo z 

visoko izurjenostjo in tajnimi nalo- 

gami. Ena takih podvrst special- 

cev v enaki meri zbuja spoštova- 
nje in nelagodje ... posebej med aktivnim vojaštvom. 
To pa zato, ker je v trenutku, ko se zaveš njihove pri- 
sotnosti, zate ali nekoga blizu verjetno že prepozno. 
In ker ponavadi ne moreš udariti nazaj, saj napadajo 
z razdalj ter prikritih mest, kjer jih je težavno že opa- 
ziti, kaj šele nanje natančno streljati. Njihove puške 
pač nesejo dlje od tvoje. To so ostrostrelci. 


A 


Angleški izraz sniper izvira iz Britanske Indije, kjer 
so v 18. stoletju uspešne lovce na kljunače (snipe) 
poimenovali 'snipers'. Danes pod tem izrazom naj- 
deš lovce na ljudi. Praviloma v vojski in policiji, lah- 
ko pa, kot v primeru Agenta 47, izven njiju. 


So kot boksar z dvakrat daljšimi rokami od tvojih, pro- 
ti kateremu se moraš boriti z zavezanimi očmi. Obču- 
tek nemoči proti takemu bojevniku je snajperjem pri- 
boril zlovešči sloves, ki je dvorezne sorte. Po eni plati 
lahko že zgolj z navzočnostjo pomenijo hud udarec za 
moralo ter bojno sposobnost sovražne enote. Po drugi 
pa mnogokrat ne morejo računati, da se jih bo sovrag 
usmilil, če jih zajame. Ostrostrelstvo zato ni le gola fi- 
zika leta krogle, marveč zahtevna psihološka igra 
mačke in miši. Terja odlično izurjenost v boju za sov- 
ražno črto ter fizično in psihično trdnost. 

Od vojakov do policistov 


Preden se zazremo skozi daljnogled, je treba ostro- 
strelce popredalčkati. Obstajajo namreč trije razredi, 
ki se tako po oborožitvi kot taktiki razlikujejo. Najpre- 
prostejši so del običajnih vojaških enot, ponavadi vsaj 
eden na pehotni oddelek, ki šteje ducat vojakov. Nji- 
hova naloga je preprosto povečati strelni doseg sku- 
pine. Običajne pehotne jurišne puške, kakršni sta M4 
in naša FN2000, namreč na razdaljah nad tristo met- 
rov hitro izgubljajo natančnost ter učinek na cilju. Od- 
delčni strelec ima zato v rokah z daljnogledom op- 
remljeno avtomatsko orožje večjega kalibra in z dalj- 
šo cevjo, ki zavda tudi na daljavi okrog osemstotih 
metrov, a je slabše od blizu. V ZDA se je zanje udo- 
mačil izraz 'designated marksman'. 

Druga vrsta so policijski ostrostrelci, ki s streh varuje- 
jo pomembne dogodke ali posredujejo pri krizah s tal- 
ci. Čeprav so mojstri rokovanja s puško, so njihovi ci- 
lji običajno mnogo bliže kot vojaški - le redko dlje od 
stotih metrov! Toda njihovo delo terja drugačne pri- 
stope, recimo takojšnjo onesposobitev ugrabitelja z 
enim strelom, da ne bi poškodoval talcev. 

Tretja in najbolj markantna sorta so pravi vojaški 
snajperji. To so tisti v vejevje odeti, po frisu počrnjeni 
komandosi z ogromnimi puškami, ki nesejo več kot 

Pri večjih daljavah se meri v trup, kar je ob kalibru 
takih pušk dovolj, da človeka ubiješ z enim zadet- 
kom. Headshoti so stvar filmov in igric. V glavo se 
cilja le iz bližine, denimo ugrabitelje talcev. 

Policijski ostrostrelci se ne trudijo preveč s kamuf- 
lažo. Pri varovanju dogodkov jih celo postavijo na 
vidna mesta, s čimer imajo vlogo odvračanja izgred- 
nikov. Levi na sliki rokuje s protimaterialnim Barret- 


tom M107 v mitralješkem kalibru 12,7 x 99 mm. 


kilometer. Gre za samostojne oddelke, sestavljene iz 
dveh ljudi. Eden je ostrostrelec, ki pritiska na sprožil- 
nik, drugi pa njegov opazovalec, ki motri okolico in 
pomaga pri namerjanju. Takšna ekipa lahko deluje 
bodisi v navezi z ostalimi enotami, bodisi samostojno, 
pogostokrat globoko na sovražnem ozemlju. Zaradi 
tega mora biti vešča ne le v streljanju, temveč v ka- 
muflaži in preživetju v divjini, kjer je lahko dneve brez 
zunanje podpore. Zaradi teh spretnosti se njihove na- 
loge z golega polaganja nasprotnikov razširijo na izvi- 
dovanje in usmerjanje topniških ter letalskih udarov. 

Ostrostrelec je vojaški termin, zato lovcev na neljudi 
semkaj ne prištevamo. ('Snajper' je spakedranka iz 
angleščine, ki jo bom sem in tja uporabil, ker mi nič 
ne moreš.) Brez dvoma je med lovci obilo ekspertov v 
pošiljanju krogel, toda streljanje ljudi je drugačno po- 
četje. Kot pravi eden od ameriških marincev: "Ostro- 
strelstvo je zalezovanje živih tarč, ki bodo, če ne boš 
dovolj previden, streljale nazaj. S topovi." Takenako 
to pomeni, da ni vsak, ki ga večerna poročila okličejo 
za ostrostrelca, to tudi v resnici. Mediji blazno radi 
vsakomur s puško v rokah nalepijo tak naziv. A za ta- 
ko označbo potrebuješ natančnega strelca z daljno- 
gledom, kot je bil Kennedyjev atentator Lee Harvey 
Oswald. Ali oni, ki so na Balkanu ter v Libiji streljali 
civiliste. Ti niso le ostrostrelci, marveč vojni zločinci. 


Strelci oddelka uporabljajo kar starejše avtomate 
večjih kalibrov, ki spojijo natančnost na razdalji in 
hitrejše streljanje, če se enota znajde v boju prsa ob 
prsa. Tale ima iz M16tke izpeljano SDM-R. 


Takratke in tadolge 


Glavno orodje ostrostrelca je njegova puška. Njena 
osrednja vrlina mora biti natančnost, zaradi česar 
imajo nizko kadenco (pogostost streljanja), z repetir- 
nim ali polavtomatskim delovanjem. Mehanizmi hi- 
trostrelnih orožij namreč niso primerni za doseganje 
natančnosti! Veliki domet snajperic uravnoteža ne- 
učinkovitost ob večjem številu tarč in od blizu. Zaradi 
tega gre ostrostrelcu za nohte, če se mu sovražnik 
uspe množično približati. Zato ima opazovalec avto- 
matsko puško, če gredo razmere po zlu. V nasprotju s 
filmskim prikazom vojaki redkeje uporabljajo dušilni- 
ke poka. Primerni so za kratke razdalje, za daljno- 
strelne podvige pa potrebuješ nadzvočno strelivo, pri 
katerem so brez haska. 


Slovenska vojska uporablja orožja francoskega pro- 
izvajalca PGM Precision. Ultima ratio je lažje v kali- 
bru 7,62 mm, mini hecate ima 8,6 mm, hecate Il (na 
sliki) pa je težka protimaterialna puška z dosegom 
1800 m. Na ustju cevi se vidi razbijalo plamena. 


Lažje ostrostrelne puške imajo kaliber 7,62 mm NA- 
TO in učinkoviti doseg do kilometra. Po tem raste ob- 
seg krogle, z njim pa doseg. Pri mitralješkem strelivu 
12,7 mm pridemo do težkih in tako imenovanih proti- 
materialnih pušk, ki zavdajo celo z dveh kilometrov. 
Tako jih kličemo, ker lahko delajo luknje v slabše 
oklepljeno opremo. Ko nekaj takih krogel pošlješ v 
motorni del tovornjaka ali helikopterja, ne bosta več 
brnela po bojišču. Najslovitejša krepalica te vrste je 
Barrettova M82, še zdaleč pa ni edina ali največja. 
Lep spisek masivnih pušk uporablja ruski kaliber 
14,5 mm, obstajajo pa celo ročni topovi v 20 milime- 
trih! Med zadnjo balkansko vojno so svojega, 'ručni 
top' RT-20, skonstruirali Hrvati. 


Pritiskanje na sprožilnik 

Zadevanje na daljavo je svojevrstna spretnost. Na kro- 
glo v letu vpliva množica dejavnikov, o katerih si na- 
tančneje preberi v vedežu o balistiki v Jokerju 180, na 
stranki pod številko 4998. Najvplivnejša sta Zemljina 
gravitacija, ki kroglo vleče k tlom, in veter, ki jo pošilja 
kamorkoli že. Da se znebi vpliva prve, mora strelec 


Dx CDX MDO 


Sredi strelnega daljnogleda vidiš gumbe za ostrino 
ter prečni in višinski zamik. Povečava je običajno de- 
setkratna. Spodaj so vrste križcev. Desni ima značil- 
ne zarezice (mil-dot) za oceno oddaljenosti objektov. 


Ker ima strelni daljnogled majhen zorni kot, mora 
opazovalec imeti takega s širšim, da zazna morebit- 
ne nevarnosti. ln z večjo povečavo, običajno dvaj- 
setkratno, da dožene učinek na cilju. 


poznati točno oddaljenost od cilja. Če se zmoti za sto 
metrov, bo točka zadetka več decimetrov više ali niže! 
Uporaba laserskega daljinomera večinoma žal ni mo- 
goča, saj bi sovražnik lahko zaznal žarek. Zato si voja- 
ki pomagajo z razmerji teles. Namerilni križec daljno- 
gleda ima zareze, s katerimi morejo ob približnem po- 
znavanju višine objektov izračunati njihovo oddalje- 
nost. Nato vrednost vnesejo v daljnogled. 

Bolj pasji je veter. Njegove smeri ni težko pogruntati, 
glede jakosti pa moraš uporabiti okolico, kot so kosi 
blaga ali zastavice. Najbolj izurjeni izkoristijo zračno 
zrcaljenje svetlobe, po domače fatamorgano, s katero 
se da dokaj natančno razbrati smer in hitrost vetra! 
Tudi to vrednost vnesejo v daljnogled kot zamik po 
smeri. Za večje podvige je treba upoštevati še, da je 
na višji nadmorski višini je zrak redkejši in s tem nje- 
gov upor nižji. Enako ob nižji temperaturi in vlagi. 


Prvo pravilo urbanega boja je, da ne moliš cevi sko- 
zi okno. Možje so umaknjeni v notranjost objekta, s 
čimer jih je od zunaj teže zapaziti. Še tam so radi ta- 
kole ovešeni z maskirnimi pregrinjali. 


Če do njih pride, je odvisno od razmer po strelu. Raz- 
dalji in prikritosti navkljub ostrostrelci še zdaleč niso 
neranljivi. Ker pri večjih daljavah dušilniki odpadejo, 
lahko sovrag opazi plamen ali s pokom slejkoprej 
dožene položaj strelca. Ta je v zosu, če po njem 
vžgejo s težjim orožjem ali lastnimi ostrostrelci. Zato 
pripadniki tega poklica večinoma ne tvegajo več kot 
dveh zaporednih strelov, preden menjajo položaj. 

Snajpersko zlato pravilo je torej: naj te ne opazijo! To 
velja tako za prihod, s čimer si pripravijo dober strelni 
položaj, kot umik, da iz operacije odnesejo celo kožo. 
V ta namen imajo dobro kamuflažno opravo, da se 
zlijejo z okolico. Še važneje pa je, da so odlično izurje- 
ni. Ekipa mora teren dobro izkoristiti v svoj prid. Iz 
mahu in grmovja si napravi skrivališče ali se zabari- 
kadira v porušeno stavbo, nakar mnogokrat več dni 
čaka na prave razmere za strel. Ja, v mirovanju, ob 


mora biti sposoben mirovati več dni, če je treba. Nemalokrat svoj cilj opazuje ure in ure, preden se odloči za 
strel. Vzeti življenje človeku, ki ga gledaš pri dnevni rutini, je stresno in zahteva jekleno osebnost. 


Ko pride čas za strel, soldat umiri utrip, vdihne in bla- 
go izdihne. Na tem spodnjem koncu izdiha je telo naj- 
bolj sproščeno in tu mora biti trenutek strela. Stanje 
lahko z zadržanim vdihom raztegneš do največ dese- 
tih sekund, nakar začne telo protestirati in je treba po- 
stopek ponoviti. Tudi pritiskanje petelina je procedu- 
ra, saj ga je treba premakniti s konico kazalca, da 
puške ne nagneš vstran. 


Kot mah in kamen 


Ko krogla poleti, postane res napeto. Najboljši snaj- 
perji lahko s standardne razdalje za svojo puško do- 
sežejo prvi zadetek na mirujoči tarči v 90 odstotkih. 
Toda njihov daljnogled zaradi ozkega vidnega polja in 
nizke povečave ni primeren za ogled učinka. Tej nalo- 
gi je posvečen opazovalec z večjim, opazovalnim reš- 
petlinom. Hitro mora povedati, ali je šla krogla skozi 
lobanjo ali v tri krasne in odžebrati popravke za more- 
bitne naknadne strele. 

lulanju v plastenke in žvečenju energijskih tablic. Če 
si nagnjen k mravljincem od zaležanosti, tole ni zate. 
Odlična fizična pripravljenost je obvezna. 

Izkušen snajperski tim ima za sovražno enoto uniču- 
joče posledice. Z ubijanjem častnikov in pomembne- 
ga kadra, kot so inženirji, radisti in zdravniki, onemo- 
goči njeno delovanje. Še hujši zna biti udarec za mo- 
ralo. Soldatje, ki jih je nenehno strah, da bodo od ni- 
koder dobili kroglo med oči, so živčni, utrujeni in se 
slabše odrežejo v boju. Ni izjema, da je en dobro po- 
stavljen snajper k tlom ure in ure držal vso četo, ki je 
bila povsem paralizirana! Tega je zmožna redkokate- 
ra druga majhna vojaška skupina. 

S protimaterialnim orožjem opremljeno moštvo lahko 
onesposablja vozila in dragoceno opremo, kot so ra- 
darji ali rezervoarji goriva. Na drugi strani je lahko pri- 
kritež koristen, čeprav ne sproži in le izviduje, saj ima 
dvojica ponavadi s seboj radijsko postajo za stik s po- 
veljstvom. Nekateri se izurijo še za usmerjanje letal in 
topniškega ognja. 

"S te razdalje ne bodo 
zad ..." "crk" 


Človek bi pričakoval, da imajo ostrostrelci spričo svo- 
je potentnosti cenjeno in bogato zgodovino. A ni čisto 
tako, četudi so natančen puškovni ogenj v vojskah 
uporabljali že za časa velikih napoleonskih formacij, 
ki so z mušketami krogle trosile v salvah. Poleg takih 
postrojenih vrst so imele armade še enote lahke pe- 
hote z daljšimi mušketami, ki so sovražnika maltreti- 
rale z večjih oddaljenosti. Najbolj samosvoja vrsta so 
bili strelci na ladijskih jamborih, ki so ciljali admirale. 
Tako je francoski leta 1805 med bitko pri Trafalgarju, 
ki so jo Britanci sicer dobili, smrtno ranil legendarne- 
ga britanskega admirala Nelsona. 


9 A. Zali ičileši 
Severnjaški ostrostrelec na drevesu med državljan- 
sko vojno. Prvi strelni daljnogledi so dospeli sredi 
19. stoletja. Bili so primitivne naprave, a z do pet- 
kratno povečavo boljši od prostega očesa. 


V ameriški državljanski vojni so ti pehotni izvidniki v 
roke prvi dobili puške z risano cevjo, kar jim je močno 
povečalo učinkoviti domet. To je z glavo plačal sever- 
njaški general John Sedgwick, ki ga je 1864 južnjak 
pihnil z oddaljenosti 900 metrov. Menda ravno po 
tem, ko je zatrdil, da sovrag "na tej razdalji ne bi zadel 
armadi v vsej vojni. A hkrati je tako postopanje strel- 
ski profesiji škodilo, saj so jo imeli za strahopetno, ker 
se žrtev ponavadi ni mogla 'pošteno braniti'. Zato je 
bil odnos vojska do ostrostrelcev tistihmal nekam 
dvoličen. Uporabljali so jih vsi, slavili pa redki. 


Nemški moto: desetkrat 
maskiranje, enkrat strel 


Sodobno ostrostrelstvo se je začelo razvijati med prvo 
svetovno vojno. Tehnološki razvoj je ponudil na- 
tančnejše puške in boljše namerilne daljnoglede. Za 
nameček se je spopad izrodil v nepremično gnitje v 
rovih, to pa je bilo kot nalašč za ostrooke strelce. Ti 


Filmski prikazi ostrostrelcev zvečine pretiravajo z 
njihovo natančnostjo, na primer Shooter. Ryanovo 
reševanje in Sovražnik pred vrati sta za kanec bolj 
verodostojna. Najbolj pristna je strelska scena iz 
The Hurt Lockerja. In hkrati najbolj dolgočasna. 

Levo Finec Simo Hayha, s 505 ubitimi sovražniki še 
danes najuspešnejši ostrostrelec vseh časov. De- 
sno Rus Vasilij Zajcev, ki ga poznaš iz Sovražnika 
pred vrati. Njegov dvoboj z majorjem Konigom je 
najverjetneje izmišljotina sovjetske propagande. 


so pobirali krvavi davek med zdolgočasenci, ki so 
molili glave čez prsobrane. Zagon so dali Nemci s 
kvalitetnimi kukali, hitro so sledili ostali. V blatu Fran- 
cije so se rodili klasični prijemi, kot sta delovanje v 
paru in odkrivanje sovražnih strelcev z vabami, ki jih 
je nasprotnik ciljal in s tem izdal svoj položaj. 

A ker ostrostrelstvo še ni veljalo za časten poklic, 
enot niso cenili in so jih po koncu vojne povsod raz- 
pustili! Ko je izbruhnila druga, je šlo spet vse od 
začetka. Tokrat so bili sprva v prednosti Sovjeti. V ru- 
sko-finski vojni na prehodu v 1940 so jim namreč fin- 
ski ostrostrelci pošteno izprašili riti, iz česar so se 
mnogo naučili. Izurili so naravnost gigantsko število 
natančnežev, več kot deset tisoč, med njimi veliko 
žensk, kar je še danes posebnost! Ni čudno, da jih je 
sovjetska propaganda povzdignila v junake, kajti med 
nacističnimi častniki so zahtevali ogromno žrtev. 
Nemške snajperje pa poznamo iz ždenja po franco- 
skih zvonikih v Reševanju vojaka Ryana in Medal of 
Honorju. Z odlično kamuflažo tako v travnatem kot 
pozidanem okolju so se še najbolj približali moderni 
podobi tega poklica. Japonski so se najraje zadrževali 
na drevesih, s košarami listja na glavah. 


Moderni duhovi s puškami 


A glej zlomka, tudi po drugi svetovni vojni so to s 
krvjo pridobljeno znanje pospravili v predale. Sovjet- 
ske enote so ohranile ostrostrelce na ravni oddelka, ki 
so postali vidni, ko so leta 1963 uvedli svetovno zna- 
no puško SVD dragunov. Američane pa je morala v 
rit suniti gverilska nevarnost vietnamske vojne, da so 
nehali početi neumnosti in ustanovili stalne snajper- 
ske šole. 

Za to je v mnogočem zaslužen Carlos Hathcock, naj- 
bolj ikoničen in sloviti ostrostrelec vseh časov. Ne drži 
sicer rekorda v številu počenih sovragov, ki gre Fincu 


4 ae KE KA 
Babše rokuje z eno najbolj znanih težkih pušk, Mc- 
Millanovo tac-50, s katero je streljal tudi v besedilu 
omenjeni Rob Furlong. Na civilnem trgu stane ok- 
rog deset tisoč evrov. Za imetje takšnega orožja 
moraš biti pri nas član strelskega društva ali lovec. 

Simu Hayhi iz zimske vojne z Rusi. Toda njegovi pod- 
vigi v Vietnamu so legendarni. Med drugim je z 2286 
metri petintrideset let držal prvenstvo v najdaljšem po- 
trjenem zadetku. Dosegel ga je s težko strojnico M2 
browning, na katero je postavil daljnogled! Vietkon- 
govci so nadenj poslali svoje ostrostrelce, ki jih je v 
dvobojih vse po vrsti potamanil. Kako nadčloveško 
potrpežljiv je bil, pove podatek, da se je nekoč proti ci- 
lju več dni plazil skladno z nihanjem trave v vetru, 
centimeter za centimetrom. Gotovo je bil prav on nav- 
dih snajperističnemu šefu v Metal Gear Solid: Snake 
Eaterju, ki se v šestdesetih odvija v azijski džungli. 
Hathcockov rekord je šele leta 2002 podrl Kanadčan 
Rob Furlong, ki je talibskega borca v Afganistanu po- 
trofil čez 2430 metrov. Pred štirimi leti ga je s puško 
Accuracy International L115A3, takisto v Afganista- 
nu, presegel Britanec Craig Harrison, ki z 2475 metri 
ostaja v vodstvu. Da so se začeli uspehi vrstiti ravno 
tam, ni naključje, saj nadmorska višina povečuje do- 
seg izstrelkov, pusta pokrajina pa vidno polje. 


(S SE sie 


Na fronte danes prodirajo napredni detektorji stre- 
lov, kot je na terence pritrjeni ameriški boomerang. 
S poslušanjem zvoka leteče krogle natančno dože- 
nejo, kje tiči napadalec. Najboljši protistrup zanje je 
prijateljski ostrostrelec. Sicer pa na splošno častni- 
ki nosijo nevpadljive oznake in se skušajo pomešati 
med ostale vojake, da si jih ne bi izbrali za tarčo. 


Zahodnim silam se izpopolnjen trening snajperskih 
enot v zadnjih desetletjih odlično obrestuje. Nadvse 
primerni so za sodobno zahtevo po nizki postranski 
škodi med civilisti, saj njihovi dobro merjeni streli od- 
stranjujejo upornike z manj buma, ko če bi vanje 
pošiljal granate. Naposled so dobili polnopraven sta- 
tus kirurškega razreševalca problemov na bojišču, ki 
bi si ga zaslužili že mnogo prej. Seveda, dokler so 
naši. Sovražni so pa nepošteni strahopetci! Sedaj jih 
moraš samo še ugledati, da bi jim to zabrusil v frise ... 


Ostrostrelstvo je bilo vselej pomemben del gveril- 
skega boja, saj lahko z njim manjša skupina ogrozi 
močnejšo silo. V Iraku je pred leti razsajal Juba, ki je 
bil verjetno propagandni naziv za več iraških ostro- 
strelcev. Na sliki sirski upornik s puško dragunov. 


ZŽEr 


EEHCECA FOKHESEEHA 
HA EFCOTI CO JUHAST'A 


Ker ima Sneti posebno službo, so neobičajni tudi njegovi šefi. Med 
njimi ni poštirkancev srednjih let in delovodij s črnim za nohti, temveč 
mu najedajo gromozanske nakaze, ki ga hočejo pregrizniti, potacati, 
skuriti ter poscati. On jih skuša udomačiti le s pipcem in dobro voljo. 


efjevečjebitjekitepričakamedobičajni 

minivojiinsovražnikitertitemeljitoiz 

praširitpapožrekarostanetoječlaneko 

njem. Hm, kaj? "Člane konjem"? Pa 

kar brez presledkov, vejic in pik?! 
Kakšna blaznost je zdaj to v skorajda uravnoteženi 
publikaciji, ki ima od nekdaj zelo v čislih ločila?!?! 
Nič bati, Jokerjev redigent ni odšel do konca po cesti, 
ki vodi v norišnico. Gre za ilustracijo tega, kako važni 
so predahi. Poved je moč z nekaj truda dešifrirati, go- 
tovo pa na tak način skupaj zbit tekst ni ne privlačen, 
ne razumljiv. Zapisati bi ga moral tako: "Šef je večje 
bitje, ki te pričaka med običajnimi nivoji in sovražniki 
ter ti temeljito izpraši rit pa požre, kar ostane. To je 
članek o njem." 

Serifi zla 

Na enak način, kot je razumljivejša poved s presledki, 
lepše teče igra, ki ima šefe. Ti zajetni, sposobnejši, 
bolj ogrožajoči sovražniki na koncu stopenj ali ob- 
močij so neogiben del dosti zvrsti. So kot kosti v tele- 
su, vejice v stavku, plima in oseka pri valovanju mor- 
ja. Rabijo enakemu namenu kakor rima v poeziji in za- 
plet ter razplet v drami. Nadalje brez njih naš lik ne bi 
postal herojski, kar je običajen smoter špilov. Pravza- 
prav so šefi bistven del jezika iger, kajti te so povečini 
zgrajene iz konflikta, oni pa so kristali slednjega. 
Prisotni so vse od leta 1975, ko je Dnd, obskurno 
analna potikalka po ječah, ciljno čarobno kroglo skri- 
la v sobo in jo zastražila z zlatim zmajem. Razcveteli 


so se v dobi avtomatov, zlasti v osemdesetih, ko so 
proizvajalci skušali igralce z glavarskimi kosmatulja- 
mi zatreti še bolj kot običajno in jih prisiliti k temu, da 
se znebijo dodatnih kovancev. Ko si jih skušal ustreli- 
ti, so revolver potegnile hitreje od tebe, in ko si se jim 
namenil skočiti na glavo, so od nekod instantno pote- 
gnile čepico s špicami. Se spomniš Willyja iz Double 
Dragona, čigar strojnica je v trenutku porazila bratski 
kungfu? INSERT COIN! 

Take akrobacije so nekatere pripravile do mnenja, da 
šefi niso kul, da so nepotreben ostanek preteklosti. Z 
njimi se ne strinjam. Res je, da jih določeni žanri ne 
potrebujejo - naj bi v simulaciji gradnje mesta tekmo- 
vali z nadmočnim računovodjo ali v Fifi skušali zadeti 
več prostih strelov kot Cristiano Ronaldo? Bolje, kot 

Charmed: 
Dragon 323/7372 


Warnine | 
EI | 
Healine | 
Wizard's ib 
(0 of Vision 


This Trip: 
Magic-- 114 
Cleric- 11 

On Level: 1 
Hits-2598/3134 
Gold- 866 


8 of Elixir 
8 Magic Oil 
8 See Invis. 
8 Protectt2 
8 Powert2 

8 Regener13 


$ 3 in sgold!! 


8 Invisible 
8 X-Ray Vis. 


Zgodovinarji prvega šefa pripisujejo igri Dnd, ki je 
tekla na nam neznanem sistemu PLATO. Frpjka, ki 
jo je tvorilo dosti teksta in ščepec primitivne grafi- 
ke, se je zgledovala po namiznici Dungeons 8 Dra- 
gons. V vlogi heroja smo se podali v večnadstropno 
labirintno ječo, po kateri smo iskali dvoje zakladov: 
sveto čašo in kroglo. Slednjo je čuval zlati zmaj z 
milijonom enot zdravja, pred katerim je stalo še tri- 
deset manjših pošasti. Če smo kadarkoli umrli, smo 
izgubili vse. Njega dni so bile igre neusmiljene. 


Navajeni smo, da šefa srečamo na kraju stopnje. 
Kaj pa, če je obračunu z njim namenjen ves nivo? 
To smo doživeli v več primerih. Delno je v to skrinjo 
posegel vznemirljivi finale Half-Life 2: Episode 2. 
Najprej je bilo treba odbiti napad Combina, nakar je 
začelo nadte eden za drugim laziti trinajst pajkastih 
striderjev, ki so se lotili tako tebe kot stavb. Drugi 
primer je obračun v Metal Gear Solid 3: Snake Ea- 
terju, kjer se v vzdržljivostni ostrostrelsko-skrivalni 
bitki spopademo z veteranskim snajperjem The En- 
dom. Ta nima vnaprej določenih poti, temveč je bit- 
ka dinamična in se odvije na širokem ločenem ob- 
močju, polnem džungelskega rastja. No, mama to- 
vrstnih šefovskih bojev, ki so hkrati vsa stopnja, je 
legendarni tretji nivo v šuterju R-Type. Tvoja ladja 
ves čas leti pod ali nad orjaško križarko, ki te ob- 
streljuje in te hoče zdrobiti s premikanjem. 


si id ta ih ui [ex —ka — 

Avtomatna tradicija pretepačinam veli, da nas mora 
na koncu enoigralskega načina pričakati totalno go- 
ljufiv šef, ki kot da bere naše vnose, ima nenaravne 
vzorce, reagira s svetlobno hitrostjo in nas napo- 
sled premlati kot tepih. Dural v Virtua Fighterjih, Gill 
in Seth v Street Fighterjih, Ogre v Tekkenih, Tyson v 
Mike Tyson's Punch Outu — ter, seveda, ubijalci živ- 
cev v Mortal Kombatih. Zadosti neprijetna sta že 
vladar Netherrealma Shao Kahn in njegov podrep- 
niški coprnik Shang Tsung. Trnovo krono pa si na- 
dene Goro, štiriroka plemenitaška abominacija, ki te 
je v izvirnem MKJu prijela, kakor hitro si se ji pri- 
bližal in miroval delec sekunde preveč. Zgrabil te je 
tudi iz zraka, iz počepa in ko si letel čez zaslon. Ali 
pa si je zamislil, da te bo teleportersko potacal. Z 
močnimi, spočetka težko predvidljivimi gibi je bil 
odgovoren za marsikak izlet igralnega pripomočka 
v zid. V zadoščenje nam je bilo, ko mu je Johnny 
Cage v filmu MK zdrobil jajčka. Približno enako 
tečna sta bila žlahtnik Kintaro, ki ga nisi spoznal po 
kiti, marveč po tigrasti buči, in kentavrasti Motaro. 


Včasih naletiš na igro, kjer šefi postanejo gromo- 
zanski zato, ker glavni junak podleže sumljivim sub- 
stancam. Tak je Far Cry 3, kjer junaku Jasonu dajo 
rdeči maski. Ta je hkrati edini občutljivi del 'Ink 
Monsterja'. Če Jasonu ne uspe, ga ne čaka lekcija iz 
Matrice, kjer telo umre, če tako menijo možgani, 
temveč se ne dokaže kot vojščak iz legend in mu za- 
to spodleti. Podobno zadetkarski je spopad Batma- 
na z Jokerjem v Arkham Asylum, le da si hecnega 
prahu ne vbrizga Netopirmož, temveč večni norec, 
zaradi česar zrase čez vse meje in je še bolj psiho- 
tičen kot običajno. Pa dobro udari. 


Meje 'boss rusha', zaporednega obračunavanja s 
šefi, ki so edini nasprotniki, prebije edinstveni, ume- 
tniški, čislani Shadow of the Colossus za PS2 (in v 
HD-inačici za PS3). Tretjeosebno igramo kot mlade- 
nič, ki po tihi, samotni deželi teče in jezdi do ogrom- 
nih bitij iz skale in dlake — kolosov. Po njih pleza in 
jih mlati, dokler ne klecnejo. Eni so dvo- in drugi šti- 
rinožni, tretji plavajo, četrti letijo. Sličen koncept sa- 
mih šefov uporabljata Infinity Blada za iOS. 


K—. A eo KEJ 
Resident Evil 3 je vpeljal šefa, ki nas zasleduje sko- 
zi vso igro. Nemesis je malodane nepremagljiv su- 
pervojak iz linije Tyrant, ki ga korporacija Umbrella 
pošlje v zombijaško mesto Raccoon City obračunat 
s specialci iz enote STARS. Mednje sodi naša juna- 
kinja Jill Valentine, ki Nemesisa večkrat porazi s 
strelnim orožjem, eksplozivom in rabo okolice, a se 
spaka vedno znova dvigne in jo preganja naprej. Še 
bolj ihtava, bolj zmutirana, močnejša. Kot bi po- 
slušal Kyla Reesa v filmu Terminator: "S tem so- 
vražnikom ni kupčij. Ni pogovora. Ne čuti usmilje- 
nja ali obžalovanja ali strahu. In absolutno ne bo se 
ustavil, nikdar, dokler ne boš mrtva." Mimogrede, 
tako kot v Terminatorju je glavni lik ženska, kodno 
ime Nemesisa pa je T-103. Jill pred do zob oboro- 
ženim, tentaklastim, zobatim humanoidom nima 
miru, dokler po urah tesnobnega bega ne uporabi 
prototipskega railguna. 


Sekvence OTE — Ouick Time Event so miniigre, 
ki ti odvzamejo običajni nadzor in zahtevajo, da 
pritiskaš gumbe v skladu s tem, kar je prikazano 
na zaslonu. V tem prizoru iz God of War: Ascen- 
sion je treba do časa stisniti kvadrat na PS3je- 
vem joypadu, kakor je označeno na levem robu 
ekrana. Če ti uspe, bo Kratos zverini potisnil re- 
zilo v gobec in jo za vedno odrešil slabega zada- 
ha. V zameno za poneumljenost smo deležni 
filmskih scen, ki med običajnim igranjem ne bi 
bile mogoče. Na podlagi uspeha Boga vojne 
OTEJe v glavarskih bitkah tretjeosebnih sekljačin 
srečujemo pogosto, tudi zato, ker dizajnerjem 
ko vihtenje kamere. Na misel pridejo Bayonetta, 
Asura's Wrath, novodobni Prince of Persia ... 
Skratka, množica iger, kjer bi po normalni poti ne 
dosegli šefove betice, ki jo ima nekje med oblaki. 

da je šef posiljen, je, da ga ni. To upošteva kar nekaj 
modernih iger, ki hočejo dajati vtis, da se spogleduje- 
jo z resničnostjo, na primer Call of Duty: Black Ops 2. 
Mislim pa, da se pomisleki glede obstoja šefov zveči- 
ne ne tikajo toliko razmišljanja, ali naj bodo, saj so 
marsikod nepogrešljivi, marveč tega, kakšni so. Tuj 
variant nemalo. 


Tepi, kar se lesketa 


Šefovski dizajn sledi določenim svetim vodilom. Na 
idejni ravni je zaželeno, da je bitka s kolovodjo čust- 
vena, poskrbeti mora, da se nekaj razreši, in mora te 
nasititi. Naj bo izzivalna, a ne frustrirajoča. Dobro je, 
če je načelnik vizualno impresiven in če prispeva ep- 
ski rompompom, a ne do te mere, da bi grafični raz- 
tur oviral igranje. Nihče se ne pritožuje, če srečanje 
postreže s kako izvirnostjo ali posebnostjo. In vse 
skupaj mora biti smiselno umeščeno, ne da kar tako 
uleti megapošast, ker izdelovalci niso našli druge 
rešitve. To je dovoljeno le Sudi51 in CliffyjuB. 


Skratka: šef napolni ves zaslon, je črn in moder, 
ima tipalke in te prvikrat ubije kot mlado prase. In 
običajno nato še drugič, pa tretjič ... Ne tako kot v 
filmih, kjer glavni negativec po ruvanju obvezno 
umre. Tu umremo mi. Ej, interaktivna zabava j 
kaljenje v ognju! Mogoče ravno pri šefih začutimo 
poglavitno razliko med pasivnim udejstvovanjem, 
kot je ogled filma, in aktivnim, kot je igranje. 
Tipskih gradnikov obračunov z zapovedovalci ni 
težko prepoznati. Ko smo soočeni z direktorjem, je 
na nas, da se izmikamo, branimo in napadamo ob 
pravem času, naj bo to s strelnim orožjem, magijo 
ali od blizu. Klasična postavitev je taka, da se iz 
oči v oči z gospodarjem znajdeš sam v omejenem 
prostoru. Bodisi se giblje, bodisi je statičen; pri 
tem rad zaseda vso prednjo stran arene in te udar- 
ja, obstreljuje ter obmetava. 

Ne glede na vrsto gnusobe ji moramo nemalokrat 
poškodovati občutljive točke, ki se rade bleščijo. S 
tem ji klestimo energijo, ki jo v novejši dobi sim- 
bolizira črta z zdravjem. Varianta je, da uničujemo 

Ko imaš nekaj špilarske kilometrine, te šefovski 
spopadi vizuelno še zmerom navdušijo, igralno pa 
niti ne, saj se podrejajo uveljavljenim smericam. A 
občasno naletiš na domišljijskega nasprotnika, ki 
dokaže, da imajo nekateri razvijalci možgane in srce. 
Ter poniglavo žlehtnobo za povrh. Tak je Psycho 
Mantis v Metal Gear Solidu 1. Lebdeča sitnoba v ga- 
smaski zna brati misli, kar je izraženo tako, da se 
vedno izmakne tvojim napadom, če uporabljaš igral- 
ni plošček. V verziji za PC moraš s slednjega preiti 
na tipkovnico, v inačici za playstation pa vzeti kon- 
troler iz porta 1 in ga dati v port 2, ki ga Mantis ne 
zna nadzorovati. Dodatni bonbonček v playstationo- 
vi inačici je, da šef pregleda pomnilniško kartico in 
če na njej najde shranjene položaje iz drugih iger, to 
komentira. Na primer "So you like adventure games?" 
ali "Hmm you have not saved very often! | can read 
you like an open book!" Celo tako foro ima, da ti ve- 
li, naj postaviš kontroler na tla, nakar ti pove: "7 will 
now move the controller by the power of my will 
alone!" Tedaj plošček zavibrira. Kojima car. 


Masovne spletne erpegejke so polne šefov, ki jih 
družno odstranjujejo cele horde ljudi. Eden od njih 
je Kerafyrm, The Sleeper v EverOuestu, ki ima to po- 
sebnost, da naj ga ne bi bilo moč ubiti. Da bi Speče- 
ga zbudili, morajo bojevniki najprej poraziti štiri 
stražarske pozoje. Šele tedaj strašanski Kerafyrm 
odpre veke in ga je moč napasti. To je novembra le- 
ta 2003 storilo kakih sto osemdeset igralcev iz treh 
velikih cehov. A ko ga je po treh urah boja spravilo 
na 22 % zdravja, je smaugovska beštija izginila! 
Igralci so domnevali, da gre za hrošča, vendar se je 
izkazalo, da so nadzorniki špila boj ustavili, ker naj 
bi se rulja dragocene živali lotila "na nepravilen 
način", in jo vrnili v prvotno speče stanje. Folk je no- 
rel, a pomagalo ni. Naskočiti so ga morali še enkrat. 
Zmaja, ki ima stokrat več zdravja od vsake druge 
zverine v EverOuestu in ga je moč potolči le enkrat 
na vsakem strežniku, so porazili dva dni kasneje. 


$ ognjem in mečem. Včasih se najde kak, ki ti je pri- 


s mu razodeneš, da so mutanti neplodni, nakar stori 


Niso vsi glavarji taki, da jih moraš obvezno potolči z 


pravljen prisluhniti — denimo The Master, zaključni 
sovražnik v izvirnem Falloutu. Ko prideš v trezor na- 
pol biološkega, napol tehnološkega nadgravža, se 
lahko odločiš, da ga boš premagal v boju. Pri tem 
moraš biti pripravljen na gatlingove laserje, lebdeče 
oči in pomagaške supermutante. Prav tako mu je 
moč nastaviti jedrsko bombo. Najbolj elegantna 
rešitev pa je, da se z njim pomeniš. V tem primeru 


samomor. Pero je včasih res močnejše od meča. 


Biteh — Kuzla iz Alienov je prototipni šef, kajti boj poročnice Ripley v robotskem viličarju z materjo pošasti na 
kraju filma Aliens je kulten. Sliko iz Aliens vs Predator pa priobčujemo zato, ker bi rad na njeni podlagi raz- 
ložil še eno lastnost šefov v igrah. Ravnatelj namreč dostikrat ni sam, temveč ga spremljajo tropi manjših na- 
kaz. To lahko boj naredi zoprn vsled gneče ali prelahek, saj zna biti osrednji monstrum preveč lignjast, ko 
opraviš z minioni. Varianta prijema je, da predstojnik akademije Gnus sproti leže ali priklicuje tečnobe, ki te 
naskakujejo, tako kot to z gmizavčki rada počne sprijeno oplojena Kuzla. Od take baže bossov se nemara 
spomniš velikanskega Crawmeraxa iz Borderlands, ki te je obsipaval s črviči, Ramma iz Gears of War, ki je 
nadte pošiljal Kryile, in Androssa v Star Foxu 64, ki je za ogrožanje tebe uporabljal kosce lastnega frisa. Nek- 
je vmes med navadnimi šefi in podložniško obogatenimi so večdelni, kot je Seven Force iz mega drivovih 


pa ni 

Vajeni smo, da v šefovski bitki slejkoprej zmagamo 
in tako končamo igro. Sem in tja pa se avtorji po- 
igrajo s tem nenapisanim pravilom. V kavbojščini 
Red Dead Redemption — pazi, kvarniki! — našega 
(anti)junaka čaka bitka, ki je ne more dobiti. Potem 
ko se lovec na glave John Marston upokoji na ranč, 
kjer z ženo in sinom sadi rožice in kumare, ga neke- 
ga dne napade toliko sovražnikov, da obvezno 
umre. S tem poplača svoje grehe, mi pa prevzame- 
mo vlogo njegovega sina Jacka. Se bo maščeval za 
očetovo smrt? Če poznaš vesterne, veš tudi odgo- 
vor na to vprašanje. 


Ob kakem šefu ti gre na kozlanje od gnusa nad nje- 
govo cenenostjo. Pri nekaterih pa se ti zna želodec 
obrniti iz drugih vzrokov. Recimo pri Great Mighty 
Pooju iz pobalinske akcijske pustolovščine Conker's 
Bad Fur Day za nintendo 64. Veliki mogočni kakec je 
čisto pravi kup židke driske, ki domuje v omamno 
dehteči kanalizacijski pečini. Poraziš ga z lučanjem 
rolic sekretpapirja v smrdljivo gofljo, ko se trudi z 
baržunastim, temnorjavim tenorjem zapeti: "I am the 
great mighty poo / and l'm going to throw my shitat 
you! / A huge supply of tish comes from my choco- 
late starfish / How about some scat you little twat?" 
Ko ga dovolj obrišeš, se razleti steklo, ki ovira do- 
stop do kotlička, nakar ga lahko splakneš. Njegova 
sorodnika sta močvirski zlodej v Demon's Souls in 
Gurdy, nakaza iz krvavečih turov v Binding of Isaac. 


Minišefi oziroma vmesni šefi, se pravi sovražniki, ki 
niso tako močni kot pravi kolovodje, a so silnejši od 
običajnih nasprotnikov, so v igrah stalnica. Bržda ni 
bolj ikoničnega, kot je Shambler v prvem Ouaku, 
katerega so si mnogi zapomnili bolj od obeh orenk 
glavarjev osnovne igre, Chthona in Shub-Niggurat- 
ha (da, vpliv H. P. Lovecrafta). Jetijska nakaza je 
masivna, hitra, ima nadležen električni napad, ki de- 
luje na razdaljo, in je manj občutljiva na eksploziv. 
Pokonča te hitro, zlasti v gneči drugih baštardov. 

okolico, zaradi česar nemeza kam pade, ali jo rani- 
mo z eliminacijo življenjsko nujnih elementov, ki so 
seveda priročno razporejeni v bližini. Sive celice pač 
niso prepoznavna lastnost poglavarjev, razen če 
mezijo iz lobanje in na njih piše "STRELJAJ SEM!" 
Ko kolovodjo zadosti ranimo, uvidimo še eno tipič- 
nost - levitev iz osnovne v vsaj eno močnejšo obliko 
(fazo), kjer dobi novo podobo, gibe in sposobnosti. 
Faz je navadno med dve in pet, pri čemer gre mno- 
gokomu na živce, če vmes ni nadzornih točk, kajti 
to rado pelje do rutinskega ponavljanja. 
Kinematografsko veličastnost dostikrat poudarjajo 
sekvence OTE (Ouick Time Event), kjer je treba 
pritiskati gumbe v skladu z navodili na zaslonu. Za- 
radi povečane hollywoodskosti špilov so se GTEJi 
močno razpasli. Minimalistično nasprotje tega so 
pretepačine eden na enega, kjer zaključni sovražnik 
ogabno goljufa. Kdor je dosegel Setha v Street Figh- 
terju 4, ve, o čem govorim. 


Vrste in pojmi 

Šefi so najpogostejši v akcijskih igrah, kot so strel- 
ske in sekljalne. Tu ne manjka mitoloških pošasti, 
žuželk z motnjami rasti in visokotehnoloških nepri- 
jetnosti, med drugim zblaznele umetne pameti, a ne, 
Portalova GLaDOS? Nič manj jih ni v igranju do- 
mišljijskih vlog - frpjkah ali erpegejih. Tu so šefi 
mejniki, s katerimi preizkusimo, ali so naši junaki 
zadosti nabildani, da bi lahko stopili v naslednje ob- 
močje. Naj gre za nobel zmaje v Skyrimu ali kužne 
ostude v Dark Souls. V teh žanrih zvečine srečujemo 
široko poznano obliko šefa, torej velikansko kreatu- 
ro, v katere poraz moraš vložiti ekstra trud. Zahteve 
se povečujejo, dokler ne dosežeš "final bossa'. A saj 
veš. Večji kot je, huje pade! 

So pa tudi drugačne, bolj domiselne variante. Še- 
fovski boj je lahko raztegnjen čez vso stopnjo (Half- 
Life 2: Episode 2, Metal Gear Solid 3) s podmnoži- 
co, da šef JE ves nivo (R-Type) ali da te stalno za- 
sleduje velik, domala neranljiv sovražnik (Resident 
Evil 3). Ni malo iger, ki te soočijo s senčno oziroma 
temno inačico samega sebe, recimo Prince of Per- 
sia, kjer te naskoči 'dark prince'. V nekaterih dir- 
kačinah se ti po robu postavijo šoferji, ki jih moraš 
prehiteti, da dobiš njihov avto - nazadnje smo to 
počeli v Forza Horizon. V simulacijah letenja, kamor 
sodijo tudi nekatere resne vesoljske igre, imajo tako 
vlogo asi, kot so kilrathijski v Wing Commanderjih. 
Ko smo že med zvezdami, ne gre pozabiti na razne 
križarke in Zvezdo smrti v X-Wingih, ki prav tako 
delujejo kot ultimativni nasprotniki. Tovrstne nad- 
močne prepreke imajo tudi realnočasovne strategi- 
je, denimo zergovska velekrižarka Leviathan v Star- 
craftih in sovražni heroji v Warcraftu 3. 

Takisto so v dosti naslovih prisotni minišefi, ki so 
silnejši od navadnih tolovajev, a šibkejši od pravih 
šefov. Včasih se poraženi šefi kasneje pojavijo kot 
navadni tolovaji. Nekateri kolovodje pa so skriti in 
jih med običajnim igranjem ne srečaš, saj so pre- 
močni. Teh stranskih 'superbossov' se lotiš po želji, 
če hočeš preizkusiti trdost svojega otepača. Eme- 
rald Weapon v FFVII ti ga hitro naredi mlahavega. 
Prav japonski špili so nam dali 'boss rush'. To je 
skupinsko zaporedje že premaganih poglavarjev, 
skozi katere se moraš proti koncu igre pretolči še 
enkrat, oziroma so zbrani v ločenem načinu. Prem- 
latiti jih se zdi težko, a ob tem se le posmihajo ljubi- 
telji masovnih spletnih frpjev a la World of Warcraft. 
V njih skupine igralcev izvajajo večurne raide - ui- 
grane skupinske pohode nad mitske beštije, kot je 
zmaj Deathwing. 


34 


Ko si polomiš zobe 


Ob naštetih prigodah si gotovo podoživel kak svoj 
bojevniški uspeh ... in frustracije, ki si jih moral da- 
ti skozi. Ni jih malo in izvirajo med drugim iz tega, 
da avtorji iger svoje izdelke poznajo do obisti. Veči- 
na tovrstnih bitk temelji na prepoznavanju vzorcev 
in tajmingu - izvajanju dejanj ob pravem času. Če 
so vzorci, ki jim sledi vladar, preveč zamaskirani ali 
kompleksni za nekoga, ki z igro ne diha kot eno, 
tajming pa pretirano strog celo za Korejca z reflek- 
si kolibrija, se lahko vtis o igri krepko poslabša. 
Tudi sposobnost igralcev divje niha, nakar so tu še 
različne težavnostne stopnje. Hitro torej pride do 
kratkih stikov. 

Šefe mnogi ustvarjalci delajo po priročniški uravni- 
lovki, ki terja zajetno, do zob oboroženo spako, če- 
prav pri stvari niso s srcem in možgani. Ken Levi- 
ne, vodja Irrational Games, obžaluje zaključek pr- 
vega Bioshocka, kjer se boriš s švigajočim plaz- 
midskim naspidirancem: "Nismo moštvo, ki je na- 
redilo Shadow of the Colossus. Oni imajo genialen 
občutek za te stvari. Mi ga nimamo." Podobno so 
se s pepelom posuli Eidos Montreal, kjer so Deus 
Ex: Human Revolution delno skvarili z nedomisel- 
nimi, tečnimi glavarskimi obračuni. 

Nepravičnih srečanj s kolovodji se spomnimo vsi, 
ki se dlje ubadamo z akcijskimi naslovi. Šefov, ki te 
oneshotajo - ubijejo z enim udarcem, te oslepijo ali 
zamrznejo, reagirajo v trenutku oziroma so urejeni 
tako, da slabo nadzorljiva kamera skriva njihovo 
premikanje. Medtem ko ničesar ne vidiš, pripravijo 
smrtonosen napad (ja, Ninja Gaiden, tebe gle- 
dam). Še dobro, da imajo nekateri taki šefi 'varo- 
valko' - način, kako jih manj sposobni igralci pora- 
zijo z goljufanjem, 'cheesingom'. Pred tabo je reci- 
mo pošasten pajek, ki te je zmožen ob blizu krepa- 
ti z ugrizom ali dvema, stolčeš pa ga tako, da se na 
točno določen način stisneš v njemu nedosegljiv 
kot in ga obstreljuješ. Ni lepo, je pa fajn. 

Druga skrajnost so poglavarji, ki so zgolj običajni 
sovragi z izdatnejšo merico energije. Tu bolj kot 
spretnost šteje potrpežljivost, kar zna biti celo še 
bolj mučno. Takoj mi pride na pamet demon na 
koncu novega skupka stopenj Lost Mission za Do- 
om 3. Bil je velik in je jezno tacal, nakar sem ga 
usul v minuti dojenčkastega kroženja in bazukira- 
nja. Razočaranje. 


Na sprehod s šefom 


Vsekakor je izdelava dobrega glavarja obrt in 
umetnost, pri katerima mnogim spodleti. A daleč 
od tega, da bi se moral samo pritoževati. Skozi leta 
smo imeli priložnost izkusiti mnogo odličnih bitk, ki 
so navdušile z adrenalinom, zvitostjo in vizionar- 
stvom. Sprehodi se z mano skozi slikovne kolaže in 
milo se ti bo storilo. Pa nič se ne boj. Čeljusti in 
ogromni laserji so ujeti v papirju. 

|" Skyrim: Dragonborn — Miraak 


Koliko priobčenih pokvek si srečal oziroma porazil, je odvisno od tvoje igralske kilometrine. Dejstvo pa je, da 
so bili šefi v starih časih, tako kot večina sestavnih delov špilov, bolj zajebani. Okej, ne vsi, kajti R-Typov Dob- 
keratops je denimo umrl presenetljivo hitro in je v spominu ostal zlasti vsled podobnosti z Gigerjevim alienom. 
Toda ko si naletel na beholderja v EOB, si ugotovil, da ti je nemarna D8Djevska ikona sposobna z enim križem 
pogledom onesposobiti večino druščine. Pri terminatorskem robotu v Super Probotectorju (v Ameriki so tej 
igri rekli Contra 3) pa si brž izgubil vse kredite, ki si jih dotlej mukoma našparal. Črta, ki kaže bossovo zdravje? 
Bejž no bejž. To je za novodobne dojenčke! Vendarle si stari in novi šefi delijo nemalo lastnosti, v osnovi to, da 
moraš prepoznati vzorce in postopati skladno z njimi. Opazneje dinamične umetne pameti ne pokaže nobena 
od gnid na tej in prejšnji strani, čeprav so nekateri župani bolj okosteneli kot drugi. Bowser v Mariu se bo de- 
nimo vedno premikal enako, medtem ko Striderji v HL2 in Big Daddyji v Bioshocku 2 premorejo nekaj silicije- 
vih celic in se ti umejo rahlo prilagoditi. Bore malo tega si deležen od kao najbolj brihtne šefice, GLADOS v Por- 
talu 2, a na kraju odprave je imaš itak tako poln kufer, da bi jo najraje poslal na luno. Kar tudi jo! 

4 Gears of War 3 — bers 

Za igranje Blood Dragona ne potrebuješ Far Cryja 3. Si pa špil s slednjim 
deli večino mehanik in gradnikov, kot je samodejno širjenje požarov. 

Džip pride prav, ko te zasleduje razjarjeni krvni zmaj, ki te upepeli že z 
dvema laserskima curkoma. Colt je drugače sila okreten in mobilen junak. 

4 Pokalice so zvečine futuristične različice tistih iz FC3. "C400 je Ca: z dve- 
M > ER "" ma ničlama," hehe. Izjema je žarkovni killstar, pred katerim ni umika. 

o so Ubisoftovci prvega aprila obelodanili internetno pagino zafrkantskega 
odvrtka streljačine Far Cry 3 (Joker 233, 89), smo sumili na potegavščino. 
Tako zaradi datuma kot zavoljo vsebine, ki je namigovala na akcijska 
osemdeseta, kiborge, Michaela Biehna in dinozavre z laserji. A nato se je iz- 
kazalo, da je Blood Dragon resničen. In da bomo za 15 evrov, kolikor to samostoj- 
no čudo velja na Steamu, letos stežka deležni zabavnejšega skupka ničel in enic. 


"Mark IV style, motherfucker!" 


Naslov so tvorci v prvi vrsti zastavili kot zajebantski poklon akcijskim filmom, 
igram in popkulturi iz politično nekorektnih osemdesetih let. To naznani že hudo- 
mušna uvodna (in vsaka naslednja) nizkoločljivostna sekvenca v retro 2D- gra- 
fičnem slogu. V njej izvemo, da bomo igrali kot futuristični soldat z mehanskim te- 
lesom in markantnim i imenom. Rexu Powerju Coltu je glasilke posodil prav uvodo- 

eni jehn, igralec, ki se je a a V prvem are Aljens i in dru- 


DJ 


Ob klišejskih dialogih in retro (ne)animiranih sekvencah v 2D-tehniki se mo- 
raš nasmehniti, četudi so avtorji v iskanju smešnosti mestoma šli predaleč. — 


Vizualnih, govornih in drugih referenc na osemdeseta mrgoli. Tu je komandovski 
junak z zariplim glasom in dolgim seznamom dukovskih enovrstničnic ter odreza- 
vih odgovorov v slogu "TI swore an oath to a special lady. Lady Liberty. She taught 
me that winners don't use drugs." Barabe mu na začetku ubijejo obveznega temno- 
poltega pajdaša (ker črnci pač umrejo prvi), še enega slaboritnega kiborga z ozna- 
ko Mark IV, za kar se mora Rex maščevati izdajalskemu polkovniku Sloanu, ne- 
kdanjemu nadrejenemu in kvaziočetovski figuri. Ne izostane fuk scena v spremlja- 
vi otožnega saksofona, niti rockyjevska montažna sekvenca treninga. 

Pristno vzdušje in vizijo retroprihodnosti dalje v enaki meri zaznamujeta neonska 
osvetljava, ki botruje vijolično-fluorescentnemu premazu vsega, in odlična elek- 
tronska glasbena podlaga. Na trenutke se tako res dozdeva, da Blood Dragon na- 
mesto na modernem abaku igramo na upehanem videorekorderju, za kar gre av- 
torjem vsa čast in hvala. 


"| just want to kill people, damn it!" 


Povezava s tretjim Skovikom se razkrije takoj zatem, ko pristanemo na zloveščem 
otoku. No, najprej se mora Rex otresti tutoriala, ki se zaveda svoje brezzveznosti 
("Press X to demonstrate your ability to read." / "1 fucking hate tutorials. And this 
one is terrible.") Blood Dragon je v osnovi okrnjena predelava Far Cryja 3. Name- 
sto piratov se po peskovniškem otoku, ki je po velikosti primerljiv z onim iz zadnje 
tretjine FC3, sprehajajo pripadniki sovražne organizacije Omega. Opcijsko osvoba- 
janje kolibarskih oporišč iz originala zamenjajo odprave v trinajsterico futurističnih 
baz, ki v točke hitre selitve mutirajo takoj, ko se odkrižamo vseh stražarjev. Tu so 
dalje dobre stare neslišne usmrtitve (takedowni), samodejno zdravljenje s pritis- 
kom namenskega gumba, prevažanje z džipi in jadralnim zmajem ter dva tipa 
stranskih misij, kajpak v novi preobleki. To sta reševanje znanstvenikov, ki mu špil 
reče 'save a nerd', in ustreznica živalskim lovskim kvestom iz večjega brata. Le da 
se namesto z običajnimi tigri, merjasci in krokodili spopademo s kibernetskimi iz- 

vedenkami le-teh, hihi. Bati se gre zlasti blood dragonov, 
dinozavrskih stvorov, ki iz oči streljajo laserske curke. V 
to, da namesto nas napadejo nepridiprave, jih je moč 
prepričati z metanjem še toplih srčik, ki jih Rex z velikim 
užitkom iztrga iz trupel padlih nasprotnikov. 

Robotski Colt je že na začetku bistveno bolj hiter in 
prožen kot Jason iz trojke. Z opravljanjem nenujnih za- 
poslitev pa čvekavega heroja sčasoma prelevimo v 
pravcato morilsko mašino in mu dodobra nadgradimo 
orožja - neonsko okrašeni lok iz FC3, pištolo, brzostrelko 
... Ko poiščemo osemnajst katodnih televizorjev, more- 
mo šibrovko izboljšati z dodatnima cevema. Ko po- 
končamo šest različnih živalskih vrst, nam je za snajpo 
na voljo eksplozivna municija. In tako dalje. 

Obstransko raziskovanje otoka zlahka odgrizne pet ur 
igralnega časa, dodatne tri pa terja prgišče štorijalnih mi- 
sij. V eni se odpravimo k jezu, kjer je treba podstaviti ek- 
splozivne paličice, nakar se izkažemo pri varovanju znan- 
stvenika in pod vodo obračunamo s kibernetskimi mor- 
skimi psi. V drugi se odpravimo v podzemen laboratorij- 
ski kompleks, kjer z metalcem plamenov - podobno kot 
v FC3 nasad gandže - skurimo leglo zmajevih jajc. "T like 
mine eggstra crispy!" Nadmočna pa je zadnja misija, v 
kateri se v templju pomerimo z valovi zombijev, nakar v 
velikem finalu zajahamo bojnega dinozavra, ki spušča 
cvetke tipa "IMMA FIRING MAH LAZOR!" Smeh. 


"He said blow me, sol did ..." 


Nekaj šal, dialogov in Rexovih popopranih izjav resda 
pade na neplodna tla. Nasprotniki se zdijo v primerjavi z 
onimi iz FC3 v povprečju slabši strelci in se občasno 
zmedejo, medtem ko stalno zatemnjeni otok ni lokacija, 
ki bi sama zase spodbujala raziskovanje. Marsikdo se bo 
osredotočil le na osrednje misije in ostalo vsebino spre- 
gledal. Glede na dopadljivo frpjsko nadgrajevanje hero- 
jevih sposobnosti v FC3 bi se nemara spodobilo, da bi 
hitrost premikanja, usmrtitve z granato, stabilnost pri ro- 
kovanju z neonskim lokom in ostale veščine razvijali se- 
lektivno, namesto da jih prejmemo v 'paketu', ko do- 
sežemo novo izkušenjsko stopnjo. A kljub temu si igra- 
nje Blood Dragona, ki se svoje butavosti ne sramuje, 
marveč jo nosi kot odličje, dolgujemo. Zlasti če smo 
odraščali v najboljši dobi, ko je bil Biehn tak car, da bi 
pokavsal celo Samantho Fox in Mela Gibsona. Naenkrat. 

Med novimi naročniki bomo izžrebali tri srečneže, ki bodo 
prejeli kupon za dva velika menija v Burger Kingu. 


2 x VELIKI MENI 
pO IZBIRI 


IGROVJE 


rimi me za roko in mi sledi. Zate imam novo orodje. Takole ga 
vihtiš. Na, poskusi sam in ga dodobra spoznaj v tej nedvoum- 
ni trenažni misiji. Nakar ga boš na sličen način uporabljal te- 
kom igranja." Postopek ti je gotovo znan, saj se s takimi ali 
drugačnimi tutoriali odpre prenekatera igra, zlasti tiste, bolj svojevr- 
stne. Recimo Portal. Ne pa tudi Antichamber, ki ima sicer z omenjeno 
uspešnico na prvo oko marsikaj skupnega. Tokrat se boš primoran 
znajti čisto sam, saj v tej prvooosebni arkadni miselnici ni nika- 
kršnega vodiča! Obvezna je zatorej odprta glava, pa tudi nekaj spret- 
nosti, drugače ne boš prilezel iz posrečenih fizikalnih zagat. 
Antichamber te bo sicer poslal v pravo smer, ne bo pa te podcenje- 
val. To postane jasno kmalu po pristanku v oglati črnobeli sobi, ki ra- d) ; . 
bi kot glavni meni in odskočna deska za čudaško popotovanje. Na 
enem zidu je zemljevid, na nasprotnem galerija nasvetov, ki to niso - 
oba se sproti samodejno dopolnjujeta. Klik na edini kvadratek na 
zemljevidu te teleportira pred prvo zagonetko. "Skočil!", velijo črke 
nad prepadom. Po dolgem padcu doženeš dvoje. Višina ni smrtono- 
sna in četudi ti je spodletelo, nisi obtičal. Evo, šola se je pričela. 
Pred vsakim miselnim orehom te pričaka karikatura, ki ti ponudi 
kriptičen namig. Ko zagonetko rešiš, si deležen drugega sporočilca, 
ki te nekoliko ohrabri. No vidiš, saj je šlo. Samo pomisliti je bilo tre- 
ba. Ali pa odmisliti. In tu leži srž. Vse je na tebi, kajti nikdar ne dobiš 
kupa odvečnih informacij. Poskušaj. Eksperimentiraj. S pritiskom 
gumba se vrni v bazo, od koder se lahko poljubno teleportiraš na obi- 
skane kraje, pri čemer se puzle resetirajo. Glej in se uči. Če ne gre, 
poskusi zamižati. Pomaga. 


Antichamber 


Videz Antikamre je prežet z escherjevskim poigravanjem s perspektivo. Že N 
s fotke je težko razbrati, kje je gor in dol. V gibanju pa se ti sploh rado zvrti. 


bin! 
šti 


Odsotnost ločenega menija in pomagalnikov sta bistvena za samotarsko 
vzdušje. V Cumnati popolnoma sam romaš po odprtem sistemu puzel. 


— stno orodje z več načini uporabe, ključno za reševanje odpiljenih zagonetk. 
— zi — JEM K; MAC ee) 


', 

Peskovnik uma 


S klikanjem po novih lokacijah počasi in nepremo- 
črtno napreduješ skozi velik, odprt sistem hodnikov 
ter soban, ki spomnijo na grafična dela M. C. Escher- 
ja. Tistega človeka, ki se je rad poigraval z neskonč- 
nostjo, optičnimi iluzijami in nemogočo arhitekturo. 
Vse to je še kako prisotno in fizika je v Čumnati ab- 
strakten pojem. Ko je za vogalom slepa ulica, dospeš 
na novo področje, če skoznjo zakorakaš hrbtno. Pred 
teboj je prepad in če vanj dovolj dolgo zreš pod pra- 
vim kotom, se bo pojavil most. Se vrtiš v krogu ali je 
soba preizkus vztrajnosti? 

Trdovratnost orehov niha, so pa prav vsi domiselni. 
Pohvalijo se lahko z več rešitvami in so naprednejši 
od kakega dolgočasnega potiskanja zabojev, čeprav 
je slednje vključeno. Urno se znebiš predsodkov in 
pričakovanj ter padeš v hipnotično stanje, h katere- 
mu veliko pripomoreta minimalistično črtast grafični 
slog in muzika z občasnim šumenjem valov, ščebe- 


tom ptic ali cvrčanjem žuželk. Od kod zvoki prihajajo, 
ne veš. Sterilni beli hodniki so brez življa. 

Spočetka si sposoben le hoje, teka, skakanja in rabe 
možganov, s tem, da je slednje enako v korist kot v 
napoto. Kmalu pa dobiš portalovsko puško, ki omo- 
goči manipuliranje s posebno snovjo. Z njo blokiraš 
laserje, ki odpirajo vrata, gradiš, rušiš ... Tu se izkri- 
stalizira najboljša lastnost tega tobogana bizarnosti. 
Nikoli ne obstojiš povsem, vedno je nagrajeno poiz- 
kušanje in preseganje omejitev, vsako dognanje pa 
spremlja občutek ponosa, ki je tako slasten ravno za- 
radi manka navodil. Ko poprimeš za bljuvalnik, sicer 
izveš, da klik miške nekaj stori. A to je šele začetek in 
uporabnost je mnogo širša, kot se sprva zdi. 


Vidiki perspektiv 
Portal in Portal 2 sta sicer bolj priljudna in kompletna 


naslova, ki na eni strani nudita uganke, na drugi pa 
zgodbo, katere središčna točka je nepozabno zmeša- 


na umetna pamet GLaDOS. Antichamber s svojo mi- 
nimalistično štorijo poudarja zgolj puzle in zdi se, da je 
konec, ki nastopi po desetih do petnajstih urah (spee- 
drunnerski norci so prišli pod pet minut!), dodan ne- 
koliko na silo. Toda igra mnogo izreče z domiselno bi- 
zarno okolico, v kateri geometrijo tako samozavestno 
postavi na glavo, da težko verjameš, da je z izjemo 
zvoka vse plod dela enega samega človeka, Alexan- 
dra Brucea. Čeprav ni zmogel preseči Ventilarjev, je 
ustvaril vzdušno, gladko in svežo mozgalico, ki se v 
marsičem prelevi v izkušnjo. Za primernih 19 dinarjev 
na Steamu izziva in nagrajuje na vsakem koraku. 


Kavboje vtakne možgan v pralni stroj. Ven dobi 
žlikrof in tri kile onomatopoije. 


domiselne uganke v prijeten izziv v 
dober tempo v krasno vzdušje v 
zblojen konec x Alexander Bruce 

a se je z Dead Islandom zgodilo isto 
kot s Call of Juarezom, drugo serijo 
poljske skupine Techland. Medtem 
ko je bil Call of Juarez: Bound in 
Blood v redu špil, je nadaljevanje The Car- 
tel zaudarjalo. Zakaj? Zato, ker so Techlan- 


deli lastnih septičnih teles. Sem in tja nale- 
tim na območja, kjer čakajo minišefi in jih je 
treba očistiti. Prav tako je frišno branjenje 
oporišč s sotrpini. Zagradim prehode, nakar 
tolčem sitnobe, ki po zgledu Gears of War 
navalijo v hordastih valovih, rešujem kolege 


dovi znalci že delali na dobrem Dead Islan- in uporabljam minigun, ki ga morem tak- 
ZA sa 4 3 A Tax, sa Z du. Njegov naslednik Riptide ni zanič, je pa tično premeščati med stojali. Kar napeto. 

Z — 4 | " -T s VSE slabši. Zakaj? Zato, ker so se ključni ust- Bolj zadovoljujoče je, če tovariše po interne- 

; e: TN : Lož varjalci preselili. Morda na CoJ: Gunslin- tu v drop-in drop-out co-opu (kaj čem ra- 

« : mad ser, nemara so šli domov. Dejstvo je le, da  zlagat....) nadzorujejo ljudje. Tedaj igra še 

a k CA a se imena ljudi, ki so zaslužni za prvi in dru- manj kot sicer stavi na preživetveno grozo 

df der ie la ie A era NE) gi Mrtvi otok, ne ujemajo. In to se pozna. in postane komedija zmešnjav, ko folk udri- 

spodaj pa s čolnom gazim utopljence, ki jih po plitvinah mrgoli. ha po renčečih kadavrih, da kri, črevca in 
udoti letijo vsepovprek. 


Brez izhoda 


prei | Ke 


X 


Streljanje je dodelano, toda sovragom višje stopnje bi lahko dali 
nove napade, ne da povzročijo le več škode. In vdelali več šefov. 


Aa 


V skladu s filmskim vodilom, da se prežive- 
li v zombijski apokalipsi nikdar ne rešijo, 
četverica pobeglih s tropskega otoka Banoi 
pade v še hujši zos, ko se znajde na bliž- 
njem kosu zemlje Palanoi. Tudi tu so se za- 
redila hodeča trupla ubogih turistov in do- 
mačinov, oblasti pa hočejo okužbo zatreti z 
eksplozijo. Z vseh vetrov zneseni kosci sce- 
narija, ki se trudi z zaroto, so celo še manj 
pomembni kot v enici. Je virus naraven ali 
človeški? Se saga zaključi? Kateri tepec je 
najel tako slabe govorce?! 

Kakor na Banoiju nelinearno raziskujem 
okolico, mlatim in streljam nemrtve, šofi- 
ram džipe, pri delovnih pultih popravljam 
orožja, ki se obrabljajo, jih nadgrajujem z 
modifikacijami (štrom, ogenj, strup ...) in za 
preživele opravljam glavne ter stranske mi- 
sije. Te terjajo, da nekomu nekaj prinesem 
ali grem od točke A do točke B. Kot sraka 
grabim na kup denar in materiale ter si z iz- 
kušnjami krepim lik. Med veščinami naj- 
dem obilnejše poškodbe s hladnim ali strel- 
nim orožjem, več odpornosti in vpliva na 
gruče, izdatnejšo zalogo besnila, ki me za 
nekaj časa spremeni v mašino pogibeli ... 


Brez upanja 


Zombije vodi enaka umetna (nes)pamet in 
čeprav naletim na mnoga nevidena orožja, 
njihova vrsta ni odločilnega pomena. Naj 
imam v rokah veslo, macolo ali kalašnikov- 
ko, ciljati moram zlasti betice in paziti na 
zadihanost, kajti brez sape sem šibek, ter na 
prostor, saj boli, če me smrduhi dobijo v 
primež. Ker igram iz prve perspektive, mi 
tedaj ni jasno, od kod pada po meni, in sem 
hitro mrtev. A to ni večja težava, ker j 

življenj neskončno in oživim nekje blizu z 
nekaj manj soldov v žepu. Zopet, tako kot v 


Brez denarja 


Deadislandovsko jedro ostaja všečno. Gve- 
rilski boj, ki hitro menjava med občutkom 
moči in nemoči, med mesarsko razpaljotko 
in šprinterskimi umiki, je znova vznemirljiv. 
Vzdušje seka, saj uspe redkokateri igri v 
normalnost vnesti toliko smrtnjaškega - 
morje boža pesek, na mizi je mai tai, zraven 
pa oživeli kelnar malica gosta. Rajža po oto- 
ku pa je napeta, kajti sovražnikov mrgoli in 
hitro se znajdeš v primežu naprednejših, do- 
stikrat naključno razporejenih spak, ki se 
bodisi počasi zibljejo, bodisi priletijo nadte 
kot furije. 

Toda Riptidovo meso je nagnito. Zaljubljen- 
ci v prvenec ga bodo všečkali, a če si manj 
zagret, mislim, da se ti bo ducat ur kampa- 
nje, ki je ne dopolnjujejo drugi modusi, zaz- 
del razvlečen. Novosti niso bistvene in se 
nekoliko porazgubijo, dočim je okolica kljub 
manj hoje po istih krajih bolj enolična, ker 
se poleg na turistično obalo, slabše obliko- 
vano mesto in katakombe osredotoča na ki- 
lometre neugnane džungle. Najbolj pa moti- 
jo hrošči in dizajnerske čudnosti, naj gre za 
izginjajoča orožja, sekundne spremembe 
vremena, polsposobne kamerade ali krneki 
oživljanja pobitih capinov. Trudoma siste- 
matično očistim območje, za trenutek sto- 
pim skozi neka vrata, grem nazaj in stroh- 
njencev je spet vse polno. Argh. 

Bil bi prizanesljivejši, če bi bil to dodatek za 
desetaka ali dva. Toda Deep Silver pravijo, 
da je to samostojno polnadaljevanje, in zanj 
hočejo 40 evrov na PCju in 50 na xboxu ter 
playstationu. Bolj so lakomni od sestrada- 
nega zombija! 


Morda boš odtlej na tropske otoke hotel 


le čez truplo. Tisto, ki grči. 


enici. 

Da ne igram slednje, opazim po nekaj očit- 
nejših novostih. Prva so poplave, ki sem in 
tja z vodo prekrijejo večja območja in osmi- 
slijo novo vozilo, čoln, ki omogoča pospe- 


s: ummumaa — Riptide se veliko bolj posveča obračunom z zombiji (na sliki ob- 
' metovalec z gnilo smegmo). Neokužencev je tokrat le za vzorec. 
šek za razfršalanje zombijev v vodi. Nato so 

m po tleh udarjajoči hrusti in zmutirani znan- 

mi še zmerom dobro vzdušje 
še vedno žmohten boj še 
naprej lepo okrvavljen od- 
prt tropski paradiž razvlečenost in 
manj razgibana okolica malo pravih 
novosti zalega hroščev  nevredna 


stveniki v gasmaski, ki me obmetavajo z polne cene 


esolje, poslednja meja. To je popis tretjeoseb- 
ne akcijade, ki spremlja izid novega filmskega 
Star Treka. Njeno sedemurno poslanstvo: po- 
skusiti tisto, kar je v preteklosti uspelo že toli- 
ko licenčnim zmazkom. Se pravi nategniti naivne, 
neizkušene, nad zapuščino Gena Roddenberryja nav- 
dušene igralce in jim ponuditi ravno dovolj vsebine, 
da se z izvodi špila v trgovine ne bodo vrnili s fazerji, 
nastavljenimi na uboj, ter zahtevali vračilo kreditov. 


Gorni vračajo udarec 


Z novim J. J. Abramsovim spektaklom Into Darkness 
si igra deli filmski univerzum ter Chrisa Pina, Zachary- 
ja Guinta in ostale akterje, ki so svojim digitalnim 
dvojnikom posodili obličja in glasilke. Toda zgodba, ki 
jo je zastavila scenaristka God of War 3 in novega 
Tomb Raiderja Rhianna Pratchett, ne sledi filmu, mar- 
več že v uvodu zavije na stranski tir. Enterprise se od- 
zove na klic v sili z odročne vesoljske postaje, ki jo 
upravljajo Vulkanci. Zgodi se, da skozi vrzel v tkanini 
vsemirja, ki je posledica eksperimentiranja z novo 
tehnologijo, uletijo Gorni in pričenejo klati vse, kar jim 
stopi pred energijske pokalice. To so taisti kuščarski 
alieni, s katerimi je William Shattner obračunal v baje- 
slovno slabem pretepu v eni od epizod originalne tele- 
vizijske serije. Youtubaj 'kirk gor' in se smej. Kape- 
tan Kirk in druščina se v spremstvu uhljate T'Mar po- 
dajo na sled živalskih napadalcev, s katerimi napo- 
sled obračunajo na njihovem domačem planetu. 

Banalno-zehalna štorija je prva stvar, ki postavi na laž 
obljube avtorjev iz predvolilne kampanje. Druga je 
igranje s Kirkom ali Spockom. Rečeno nam je bilo, da 
bo prvi sila kavbojski, strelsko usmerjen lik, medtem 
ko naj bi vodenje drugega botrovalo poudarjeno tiho- 
lazniški izkušnji. No, ni tako. Razlike so bolj kot ne 
kozmetične, saj sta oba starfleetovska univerzalca. 
Oba obvladata hekanje vrat in nadzornih konzol, ki ga 
je z ukazom moč naprtiti vselej prisotnemu pajdašu. 
Nadzoruje ga umetna pamet ali lokalni oziroma spletni 
kolega. Oba lahko dalje vihtita vse vrste orožja in si na 
pomoč priskočita pri dejavnostih, ki zahtevajo vza- 
jemnost. Teh je kar nekaj: Kirk oziroma Spock nam da 

roko pri hekanju in fizičnem odpiranju vrat, podstavi 
nam stopničko, ko se je treba zavihteti na polico, nas 
samodejno pozdravi in podobno. A vse po vrsti so ne- 
napredne in v igri bolj zaradi lepšega. 


Fazerje na maksimum! 


Za pomoč se partnerju oddolžimo v boju, kjer mu s 
tricorderjem, ki ga aktiviramo s tiščanjem namenske 
tipke, začasno okrepimo telesni ščit in krepelo. Obo- 
stopnji. Pri boju so se avtorji zgledovali po Gears of 
War in sličnih akcijadah, ki predvidevajo streljanje iz 
zavetja okoliških gradnikov. Mimo sovragov se je na 
več mestih prav tako moč prebiti s tiholazenjem, od 
katerega pa ni niti ščepca igralnega zadovoljstva, saj 
je umetna pamet sovragov na nivoju, no, kuščarjev. 
Ravno debilnost različnih izvedenk Gornov, ki nas 
bremenijo z energetskimi izstrelki in plazemskimi gra- 
natami, ter z virusom okuženih jurišniških pripadnikov 
federacije, ki jih moramo za dosego dodatnih ciljev v 
misijah uspavati (stun), je tisto, kar najbolj negativno 
zaznamuje streljanje. Doživimo vse mogoče: capine, 
ki brezglavo tekajo naokoli, take, ki se zagozdijo ob 
prepreke, ter recimo tečnobe, ki nas brez razloga za- 
znajo skozi stene. Še bolj žalostno je, da se s podobni- 
mi neslanostmi proslavi naš spremljevalec. Brez trohi- 
ce čuta za preživetje bo skočil pred avtomatsko stroj- 
nico in se zgrudil na tla ter od tam klical na pomoč in 
še nas zvabil v smrtno nevarnost, namesto da bi se 
skušal odvleči na varno. Slednje je namreč opcija, ko 
obleži(mo). In še bi se našlo čudnosti, ki nas prisilijo v 
nadaljevanje od zadnje nadzorne točke. 

Ostalo je licenčna klasika, pretežno v nedobrem smis- 
lu. Dizajn futurističnih stopenj je nenavdihnjen, saj se 
praktično vsi spopadi odvijajo po istem kopitu. Kirk in 
Spock na prizorišče vstopita z ene strani, alieni z dru- 
ge, pok, bum, tresk, gremo dalje. Prva lokacija je ve- 
soljska postaja, sledi selitev na New Vulcan, nato se 
ponudimo na Enterprisu. V nadaljevanju se potikamo 
po kavernah planeta reptilnih beštkotov in se za ko- 
nec vrnemo na domačo ladjo. Z izjemo enega ali dveh 
vsi okoliši sestojijo iz preveč podobnih si futurističnih 


a 

koridorjev in manjših aren. Dočim so cilji misij boleče 
osnovni in zvečine predvidevajo premikanje od točke 
do točke, kjer aktiviramo to ali ono napravo. Hekanja, 
ki ga definira par miniigric, kot je tista, ki spomni na 
igranje kače na mobilnikih, je absolutno preveč. Še 
dobro, da lahko z njim zaposlimo sotrpina, sicer bi 
kmalu izvedli hegh'bat. Klingonski ritualni samomor, 
to je :). 


Pot med zvezde 


Zanič Star Trek resda ni. Ko nam ne nagajajo hrošči, 
je streljanje s fazerjem in ostalimi žarkovnimi orožji za 
prvo silo užitno. Vlaganje izkušenjskih točk v razvoj 
sposobnosti, kot je tista, s katero sovragovo granato 
razletimo, preden ta zapusti njegovo luskasto dlan, je 
takisto še kar solidno. Nekaj veselja najdemo pred- 
vsem v akcijskih in mirovniških segmentih, ki preki- 
njajo upepeljevanje galaktičnih zlobnežev. Pričaka 
nas tudi filmsko ploščadenje, prekopirano iz Unchar- 
teda. V (le) eni sekvenci s faznimi kanoni in torpedi 
Enterprisa uničujemo sovražna plovila, všečen pa je 
tudi vložek, v katerem se Spock in Kirk poigravata s 
prenosnima teleporterjema. A kaj, ko vse to ni dovolj, 
da bi Star Trek prebil nebulo licenčne nezadostnosti. 
Abrams, prevzemi še igre. 


Kapetan voha govno, čelni izrastki Klingo- 
nov pa pri tem nimajo nič. 


uradni frisi in glasovi v vložki med 
akcijo v občasno zadostno pokanje 

nenav- 
dihnjene lokacije x plehka strelska akcija x Kirk 
in Spock sta enaka heroja x gomila raznoraznih 
hroščev Digital Extremes / Namco Bandai 


klišejska trekovska štorija 

Nana Igraj med prvimi in prejmi še darilo! 

a NAROČILA IN PREDNAROČILA na www.gameworld.si 


NINTENDO 1 

Blagovna znamka GameWorid je last podjetja Kupi Si d.o.o. » Telefonska narocila iger na 02 330 33 00. e Na spletni strani so na voljo tudi druge igre za vse konzole in PC, ob vsakem nakupu 

pa prejmete darilo. « Posebne akcije in znižanja za izdelke v odprodaji. « Darila so številčno omejena, zato pohitite z naročilom. » Pridružujemo si pravico do spremembe darila, glede na 

zalogo, ki jo dobimo od založnika igre. » Za različne konzole so možna različna darila, e Navedene so cene za najcenejšo obliko igre (za konzolo ali PC). < Cene so lahko različne za različne 

konzole (ali PC). Preverite jih na naši spletni strani. 

> Snipep Ghost Warrior 2 


£ Ghost Warrior 2 je bolj ostrostrelska igra od izvirnika, a se vseeno močno zgleduje po Call of Dutyjih in je 
lahkotne sorte. Beleži na primer razčesnjenja lobanj, vendar nasprotniki guznejo že ob enem zadetku v trup. 


škatle drugega Sniper: Ghost Warriorja vate 
bolšči možakar v moderni bojni opravi. Osnov- 
nošolska izobrazba veli, da bo predmet igre 
prvoosebno pokanje. Opaziš tudi znakec poljs- 
ke hiše City Interactive. Ker bereš Joker, veš, da je 
edini smisel nakupa njihovih iger v tem, da sprazniš 
vso zalogo v trgovini in s tem preprečiš, da jih ne bi 
nabavil kak nepoučenec. 
Toda soldat na SGW2 je drugačen od poprejšnjih. Ni- 
ma cenenih voščenkastih potez Terrorist Takedow- 
nov. S puško ne meri v tvoje čelo in njegov izraz nosi 
pridih izzivalnega nasmeška. So se Poljaki naposled 
spravili delat bolj zrel naslov? 


Skozi rešpetlin 


Vsekakor je dvojka bolj osredotočena in verodostojna 
od izvirnika (Joker 205, 52). Slednji je bil golaž akcij- 
skih sekvenc z nekaj ostrostrelstva, dočim je dvojka 
čistokrvna snajperščina. Naš lik je Američan Cole 
Anderson, znanec iz enice in zakamufliran ostrostre- 
lec od peta do glave. 

S seboj imaš večinoma opazovalca, ki ti odreja tarče. 
Zato imaš v rokah skoraj vedno svojo ljubico - puško 
z daljnogledom, občasno pa še priležnico v obliki 
dušene pištole. (Nož za tiho štihanje je moškega spo- 


je tako spretno zakamufliran, da ga 
nihče ne vidi. Ga pa močno tišči scat. 


ostrostrelstvo je vedno kul v nekaj 

vzdušnih scen videz nekaterih 

stopenj v sila omejujoča in kratka 
omejeno večigralstvo x tečne shranjevalne točke 
in drugi ostri vogali City Interactive 

nosti. Predvsem ima govorjena srbščina smešno zanič naglas. MW 


Ko sovrage spremlja kamera, imajo med po- 
gini luštno navado izvajati trojno salto nazaj. 
Ni pa rentgenskega vida kot v Sniper Elitu V2. 


Tipičen prizor z izbiro tarč. Najprej pospraviš snajperje na strehah, nato 


ne. 


la, zato seksualne metafore odpadejo.) Znajti se v 
bližinskem boju s faloti, ki premorejo brzostrelke, je 
posledično sila neprijetno in se hitro odrazi v smrti. 
Kar je fajn, ker si tako prisiljen igrati potrpežljivo. 
Kot pritiče ostrostrelstvu, igra ponazarja nekatere 
lastnosti namerjanja z velikih razdalj, kot so balistič- 
na krivulja krogle, vpliv vetra ter utrujenost soldata. 
Po teku moraš najprej umiriti utrip, sicer ti merek ra- 
dostno poplesuje. Ni pa nastavljanja strelne razdalje, 
zato je sistem še vedno med preprostejšimi. Na nižji 
in srednji težavnosti ti špil nakaže, kam bo letela kro- 
gla, medtem ko na višji pomagal ni. 


Desni stolp, drugo nad- 
stropje, streljaj! 


Kljub temu Ghost Warrior 2 ni naslov za zagrizene 
snajperiste, saj se igra kot običajen vojaški FPS. Do- 
gajanje je v celoti premočrtno in zrežirano. Celo bolj 
kot v Sniper Elite V2, pa že tam je utesnjujoče. Pred- 
stavljaj si tiholazniške stopnje iz Modern Warfarov, le 
da so tu raztegnjene na vso igro. Spotterju kot kužek 
slediš po bojišču in od njega zmerom izveš, koga pre- 
luknjati. Samostojnega izbiranja strelnih položajev ni. 
Največji izziv je pravilno odrejanje tarč, da te sovražni 
stražarji ne izvohajo. Nekaj scen je zaradi tega delno 
ugankarskih, a niso zaguljene. 

Ko poslušno ubogaš ukaze, sistem večinoma deluje 
in nekateri prizori so filmski ter napeti. Sekvence, ko 
prijateljske specialce od daleč varuješ pri napadih na 
postojanke, so vrhunec igre in se po kvaliteti bližajo 
Call of Dutyjem. Hitro zadevanje tarč z daljave seka, 
zlasti ko uspeh ovekoveči leteča kamera. 

A v trenutku, ko skreneš z začrtane poti, ti špil da tri 
gozdarske okrog kepe. Bognedaj, da bi nasprotnika 


počakaš, da stražarji odkolovratijo za vogal, kjer jih čaka enaka usoda. 


počil z dušeno pištolo, če ti reče, da ga špikni z no- 
žem! Vsi sovragi na karti bodo naenkrat vedeli, kaj si 
storil. Spontanega tiholazenja zato ni, umetna pamet 
nasprotnikov pa je brezupna sužnja skript, ki do- 
ločajo, kdaj te lahko zaznajo. 

To bi bilo vzdržno, če bi bila dogajancija raznolika in 
tekoča. A zadolžitve se sila ponavljajo in ni tako ma- 
lo sekvenc, ki jih niso dobro preizkusili. Višek neum- 
nosti je, da te shranjevalna točka ob smrti vrže pet- 
najst minut nazaj in moraš mukotrpno ponavljati du- 
hamorno plazenje skozi travo. Nezanemarljiv del igre 
gre tako na račun ponavljanja, pa že tako je s slabimi 
šestimi urami kratka. 


Grafike! 


Vsaj ozadja niso vseskozi enaka. Anderson v filipin- 
skem pragozdu lovi malopridneže z biološkim orož- 
jem, nato v spominih odvandra v Sarajevo '93, dočim 
se končni obračun odvije v tibetanskih gorah. Ghost 
Warrior 2 ima za podlago nič manj kot CryEngine 3, 
motor v zadnjih dveh Crysisih. Toda poljski obliko- 
valci ne dosegajo Crytekovih, saj po videzu izstopa le 
Tibet. Pozabe vredna zgodba premore klasično zmes 
izdaj, vojnih zločinov in razkritih grehov iz preteklosti. 
So mi pa stoično govorjeni Andersonovi dovtipi prira- 
sli k srcu. Zato pripoved in govor nista tako zanič, da 
bi se lahko iz njiju delal norca, šmrce. 

Sniper 2 je zaznavno boljša igra od enice. A to še ne 
pomeni, da ga moraš igrati. V žanru je preveč konku- 
rentov, ki večino opisanega napravijo bolje. Call of 
Dutyji in celo Medal of Honorji na filmski strani, Sni- 
per Elite V2 na ostrostrelski. Tudi na silo vdelano 
večigralstvo z vsega tremi kartami v deathmatchu ne 
pomaga, prej nasprotno. Morda pa bodo Poljaki z, 
um, petico dojeli, kako napraviti dober špil. 


maj 2013 


The Teleportatiom Technologies 


Sbort-range teleportatjon Was achieved with tbe belp of 
bčilliakt particle-phusicist abd braih sučacon Dr, Edvih 
Sehmerabot. Telaportation had always been kel4 back by a 
feguičement for kupeč-difficult nathematical calculat;ehs 
which meče needed for calculatiha cach teleportatioh jump 
br Schnerzbof finally solved tive problem by copyihg 
structure of Mimah brain celis ahd usihg [t as calculatjom 
hačduače blueprints for the device. The limit of 
teleportatjon rahge is determined by the single fact that 
čah kilometer o6 extra distance makes the čeguiced 
calculatjon ezponentially more difficult 

San sen;-automatic pistol 
ueod against small mabers 


Igra je videti betežna, toda v gibanju vse klapne. Nima ugank, a jih niti ne potrebuje. K izvrstnemu vzdušju dosti dopri- 
nese zvočna plat, v kateri ni nikakršne glasbe. So le učinki, in to zastonjski s spletne strani Freesound.org, vendar upo- 
rabljeni perfektno, naj gre za prasketanje tipalk po tleh ali šušteče odpiranje vrat. Tu se vidi, kaj se da storiti z do- 


mišljijo. 


ič kaj spodobno ni, da odrasel moški pred za- 
slonom švica, cvili in skače v luft. A natanko 
do tega me je pripravil estonski - da, estonski 
- nebrušeni diamantek Telegliteh (10 evrov, 
Telegliteh.com). Indie špil, ki je tako garažen, da nje- 
govi avtorji iz Talina niso osnovali niti lastne firme, je 
od zgoraj gledana enoigralska streljanka, ki si za zg- 
lede jemlje legende včerajšnjika. Obuja spomine na 
Alien Breed, Doom, Guake in System Shock, meša- 
nico pa zapakira v nadvse pikslasto grafiko in do ne- 
ke mere naključno sestavljene nivoje v slogu frpjev 
znamke rogue. Aja, pa strmo težavnostno krivuljo 
vpelje, da loči može od fantov. Toda nima veze, če si 
en ali drug. Na vsak način boš cmizdil. 


Dragocen je vsak naboj 


Tujski planet, opuščena baza po katastrofi. Sam 
sem, slišim le hrum mašinerije. Veliko možnosti je, da 
me bodo zunaj začetne sobe brž naskočile žuželkaste 
žverce, mutanti in zombaklji. Eksperimenti 6 ekskre- 
menti futuristične megakorporacije, nastali zaradi 
njenega pohlepa. A kaj naj, sprhnim v smrdljivi čum- 
nati, kjer moram srati v fikus? Nimam izbire. Preve- 
rim municijo v pištoli, vzamem nož in grem iskat tele- 
port na naslednji nivo. Morda me na koncu ponese 
domov. Morda. 

Stopam previdno, kajti vidno polje je omejeno. Črni- 
na za stebri je zlovešča, skriva lahko nakazice. Teh je 
že spočetka več vrst in sleherna je nevarna. Jezno 
priletavajo nadme, a še zdaleč ne vedno v ravni črti. 
Pajkaste kreature gomazijo levo in desno ter mi 
skušajo priti ob bok, zombaklji migotajo gor in dol, 
večje spake imajo spet svoje finte. Imam sicer pištolo 
in nekaj streliva zanjo, a zadeti jih je kljub namerilni 
črti svojevrsten podvig. In če prevečkrat zgrešim, 

ostanem brez nabojev. Tedaj se absolutno moram za- 
teči k nožički. Ta je efektivna, vendar le iz neposred- 
ne bližine. OMFG tam so, že šklopotajo in šušljajo 
proti meni. Strel ali nož?! STREL ALI NOŽ, PREKLE- 
TO?2)22 


Kje je uglajeni butler? 
Vsaka soba v Teleglitchu je obet smrti ali priložnosti 
za nadaljevanje. Morda je za vrati nova skupina vzne- 
jevoljenih ščurkov, ki me bo ubila. Ali pa je tam skri- 
nja z zalogo metkov. Nemara na poti najdem robo, ki 
jo uporabim za sestavljanje objektov. Z doručkom, 
ee, konzerviranim mesom si povrnem del zdravja, 
nakar v prazno konzervo vtaknem eksploziv, da ude- 
janjim šrapnelno granato. O glej, paket žebljev - sra- 
nje je ravnokar postalo teroristično! S tovrstnim zla- 
ganjem storim bazuko za enkratno uporabo, poživilo 
za težke trenutke, robotske noge za hitrejše gibanje, 
detektor gibanja ... Robo po enostavnem, zmerom 
vidnem inventarju šibam gor in dol z miškinim ko- 
leščkom, kar je nadvse elegantna rešitev. 

A nikdar ne vlačim s sabo toliko, da bi me minil 
strah. Odprem duri in tam je nov zombijaški soldat, ki 
me, hja, ustreli. Fajn. Po hodniku priplava tentaklast 
uč, iz kanalizacijske odprtine se usuje kup morilskih 
stenic. Preden rečem "da fug?!", sem mrtev. ln ko 
sem mrtev, sem mrtev. Tako kot je Telegliteh skop z 
nagradami za ubijanje (niti točk ni!), saj sem od pobi- 
tih gnusov redkokdaj česa deležen, in kakor me nič 
ne ujčka ter vodi za roko po nelinearnih, procedural- 
no nastalih nivojih, ga ne briga za moje duševno 
zdravje. Če umrem, gre po zlu vse nabrano in ves na- 
predek. Šele z nameščeno zaplato je moč novo igro 
začeti na tretji, peti, sedmi ali deveti stopnji. A ne, do- 
kler nisi dotičnih presegel. 

Estetika včerajšnjika 
Tovrstna brutalnost je zaščitni znak igre, vendar so šli 
Estonci mestoma predaleč. Bolj kot se bliža za- 
ključni, deseti nivo, manj se igra spogleduje s survi- 
val horrorjem in bolj postaja čista rešetačina. Pri tem 
je kruto radodarna z vsepovprek švigajočimi nakaza- 
mi, oklepljenimi stolpiči, gručami lačnih bolh, ki te 
rade obkolijo, šefi, v katerih sobano moraš takoj 
steči, sicer te vrata za večno odrežejo, in podobnimi 
fintami. V divjem umikanju in proženju naprednejših 
krepelc, od miniguna in tazerja do laserja, je vse 
manj lepote in taktike ter vse več živčnosti in neprec- 
iznosti. Med drugim zato, ker se zaslon ukrivlja in pol- 
ni z dimom, da ja nič ne vidiš. 

Je pa res, da tu ni hroščev in čudaških situacij, s ka- 
terimi obiluje sorodni Hotline Miami. Treba je pač 
naštudirati, kod je primerno katero orožje, ostati hla- 
den kot pangalaktični grlorez in venomer tehtati. Naj 
grem še malo raziskovat, da bom ob najdenih zalogah 
močnejši, ali naj šibam k teleportu, čeprav na nasled- 
njem nivoju ne bom čudežno deležen nobene sveže 
opreme? Si lahko v spopadu privoščim rabo strelnega 
orožja? Če da, katerega in koliko streliva lahko 
spušim? Dobro se je treba brzdati, da ohraniš zaloge 
za kasneje oziroma za močnejše žverce, ki se jim ni 
zdravo približevati le z lupilnikom krompirja v roki. 
Take dileme me vlečejo dalje v navezi z adrenalinsko 
akcijo, srhljivim vzdušjem in sploh ne zanič zgodbo, 
ki jo sproti odkrivam po koščkih. Umiram, a se kljub 
občasni grenčici v ustih in pustim hodnikom vračam 
v ta minimalistični izdelek, ki se podreja starinskim 
idejam o igrah kot preizkusih spretnosti in vztrajnosti. 
Se vidi, da je eksotično estonski ter indiejanski. 


Zbornica za vesoljski turizem ne mara 
Z masakri jim dela slabo reklamo. 


ostra, napeta strelska akcija, izvrstno 
pomešana s pristnim občutkom 
odloči se - 
tveganje ali nagrada? v izdelava dobrot iz pobra- 
nega v proti koncu pretirano brutalna % pusti 
hodniki se znajo vleči 


samote in ogroženosti 

ospodarjev fuzbala sem se lotil s precejšnjo 
vnemo, saj je naslovček obljubljal ležernejšo 
obliko menedžerskega udejstvovanja od tiste, 
ki jo vsako leto nudita resnobna Fifa in še bolj 
računovodski Football Manager. Začetna urica je 
kljub odsotnosti licenčnega blišča delovala še kar 
spodbudno. Po izbiri poljubnega fantazijsko poimeno- 
vanega kluba (Manchester Reds, Torino Stars, Madrid 
Kings ...) iz prve oziroma druge angleške, španske, 
nemške, italijanske ali francoske lige sem se znašel v 
lično oblikovanem mestecu. Tu sem kot nekdanji pri- 
staš Simčkov hitro pogruntal, kako se zadevi streže. 
Upravljanje z igralci namreč temelji na preprostem si- 
stemu ikon, ki nakazujejo njihove potrebe, želje in 
duševno oziroma telesno stanje. 
V mestnem predelu, namenjenemu treningom, sem 
športnike čez dan razporejal po različnih vadbah, ki 
so krepile podaje, streljanje enajstmetrovk, zračno 


Na dogajanje na zelenici lahko neposredno vplivaš 
z ukazoma za vračanje v obrambo in izvedbo proti- 
napada ter z deljenjem navodil posameznikom. 

Lords of 


prevlado in podobno. Poškodovance sem po tekmi 
premestil v stavbo, namenjeno fizioterapiji, mišično 
švohotne sem s povlekom miške premaknil v fitnes, 
dočim sem žogobrcarjem z ikono slabe kondicije na- 
prtil tekanje po atletski stezi. Pasuljsko. V večernih 
urah sem na domala enak način poskrbel še za zado- 
voljitev socialnih teženj svojih podanikov. Opojnih 
substanc, plesa in ženske kompanije željne sem po- 
slal v bar, medtem ko sem igralcem z velikim egom 
omogočil obisk radio postaje, kjer so si dali duška z 
intervjuji. Če so pri sproščanju pretiravali, sem jih na- 
slednji dan v duhu Srečka Katanca postavil na kazen- 
sko zelenico. Škoda, da ni ustreznice Šmarne gore, 
kamor bi še vedno rahlo opiti lenuhi morali teči. 

A ta sprva simpatični del menedžerskega službovanja 
se je kmalu izkazal za plitkega in hudo ponavljajoče- 
ga se. Opravljanje predsednikovih izzivov, s čimer 
sem odklenil dodatne treninge in sila okrnjeno trgo- 
vanje z nogometaši, izkušnje nista bistveno popestri- 
la. Manko globine pa se je za izredno kvarnega izkazal 
pri spremljanju in nadzorovanju srečanj, ki jih riše za- 
dostna 3D-srčika. Že po par odigranih tekmah sem 
spoznal, da fuzbalerji moje temeljne taktične odredbe 
- nastavitve intenzivnosti napadanja, presinga in ob- 


Case menedžersko pogodbo prekine 
že po prgišču srečanj. 


ni], 


Geniaware 


UN) 
vie; 


s: ve) NIMA gi 
DOZI petek 

PROČ LA DONo DOMRE ODPO SME RENJTDAN 

PDI NA ACEEOOKUAKJER POGOSTO KOTEMI 


44h) 


VIDNI AVI ZAZEMOMALI EC CRNI ZA NAČRADO) 


Footbal! 


rambe - upoštevajo bolj kot ne za prvo silo ali sploh 
ne. Ter da je občutek kaosa na zelenem pravokotniku 
moč prekiniti šele s finomehaničnim, a zamudnim in 
pretirano vsemogočnim ukazovanjem posameznikom 
(podaj, streljaj, steci). Dotično srečanjem odvzame še 
tiste malo verodostojnosti ter obenem razvrednoti vse 
predhodne strateške nastavitve. Da lahko navodila 
naenkrat poneseš le do treh atletov, ni bistvena ome- 
jitev, saj je to za izvedbo akcije dovolj. 

Za kar 25 evrov na Steamu bi se spodobila bistveno 
bolj dodelana, raznolika in poglobljena menedžeršči- 
na, kakorkoli ležerna že. 


dere icicjele sicicisi 


Vmesnik je ena redkih odlik te menedžerščine. S 
filtri, ki se tičejo veščin, osebnosti in zdravja, hitro 
poiščeš pomoči potrebne fuzbalerje. 


NORE SRCU NINI KOS ORALNE KONZOLE RENOSNERONZOLEMA ORALNI VRIKOTNOCA UN OSINLE DOBROTE) 

Strike 


ole srednje zahtevno vesoljsko simulacijo so 
neodvisneži Born Ready dokončali s pomočjo 
Kickstarterja. Napredno upravljanje z energij- 
skimi ščiti in drugimi pritiklinami, ki smo jih bi- 
li vajeni v TIE Fighterju in Wing Commanderjih, odpa- 
de. Poanti sta spretno tretje- ali prvoosebno 360-sto- 
pinjsko krmiljenje vsemirskega plovila, ki se lahko 
transformersko prelevi v robota, in nažiganje po so- 
vražnikovih ladjicah, križarkah in vesoljskih oporiščih. 
Arkada, skratka. Ace Combat v vesolju. 
V tem početju spočetka najdeš spodobno mero 
užitka. Nadzorovanje plovila je intuitivno, saj z ma- 
njšimi premiki miške orožju nakazuješ, kam naj stre- 


O smiselnosti transformacije v okorno robotsko obliko, ko te sredi 
praznine obletavajo svetlobno hitra plovila, bi se dalo pogovarjati. 
Zdi se, da je v prvi vrsti zadoščeno spektaklu in šele nato igranju. 


MM aj bi rekel na slab fantazijski roman, ki bi bil 
WW ponosen na to, da bi na amaterski način pos- 
1 nemal Tolkiena? Ali na cviljenje garažnega 
VA benda, katerega člani komaj znajo prijemati 
akorde, na vsak način pa hočejo žgati Lamb of God? 
Taka 'dela' se umeščajo med fanfiction, ljubiteljske 
umotvore na podlagi nečesa večjega, med katerimi je 
redko moč najti kaj omembe vrednega. Sem sodi 
Evoland, ki stoji na ramenih konzolnih frpjskih velika- 
nov včerajšnjika. Nakar pade in se polomi. 
Osnovna zamisel je simpatična. V pogledu od zgoraj 
začneš kot nazarensko pikslast lik v še bolj brutalno 
pikslasti krajini, po kateri akcijsko mlatiš nadpiksla- 
ste monstrumčiče in se počutiš, kot da si vklopil ga- 
me boy. A dlje kot igraš, bolj moderna postajata videz 
in igranje. Z odpiranjem očitnih in malo bolj skritih za- 
bojev dobiš 3D-grafiko, HD-teksture, zalogo energije, 
potezne bitke in tako dalje. 


Spočetka je igra vsa pikslasta, kakor bi vključil 
SNES. Ko v vodnjaku najdeš skrivnost (itak) in v 
divjini odpreš nekaj skrinj, iz te podobe nastane ... 

Sirit Zero 


lja, ko glodavca konkretneje pote- 
gneš, pa sledi še ladjica. Bolj kot po- 
spešuješ, počasneje se obračaš, a se 
laže izmakneš nasprotnemu ognju. V 
njem so tudi tečne sledilne rakete, ki 
se jim moreš v zadnjem trenutku 
ogniti s posebno tipko. 

Podobno enostavna sta jemanje na 
muho in zasledovanje tarč, pri kate- 
rih ne navduši umetna pamet, ki jih 
vodi s pretirano predvidljivimi vzor- 
ci. Dokler po bojnih strojih nažigaš v 
obliki ladjice, imaš na muhi enega samega krilateža. 
Ko z uspešnim razletavanjem na- 
sprotnikov napolniš meter in se za- 
časno spremeniš v robota, pa jih 
lahko označiš in napadeš več hkrati. 
Pokončaš jih z različnimi vrstami ra- 
ket ter plazemskimi in drugimi blju- 
vali, ki jih plovilu po lastni presoji 
oprtaš pred začetkom vsake od tri- 
najstih linearno nanizanih misij. V 
gundamski obliki se ti uničevalska 
moč silno poveča, a pozor - spričo 
tvoje okornosti ti sovražne eskadrilje 
tedaj hitro izpraznijo ščite. Glede na 
to, da naj bi bil Suit ultimativno ga- 
laktično orožje, je to hecno. 

Šibka točka igre, ki z ličnimi plane- 
tarnimi ozadji, velikim številom enot 
na zaslonu in pristnim vojnim vz- 


Hkrati špil vpeljuje nove pristope. Zdaj igraš kot v Zel- 
dah (zlasti A Link to the Past), saj si zaprt v ječo, ko- 
der stopaš po stikalih v tleh, miniraš zidove in suvaš 
nasprotničke v prepade ... nato je na vrsti izrezek iz 
Diabla, kjer po ječi v realnem času tamaniš horde 
živalskih gnusobic ... vmes pa kakor v Final Fantasy 
(VII) padaš v naključne spopade na ločenem zaslonu s 
črto ATB, meniji in vsem, kar spada zraven. Tudi s 
playstationovsko renderirano vasjo, kjer te liki po- 
šiljajo od Poncija do Pilata in nad eno od hiš visi leteča 
ladja. Sčasoma jo dobiš, da znova obiščeš že obdela- 
ne lokacije in z novo opremo odkriješ spregledano. 


.. poligonska po zgledu Final Fantasy VIL. Ne le 
slogovno, tudi drugače je kanaliziran ta legendarni 
frp, saj je tvoj lik blond in nosi orjaški meč. 


Preklapljanje med prvo- in tretjeosebnim pogledom je neboleče, 
notranjost kabin pa je pri vseh ladjicah in robotu enaka. Lenobe. 


dušjem sicer zadovoljivo mazili čute, so misije s pona- 
vljajočimi cilji. Kaj kmalu opaziš, da ne glede na do- 
godke v kot list papirja tankem scenariju ves čas zihe- 
raško odstranjuješ uletavajoče skupinice plovil s pol- 
spodobnimi piloti, onesposabljaš žarkovna orožja so- 
vražnih križark in pred torpednimi napadi ščitiš ranlji- 
ve zavezniške križarke. Pri slednjem težavnost včasih 
hinavsko poskoči, za ponavljanje misij pa so dostikrat 
krivi soborci, ki jim ni moč ukazovati in so povsem 
nesposobni. 

Če se boš na Steamu iz ljubezni do medzvezdnega 
prostora vseeno odločil žrtvovati 19 evrov, se vseka- 
kor prepričaj, da igraš verzijo s popravki. Strike Suit 
Zero je bil namreč v izvirniku malodane neigralen. 


[2 see 


A kmalu uvidiš, da se je smisel izjalovil. Evoland ni 
potovanje skozi zgodovino frpjev, temveč samotarska 
fanovska masturbacija na par naslovov v dosti slabši 
obliki od izvirnikov. Dolgočasne temnice, duhamorne 
pokrajine, bedni šefi in kup spopadov, ki so nezanimi- 
vi ter brez izziva celo ob dokaj nerodnem nadzoru, niso 
poklon zgledom, marveč jih sramotijo! Igra se vleče 
kot kurja čreva in ne zmore niti toliko srca, da bi poda- 
la bodisi resno, bodisi parodično zgodbo. Mimohod 
pristopov, ki jih navdušeno vzame iz naftalina, nakar 
jih čez nekaj minut za vedno odvrže, še poudarja plit- 
kost nesmiselnega paketa, dolgega nekaj ur, ki na 
Steamu velja 10 evrov. Obvoz, čeprav si retro. 


Manko vesoljščin gor ali dol, Case 
bo počakal na Star Citizena. 


Born Ready Games... Ready Games 


Sneti si zglanca rožnata očala do 
kristalnega sijaja. Ne pomaga. 


o pi 


Shiro Games Z,Z|V2..o O Games 


Fajn, a po dveh urah, ko sem dosegel diablovski 
nivo, sem bil igre že orenk naveličan. Razen staro- 
davniške topline od nje nisem odnesel ničesar. 

RUNNER2 


uto-runner se kliče podzvrst ploščadnih iger, 
kjer lik teče sam od sebe, ti pa s pritiskanjem 


gumbov skačeš. Prava potreba po samodejnem 
premikanju je na tablicah in telefonih, kjer dotikljivi 
zasloni ne nudijo natančne kontrole. A vseeno smo 
kar nekaj tovrstnih špilov dobili za sisteme z gumbi in 
med njimi je dokaj znan neodvisniški Bit.Trip Runner, 
ki je poudarjal vnašanje ukazov po ritmu. V Jokerju 
204 o njem nismo podali najbolj laskavega mnenja in 
slednjega ne bo deležno niti nemogoče klicano nada- 
ljevanje Bit.Trip Presents Runner 2: Future Legend of 
Rhythm Alien. 


€B orjaška rakovica ni sovražnik, temveč del ozadja 
pri nadzorni točki. Slednjo povsod najdeš na polovici 
nivoja in jo lahko za dodatne točke preskočiš, s čimer 
pa seveda ob pogibeli tvegaš vrnitev na začetek. 


Naš možic, ki je lahko ikonični Captain Video ali kak 
odklepljivec v slogu zelene kumare, v pogledu od 
strani z zložno hitrostjo teče na desno in na nas je, da 
ga spravimo čez ovire. Skočimo čez prepade in stop- 
nice, od prožnih podlag se odrinemo, zdrsnemo pod 
previsi, s ščitom odbijemo leteče kvadrate in za do- 
datne točke zaplešemo, čeprav se s tem odrečemo 
nadzoru. Pač, risk 6 reward. Nenehno se nam po- 
večujejo točke, mi pa se trudimo pobirati zlate palice. 
V štirih tematsko različnih svetovih je nanizanih sto 
dvajset parminutnih nivojev, ki imajo to naprednost, 
da se poti po njih cepijo. Dostikrat se lahko odločimo 
za gornjo ali spodnjo cesto, ki nudita različni težav- 
nosti, oziroma najdemo alternativen izhod, ki omo- 
goči vstop na drugače skrit nivo. Takih obstranskih je 
dosti in vsebine ne manjka. Takisto ne izziva pri po- 
stavljanju rekordov na spletnih lestvicah. V visok re- 
zultat gre dosti truda, posebej če se lotiš zahtevnosti 
hard, kajti elementi se izmenjujejo hitro - skok, 
počep, odboj, skok, odboj, počep, skok ... Manj spre- 
tni lahko vključijo lahki modus, ki je lepa pridobitev 
glede na poživinjeno zafrknjeni prvenec. 


.—. a 


CO Preskakovanje statičnih sovražničkov med avto- 
matičnim tekom se bo zdelo marsikomu primitivno za 
velik sistem, kot je PC. Zvrst je zelo tablična. 

A tako kot enica se začne Runner? vleči še pred polo- 
vico. Svežih elementov zmanjka, šefi na koncu svetov 
so revni, okolica, ki je s poligoni izgubila stari osem- 
ja, vsaj dogajanja ne moti več. Negativno preseneče- 
nje je glasba, ki jo sproti dopolnjuješ z uspešnim ska- 
kanjem, saj so melodije upokojenske in se vse pre- 
malo razlikujejo. Najbolj pa motijo tehnične težave, ki 
izničijo dobršen del zabave. Sprijazniti se moraš bodi- 
si s trganjem ekrana brez vsynca, bodisi z zamikom 
vnosa ukazov z njim, kar je pri igri, ki tako poudarja 
natančnost, nezaslišano! Več tednov po izidu tega na 
PCju (slično se pritožujejo lastniki ostalih verzij za 
xbox 360, PS3 in wii U) še zmerom niso uredili. Tudi 
cena je visoka. Ostani pri Canabaltu. Sneti 

Gaijin Games e 10 EUR 


NEPTUNE'S PRIDE 2: 
TRITON 


red leti so se indiejančki Iron Helmet vprašali, 
B kaj ostane od vesoljske strategije vrste 4X, če jo 

tako izsušiš žmohta, da zreš le še v golo lupino, 
pusto kot Marsova površina. Nastala je spletna igra 


Neptune's Pride (Joker 211). 


€ za vsako floto v dosegu senzorjev veš, koliko potez 
bo potrebovala do ciljnega osončja, zato je srž igre 
natančna časovna kombinatorika. Če spremljaš in 
prožiš napade sredi noči, si v precejšnji prednosti. 


Dvojka stopa po uhojeni poti slične enostavnosti. Na 
Triton.ironhelmet.com te špil samodejno pridruži sed- 
mim soigralcem, cilj pa je, da prvi osvojiš vsaj 88 od 
174 zvezd na igralnem polju. To storiš s pošiljanjem 
silnih flot, ki po vsemirju potujejo v potezah, narejenih 
vsako polno uro. Eskadre sestavlja le ena vrsta bojnih 
plovil, ki samodejno nastajajo na osončjih s tovarna- 
mi. Razen njih gradiš še finančne stavbe in raziskoval- 
ne postaje, s katerimi pospešiš plezanje po preprosti 
tehnološki lestvici. In to je to. Nobenega dizajna plovil, 
admiralov ali zbiranja izkušenj. Vmesnik ti celo kaže 
razvitost soigralcev, le dogajanje na karti je skrito. Ta- 
ko malo razdeliš ukaze, zapreš brskalnik in greš počet 
pametnejše reči, ker ena partija traja več tednov. 
Ampak zmerom se vrneš, kajti za preprostostjo se 
skriva svinjsko privlačen špil. Ob odsotnosti globljih 
igralnih mehanizmov se moraš namreč zanesti na in- 
stinkt in pretkanost. Skrbno motriš statistiko, da bi iz- 
luščil slabosti v strategiji soigralcev, predvsem pa 
skušaš ljudi izkoristiti. Zaradi izenačenosti je skorajda 
nemogoče zmagati s soliranjem, zato moraš sovrage 
spreti med seboj in si s priložnostnimi zavezništvi kriti 
hrbet. Ker alianse slonijo le na lepih besedah, je slej- 
koprej na vrsti serija izdaj in udarcev pod pasom, saj 
na kraju slavi le en. Zato tak špilčič požre dosti več 
kot 'nekaj odmorov za kavo'. 


€ v tehnološkem drevesu ni več postavke za višanje 
hitrosti flot. Lahko pa odslej v osončjih gradiš draga 
pospeševalna vrata, ki olajšajo zadnjo fazo. 


Če si vsako minuto ne grizeš nohtov ob tuhtanju, kaj 
razmišljajo tekmeci, je to zato, ker si namesto tega 
puliš lase. Triton ti gre pri tem na roko, kajti poglavit- 
na novost je prijaznost tablicam in telefonom, da lah- 
ko plovilcem ukazuješ s straniščne školjke. Je pa to 
dvorezen meč, kajti mobilni vmesnik se na PCju obne- 
se slabše od prejšnjega. Tudi več novosti bi lahko vde- 
lali glede na prvenec, saj dobiš le še razširjeno razi- 
skovalno drevo. Toda po drugi plati je špil zastonj, do- 
kler igraš eno partijo naenkrat. Premijski račun za ne- 
kaj evrov mesečno ti jih omogoči več, plus postavlja- 
nje privatnih bitk. Če si slučajno nagnjen k izgubljanju 
kolegov zaradi izdaj v online igrah. Aggressor 

Iron Helmet e F2P 


DISHONORED: 
THE KNIFE OF DUNWALL 


rvoosebno tiholaznico s frpjskimi elementi Dis- 
P honored (J232, 84) smo igralci in kritiki dobro 

sprejeli, zato so Arkanovci hitro poskrbeli za do- 
datno plačljivo vsebino. Decembra lani so izdali sku- 
pek izzivalnih misij (challenges), v katerih se je prota- 
gonist Corvo Attano pomeril z valovi sovragov ter 
dodobra preveril svoje zahrbtniške, gibalne in borilne 
veščine. A City Trials je bil siromašna predjed, dočim 
je zdaj na vrsti The Knife of Dunwall, prvi del sveže 
štorijalne kampanje, v kateri nastopamo kot ašašin 
Daud. Konkretno gre za tri pobijalske odprave, v kate- 
rih se vodja morilske organizacije, ki je v originalu za- 
grešil umor cesarice, odpravi na sled mistične Delilah. 
Ime slednje mu v prividu namigne skrivnostni Tujec. 
Uvodoma dobimo občutek, da bi znal DLC konkretno 
poglobiti Daudovo osebno zgodbo. A v novih okoliših 
se nato bolj kot ne ubadamo le z iskanjem indicev o 
pravi naravi in nahajališču omenjenega ženskega lika 


€ Prvi DLC (City Trials) je na voljo za petaka in nudi 
vrsto izzivov. V enem moraš na lokaciji neopazno po- 

ter tipičnim odstranjevanjem stražarjev. Pri slednjem 
početju je Daud podobno spreten kot Corvo, dasi ra- 
zlike so. Med magičnimi talenti, ki jih kot prej pridobi- 
mo z vlaganjem poiskanih run, denimo ni več obse- 
danja prebivalcev in napada s podganami. Slednjega 
nadomesti priklic ašašinskega kompanjona, dočim 
so avtorji sposobnost teleportiranja (blink) prevetrili 
do te mere, da jo je sedaj moč neobremenjeno izvaja- 
ti iz zraka. Zanimivejši so Daudovi novi pripomočki. 
Kul so lepljive mine, ki z električnim curkom upepeli- 
jo vsakega capina, ki se jim približa, ter prašne gra- 
nate, ki nepridiprave začasno onesposobijo. Novih 
orožij ni na spregled, lokostrel in pištolo je moč nad- 
graditi, medtem ko lahko kovance med misijami po- 
trošimo za aktivacijo 'uslug'. To so drobni priboljški 
znotraj stopenj, na primer kode za trezor, ki jo na zid 
zapiše zaveznik in nam s tem olajša tatinsko delo. 


6 o kitih, ki so vir olja oziroma energije, smo v Dis- 
honoredu veliko brali. V svežem DLCju se seznanimo 
s procesom pridelave. Animalisti pa v jok. 


Troje svežih misij roko na srce ni hud presežek in so 
po dolžini ter zanimivosti primerljive s 'srednje dobri- 
mi' iz prvenca. Najmanj navduši zadnja, v kateri se 
vrnemo v že videno potopljeno četrt. Vmesna, kjer se 
moramo pretihotapiti v vilo pomembneža in se ga v 
značilnem slogu odkrižati bodisi na mirovniški ali na- 
silen način, je že boljša. Navduši pa začetna krvava 
klavnica, v kateri se med drugim seznanimo s tra- 
gično usodo kitov. V splošnem velja, da so nove od- 
prave zaradi večjega števila paznikov in ene nove 
vrste sovragov - mesarjev z motornimi žagami - za 
odtenek zahtevnejše, čeprav ne postrežejo z večjimi 
presenečenji v igralnem smislu. 

No, desetaka je dodatek, skozi katerega se je brez hi- 
tenja moč prebiti v kakih štirih, petih urah, ne glede 
na to vreden. Škoda le, da se konča nenadoma, zara- 
di česar se tistim, ki ste Dishonoreda še siti, splača 
počakati do konca leta. Tedaj naj bi izšel drugi del, ki 
bo dostojno zaključil in osmislil Daudovo pustolovšči- 
no. Case 

Arkane Studios e 10 EUR 


€ Raziskovanje stopnje Slaughterhouse otežujejo 
alarmi. Pred začetkom misije lahko Daud proti plači- 
lu svojim špijonom naprti deaktivacijo enega od teh. 

THE SIMS 3: 
UNIVERSITY LIFE 


bitje, od vampirjev do mumij, duhcev in namiš- 

ljenih prijateljev. Sedaj dobivajo še eno hecno 
vrsto. Prebiva na kavču, napaja se s poceni merlo- 
tom, njen poklic je letanje za kiklami, najljubši hobi 
pa odlašanje. Študentarija. 


V tretjih Simsih lahko uzreš marsikatero čudno 


€ Kampus ima lušten videz bolj tradicionalnih uni- 
verzitetnih okolišev, kot je Cambridge. Z dodatkom 
Supernatural je še bolj podoben Bradavičarki. 


Trojka je za univerzitetno razširitev potrebovala pres- 
neto dolgo - deveta po vrsti je, in to štiri leta po izidu 
igre, dočim je bila pri dvojki na redu prva. Za razliko 
od slednje lahko zdaj hram znanja obišče vsak odra- 
sel Simček in ne le mlajši. Je pa noviteta plačevanje 
šolnine, hehe. Po diplomi iz ene od šestih učnih smeri 
se lahko tjakaj vrneš obiskovat še druge, žal pa manj- 
ka podiplomski študij. 

Za tisti teden ali dva guljenja klopi v igri se preseliš na 
kampus izven osrednjega mesta. Tam najprej izbereš, 
kje boš komiral po žurkah: v študentskem domu, grš- 
ki skupini ali najetem stanovanju. V katerikoli prostor 
se vržeš, so vsi baročne velikosti ter opremljenosti, 
precej drugače kot bloki v Rožni dolini. Je pa prisotna 
neka druga stalnica študija - pomanjkanje denarja. 
Zaradi tega slejkoprej posežeš po priložnostnem delu, 
kot sta razpečevanje plonk listkov ali testiranje nasil- 
nih videoigric. 

Glavni izziv je uspešno opraviti izpite navkljub obilici 
mogočih oblik zabušavanja. Kakšne neumnosti boš 
počel, v mnogočem določa pripadnost trem stereo- 
tipnim skupinam: piflarjem, frajerjem in upornikom. 
Prvi so zarejeni v striparnici, drugi prirejajo zabave, 
tretji protestirajo proti pojma-nimamo-čemu-ampak- 
tega-ne-maramo in kadijo zelišča. Frajerji radi visijo 
na socialnih omrežjih, ki so dostopna vsem Simčkom 
kar prek telefonov. V koraku s časom in to. Je pa ne- 


M 


ČO Akrobacije na sodčkih piva, okoli bezljajoči nagi 
ljudje, provincialna dekleta, ki so prvič v mestu — kar 
pravšnja slika našega cveta inteligence. 


kam brezvezno, da si lahko pripadnik vseh treh klik 
hkrati, zaradi česar ima vse skupaj pridih tlake za na- 
grade, saj si na ta način deležen novega predalčka za 
osebnostne poteze. Tudi woohoojanja s profesorji za 
višje ocene ni, bleh. Po uspešnem zaključku študija 
Simček laže dobi bolje plačano službo, kar je ena ta- 
ka luštna pravljica za otroke. 

University Life je primeren za tiste, ki se v igro vživijo 
in mahoma požirajo nove animacije, pogovorne 
možnosti ter okolico. Tu se odreže solidno. A novih 
igralnih mehanik v njej našel ne boš. Aggressor 
Electronic Arts e 27 EUR 


AG3 TYRANNY: BET- 
RAYAL -- REDEMPTION 


ako kot pri Far Cryjevem Blood Dragonu gre za 
T alternativno realnost osnovne igre, ki predvidi, da 

predsednik Washington zaradi templjarske reli- 
kvije postane nor diktator, Connor pa ga mora odstra- 
niti. V prvi epizodi, Infamy (Joker 236), je Washington 
pokazal svojo moč na deželi, Ratonhnhake:ton pa do- 
bil prvo svežo sposobnost, spreminjanje v volka, ki je 
skrivanje naredilo nesmiselno. Druga epizoda, Be- 
trayal, se preseli v mesto Boston, kjer Connor v dveur- 
nem skupku nedomiselnih, težaških misij nadaljuje ja- 
go za kraljem-predsednikom. Tu imamo priliko izkusi- 
ti, kako debelušni Benjamin Franklin teče hitreje kot 
utrjeni indijanec, celo ko ta uporablja naslednjo frišno 
veščino, mutacijo v sokola. Ta omogoča instantno se- 
ljenje med robovi stavb in odstrani smisel plezanju. 
Nič, avtorji so se potrudili, da bi igranje karseda raz- 
gradili in razvrednotili. Že s tema dvema polbožjima 
močema smo mašina destrukcije, ki se jo špil trudi 
zaustaviti z večjimi trumami nemudoma razjarjenih 
sovragov. Vendar to botruje le frustraciji ob pogonu, ki 
ni kos naprednejšemu masovnemu boju. 


€ Za pridobitev medvedje oblike moraš, tako kot pri 
volku in sokolu, skozi kratko sanjsko sekvenco. Ta se 
močno zgleduje po Shadow of the Colossus. 


Ob bednosti in enoličnosti obeh teh epizod je modro, 
da si omisliš zgolj tretjo, Redemption, ki je v redu. Na 
začetku itak izveš vse za nazaj, nakar dobiš tretjo 
moč, spreminjanje v medveda, ki razmeče vse okrog 
sebe, in greš v New York, kjer je celo nekaj novega 
ozemlja. V tej dveurni epizodi, ki med opisanimi edi- 
na vsaj približno upraviči ceno 8 evrov na Steamu ali 
v spletnih štacunah od PS3 in X360, ladjariš, braniš 
lokacije, srečaš okej šefa in izkusiš konec, ki razjasni 
marsikaj in delno upraviči temeljno zamisel. Ni pa ni- 
ti Redemption nujen, saj je marsikod len, od neuved- 
be novih sovražnikov prek reciklaže stranskih misij do 
manka prodornih zgodovinskih osebnosti. Samuel 
Adams? Ni ravno Michael Biehn. Smeti 

Ubisoft e po 8 EUR 


JO 


kleti mi leži čuda stare robe, do kate- 
re imam poseben odnos. S tem tele- 
fonom na vrtljivo številčnico sem nje- 
ga dni klical pirata, ki mi je pošiljal 
špile za amigo ... na oni katodni tele- 
vizor sem imel priključen SNES ... s tistole odsluže- 
no tipkovnico za PC napisavši kup Jokerjev. Teh 
predmetov ne dajem na oltar, a so tam, proti prahu 
zapakirani v jasno označene škatle. Pomirja me nji- 
hova tiha prisotnost. Ne vem pa, kako bi se odzval, 
če bi pred hišo lepega dne parkiral kombi z napisom 
OBNAVLJANJE STARIN. Lepo oblečen stric z bri- 
ljantino v laseh bi mi s svilnatim glasom kakor Mero- 
vingij iz Matrice zagotovil, da lahko moje starine s 
plastiko, lesom in posebno žavbo preuredi za novo 
dobo. Bi si tega zares želel? 
Vprašanje se mi venomer zastavlja ob visokojasnin- 
skih oziroma HD- (High Definition) inačicah iger. 
Namnožile so se, da jih je težko prezreti, in ni uganka, 
čemu. Retrofrikovstvo je v modi, saj so generacije, ki 
so rasle s komodorjem, amigo in mega drivom, 
ODrasle. Izdajatelji jim iz žepov vlečejo dinarčke na 
rovaš spominov na lepši včerajšnjik, ko ni bilo vode v 
kolenu in finančne krize. Nekateri iz tega delajo velik 


56 START BUTTON 


posel. Sony ima na primer celo serijo 'Classics HD', 
ki je postala del imidža playstationa 3. Tovrstni izdel- 
ki najdejo pot tako na ploščke kot v internetne servi- 
se, od Steama prek Xbox Liva do Playstation Stora. 
Strošek ni obširen, izplen pa zna biti. Posamične pre- 
barvanke tržijo med 10 in 20 evri, zbirke med 30 in 
40. To za finančno neodvisne nostalgike ni visok 

se s kameradom 
udeležim sni- 

denja starih špilov, ki 
so jim spretni e-kirur- 
gi s plastičnimi ope- 
racijami nadeli novo, 
HD-podobo. Je žur 
uspešen in traja dol- 
go v noč ali pa izpade 
kot druženje zmahanih 
penzionerjev s platfu- 
som in žolčnimi kamni? 


strošek, ki zlahka sproži impulziven digitalni nakup. 
A res je, da stranka ne dobi nujno tistega, kar je 
pričakovala. Deležna je višjih ločljivosti, zglajenih ro- 
bov in poštimanih nalinijskih plati. Nove teksture so 
že redkejše, bore malokrat pa so prisotni dodatki, kot 
so vpogledi v ozadje izdelave, dokumentarci in pod- 
obno. (Če te robe pri opisih ne navajava, pomeni, da 
je ni.) Kaj šele, da bi nanovo razporedili checkpointe, 
prilagodili umetno pamet ali vdelali opcijo 'save state' 
kakor pri emulatorjih. Najbrž se bojijo, da bi šlo za 
nezvestobo izvirnemu materialu. Vendar slednje ni 
nujno slabo! 


EMŠO zasleduje vsakogar 


Del ljudi proti HD-obujenkam nima nič. Zlasti ne tisti, 
ki jim ni do tega, da bi si moderno dnevno sobo kvari- 
li s starinskimi napravami in se jim ne da ubadati z 
združljivostjo, hacki, romi ... Drugi v njih ne vidijo smi- 
sla. Zanje so stare igre intimno povezane s prvotnimi 
inačicami, zaradi česar imajo HDizacije za laž. Kakor 
bi kdo stilsko pohištvo iz avstroogrske dobe restavriral 
z lkeinim šajnom, bljak. Ti retrofriki so zadovoljni le z 
izvirnikom v prvotni embalaži na originalnem sistemu. 
Grdo gledajo celo na nedotaknjene originalne preno- 
se, recimo v Nintendovi Virtual Console, saj se jim zdi 
grešno poganjati jih na neizvirnem hardveru. 


BRO SKATER: 


maj 2013 


ŽE OBDELANO 


Tole še zdaleč ni prva obdelava inačic iz 
Hada (saj ne), objavljena v Jokerju. Le- 
po število smo jih že popisali sproti in 
tu navajava omembe vredne. Opise naj- 
dete v starih revijah ali na Joker.si. 


Baldut's Gate Enhanced Edition — J234. 
Jedra ene najboljših frpjk zob časa ni 
načel. Z razširjenem vidnim poljem na 
rovaš povišane ločljivosti, novimi liki in 
kvesti ter poboljšanim vmesnikom in 
svetlobnimi učinki so izboljšane Bal- 
durjeve zimzeleno remek delo. 


Broken Sword: Shadow of the Tem- 
plars — The Director's Cut — J207. Iz- 
boljšana grafika in pohvalno prirejena, 
dopolnjena vsebina botrujeta zelo dobri 
inačici kultnega pustolovskega izvirni- 
ka, ki velja za klasiko. Sprva le za DS in 
wii, zdaj tudi za PC, Android in i0S. 


Beyond Good and Evil HD — J213. PC, 
PS3 in xbox 360 so digitalno za deseta- 
ka deležni samosvoje arkadne avantu- 
re, ki se zgleduje po Zeldi. S samozave- 
stno dečvo nežnih grudi Jade mlatiš, 
raziskuješ, dirkaš, rešuješ puzle in sle- 
diš basensko prispodobni zgodbi. Ško- 
da, da ga kamera tudi v HD biksa in da 
je druga polovica slabša od prve. 


Doom 3 BFG Edition — J234. Za četrt 
stotaka na PCju oziroma nekaj več na 
PS3 in X360 kupiš veliko let stari Doom 3 
z dodatkom Resurrection of Evil, skup- 
kom nivojev Lost Mission, starima 
Doomom 1 in 2 ter stereoskopijo. Gra- 
fična prenova je daleč od pretresljive in 
čeprav se zadeva igra spodobno, so Id 
zamudili priložnost, da bi jo resnično 
posodobili. 


Fala : 
Se 


God of War Collection 1 in Vol. 2 — 
J199 in J218. Za PS3 lahko kupiš dva 
nova Boga vojne ali ti HD-zbirki. Gra- 
fične primerjave s trojko in Ascensio- 

IGROVJE 


nom ni, takisto ne novih tekstur. So pa 
vsi naslovi glede na izvirnike s PS2 in 
PSPja ličnejši in tečejo s 60 sličicami 
na sekundo. Prvi Collection vsebuje 
God of War 1 in 2, v Volume 2 pa sta 
slabša, a nikakor ne slaba Chains of 
Olympus ter Ghost of Sparta s PSPja. 


GoldenEye 007 Reloaded — J222. Na- 
mesto Brosnana kot v izvirniku za N64 
smo deležni Craiga, namesto vrhunsko 
predelane grafike povprečno, namesto 
pričakovanj o brezupni zastarelosti pa 
vsebinsko kul streljanko z napredno 
umetno pametjo in nivoji, ki delujejo 
kot skrivalno-akcijske puzle. Zdaj ne 
moti več svojčas polna cena. 


ma 

Halo: Combat Evolved Anniversary — 
J221. Bungie so se pri obletniški pre- 
delavi Hala 1 za xbox 360 orenk potru- 
dili. Kjer so bile na xboxu 1 flehaste 
teksture, zdaj cvetijo rastline, trava je 
džungla in ozadja razganja od slapov in 
oblakov. Kadarkoli je moč menjati med 
podobama. Bistveno so izboljšali zvok, 
dodali lobanje za višanje težavnosti, 
vdelali terminale s stransko zgodbo, 
razširili sodelovalno večigralstvo in do- 
dali modus firefight. Stržen pa je po 
vseh teh letih še zmerom odličen. 


s a 

Ico 8 Shadow of the Colossus Clas- 
sics HD — J219. Ico je akcijska plat- 
formska avantura, kjer z dečkom in deč- 
vo tavaš po skrivnostnem gradu, ska- 
češ in rešuješ uganke. Colossus pa je 
naravnan bojno, saj v nadaljevanju (ali 
pač?) zgodbe napadaš niz kamnitih or- 
jakov, da bi rešil spečo gospodično. 
Grafika je le ostrejša, ne bistveno kako- 
vostnejša, toda pri SotC ni več zatika- 
nja, kar je bil na PS2 resni pomislek. 


Metal Gear Solid HD Collection — 
J223. Je na voljo za PS3 in 360, vsebu- 
je pa MGS2 in MGS3 (slednji s prasta- 
rima 2D Metal Gearoma 1 8% 2) za PS2 
ter Peace Walker s PSPja. Tiholazenje 


po tankerju in naftni ploščadi iz dvojke 
ter džungli iz trojke in prenosne verzije 
je spričo trdnih osnov in visoke ločlji- 
vosti še danes zelo užitno. V MGS2 si- 
cer mestoma zatežita statična kamera 
in filozofiranje, dočim je iz MGS3 izgini- 
lo večigralstvo. A ne glede na to se na- 
kup splača. Vedi le, da poleti izide dražji 
Legacy Collection, ki bo poleg naštete- 
ga vseboval še prvenec, dodelano štiri- 
co in kup priboljškov. 


a 

Monkey Island 1 in 2 Special Edition — 
J193 in J204. Opičja otoka sta sveta 
grala zaljubljencev v pustolovščine iz 
zlatih časov. Toliko genialnih ugank, 
krohotalnih dovtipov in norih afnarij na 
kupu drugod ni. Nekaterim ni všeč novi 
grafični slog v teh predelavah za PC, 
xbox 360, PS3 in iOS, vendar je moč v 
obeh delih s pritiskom na tipko pre- 
skočiti na antične piksle. Dodelali so 
glasbo in govor ter vdelali komentarje 
opičjih fotrov Schaferja, Gilberta in 
Grossmana. Za deset evrov po komadu 
sta Special Editiona priporočljiva tako 
kot cenen grog za pirata (< nadvse)! 

Prince of Persia Trilogy — J212. The 
Sands of Time, Warrior Within in The 
Two Thrones danes niso slabe igre, 
vendar jim ta zbirka naredi medvedjo 
uslugo. Grafično ozaljšanje je povpreč- 
no, vmesni filmčki so pikslasti, dodatne 
vsebine ni niti za ped. 

Resident Evil 4 HD — J224. V špansko 
vasico, kjer ga pričakajo obsedeni kme- 
tavzarji, je Leona Kennedyja do danes 
pospremil domala vsak igralec, ki da 
kaj nase. Bržkone najboljši RE ostaja v 

HD-različici za xbox 360 in PS3 dobra 
zmes srhljive pustolovščine in strelja- 
čine. No, visoka jasnina je le posledica 
'upscalinga' in ne dodelave tekstur ter 
izostala je podpora mahalnemu nadzo- 
ru iz različice za wii. 


Street Fighter 3: Third Strike Online 
Edition — J218 in J187 (anali). V tej 
kultni pretepačini lahko sicer vklopiš 
olepšano podobo, a je vseeno, če igraš 
zglajeno ali kockasto. Pred tabo je vr- 
hunski izdelek svoje baže, ki ima ču- 
daške like, a navduši z globino na pod- 
lagi pariranja udarcem, ki zahteva priti- 
skanje smeri PROTI nasprotniku. 
sn od | 


The Tomb Raider Trilogy — J213. Na 
ploščku za PS3 dobiš Legend (2006), 
Anniversary ('07) in Underworld ('08). 
To so tri igre iz druge generacije Tomb 
Raiderja, iz katerih razbereš, da so bile 
Larine odprave svojčas precej drugač- 
ne od aktualne. A grafika ni prav blazno 
lepša od izvirnikov in gladkost šepa. 

Wipeout HD — J183. Pristaši hitrih fu- 
turističnih dirkačin naj se ne ozirajo 
drugam kot k tej odličnici za PS3 in vito 
(na slednji v obliki dodatka za Wipeout 
2048). Ne gre za predelavo enice, mar- 
več za obogateno zlitino Pura in Pulsa s 
PSPja, ki dodatno zaživi z razširitvijo 
Fury (Joker 193). 


Zelda: Ocarina of Time 3D — J217. 
Najboljša igra vseh časov? Stvar okusa, 
toda Ocarina of Time za nintendo 64 se 
prepogosto uvršča v top (i)zbirke kriti- 
kov in znalcev širom sveta, da bi ji ne 
priznavali mitskega statusa. Odlike so 
pretežno odprta zasnova dežele, zaba- 
vno tepežkanje in potovanje skozi čas. 
Zlasti pa reševanje vrhunskih ugank v 
templjih in prisostvovanje prvobitnemu 
občutku junaške avanture. Ta globinska 
predelava za 3DS poleg lepo nadgrajene 
grafike s stereoskopijo vsebuje še loče- 
ni modus s šefovskimi spopadi. 

Sam nisem tako skrajen. Občasno se mi zdi čistno fi- 
no odigrati nekaj starega v novi preobleki. Uč mi ne 
trpi in rad začutim, kako se nas igre niso tako trudile 
držati za roko, niso bile pokroviteljske in niso se še 
oženile s Hollywoodom. Se pa strinjam, da učinek ni 
vedno blagodejen. Predvsem je od podlag za te zglan- 
canke minilo deset, petnajst, celo več let. Ko iščem 
primerne izdelke za rubriko Rumplkamra, kjer obelo- 
danjamo še danes dobre stare špile, nemalokrat nale- 
tim na težave z nadzorom, umetno pametjo, nadzorni- 
mi točkami, težavnostnimi krivuljami, kamero in 
sličnim. 

HD-verzije takih kapric niso osvobojene. Za nameček 
sploh ni nujno, da bodo mlajši navdušeni nad zuna- 
njostjo, saj ne gre za nove pogone, marveč za okranc- 
ljane stare, kar se hitro vidi. Nekatere igre izgledajo 
lepo, pri drugih se vprašaš, kakšna je razlika. Odvi- 
sno od primera. Nanizava jih dosti. 


HD-FUTURA 


Stalni pritok HDizacij se v prihodnjih mesecih ne 
bo upočasnil, je pa moč zaznati nekaj več vsebin- 
skega truda izdajateljev. Med zgolj v večjo jasnino 
prestavljene naslove sodijo Phoenix Wright: Ace 
Attorney Trilogy HD, ki bo na Android in iOS juli- 
ja prinesel izvirno advokatsko trilogijo z Ninten- 
dovih drkalic ... remasterirani hodi-v-desno pre- 
tepačini Dungeons 8 Dragons Shadows Over 
Mystara in Tower of Doom v dolpotegljivem pa- 
ketu D8D: Chronicles of Mystara, ki za PC, PS3, 
X360 in wii U izide naslednji mesec ... in King- 
dom Hearts HD 1.5 Remix, ki bo lastnikom PS3 
jeseni dal priložnost odigrati japonska frpja King- 
dom Hearts Final Mix in Kingdom Hearts Re:- 
Chain of Memories, ki so ju doslej ljubosumno 
čuvali za Tokijčane. Sguare Enix dela na še eni 
HDjki, zbirki Final Fantasy X/X-2 HD Remaster. 
igri s playstationa 2 bosta letos na enem ploščku 
za PS3 in ločeno na viti omogočili vrnitev k 
čustveni borbe proti entiteti Sin ter nastopanje v 
vlogi žensk in poženščenih tipov. 

Že bolj intriganten je Flashback HD. Legendarno 
akcijsko avanturo nalik Another Worldu (NE gre 
za drugi del!) je Ubisoft sceloma prestavil v Un- 
realov pogon, tako da bo letos na PS3 in X360 še 
vedno od strani gledano igranje vizuelno prijet- 
nejše. Si drznemo upati na boljši nazdor, saj je ta 
v starini nadvse okoren? Za Zeldo: Wind Waker 
HD na wiiju U pa Nintendo udejanja kup videznih 
priboljškov, od nadgrajenih 3D-modelov likov in 
okolice prek svetlobnih učinkov do bistveno dru- 
gačnega cel-shadinga. Eno najboljših Zeld bomo 
lahko med drugim igrali na malem zaslončku in 
nadejamo se sprememb vsebine, recimo lažji 
vpliv na smer vetra. 

Nekako toliko truda je videti, da gre v dvojec Dis- 
neyjevih licenčnic. Ploščadno arkado DuckTales s 
Stricem Skopušnikom v glavni vlogi, ki je izvirno 
izšla za NES davnega 1989, bodo poleti z nazivom 
DuckTales: Remastered za PS3, X360 in wii U iz- 
dali s kompletno novo 2,5D-podobo, svežimi ni- 
voji, frišnimi šefi in dodelano zgodbo. Še konkret- 
nejšo spremembo bo doživel drivov Castle of Il- 
lusion z Mikijem Miško v glavni vlogi, ki jo bo ri- 
mejk iz od strani gledane perspektive sceloma za- 
degal v aktualne tri dimenzije. Poleti za PC, PS3 in 
xbox 360. Že koncem tega meseca pa izide ina- 
čica prvega Leisure Suit Larryja s čisto novo gra- 
fiko in staro nedofukanostjo večnega iskalca pizd- 
nega zosa. 


IGROVJE 


Age of Empires 2 HD 


Prej: PC (1999). Zdej: PC. 

Kak stari ljubitelj strategij se je pri navedbi tega naslo- 
va verjetno onesvestil od lepih občutkov, saj je AoE2: 
Age of Kings ena najbolj cenjenih realnočasovnih 
strategij. Naslov medtem proslule hiše Ensemble je 
umeščen v srednji vek. Zaradi pridodane razširitve 
Conguerors igramo s kar osemnajstimi ljudstvi, od 
Britancev in Bizantincev do Japoncev in Hunov od le- 
ta 450 tja do 18. stoletja. Puščavniško se udejstvuje- 
mo prosto ali v eni od devetih linearnih kampanj, ki 
spremljajo junake v slogu Ivane Orleanske ter Džin- 
giskana in vsebujejo številne zanimive naloge. V kam- 
panje gre zlahka več deset ur, tako da dolgoživosti igri 
ne gre očitati, v eni od njih pa so zbrani nepovezani 
scenariji, temelječi na velikih zgodovinskih bitkah - 
Hastings, Agnicourt, Manzikert ... 

Leisure Suit ar 


Za razliko od modernih RTSjev je velik del pozornosti 
posvečen gradnji oporišča, za katerega je treba s 
kmeti krčiti okoliš (drevje, ruda, živali, kamen ...). S 
tem, ko se širi baza, nastaja vojska, ki prečesava plo- 
ski nivo, kjer se v megli vojne skriva vsaj še en so- 
vražnik. No, potencialni, saj ni nujno, da si z drugimi 
ljudstvi skregan. Lahko se greš trgovanje skozi kara- 
vane in trgovske ladje ter diplomacijo, kar sta validna 
načina za dosego zmage. Lahko pa seveda staviš na 
vojsko, ki zajema bojevnike od blizu, konjenico, oble- 
govalne naprave in ladje. Enote je moč razporediti v 
formacije in čeprav so spopadi nekam mravljinčasto 
masovni, se ne izrodijo v gomazenje iz AoE3. 

V uvodu članka se pritožujeva nad tem, da se razvijal- 
ci pri predelavah bojijo s spremembami 'oskruniti' iz- 
virni material. To je ena ključnih pomanjkljivosti Age 
of Empires 2 v HD. Igra se zobu časa sicer upira, saj 
nekaj igralčeve dobrohotnosti (ne usajaj se nad drob- 
nimi enotami in animacijo!) pretirano ne šepa ne na 
področju pameti, ne kompleksnosti in globine. Vse- 
eno pa bi lahko silicijevi inteligenci dodali nekaj ko- 
lesc in naredili prijaznejše reči, kot je vmesnik. Pri 
skupinskem označevanju poleg vojščakov še zmerom 
namreč zacahnamo tako duhovnike kot kmete. 

To pa ni edina pripomba, kajti hroščev ni zmanjkalo 
celo po več popravkih. V samotarstvu ni večjih težav, 
na udaru pa je zanimivo večigralstvo, ki pred rushanje 
postavlja postopno širitev in rabo sivih celic ter upora- 
blja Steamov matchmaking. Ko deluje, je kul, a zara- 
di nezanesljivega povezovanja je multiplayer zlahka 
vir povišanega pritiska. Drugi minus je to, da je oz- 
načba HD pretirana, kajti prenovljene grafike je bore 
malo in manjkajo vsakršne modernosti v slogu pri- 
bliževanja kamere. Če igraš v sodobnih ločljivostih 
okrog 1920 x 1080, sicer vidiš mnogo ozemlja, kar je 
jako koristno. Toda enote so tako drobčkane, da se iz- 
gubijo v okolici. Je pa res, da lahko uporabiš Steam 
Workshop, kjer je moč najti tako manjkajočo glasbo 
in vizualne bonbončke kot fanovske nivoje. 

Pod črto špil, ki na Steamu stane 19 evrov, ostaja do- 
ber in ga sproti dopolnjujejo. Toda na tvojem mestu bi 
počakal še nekaj časa in videl, ali so pregnali hroš- 
čad, zlasti če ti diši večigralstvo. (sn) 

Okami HD 


Prej: PS2, wii (2006-2008). Zdej: PS3. 

S stališča umetniškega vtisa izvrstni Okami preseže 
bore malo sodobnih iger. Ta pravljična akcijska avan- 
tura za PS2, v kateri z japonsko boginjo Amaterasu v 
telesu bele volkulje naravi vračaš življenje, zunanjo- 
stno izdira oko. Izvrstni grafični slog, ki je videti kakor 
slikarije na papirju, te v HD vrže na rit. Nakar je tu še 
prav nič postarana vsebina, ki se okvirno zgleduje po 
Zeldah. Vandramo po širnem svetu, se spuščamo v 
temnice, rešujemo uganke, se bojujemo in nabiramo 
nove spretnosti. Na okolico in sovražnike vplivamo s 
coprnijami, ki terjajo risanje po ekranu. To lahko 
počnemo z joypadom, a bolj vzdušno je, če vprežemo 
move, ki se zavoljo večje natančnosti obnese še bolje 
kot wiimote v inačici za wii. 


Kljub par ostrim robovom, kot so dolgovezni nepre- 
skočljivi uvod, nekaj ponavljajočih se stopenj in bo- 
jev, zlasti s šefi proti koncu, ter zamudno shranjeva- 
nje, je Okami fantastična igra. Sploh za dvajset evrov, 


kolikor stane kot digitalni dolpoteg iz PS Stora. A če 
bi ji danes tudi dal 92 kot pred sedmimi leti? Ej, a veš, 
da najbrž res. (sn) 


Jet Set Radio HD 


Prej: dreamcast (2000). Zdej: PC, PS3, xbox 360, vi- 
ta, iOS, Android. 

V tej tretjeosebni mešanici kotalkanja in grafitiranja 
smo uporniški mladostnik v Tokiu, ki z dričanjem in 
sprejanjem vozil ter pročelij najeda tolpašem in mo- 
žem postave. Kotalkarski del spominja na Tončka 
Sokolova, saj omogoča izvajanje trikov in višanje re- 
zultata, dočim zidove in druge javne površine krasimo 
tako, da spremljamo navodila na zaslonu. Špil kajpak 
ni več tako prelomen, a ni izgubil privlačnosti. Po vi- 
zualni plati je kvečjemu pridobil, saj cel-shadana gra- 
fika šele v HD-ločljivosti pokaže prave barve. Segovci 
so se z osvežitvijo potrudili, kajti vdelali so širokoza- 
slonskost, nadzorovanje kamere z desno gobico, gra- 
fite fanovske skupnosti, spletne lestvice, desetminu- 
tni dokumentarec o ustvarjanju igre ter glasbeno sp- 
remljavo iz vseh regijskih inačic naslova. Za to spret- 
nostno arkado in hkrati ljubezensko pismo umetniški 


kreativnosti naj ti ne bo odveč odšteti 8 evrov na 
Steamu in v konzolnih spletnih štacunah ali še manj 
na mobilijah. Kot pecejaš razmisli o joypadu, saj je 
igranje s tipkovnico muka. (cs) 


The Jak and Daxter Trilogy 


Prej: PS2 (2001-2004). Zdej: PS3, vita (junija). 

Klasična akcijska pustolovščina (action adventure) 
včerajšnjika je obsegala tretjeosebne skakanje, razi- 
skovanje, mlatenje, uganke in zgodbo. Nobena od 
plati ni segla v veliko globino, toda čar je žanru dajalo 
mešanje. In težko najdeš bolj značilne predstavnice 
kot trilogijo mladeniča Jaka in njegovega perverzno 
smešnega živalskega spremljevalca Daxterja. Dina- 
mični duet spoznamo v enici, Precursor Legacy, kjer 
na tujskem zemljelikem planetu razkrivamo skrivnost 
monolitov. Igra je usmerjena zlasti skakalno in ugan- 


karsko, prav tako vozimo. Bistveni novosti v Jaku Il 
sta večnamensko orožje in osrednje mesto, od koder 
delno nepremočrtno izpolnjujemo misije ter obiskuje- 
mo svetove. Nekateri menijo, da je bil Jak 3 odmik od 
zmagovitega recepta iz dvojke, drugi pa so cenili še 
bolj odprt svet, večje mesto in dve obliki junaka, tem- 
no in svetlo, ki sta vplivali na boj. Redkokdo je pozabil 
svetovni konec, po katerem bo zanimivo videti, kje se 
bo začela štirica, A New Legacy, ki pride na PS4. 
Vsebinsko so JEDJi, ki jih je v PS Storu moč kupiti tu- 
di posamič, solidni naslovi z vse resnejšo, temačnejšo 
zgodbo, zadovoljivo HD-podobo v 1080p pri 60 
sličicah gladkosti, stereoskopijo in prenovljenimi ani- 
macijami v razmerju 16 : 9. Kot celote pa se niso naj- 
bolje postarali. Na dnevnem redu so počasna kame- 
ra, instantne smrti in zateženo razpostavljene nadalje- 
valne točke. 30 EUR je kar dosti. (sn) 


Oddworld: 
Stranger's Wrath HD 


Prej: xbox (2005). Zdej: PC, PS3, vita. 

Stranger's Wrath je krivično spregledana humorna 
akcijska pustolovščina z xboxa 1. V njej si človečnjaš- 
ki stvor, ki si v zakotnem predelu Čudnosveta služi 
kruh z lovljenjem okrajnih banditov. Igro zaznamuje 
prosto preklapljanje med prvo- in tretjeosebnim po- 
gledom. Slednji je namenjen premikanju, skakanju in 
butanju sovragov s kosmatimi okončinami. Buljenje iz 
prve persone pa igranje predrugači in špil spremeni v 
svojevrstno streljanko. V prvi polovici obiskuješ za- 
prašene trdnjave in odstranjuješ smešno-nerodne 
živalske sovrage ter njihove glavarje. Toda po pre- 
obratu v drugi polovici se špil razeveti. Postane burno 
hiter, odpre se in prostorsko omejene stopnje zamenja 
z obsežnejšimi lokacijami. Tujčev bes je na rovaš vi- 
soke jasnine, 60 sličic na sekundo, dodelanih 3D-mo- 
delov, ostrejših tekstur, boljšega zvoka in dodatnih 
težavnostnih stopenj zapeljiv tudi v novi preobleki. Za 
10 (Steam) oziroma slabih sedem evrov (PSN) si ga 
le privošči, saj tako unikatne in posrečene mešanice 
različnih zvrsti verjetno še nisi igral. (cs) 


The Ratchet 8 Glank Trilogy 


Prej: PS2 (2002-2004). Zdej: PS5. 

Tri briljantne akcijske pustolovščine so na ploščku, 
vse z vesoljskim lisjakom, ee, lombaksom Ratchetom 
in robotkom Clankom v glavni vlogi. V primerjavi s so- 
rodno trilogijo Jak 6 Daxter so usmerjene manj ska- 
kalno-ugankarsko ter bolj bojevalno. Trojka je že orenk 
streljačina, v kateri naberemo in frpjsko razvijemo kup 
orožij. Vendar ne gre brez poskakovanja in dobivanja 
misij, ki se razprostrejo po galaksiji, dočim smo v vlo- 
gi Clanka bolj sivocelični. Rešetanje je kljub risankasti 
grafiki dosti globoko in napeto, saj se zanaša na giba- 
nje in izmikanje. Je pa res, da ne poseže v veliko glo- 
bino, saj je moč denimo z večino tolovajev opraviti s 
katerimkoli krepelcem. Nekaterim gre tudi na živce 
stalno pobiranje šraufov, ki se usipljejo kot v legovšči- 
nah, a ti gejzirji robe imajo enak čar kakor v Diablu. 


Za adrenalinsko usmerjene je Ratchetova trilogija zla- 
ti rudnik in trojki je celo pridodan delujoč nalinijski 
multiplayer. Zgodbe so komedijsko vrhunske, s paro- 
dičnimi liki (Guark!) in satiričnimi zapleti, grafika pa 
je izvrstno prenovljena, dosti bolje kot v večini prede- 
lav. 1080p, 60 fps, stereoskopija, nove teksture, sveži 
učinki - in poleg vsega tega dobra stara igralnost. 
Edini izvedbeni minus so vmesni filmčki, ki ostajajo 
zrnati in v razmerju 4 : 3. (sn) 


Devil May Cry HD 


Prej: PS2, PC (2001-2005). Zdej: PS3, xbox 360. 
Zbirka sekljačin, v kateri so enica, dvojka in trojka v 
verziji Special Edition (dodala je igranje v vlogi Vergi- 
la, preživetveni modus in prevetreno težavnost), je ti- 
pična ilustracija večnosti nekaterih iger. DMC2 je za- 
nič, kajti njegov glavni avtor je bivši opisovalec iger. 
Enica, ki so ji nekoliko znižali zahtevnost, in trojka pa 
sta bleščeči borilni arkadi, ki terjata hitre prste in ra- 
zumevanje globokega sistema. To poplačata z izvrst- 
nimi spopadi, mojstrskim tempom in hudimi šefi. 
Vsak dan z belolasim cinikom, ki rad žveči pice in 
enovrstičnice, pač ne ugonobiš triglavega pesjana. 


A žal ni moč govoriti o bistveno izboljšani podobi. 
Glavna pridobitev HDizacije niso lepše teksture in liki 
ter okolica iz več poligonov, saj je Collection po tej 
plati kljub nadgrajeni ločljivosti neambiciozna. Naj- 
večji plus je zajetnejše vidno polje, saj je igranje iz 
razmerja 4 : 3 preskočilo v 16 : 9. Zaradi še vedno ne- 
poslušne kamere je to občasno bistvenega pomena. 
Za 25 evrov na ploščku ali kot digitalni dolpoteg nisi 
deležen lepotičenja deluks, dobiš pa igri, ki se uvršča- 
ta v vrh tehničnih masakratorščin. Le vedi, da boš 
moral vanju dosti vložiti. (sn) 


Tony Hawk's Pro Skater HD 


Prej: konzole in PC (1999). Zdej: PC, PS3, xbox 360. 
Serija Tony Hawk je na prelomu tisočletja postavljala 
standarde za ekstremnošportne arkade. HD-inačica 
pa je okrnjen združek prvih dveh delov. Razvijalci Ro- 
bomodo so vzeli sedem znamenitih skejterskih lokacij 
iz THPS 1 in 2 (School Il, The Hall ...) ter jih obudili v 
Unrealovi srčiki. Rezultat je uganjanje vragolij z rolko, 


kjer je treba drkanje gumba za vrsto trika (grab, flip, 
grind) in smeri za izbiro karafeke (recimo levo 4 tipka 
za kickflip) povezati v čimdaljša zaporedja. Nekoč 
smo v tem početju uživali, danes pa so ducat in več 
let stare skejterske mehanike bolj preživete, kot hoče 
nostalgija. Obuditev je zlasti lesena v primerjavi z EA- 
jevim Skate, ki je božjastno udrihanje po gumbih za- 
menjal s tekočim, realističnim, malodane naravnim 
sistemom. 

Moderna, a pusta podoba ne odtehta dodatnih minu- 
sov, kot je odsotnost večigralnih modusov v verziji za 
PC. Razpiranje denarnice na Xbox Live Arcadu, Play- 
station Storu in Steamu, kjer igra stane 12 evrov, pri- 
poročam le najbolj nostalgičnim in trdojedrnim ljubi- 
teljem zvrsti. (cs) 


Another World: 
20th Anniversary Edition 


Prej: vse mogoče (1991). Zdej: PC, iOS, Android. 

O legendarni od strani gledani akcijski avanturi Anot- 
her World sem pravil v analih v Jokerju 154 (Joker.si: 
id 10545). Tole tu ni nič drugega kot prilagoditev 
zrihtanega 15th Anniversary Editiona za jabolčne in 
androidne naprave, ki so ga kar tako dali še na PC. 
Na mobilijah stane par evrov, na PCju pa deset, kar je 
pretirano. Serijsko umiranje v prepadih, pod zobmi 
zverinic in kar tako, ker se je igri zazdelo, da si bil mi- 
limeter preblizu nečesa, smo njega dni prenašali zara- 
di lepote in vzdušja alienskega planeta. Danes, ko je 
tehnična plat bistveno manj impresivna, ga teže. (sn) 


Zone of the Enders HD 
Collection 


Prej: PS2 (2001-2003). Zdej: PS3, xbox 360, vita. 

Niz robotskih akcijad ZoE je zgodnjim lastnikom PS2 
ostal v spominu predvsem po boljši dvojki. Prvenec 
so pestile številne tegobe, od bedne zgodbe prek du- 
hamornih futurističnih okolišev do ponavljajočega 
bojevanja v zraku. 2nd Runner je osnovo izvirnika iz- 
pilil, vpeljal bolj raznolike misije, animejske sekvence 
in vzdušne lokacije ter dodelal bliskovite mečevalsko- 
strelske spopade z gundamskimi nasprotniki. Obe- 
nem je bil zaradi markantnega dizajna šefovskih ro- 


botov in čeljust spuščajočih posebnih učinkov na po- 
gled spektakularen. Tak je v HD-inačici še danes, če 
nismo preveč izbirčni. 

Konami je v paket zadegal obe epizodi, a jasno je, da 
bodo tisti, ki bodo odšteli 30 evrov, to storili na rovaš 
nadaljevanja, ki se je dobro postaralo tudi v igralnem 
smislu. Glede na ceno in moderni hardver pa bi se 
spodobilo, da med srdito akcijo ne bi prihajalo do 
upadanja števila sličic na sekundo. (cs) 


Earthworm Jim HD 


Prej: vse živo (1994). Zdej: PS3, xbox 360. 

Marsikak Slovenec se s ploščadnimi igrami ni prvič 
srečal, ko je naložil Maria ali Sonica, temveč Shinyje- 
vo zmene Earthworm Jima, ki je v času, ko so bile 
igre igre in risanke risanke, ti področji učinkovito po- 
vezal. Črvu Džimiju še danes ne očitam sloga in hu- 
morja, saj je s streljanjem krav, spreminjanjem telesa 
v laso in finalnim obračunom z zlato ribico vedno 
smešen. Prav tako cenim stopnje, kjer med skaka- 
njem in streljanjem nisi striktno omejen pri tem, kam 
jo hočeš ucvreti, upicanjeno grafiko in malce spreme- 
njeno vsebino. Nekaj starih nivojev so zavrgli in vpe- 
ljali nove ter mačjo šefico, pa dodali izbiro težavnosti 
in sodelovalno večigralstvo za štiri ljudi na enem siste- 
mu in internetu. Toda igranje se je slabo postaralo, 
kajti Jim je nenatančen kolobarnik, ki ga stežka pri- 
praviš do preciznosti. Zato bodi pazljiv pri odpiranju 
denarnice za 10 evrov. Mimogrede, Gameloftov Earth- 
worm Jim za iOS ni ta HD-inačica, temveč manj prila- 
gojena starina, s katero je zaradi navideznega križca 
še več problemov. (sn) 


Nights: Into Dreams HD 


Prej: saturn, PS2 (1996). Zdej: PC, PS3, xbox 360. 
Sonicu bi lahko bil dorasel Nights, možic s pravljičnih 
planjav, ki je imel na saturnu in PS2 to nesrečo, da se 
je znašel v unikatni igri. Sonica je takoj razumel vsak: 
šibaj, pobiraj kovance in ogibaj se nevarnostim. 
Nights ni tekel, marveč letal, in kljub 3D-grafiki ne 
svobodno, marveč po vnaprej začrtani poti. Vmes je 
razbijal krožnice in nabiral stvari, da je naposled, po 
več fazah, razbil domovanje temnih sil. Tal si se do- 
taknil v vlogi punčke ali fanta, ki sta trogala zvezdice 
v Nightsov tempelj. 


Zaradi kultnosti je Into Dreams dobil HD-inačico za 
desetaka na Steamu, Xbox Live Arcade in PS Storu. 
Prvi vtis je kljub bistveno ostrejši, svilnato gladki gra- 
fiki s prenovljenimi teksturami čuden, saj ti zaradi sla- 
bih navodil ni jasno, kaj početi. In tudi ko dojameš, da 
moraš do izteka ure večkrat zapored z nabrano robo 
razbiti lebdečo platformo, se Nights zdi bolj kot krne- 
ki. Toda izbrance bodo očarali plesno gibanje masko- 
te, poudarek na intimnem poznavanju stopenj za 
rušenje rekordov, vse bolj krasna okolica in domisel- 
ni šefovski obračuni. To v marsičem odtehta formal- 
no kratkost in manko večigralstva s saturna. Prav ta- 
ko je lepo, da so vzeli nadgrajeno inačico, ki je podpi- 
rala analogno vodenje (nadzor s tipkami je kruljav!), 
in za bonuse dodali poznejše izpeljanke, kot je Christ- 
mas Nights. (sn) 


Darkstalkers Resurrection 


Prej: avtomat, saturn, playstation (1995-1997). Zdej: 
PS3, xbox 360. 

Kompilacija vsebuje od strani gledani pretepačini 
Nightwarriors in Darkstalkers 3. Obe pripadata Cap- 
comovemu univerzumu, kjer se tepejo napsihirane 
mumije, ihtavi volkodlaki in nagajive mačkobabe. 
Stripovski videz, ki ga ohraniš pikslastega ali ga zgla- 
diš v širokozaslonskost, ne vpliva na solidno tehnično 
globino, ki je pri vnosu potez veliko manj odpustljiva 
kot SF4. Niti ne na spletno plat, ki omogoča gladke 
boje in samodejen skok na naslednjega nasprotnika. 
A teh je na netu malo, kar gre na rovaš cene 15 EUR 
ali razdrobljenosti fajterskega prizorišča. Trenutno 
smo od količine dobrih pretepalk sila razvajeni. (sn) 


Rayman 3 HD 


Prej: vse mogoče (2003). Zdej: PS3, xbox 360. 

Do te igre, ki je HD-verzija vsebinsko ne spreminja, je 
bila erozija neusmiljena, saj je danes povprečna ska- 
kačina. Brezuda žvau z oblekami dobiva nove moči, s 
katerimi luča tornade, razbija vrata, izstreljuje rakete, 
niha skozi zrak in začasno leti. Na poti rešuje Lume in 
se počuti dobro. A stopnje so nekam enolične, dosti 
zahtevnosti pa izvira iz kamere, ki se rada postavi ta- 
ko, da nič ne vidiš. Všečna ni niti sicer gladka grafika, 
kjer se ostrejši liki mešajo s starodavnimi teksturami 
in meglenimi eksplozijami. 10 evrov na Xbox Live Ar- 
cade ali PS Storu je preveč. (sn) 


The World Ends With 
You: Solo Remix 


Prej: DS (2007). Zdej: iOS. 

Ta po igralni plati klasični japonski frp s poteznim bo- 
jem, ki je v Jokerju 178 dobil 91, se je z DSa preselil 
na jabolčka. Nadzorujemo mrtvega najstnika Nekuja 
in partnerja, s katerima se trudimo v nadnaravnem 
reality showu pridobiti vstopnico za vrnitev v življenje. 
Običajno moramo zmlatiti vse sovrage v pogledu od 
strani. Na DSu smo hkrati uporabljali oba zaslončka, 
na iOSu pa sta Neku in tovariš na istem ekranu. Nad 
slednjim ni več neposrednega nadzora, vendar to ni 
težava. Škoda le, da je odpadlo večigralstvo. HD-gi- 
bljive sličice se pojajo po ne tako lepih ozadjih in ce- 
na 15 evrov je za mobilne razmere gromozanska. A 
TWEWY ostaja odličnica, ki preseneča z izvrstno 
zgodbo. Od nje bodo največ imeli tisti, ki razumejo 
sodobno japonsko družbo in njeno obsedenost z gla- 
murjem, kar igra prisrčno parodira. (sn) 


Hitman HD Trilogy 


Prej: vse mogoče (2002-2006). Zdej: PS3, xbox 360. 
Franšiza Hitman ne potrebuje uvoda, saj je malo ta- 
kih, ki ne bi bili seznanjeni s poklicno kvalifikacijo 
Agenta 47. Zbirka s Hitman 2: Silent Assassin, Hit- 
man: Contracts (delni rimejk abakom eksluzivnega 


prvenca) in Hitman 3: Blood Money ponudi kolikor- 
toliko prebavljiv izlet v preteklost niza. Težave pov- 
zročata zlasti dvojka in Contracts, koder te v morilskih 
misijah pričaka manjši regiment čudnosti in hecnosti. 
Denimo alarmi, ki se ne oglasijo, četudi trupel ne skri- 
vaš, mirno sprehajanje po karti brez preobleke, ko je 
pol sovragov še živih, ter slične cvetke za današnje 
standarde malce preveč shizofrene umetne pameti. 
Blood Money je po tej plati bolj dodelan in ima za na- 
meček dostojno štorijo, antijunaka, ki je pri hoji, teku, 
plezanju in razoroževanju nasprotnikov bliže Samu 
Fisherju kot obritoglavemu hlodu iz predhodnikov, 
odstranjevanje človeških tarč z uprizarjanjem nesreč 
in še marsikaj. 

No, 30 evrov kolekcija ni vredna, razen morda v pri- 
meru, da si lastiš PS3 in ne 360ke, ki je bila trojke v 
ločljivosti 720p - drugega avtorji itak niso nadgradili - 
deležna že leta 2006. Oziroma da uvodnih Hitmanov 
nisi nikoli igral in si tega močno želiš. (cs) 


Persona 4 Golden 


Prej: playstation 2 (2009). Zdej: PS vita. 

Nova inačica ene boljših japonskih frpjk Persone 4 je 
na viti res zlata. Krasna nadgrajena grafika je še naj- 
manj, saj so v mnogočem porihtali vsebino. Ko v vlogi 
priseljenega mladeniča detektivsko raziskuješ umore 
v podeželskem mestecu in se trudiš vzdrževati social- 
ne odnose, si deležen lepše težavnostne krivulje, klica- 
nja na pomoč drugih igralcev po internetu, novih boj- 
nih možnosti, kupa obstranske štorijalne vsebine ... Če 
imaš rad JRPGje in si lastiš vito, kljub ceni 35 evrov 
toplo priporočam! (sn) 


TRIO K riVrIi 


Glede na eksponent- 
ni razvoj mobilnikov 
je zelo ra- 
doveden, kakšna bo 
ta personalna napra- 
va čez pet let. A tale 
članek ni časoploven, 
zato odrine fantazira- 
nje in se razveseli 
trojčka aktualnih naj- 
bolj zmogljivih var- 
žetnih multipraktikov. 


enavadno je, da z oznako PC še vedno mis- 

limo na one velike sobne kište, na katerih 

ni prav nič osebnega. Resnični osebni ra- 

čunalnik je danes le in samo telefon, ta 

brezmejna, vsemogočna žepna priprava. 
Letos bodo tapametnih modelov, torej tistih, ki zna- 
jo več od golega klicanja, prodali skoraj pol milijar- 
de. Tak trg pa terja nenehen napredek, četudi na si- 
lo. Zato se rodovi menjajo vsako leto in zaradi fe- 
bruarskega Svetovnega mobilniškega kongresa v 
Barceloni novosti tradicionalno pridejo na pomlad. 
Ker ima Apple lasten vzorec in se ne meni za priredi- 
tve ter trende, Windows Phone pa je kljub nekaterim 
kvalitetam mlačno sprejet in obroben, je te dni največ 
govora o terminalčkih z Googlovim sistemom An- 
droid. Konkretno o treh najjačih, od katerih vsak pri- 
haja z drugega konca rižogojnega območja. Japon- 
ske barve zastopa sony xperia Z, južnokorejski pred- 
stavnik je samsung galaxy S4, HTC one pa je tajvan- 
skega porekla. 


EHUBNE LRETNBETI 


Ena tistih pridobitev nove generacije, ki smo jih dobi- 
li bolj zaradi tekmovalnosti proizvajalcev kot zavoljo 
klica uporabnikov, je povišana ekranska razločljivost. 
Ta se je s prejšnjih 720 x 1280 dvignila na 1080 x 
1920 in po novem je na palec zgoščenih dobrih štiri- 
sto pikslov. Glede na to, da so nam že ob prejšnji 
stopnički, ki je štela nekaj čez tristo pik na inčo, do- 
povedovali, da je to skrajna meja človeškega očesa, 
opazne vrednosti ta korak nima. V praksi namreč 
zgoščena mreža ne pomeni mnogo odprtih oken ozi- 
roma več prikazanih informacij. Resda lahko na za- 


Črna, ostroroba in vodotesna ploščica xperia Z — plastični, a z opcijami natrpani in z mahalno-mežikajočimi 
potezami ozaljšani S4 — ali kovinski one z drugačnim fotografičnim pristopom ter zvočno licenco Dr. Dreja? 


slon spravimo vso stran, vendar se milimetrskih črk 
ne da brati. Poleg tega vmesniški elementi ostajajo 
praviloma enako veliki kot prej. Je pa dobrodošel 
drugi trend letošnjika: povečava zaslonske diagonale 
paradnih modelov večine proizvajalcev, tudi LGja in 
Huaweija, na pet palcev. Le HTC je obtičal pri 4,7. 


Na računalniškem monitorju lahko pri 1920x1080 
delamo v dveh, štirih preglednih oknih naenkrat. Ta- 
kole pa je videti razdeljen zaslon, ki ga je Samsung 
iz nota preselil v galaxyje. Praktično neuporabno. 
Bolj koristijo xperiji lastni programčki, ki so vselej 
na vrhu, recimo kalkulator, beležka ali štoparica. 


Tisti, ki padajo na številke, so najbrž razočarani, da 
letošnja čipovna rešitev ostaja 'le' štirijedrna. Sam- 
sung je resda napovedoval osmerčka, vendar bo exy- 
nos octa do nadaljnega ekskluziva seulskega poloto- 
ka. A ihteti zavoljo tega ni treba. Dasi je kanček hi- 
trejši, arhitektura ni taka, da bi delovalo osmero celic 
naenkrat, saj štiri skrbijo za varčevalna opravila. Pre- 
izkušani mobilniki čisto dobro shajajo s Guallcomovo 
srčiko snapdragon, pri čemer xperio žene lanska ver- 
zija (1,5 GHz), druga dva pa najnovejša inačica 600. 

HTCjevo srce bije z 1,7 gigaherca in samsungovo z 
1,9. Čeprav procesorji na videz niso baš revolucija, je 
njihova moč napram predhodnikom mestoma počet- 
verjena, v splošnem pa najmanj podvojena. Nekaj k 
svilnosti doprinese še dvig količine delovnega pom- 
nilnika na dva gigabajta. Je pa res, da pri osnovnih 
opravilih razlika med S4 in S3 ni opazna. Skupna 
vsem je grafična enota adreno 320, ki bo do prihoda 
tegre 4 najhitrejša. (Mimogrede, adreno je anagram 
od radeon. Guallcom je tako poimenoval serijo, ko je 
oddelek kupil od ATlja.) 


ketinško oklicanem za 4G. Long Term Evolution je 
najnovejša tehnologija mobilniškega prenosa poda- 
tkov, ki vleče v teoriji 100 in v praksi kakih 20 mega- 
bitov na sekundo. Pohitritev pri telefoničnih opravilih 
ni zlata vredna, je pa opazna že ob odpiranju strani, 
še bolj ob gledanju YouTuba. Le paziti je treba, da za- 
radi široke pipe ne trpi denarnica, saj bajti prehitro gi- 
gabajti postanejo. Težav s klici, ki so spočetka zavda- 
jale LTEju, nisem imel z nobenim aparatom, ne v Mo- 
bitelovem, ne v Simobilovem omrežju. 


HALAHY st 


Nisem Samsungov malikovalec in pravzaprav me nji- 
hova zadnječasna ohola drža moti. A neizpodbitno so 
obilne možnosti, hardverska naphanost, zmagovalni 
zaslon in najboljši vmesnik naredili S3 za najboljši 
lanski telefon z Androidom. Edini očitek aparatu, zla- 
sti s strani lastnikov iphona, je bila njegova pla- 
stičnost. S4 je v vseh pogledih pravoverni naslednik, 
saj ohrani oziroma izboljša naštete adute in ponovi re- 
lativno cenenost ohišja. 


maj 2013 


Na hitri pogled opaznega premika ni, kajti S4 je zelo 
podoben trojki. Podrobnejša primerjava sicer pokaže, 
da je malce manj zaobljen in bolj ploščičen. Toda nje- 
gove mere so praktično enake. To je vsekakor do- 
sežek, saj je zaslonska diagonala daljša za pet mili- 
metrov. Pri tem se onegaj pohvalno drži gumbov, ki 
ne odžirajo prostora vsebini kot pri nekaterih mobilni- 
kih, kakršna sta nexus in xperia. Od tega je sredinski 
konkreten in ne gejevsko dotikalni. Ekran je seveda 
organski AMOLED, ki je v primerjavi s konku- 
renčnimi LCDji nadmočen v vseh ozirih. Zaradi po- 
polne črnine ima neskončno kontrastno razmerje, 
meček je možno vklopiti dodatno občutljivost za 
upravljanje z rokavicami, kar po mojem vedenju 
omogoča le še nokia 920. 

Preostali hardver je ravno tako vodilen. Skrajna navi- 
tost sredice postavi S4 v vseh testih visoko nad kon- 
kurenco. Nadalje aparatus poseduje infrardečo lučko 
za daljinsko upravljanje z avdio-video komponentami 
in kot edini še senzor temperature, vlažnosti ter 
zračnega pritiska. Le FM-radio je šel adijo, kajti Sam- 
sung je mnenja, da se lastniki tako naprednih priprav 
ne ubadajo več z analognimi tehnologijami. Zakaj po- 
temtakem ni digitalnega DAB-sprejemnika? Prese- 
nečenje pa je, da ob tej silni moči baterija zdrži najdlje 
od vseh, celo dlje od predhodnika. Vseeno je ob raz- 
novrstni in aktivni rabi vsakodnevno polnjenje nujno. 
Korejci so hardversko retoriko tokrat omilili in v 
ospredje ne postavljajo več cifer. Marketing temelji na 
sloganu 'življenjski sopotnik', kar upravičuje zajeten 
nabor funkcij, ki je nivo nad vsemi ostalimi. Prav ne- 
verjetno je, koliko unikatnih možnosti in uporabnosti 
so vdelali v S4. Bržda sleherno, ki se jim je porodila. 


S4 ni popoln in marsikaj imajo tudi drugi, vendar kot 
celota združuje največ dobrih elementov, pa tudi naj- 
več dodane vrednosti ponuja. Še vedno velja, da 
Dropbox časti lastnike s 50 giga (pri sonyju nič, pri 
HTCju 23 GB). Novost sta tudi aplikacija S Health, 
nekam nesmiseln števec korakov in skrbnik dobrega 
počutja, ter tolmač, ki bere, piše, posluša in govori. 


Čeprav je največja skupina takih, ki so same sebi na- 
men in so zanimive za hvalisanje oziroma demonstra- 
cijo, praktične vrednosti pa nimajo, mobilnik še zme- 
raj navduši z zalogo edinstvenih privlačnosti. A na 
žalost med novitetami ni nič globlje povezave s Face- 
bookom. Sodobnež vendarle pričakuje, da lahko iz 
adresarja dostopa do galerij in zidu s kontakti, kot to 
furata HTC one in Windows Phone. Edino objave z Gr 
so, kar pa se itak gre le Cuattro. 

Vsa ta mečina terja svoj prostor. Od 16 gigabajtov 
shrambe jih sistem in privzete aplikacije zasedejo kar 
sedem! Ker se programi nočejo več namestiti na SD- 
kartico, bo sčasoma to postala težava. Zato pozivam 
naše operaterje, naj vendarle ponudijo še 32-giga- 
bajtno različico. 


hormonikaš 2013 


Samsungove (ne)uporabnosti 

S4 nadgrajuje odličen hišni vmesnik širokih možnosti. 
Sicer gre za malenkosti, kot so podrajs po kontaktu v 
levo za klic in v desno za sporočilo, pester nabor bliž- 
njic na potegljivem meniju in vibracija ob prijetju za- 
klenjenega telefona z neodgovorjenim klicem. Toda v 
primerjavi s konkurenco vsaka prihrani dodaten klik, 
celo dva ali tri glede na iphone. Seveda imajo tudi 
drugi telefoni boljšosti. A na koncu dneva zmagajo 
galaksije. Zdaj je dodanih še več krajšnic na zaklenje- 
nem zaslonu, ločljivost poslanega MMSa so dvignili na 
1080 pik, S4 ima edini od trojčka datotečni brskalnik 
in Google Earth, nastavitve so lepše urejene, omo- 
gočeno je samodejno sporočilo v sili, ki pošlje fotko in 
GPS-koordinate na prednastavljeno številko, osnovni 
programi pa imajo vrsto detajlnih izboljšav. (Znabiti, 
da je kaj od naštetega del androidnega obliža 4.2.2 in 
ne Samsungova pogruntavščina, zakajti tadruga mo- 
dela imata 4.1.2.) 

Velik hišni adut je servis Samsung Link, bivši AllSha- 
re, ki je več kot le protokol DLNA za metanje slik in 
filmčkov na pametne televizorje. S telefonom lahko 
recimo dostopamo do domačih shramb od kjerkoli, 
tudi po mobilnem omrežju. Nadalje storitev iz škatle 
omogoča iskanje, pinganje in resetiranje izgubljenega 
aparata ter arhiviranje in obnovitev sporočilnih nizov, 
vključno z MMS-sličicami. Link ni popoln, je pa naj- 
boljši tovrstni ekosistem. V spregi z najnovejšim Sam- 
sungovim TVjem je takisto na voljo zrcaljenje zaslo- 
na. Lastniki galaksij lahko med sabo počnejo še mar- 
sikaj, denimo zastonjsko tekstovno, glasovno in vid- 
no komunicirajo, si izmenjavajo posnetke takoj po za- 
jemu, si družno ogledujejo fotke in filme ter se celo 
večigralsko merijo v špilih. Pride prav v razredu. 
Kamera je pomemben sestavni del sodobnih žepni- 
kov, vendar se ne bom spuščal v mikroanalizo in pa- 
metovalno primerjavo rezultatov različnih fonov. Mali 
zajemalniki so hudo napredovali in z njimi ujamemo 
mnogo krasnih spominov. A kakovost se zavoljo ma- 
le in fiksne optike ne more primerjati z zaresnimi fo- 
toaparati. Zato pri mobilniškem fotkanju bolj kot pi- 
cajzljanje okoli vernosti barv, šuma in osvetlitve šteje- 
jo fotografova domiselnost, spretnost in potrpežlji- 
vost. 

No, pomoč tehnike je dobrodošla in S4 ima na tem 
področju poleg trinajstih milijonov pik še nekaj novo- 
sti. Fotografsko okolje je po novem urejeno po zgledu 
aparata galaxy camera. Med najbolj rabne dodatke 
štejem različna samodejna kombiniranja več zapo- 
rednih posnetkov v enega idealnega. Tako bodo ime- 


V nona s Sion Soma keoi Oaiok  Samineni ik Poli majo premami nagrieva 


NU Fiod mij mobile Poišči mojo prenosno napravo 


Samsung Link povezuje PC z drugimi Samsungovi- 
mi omreženimi napravami. Ne le, da sem iz telefona 
gladko prenašal film na TV, preizkušeno sem na 
drugem koncu sveta z domače shrambe na mobilni- 
ku gledal MKV 1080. Je pa vmesnik vseh teh DLNA- 
pritiklin slab, ne oziraje na to, v katero smer gre vle- 
ka. Televizor, playstation, tablica ali mobi, pravilo- 
ma se vedno odpre le po abecedi sortiran spisek ti- 
sočih pesmi, fotk ali filmov. Na sliki pa je je del Lin- 
ka, ki išče izgubljen telefon in ga po potrebi resetira. 

S4 poseduje opcijo, da sta na posnetku snemanec 


in snemalec, saj škljocneta obe kameri hkrati. Ven- 
dar je to početje preveč nerodno in razlika med opti- 
kama prevelika, da bi nastal zadovoljiv rezultat. 
Kvečjemu lahko pokvariš dobro sliko. Še bolj nesmi- 
seln je zajem animiranega gifa, saj z njim nimaš kaj 
početi. Velik je nekaj mega, zato ga prek MMSa ne 
moreš poslati, medtem ko za drugačno razpečevanje 
in hrambo raje posnameš HD-video z zvokom. Prav 
tako se za ne ravno koristnega izkaže zvočni dodatek 
k fotografiji. Avdio, tako kot razpoznani obrazi, med 
pošiljanjem izgine in je torej namenjen izključno 
ogledovanju v telefonski privzeti galeriji. 


li vsi sodelujoči najboljše frise, moteči premikajoči 
elementi v ozadju bodo odstranjeni ali pa bo več zaje- 
tih položajev gibanja ustvarilo hudo akcijsko fotko. 
Korejci bodo sicer izpostavili še istočasni zajem skozi 
obe očesi, dodatek nekajsekundnega zvoka k podo- 
bici in animirano fotko. A vse troje po mojem mnenju 
- pri čemer se izdatno bavim z mobilniškim grafičnim 
izražanjem - sodi v skupino z lopato nametanih neu- 
porabnosti. 

Na taisti kup lastnosti, v katere se ne bo nihče zalju- 
bil, paše tudi velikanski in jako poudarjeni sklop vme- 
sniških naprednosti. Gre za 'naravne', nedotikovne 
poteze, kot so krmiljenje z očmi, lebdečimi prsti in 
mahanjem. Pozdravljam domiselnost, vendar so vse 
te lastnosti povsem nezanesljive. Morda bodo kul v 
enem od prihodnjih rodov, zaenkrat pa bo prst na ste- 
klu edino vnašalo. Še manj vrednosti ima ustvarjalnik 
foto albumov, ki je tako omejen in beden, da je lahko 
odgovorne sram, da so ga sploh vključili. Bolj kori- 
stna sta univerzalni daljinski upravljalnik in do neke 
mere prevajalnik, ki ume brati, poslušati in govoriti v 
nekaj svetovnih jezikih. Seveda terja podatkovno po- 
vezavo in docela mu ne gre zaupati. Vendar daje ve- 
deti, da bodo mobilniki čez nekaj generacij za silo de- 
lujoče ribe babilonke. 


Google Earth iz meni nepoznanega razloga Sloven- 
cu prek tržnice ni dosegljiv, zato je toliko bolj fino, 
da ga galaxy S4 kot edini ima že prednaloženega. Za 
koristnega se prav tako izkaže univerzalni daljinec, 
ki deluje presenetljivo dobro. Enako lahko rečem tu- 
di za onega v HTC one, na žalost pa ne en, ne drug 
Slovencu ne omogočata programskega vodiča. 


Vmesnik pozna tri skupine zvečine novih možnosti. V množici 'pogled iz zraka' so predogledi poštnih spo- 


ročil, albumov in drugih informacij, ki jih sprožimo kar z lebdenjem prsta nad steklom. Drugi venček je pove- 
zan z očesnim stikom. Telefon ob tvojem gledanju pametno ohranja vključen zaslon, ustavi video, če odmak- 
neš pogled, in celo drsi po strani navzdol, ko zazna nagibanje glave. Tretji skupek frišnosti pa so gibalne po- 
teze. Zaradi IR-tipala na prednji strani lahko zgolj z zamahom roke pregledujemo vsebino, vidimo hitra obve- 
stila ob ugasnjenem zaslonu, preskočimo skladbo ali se javimo na klic. A vse te silne inovacije so kratkoma- 
lo nezanesljive in s tem neuporabne. Čemu bi dvakrat, trikrat ponavljal mahanje in mežikanje, če konkreten 
dotik zajamčeno deluje? Pohvalim pa Samsung, da vse opcije v nastavitvah razloži in jih da na preizkus. 


Skupaj z S4 se pogosto omenja aplikacija S Health, 
skrbnik zdravega načina življenja. Čeprav jim dobro- 
namernosti ne bom očital, je komponenta sama po 
sebi prilično brezvezna in daleč od igrifikacijskih vad- 
benih nucnikov na Androidovi tržnici. Zna edinole šte- 
ti korake, drugače pa rabi kot beležka za vadbo in 
obroke. Morda bo bolj osmišljena v spregi z napove- 
dano tehtnico in vadbeno zapestnico. Prek S Healtha 
deluje merilnik ozračja, vendar je odčitana tempera- 
tura vselej nekaj stopinj nad dejanskim stanjem. Naj- 
brž bo obliž. Ponergam še glede področij, ki nam jih 
Samsung odreka. Ni nam na razpolago večinski del 
ponudbe njihove štacune, vključno z zastonjskimi 
knjigami, interaktiven programski vodič ob daljin- 
skem upravljalniku pa lahko le začudeno gledamo v 
tujskih predstavitvah telefona. 

V nič sem dal veliko lastnosti, okoli katerih je bilo v 
napovedih S4 največ govora. Kot precej širok in na- 
preden telefonični uporabnik sem glede takega mne- 
nja docela samozavesten. Vseeno pa teh poskusov 
Samsungu ne štejem v slabo. Gre zvečine za nekakš- 
ne bonuse, ki jih drugod itak ni. Take inovacije so 
nujne za razvoj in načeloma od viška ni hudega. S4 
ima toliko drugih softverskih in tehničnih kvalitet ozi- 
roma imajo ostali nepotrebne pomanjkljivosti, da os- 
taja najboljši mobilnik, četudi ni najlepši. Že sam di- 
splej je za vikat, pri čemer je cena izdelka tam tam z 
drugimi vrhunskimi onegaji. 

Mimogrede: Samsung ima v načrtu pester program 
uradnih dodatkov za S4, med ostalim tekaško zapes- 
tnico za beleženje utripa in korakov, igralni plošček, 
tehtnico in kontaktni polnilnik, ki vključuje novo zad- 
njo plat - tako, ki prevaja elektriko. Zaenkrat ni na- 
okoli še nič od naštetega, zgolj različni etuiji. Med nji- 
mi je pokrovček z okencem, skozi katerega vidiš uro. 

Japanski kronski mobilnik je ploščat, oglat kovinsko 
steklen monolit ostrih robov, drugačen od preostalih 
mobilnikov, ki so bolj zaobljeni in manj homogeni. 
Eden od razlogov za tako enovitost in brezšivnost je 
njegova izjemna lastnost, da je odporen na vodo. Za- 
to fona ni moč odpreti, dočim so priključki in utori za 
kartice skriti pod gumijastimi pokrovčki. Je nerodno, 
a rabi namenu, torej pomakanju naprave v vodo me- 
ter globoko za pol ure (tako veli certifikat). 

Poleg vodotesnosti je adut xperie povezovanje s tele- 
vizorji, tako za predvajanje podobic kot za zrcaljenje 
zaslona in posledično internetovanje ali špilanje na 
velikem zaslonu. (Mirroring deluje le v navezi z novimi 
braviami.) DLNA ni popoln, določenih filmčkov s PC- 
ja fon ni predvajal in takisto sem pričakoval boljše so- 
delovanje s playstationom 3. Tudi kot univerzalni da- 
ljinec xperia Z ne more službovati, saj nima IR-lučke. 
Le nekatere novejše Sonyjeve komponente je moč z 
dodatnim programom nadzorovati po wifiju. 


Gre pa Sony korak dlje z rabo tehnologije NFC, ki so 
jo pričeli vgrajevati v daljinske upravljalnike, zvočnike 
in slušalke. Z xperio se take naprave le dotaknemo in 
samodejno bosta pričeli sodelovati. Rabo NFC-etiket 
je drugače poznala že prejšnja xperia, pri čemer jih je 
to pot treba dokupiti. Zato je dobrodošla možnost 
ukaznih nizov brez njih. Naštimati denimo moremo, 
da mobilnik vsak večer, če se polni, sam od sebe ig- 
norira klice in suka porniče do jutranjih ur ter početje 
objavi na Fejsiču. 

Xperia Z je v vseh pogledih vrhunski androidni mobil- 
nik s presenetljivo dobrim HDR-zajemanjem slik in vi- 
dea, možnostjo sodelovanja s playstationovim joypa- 
dom (prvi priklop terja kabel) in unikatnimi program- 
čki, ki so vselej na vrhu (kalkulator, diktafon, štopa- 
rica ...). Vendar je v zmožnostih ob koncu dneva vse- 
eno za galaxyjem. Prednaložena je navigacija, a gre 
za preizkusno različico. Nadalje se terminal hvali s 
playstationovim certifikatom, katerega namen mi je 
skrit. Morda kje drugod obstaja dostop do posebne 
štacune iger, s čimer Sony že nekaj časa neresno mu- 
ti na mobilniškem področju, toda v slovenski ponudbi 
ni niti omembe česa takega. 

Hardversko xperia ravno tako zgolj sledi obema tek- 
mecema. Sony na primer izrecno hvali zaslon s teh- 
nologijo 'Bravia Engine', a ob pogledu nanj pod ko- 
tom je lahko Tokijce sram za mezince rezat. HTCjev 
LCD je dva nivoja boljši, Samsungovemu organkotu 
gre pa lahko samo po čike. Ne bi verjel, če ne bi na 
lastne oči videl te obupne presvetljenosti od strani. 
Pomemben minus je še stalni 8-milimetrski trak z 
gumbi, saj jih na ohišju ni. Ta element izgine ob pred- 
vajanju videa, drugače pa je nenehno prisoten, celo v 
igrah. Morda bo to kdo označil za dlakocepljenje, am- 
pak zame je uporabna velikost displeja v resnici oko- 
li 4,6 palca in ne pet! 

Veliko izpostavitve vrednih aplikacij xperia Z nima. 
Desno je urejevalnik akcij, ki se sprožijo ob določe- 
nih pogojih, vendar pogrešam, da med pogoji ni lo- 
kacije. Recimo, da ko pridem na domačo ulico, poš- 
lje SMS ženi, da naj se pražnje napravi in ohladi pi- 
vo. Desno pa je brezvezni Play Now, eh, kup dolpo- 
tegljivega zastonjskega sranja. 

O tej pogosto pojavni kratici smo pisali v Jokerju 
228, a velja snov osvežiti. Gre za tehnologijo bli- 
žinskega komuniciranja (Near Field Communica- 
tion), ki ni namenjena prenašanju zajetnih poda- 
tkov, marveč dobesedno zgolj pofočku, ki sproži 
neko operacijo. Če si na primer ogledujemo fotko 
ali spletno stran, lahko le potrkamo po prijatelje- 
vem terminalčku in NFC-stik bo samodejno 
prežarčil naslov ali zagnal bluetooth za prenos 
večje datoteke. Teoretično. V praksi se ta posto- 
pek, imenovan Android Beam, obnese kilavo, zato 
s telefoni nihče ne trka. 


Čeprav se NFC še največkrat pojavlja kot sopo- 
menka za plačevanje z mobilnikom, je uporabnost 
mnogo širša. Tako opremljen aparat lahko rabi kot 
nadomestek vseh mogočih kartic zvestobe, član- 
stva, identifikacije in transporta. Navsezadnje na 
istem principu delujejo službene kartice za štem- 
pljanje in odpiranje vrat ter naša Urbana. A kljub 
temu, da imamo Slovenci skoraj šestmestno šte- 
vilo aparatov s tehnologijo NFC, od nje koristi ni. 
Odgovorni, recimo banke, Ljubljana, operaterji in 
trgovci, se kratkomalo ne zganejo. Urbana bi deni- 
mo potrebovala le softver, pa bi z žepnikom tapka- 
li na avtobusu, si sposojali kolesa in knjige ter obi- 
skovali muzeje. Nenavadno je, da novitete ni po- 
padla niti marketinška panoga, saj je mogoče prek 
etiket prožiti spletne strani. (Kot s OR-kodami, le 
da je postopek priročnejši.) No, upamo, da se vre- 
mena zjasnijo, s čimer bo žepni onegaj pridobil 
nov nivo vsestranskosti. 

Nenazadnje si lahko na tak način uporabnik olajša 
določena opravila. Tako Samsung kot Sony pro- 
movirata rabo NFC-etiket, ki jih je moč dobiti po 
pet v kompletu za okoli 15 evrov, jih 'sprogrami- 
rati' in jih nalepiti po različnih okoljih. Tam čakajo 
na dotik mobilnika, ki požene enega ali več uka- 
zov. Primeri prakse: v avtu vklopi bluetooth, po- 
veže radio in odpre navigacijo ... v lokalu pofočk 
prijavi na wifi in vpiše lokacijo na socialno om- 
režje ... nalepka na nočni omarici vklopi tihi način, 
ugasne vse povezave in zažene budilko ... No, 
večina se strinja, da bo NFC prišel v veljavo, ko ga 
požegna Apple. 

Galerijo ima seveda vsak aparat lastno in vse znajo poleg lokalnih albumov pregledovati medijske strežnike 
in oblačne servise, recimo Facebook. Samsungov ni posebej ličen, je pa najbolj pregleden in okreten. Na sre- 
dini je xperia s svojo prepoznavno vrstico ikon spodaj, na desni pa HTC, ki ne zna označiti več slik naenkrat! 


Skratka, sony ni slab fon. A v mojem videnju ne nag- 
ne tehtnice v svoj prid niti po videzu, boljšim materia- 
lom navkljub. Zato ga brezkompromisno svetujem le 
tistim, ki radi telefonirajo pod tušem oziroma jim reči 
pogosto padajo v sekret. 


Nesrečnik si, enojka. Februarja si v Barceloni pokasi- 
ral nagrado za najbolj hotni prihajajoči fon. Zaradi 
privlačnega aluminijastega eksoskeleta so te poime- 
novali prvi androidni aparat z iphonovskim občut- 
kom. A namesto, da bi prišel med ljudi napovedane- 
ga marca in izkoristil moment, si imel težave s proiz- 
vodnjo. Iz tedna v teden so te prestavljali, ponekod za 
mesec dni, pri nas za dva. Tisti, ki so bili prvi v vrsti 
za napravo nove generacije, so nabavili xperio, zdaj 
pa te je prehitel še S4. Njegovi milijardni kampanji ne 
moreš konkurirati, četudi bi bil boljši. Kar kovinskosti 
navkljub tako ali tako nisi. 

HTC fura preobleko Sense, zaradi katere se one razli- 
kuje od ostalih androidov in prinese marsikatero uni- 
katnost. Ena takih je adresar, v katerem po zgledu 
Windows Phona vidimo udejstvovanje na Facebooku 
in Twitterju, torej zadnje prijave in albume. Odločno 


Nisem Facebookov ambasador, ampak je že tako, 
da je ta marsikomu pomemben sestavni kos življe- 
nja. Zato ne razumem, zakaj je edinole HTC sposo- 
ben v imeniku pokazati udinjanje kontakta na dru- 
žabnem omrežju vključno z galerijami. Prav tako le 
ta telefon vzame lepo sliko prijatelja s Fejsiča, dočim 
S4 in xperia kažeta neke grde zmaličenosti. 

bolje kot pri konkurenci, ki ta del presenetljivo zapo- 
stavlja. Posebnost je tudi drugačen domači zaslon, ta- 
ko imenovan BlinkFeed, ki je velik, navzdol pomika- 
joč se niz aktualnih objav iz družbenih mrež, no- 
vičarskih virov ter opomnikov. Ta element je sicer 
očesu ličen, vendar ni resnično uporaben, saj se no- 
vosti pojavljajo praktično vsako sekundo. Sploh ne 
vem, zakaj so sem deli koledar, kajti sporočilo o pri- 
hajajočem sestanku se ne prilepi na vrh, marveč je 
minuto kasneje že pol metra daleč. Še vedno so bolj- 
še naveze normalnih, namenskih widgetov. Te mobil- 
nik ima, a zgolj osnovne. 

Kot bi HTC stavil le na omenjeni BlinkFeed, je pre- 
ostali nabor aplikacij elementaren. Samostojnega 
predvajalnika videa sploh nima in galerija je tudi ne- 
kam okorna. Aplikacija TV je IR-daljinec in interakti- 
ven programski vodič, toda ker Slovenije ni med raz- 
položljivimi nadsaharskimi deželami, slednja postav- 
ka tod ne operira. In tu sta še ikonici, ki dobrodošlo 
namigujeta na varnostni modus za otroke, vendar ni- 
sta del sistema, marveč gre za zoprno aplikacijo Pa- 
rent Dashboard, ki si jo vsakdo zastonj namesti z 
marketa. 

Bolj kot manko softvera aparatu zamerim vmesniške 
minuse. HTC one sicer ima gumba izven zaslona, ta- 
ko da izkoristi vseh 4,7 palcev, a le dva: nazaj in ho- 
me. Knofa za opcije in spisek odprtih aplikacij ni. Do 
slednjega pridemo z dvakratnim dotikom hišice, kar 
je nerodno. Dvojni klik na fonu? Prosim lepo! In za ra- 
zliko od samsungov, ki jih zbudimo z velikim konkre- 


Sony xperia Z 
139 x 71 x 8 mm 
146 g 

5", LCD 

1080 x 1920 
snapdragon S4 
1,5 GHz, 4 jedra 
2 GB 

16 GB 

microSD 

2330 mAh 

13 MP 

8650 — 49 fps 
7950 


Mere 

Teža 

Zaslon 
Razločljivost 
Čipovje 


130 g 


2 GB 

16 GB 
microSD 
2600 mAh 
13 MP 


Delovni pomnilnik 


Shramba v Sloveniji 
Razširitev 

baterija 

Fotosenzor 

Test 3Dmark 

Test Ouadrant 
Pisanje polnih cen mobilnikov se mi zdi nesmiselno, dočim se vrhunski modeli praviloma tržijo v primerljivih paketih. 

Samsung galaxy S4 
137 x 70 x 8 mm 


5", AMOLED 
1080 x 1920 
snapdragon 600 
1,9 GHz, 4 jedra 


11002 - 53,3 fps 


tnim prednjim stikalom, moramo tu pritisniti res ne- 
rodno postavljen vrhnji gumb. Cepidlačenje? Znabiti 
se tako bere, v praksi pa so to zelo neposrečene 
rešitve. Takih motečih mikroelementov je še nekaj, 
na primer nezaslišana odsotnost vsakršnih bližnjic na 
roletnem meniju. Tam ni niti preklopa v tihi način ali 
vklopa mreže. Medijsko streženje in odjemanje HTC v 
temelju obvlada brez naprednejših navezav, ki si jih 
lahko privoščita Samsung in Sony. Plus je zvok, tako 
zaradi softverske tehnologije Beats Audio kot 
zvočnikov, ki sta dobrodošlo postavljena na pročelje. 
Minus je odsotnost pomnilniške razširitve. 

Predstavi pa onegaj še eno posebnost, okoli katere je 
veliko govora: večji, čeravno manj razločljiv fotograf- 
ski senzor. Zaradi tega so posamezne celice tipala 
večje in nanje pade več svetlobe, kar da v slabih po- 


Zoe se imenuje fotografsko pomagalo, ki med dru- 
gim posname ducat zaporednih slik, nakar pogrun- 
ta, kaj je na njih migajoče in označi moteče elemen- 
te. Uporabnik se potem z dotikom odloči, ali jih ob- 
drži ali briše. Recimo, da je pogojno uporabno. 


gojih znatno boljši rezultat. Toda cena za svetlejše 
nočne prizore, ki so v končni fazi še vedno slabe foto- 
grafije, je splošna trikrat nižja razločnost posnetkov v 
primerjavi s konkurentoma (4 megapike proti 13). 
Ajd, saj na zaslončku tega ni opaziti, ampak vsako- 
mur, ki bi od fotografije rad nekaj več, jo obrezal ali ti- 
skal, dodatna zaloga pikslov veliko pomeni. Omembe 
vreden del fotoaparatskega vmesnika je še tako ime- 
novan(a) funkcija Zoe z nekaj domislicami. Med dru- 
gim rafalno fotkanje pretvori v nekakšno časovnico, 
kar poleg enostavne izbire najboljšega posnetka 
omogoča preprost izbris motečih premikajočih ele- 
mentov, podobno kot S4, in celo deljenje animacije 
prek spletišča. 

HTC je sicer izdelal na otip kakovosten, samsungu 
primerljivo hiter onegaj s par pozitivnimi opcijami in 
presenetljivo dobrim displejem, opazno boljšim od 
Sonyjevega. A na žalost popuši na drugih področjih, 
predvsem pri temeljnem rokovanju. Skupaj vzeto ga 
zato postavljam šele na tretje mesto. 


HTC one 

137 x 68 x 9 mm 
143g 

4,7", LCD 

1080 x 1920 
snapdragon 600 
1,7 GHz, 4 jedra 
2 GB 

32 GB 

nima 

2300 mAh 

4 MP 

10900 - 53 fps 
12030 


Samsung galaxy S3 
137x71x9 mm 
133g 

4,8", AMOLED 
720 x 1280 
exynos 4 

1,4 GHz, 4 jedra 
1 GB 

16 GB 

microSD 

2100 mAh 

8 MP 

2766 — 15,9 fps 
5500 


rasi, ki bi i nam uničili 


"A Nekaj izrazov v zvezi z virusi enostavno moraš poznati, drugače te lahko peljejo 


poi žejnega čez vodo v vsaki dnevnoinformativni oddaji, v katerih poročajo o najno- 


| vejšem strašanskem škodljivcu, ki bo uničil svet. 
Virus je dandanašnji ponarodela beseda, ki označuje praktično vsak škodljiv 
! program. A virus je dobil svoje ime zato, ker je lastno kodo dodajal običajnim iz- 
| vršnim datotekam ali zagonskemu sektorju diska. Sam po sebi ni mogel ničesar. 
Po zagonu okuženega programa je okužil še ostale izvršne datoteke ali diske, s 
katerimi je prišel v stik. Danes je ta vrsta malodane izumrla. 
Trojanski konj je za razliko od virusa samostojen program. Tako ga kliče- 
mo, ker se uporabniku predstavlja za nekaj drugega, kot je v resnici. Navzven se 
kaže recimo kot igra, dejansko pa beleži uporabnikovo aktivnost ali hekerju omo- 
goča oddaljeni nadzor. Za razliko od virusa se ne razmnožuje sam. 
Črv je škodljiv program, ki se razmnožuje sam. Obnaša se torej enako kot vi- 
% rus, le da gre za samostojno datoteko. 
% Phishing pomeni zavajanje uporabnika z lažno elektronsko pošto ali spletno 
| stranjo z namenom, da bi od njega pridobil zaupne podatke. Recimo uporabniški 
| račun za spletno bančništvo, družabna omrežja ali priljubljen spletni špil. 

sloje do, (E — pobovabljenim očem.. 


Botnet "m za Velikih število okuženih računalnikov pod hekerjevim nadzo- 
rom. Z njimi izvaja nečedne posle: pošilja spam, izvaja napade DdoS ali skuša z 
grobo računsko močjo zlomiti kako močnejšo zaščito. j 
Napad DDoS rečemo pošiljanju velike količine podatkov z mnogih računal- 
nikov, recimo z botneta, enemu samemu serverju. Zaradi zabasane omrežne po- 
vezave običajni uporabniki ne morejo več do strežnika. Priljubljeno orožje aktivi- 
stov Anonymous. 

Rootkit je program, ki po namestitvi skrije svojo prisotnost, tako da ga ope- 
racijski sistem ne zazna, zato ga je težko odstraniti. Tovrstnega pristopa ne upo- 
rabljajo le pisci zlonamerne kode. Pred leti si je to privoščila založba Sony BMG, 
da bi svoje cedeje obvarovala pred kopiranjem. Sledile so milijonske tožbe. Nli- 
hov rootkit je bil odkrit, ker ga je izkoriščal nek trojanski konj. 

Exploit je hiba v kodi, saj noben program ni stoodstotno zanesljiv. Hekerji ves 
čas iščejo napake programerjev, skozi katere lahko na računalniku pridejo do 
pravic administratorja. Exploit oziroma ranljivost je napaka, ki jim to omogoči. 0- 
day exploiti, torej taki, za katere izdelovalec programa ne le, da še ni izdelal po- 
pravka, marveč zanje sploh še ne ve, so na črnem trgu dobro plačani. Zadnje 
čase največ ranljivosti najdejo v Javi, Flashu in Adobe Readerju. 

Spyware je krovni izraz za škodljive programe, katerih primarni namen je zbi- 
ranje in pošiljanje uporabnikovih zasebnih podatkov neki tretji osebi, ne glede na 


Z Zaželen podatek so tudi kreditne kartice. 
i, RAY kake] 


dobi vsesplošne povezanosti, shranjevanja 

podatkov v oblaku in domačih omrežij bi si 
mislili, da je ekosistem postal pravi raj za vi- 
ruse in drugo zlonamerno kodo, ki je njega 
dni radovoljno brisala in kvarila dragocene 
datoteke na naših računalnikih. A izdelovalci pro- 
gramske opreme, denimo Microsoft, ki ima še vedno 
primat na trgu opracijskih sistemov za domačega 
uporabnika, se dobro zavedajo nevarnosti. Zato je 
grozljivk, ki smo jih doživljali še za časa Windows 
XP, vse manj. Vendar tudi v digitalnem svetu veljajo 
pravila evolucije in za vsako obrambo se najde nov 
napad. Drugače rečeno, škodljivo programje se je 
prilagodilo. Pred njim niso varni niti lastniki macov, 
niti frajerji, ki poganjajo Linux. Še pomembneje pa 
je, da se je nova fronta odprla v segmentu mobilnih 
naprav. 


Ukradene milijarde 


Če so nekdaj zlonamerni skupki kode rabili le doka- 
zovanju sposobnosti ali delanju neposredne škode z 
uničenjem podatkov, se je ob prelomu tisočletja poja- 
vil nov trend: s tovrstnim programjem zaslužiti. Ne le 
s prodajo virusa najboljšemu ponudniku, marveč s sis- 
tematičnim zbiranjem podatkov o uporabniku. In pro- 
dajo dostopa do okuženih računalnikov, kjer lahko 
malopridneži nato poganjajo, kar jim poželi srce. Sve- 
tovno omrežje je kmalu klecalo pod neželeno pošto - 
spamom, ki so ga pošiljale robotske armade obolelih 
mašin, ljudje pa so z grozo gledali, kako jim izginja 


to, ali je žrtev v tovrstno ravnanje privolila ali ne. 


MELANIO 


denar s kreditnih kartic, in se pritoževali nad počasni- 
mi računalniki ter internetom. Ob tem zvečine niti ve- 
deli niso, da je za vse kriva tista čudna priponka v 
elektronski pošti ali ona domnevno žgečkljiva datote- 
ka, ki so jo zvlekli s priljubljenega trackerja. Hej, če v 
Sloveniji najdemo ljudi na visokih državnih položajih, 
ki nasedajo znani nigerijski prevari, kako se ne bi 
našel kdo, ki dejansko verjame, da mora ponastaviti 
geslo na 'Blizzardovi' strani, drugače mu bodo ukinili 
račun za WoW? Sploh če je spletišče do pičice enako 
izvirniku, le naslov je malo drugačen? 

Zlorabe so hudo pogoste. Symantec je v poročilu za 
leto 2011 objavil, da je kar 431 milijonov ljudi dožive- 
lo računalniški kriminal na lastni koži, skupna izguba 
denarja pa naj bi na letni ravni znašala okrog 300 mi- 
lijard evrov! Da postavimo v perspektivo - to je od 
oka toliko, kot prinese svetovna trgovina z mamili. 


Reported Web Forgeryi 


This web page st grupogbl.com has been reported as a web forgery and has 
been blocked based on your security preterences. 


A 


Web torgenes are desszned to tock jov mo revealeg personal or tnanoal 
tormabon by MAHEIJ LOVCEV pou Maj trat 


trterng any otormatos on ii web page May rv m sdertkj ttaft or other iraad. 


(ora jn rta] (presta es] 


Ribarjenje za uporabniškimi podatki predstavlja 
desetino računalniškega kriminala. Sodoben brs- 
kalnik zaščito pred prijavljenimi zločestimi stranmi 
že vsebuje. Kljuh temu isti servis ponujajo antivi- 
rusniki, ki imajo ponavadi bolj ažurne baze. 

Kljub temu, da je žrtev računalniškega kriminala tri- 
krat toliko kot fizičnega, pa sta dve tretjini uporabni- 
kov prepričani, da jih bodo prej napadli na cesti kot v 
kibersvetu. Temu primerno ne razmišljajo dosti o an- 
tivirusnih programih. Kar je napaka, kajti dobro polo- 
vico vseh napadov tvorijo klasični virusi, trojanski ko- 
nji in črvi. 

Že res, da skušajo avtorji Norton Antivirusa s šokan- 
tnimi številkami napeljati vodo na svoj mlin in prodati 

Medtem ko Symantec govori o absolutnih števil- 
kah, Kaspersky Labs kaže, koliko te neposredno 
stanejo kiberkriminalci in koliko lahko zaslužijo s 
tabo. Tri dolarje za tvoj okužen računalnik in deset 
za kreditno kartico? Računi za Facebook, Twitter in 
elektronsko pošto so vredni še enkrat toliko. 

IVANA 
NESLAVNIR 


J Skozi desetletja osebnega računalništ- 

'; va je nastalo ogromno škodljivcev. Ne- 
kateri so bili nadvse uničujoči, spet 
drugi zoprni ali celo zabavni. Nekaj 
skupkov kode pa iz množice izstopa. 
Ne le zaradi milijonske škode, ki bi jo 

| povzročali, marveč zaradi izgubljenih 


živcev ali zato, ker-je-šlo za produkt ki- 
— bervojne. Poglejmo si jih. 


2 Creeper: splošno priznan kot 
: prvi računalniški virus. Spisal 
' ga je Bob Thomas leta 1971 za sistem 
PDP-10 kot koncept programa, ki se 
— po omrežju širi sam. Sam po sebi ni bil 
škodljiv, a je zaradi napake v kodi zme- 
del tiskalnike. Ker je Bobu virus ušel. 
omrežje Arpanet, je skupaj s kolegi na- 
pisal program Reaper. Ta se je širil na 
enak način, a je imel nalogo izbrisati 
Creeperja in nato samega sebe. 


.. 170X/Cascade: virus, dolg 1701 
ali 1704 bajte, po čemer je leta 
1988 dobil naše ime 170X. V tujini so 


mu rekli Cascade, kajti ob aktivaciji so 
črke na zaslonu 'popadale' na dno, kot 
da-bi igrali Tetris. Resne materialne 
škode ni povzročal, obstajajo pa anek- 
dote, kako so ljudje nosili tedaj še eno- 
barvne monitorje na servis, ker so me- 
nili, da so pokvarjeni. Zaradi dotičnega 
škodljivca je pričel lasten antivirusni 
program razvijati IBM, v Sovjetski zve- 
zi pa se. je k delu spravil Jevgenij Ka- 
sperski. Slednji je lastno podjetje os- 
noval osem let kasneje. 


H..a Michelangelo: prvi resen ško- 
»A dljivec, ki je pogubno pot pričel 
leta 1991. Gre za predelavo nedolžne- 
ga virusa Stoned, ki je uporabniku ob 
zagonu v enem od osmih primerov iz- 
pisal, da je računalo zadeto. Težavo je 
odpravil vnovični zagon. No, Miche- 
langelo je imel veliko bolj zlobne na- 
mene. Na računalniku se je skrival do 
6. marca, rojstnega dne dotičnega re- 
nesančnega umetnika, nakar je povozil 
zagonski sektor trdega diska. Ker ra- 
čunalo odtlej ni več našlo sistema, je 
med uporabniki povzročil paniko. Ne- 
malo podjetij v devetdesetih je 6. mar- 
ca računalnike preprosto izključilo. 


sa CIH: virus, proti kateremu je 
k bil Michelangelo prava igrač- 


ka. Leta 1998 mu je uspelo napraviti 
škodo, ki je presegla milijardo dolar- 
jev. Tako kot Michelangelo je povozil 
zagonski sektor in za nameček še prvi 
megabajt trdega diska, nakar je po- 
skušal celo pobrisati BIOS na osnov- 
nih ploščah s tedaj priljubljenim Inte- 
lovim veznim naborom 430TX. K sreči 
mu je ta nakana zaradi napake v kodi 
uspevala le na manjšem deležu mašin. 
Deloval je samo pod Windows 95/98, 
NT so bili imuni: 


šali Melissa: eden prvih virusov, ki 

je kužil Wordove datoteke, širil 
pase je po elektronski pošti. Od tu nje- 
gova škodljivost, ki ni bila namerna. 
Okuženi računalnik je enostavno raz- 
poslal toliko: e-mailov, da so poštni 
strežniki po svetu cepali od preobre- 
menitve. Ne pozabite, to so bili časi, ko 
si bil frajer, če si imel modem s 33,6 
Kb/s, strežniki pa so tekli na dvesto- 
megaherčnih pentiumih. 


sal Code Red: črv, ki je leta 2001 

ka m > Na muho vzel spletne strežnike 
z Microsoftovim IIS. Prizadetemu st- 
režniku je"vse vstopne strani zamenjal 
z napisom "Hacked by Chinese", tri 
tedne-po okužbi pa je sprožil napad 
DDoS na kup spletnih naslovov, med 


drugim na Belo hišo. Pozornost si je 
prislužil zaradi hitrega širjenja — v sa- 
mo enem tednu je okužil več kot 
350.000 strežnikov. In zato, ker je si- 
steme, v katere se je zažrl Code Red, ge 
napadel še črv Nimda. Ker je slednji 
rovarjenje pričel teden po napadu na 
dvojčka, so bili mnogi prepričani, da je. z 
za njim stala Al Kaida. Ni. 


Stuxnet: Za razliko od našte- 

a tih malicioznežev, ki so. jih 
spisali samostojni hekerji, je bil Stux- 
net zasnovan kot orožje. Gre za črva, ki 
so ga ustvarili, da bi pokvaril točno do- 
ločeno opremo: Siemensove centrifu- 
ge za pridobivanje obogatenega urana. 


Te je uporabljal Iran v svojem zloglas- 


nem jedrskem programu. Uradno ni 
znano, kdo stoji za programom, ki se 


je širil prek računal z Okni in iskal pri- (m h 
ključene centrifuge: A vsi antivirusni 


strokovnjaki menijo, da gre za navezo % 
vojaških sil ZDA in Izraela. Koda je iz- ' 
redno kompleksna in na njej naj bi de- 
lalo na desetine ljudi. O tem priča po- 
datek, da je Iran pokasiral dve tretjini 
vseh svetovnih okužb s Stuxnetom. 
Nadebudni hekerji lahko danes na 
spletu najdete njegovo izvorno kodo. 
Medtem pa vojno že bijeta njegova 
mlajša brata Dugu in Flame. 


A IIVNIN 


V. dži ZV GASA 


kako licenco več. Direktna škoda je pravzaprav trikrat 
manjša, na dvesto milijard evrov pa uporabniki cenijo 
izgubo časa in duševne bolečine. A ne gre si zatiskati 
oči, da se to dogaja le drugim oziroma da so na udaru 
samo rizične skupine, ki se pečajo s piratsko robo, 
pornografijo in ostalimi spotakljivostmi. Dovolj je, da 
heker najde ranljivost na kateremkoli spletnem strež- 
niku, pa nam bo poleg povsem informativne spletne 
strani ali animacije v Flashu serviral virus. 


Antivirus — pomočnik ali 
cokla? 


Programje, ki ščiti računalnik pred neželenimi vsiljivci, 
je med uporabniki na dokaj slabem glasu. Svojčas so 
protivirusne aplikacije konkretno upočasnjevale maši- 
ne in pregled vsega sistema je pomenil, da si lahko šel 
na večurno kosilo. Danes je bolje, še vedno pa ti pro- 
grami stalno tečnarijo z obvestili o posodabljanju in ti 
ne pustijo namestiti kake igre ali programa. Ni čudno, 
da pričneš izklapljati posodobitve, še redne preglede 
in na koncu vse skupaj odstraniš z diska. Pa še za ma- 
lo se ti zdi vsako leto kupovati licenco. 


Protivirusni programi so bili nekoč upravičeno na 
slabem glasu, ker so računalnike dobesedno duši- 
li. Danes ni več tako. Panda Cloud recimo med de- 
žurstvom kuri le megabajt pomnilnika. 

Žal je z antivirusniki enako kot s cepljenjem, trenutno 
tako popularno temo. Oboje se ti zdi nepotrebno, do- 
kler na lastni koži ne izkusiš posledic. In pri računalni- 
kih čredne imunosti ni. Ko postaneš žrtev zločeste ko- 
de, bi napravil vse, da bi povrnil sistem v prejšnje sta- 
nje, četudi gre le za izbrisane slike z morja. Takrat 
povprečen uporabnik poprosi znalca za popravilo. Ta 
mu namesti antivirusnik, popravi, kar se popraviti da, 
in ga poduči o nujnosti rednega posodabljanja ter 
pregledovanja. To traja mesec ali dva, nakar incident 
utone v pozabo in program vnovič postane nadlega. 
Krog je zaključen. Ne verjamete? Symantec pravi, da 
dva od petih uporabnikov, ki imajo protivirusno 
zaščito, te ne posodabljata. 

Vendar avtorji ne stojijo križem rok. Kritike uporabni- 
kov so si vzeli srcu in dandanes skušajo vsi biti neo- 
pazni, tako vizualno kot glede porabe sistemskih 
sredstev. Praviloma vključujejo tihi način, ob katerem 
lahko brez težav nameščaš stvari in igraš igre, kjer je 
bilo največ težav. Posodobitve opravljajo v ozadju in 
cene niso več vesoljske. Češki Avast je recimo za do- 
mačega uporabnika povsem zastonj, takenako Mi- 
crosoftov antivirusnik v Windows. Oba svojo nalogo 
opravljata odlično. Drugod se licence vrtijo od 30 tja 
do 50 evrov letno, kar celokupno vzeto ni pretiran 
strošek. Sploh če pomisliš na morebitno izgubo. 


Kako deluje sodoben AV? 


Srž vsakega protivirusnega programa ostajajo defini- 
cije. To so podatkovne baze, v katerih so zapisani vsi 
proizvajalcu znani škodljivi programi, za katerimi op- 
reza po pomnilniku, trdem disku in zunanjih medijih. 
Takisto v realnem času bdijo nad izvajanjem običaj- 
nih programov v pomnilniku in skušajo preprečiti ali 
vsaj prijaviti sumljivo obnašanje. Znajo prestrezati da- 
toteke, ki jih jemlješ s spleta, in te takoj opozoriti, da 
nekaj ne štima. Definicije se praviloma posodabljajo 
večkrat dnevno, tako da zajemajo najnovejše grožnje. 

k o ARE, 


Po namestitvi protivirusnika in prvi posodobitvi je 
skrajno pametno opraviti pregled vsega okolja, 
najraje takega ob zagonu operacijskega sistema. 
To je predpogoj za zanesljivo zaščito. 


Drugi, bolj problematični način je hevristična metoda. 
Program na podlagi določenih lastnosti kode sklepa, 
da bi lahko bila škodljiva. Pri pisanju virusov in druge 
navlake programerji namreč uporabljajo dokaj značil- 
ne tehnike, recimo kompresijo izvršne datoteke ali 
kodo za pošiljanje podatkov v splet. S takim pristo- 
pom skušajo antivirusniki računalo obvarovati pred 
najnovejšo golaznijo, ki je v definicijah še ni. Težava 
je v tem, da taiste metode uporablja legalno program- 
je. Posledično je hevristični pregled poln lažno pozi- 
tivnih rezultatov. Bog ne daj, da bi v tem načinu imel 
vklopljeno samodejno brisanje domnevno okuženih 
datotek! Privzeto gredo dotične datoteke največkrat v 
karanteno, nakar je presoja, kaj storiti z njimi, pre- 
puščena uporabniku. 

Poleg zaščite v realnem času in pregledovanja dato- 
tečnega sistema mora antivirus nuditi preverjanje 
elektronske pošte, po možnosti z zaznavanjem phi- 
shinga, in pregled računalnika pred zagonom opera- 
cijskega sistema. Slednje je važno predvsem za od- 
krivanje rootkitov in ostalega vohunskega programja, 

PROGRAMJE 
NA VOLJO 


Seznam vseh firm, ki se ukvarjajo z an- 
tivirusniki, bi bil enostavno predolg. Je 
pa dobro vedeti, kaj vse se da dobiti na 
(našem) trgu in koliko programi stane- 
jo. Pred nakupom je pametno preveri- 
ti, ali kakega ugodnega paketa nima 
kar vaš internetni ponudnik. Zagotovo 
jih ponujajo Amis, Telemach (oba F- 
secure) in Siol (Panda). 
Avast 


ei brezplačen za domačo rabo 


Med slovenskimi uporabniki je Avast 
priljubljen. Ne le zato, ker je za neko- 
mercialno rabo zastonj. Bil je eden 
prvih, ki je nudil osnovni in napredni 
način, kar je pomenilo, da so ga neiz- 
kušeni le zagnali, nakar jih je po potre- 
bi opozoril, če je kaj narobe. Je pa pre- 
cej okrancljan. Mobilna različica zna 
poleg antivirusov krotiti neubogljive 
aplikacije in ponuja zaščito proti kraji. 


ii Ms Security Essentials 

brezplačen 
Program, ki je pričel svoje življenje kot 
borec proti spywaru v Windows XP, se 
je z leti razvil v zmogljivo rešitev, ki os- 
novnemu uporabniku več kot zadošča. 
Zaradi ohranjanja konkurenčnosti ga 
MS ne sme prilagati operacijskemu sis- 
temu, a ga nudi zastonj. Ob namestitvi 
seveda preveri, ali so vaša Okna legal- 
na. Saj so, mar ne? 
se, Eset NOD32 

60 EUR letno za tri računalnike 
Eset je model sodobnega antivirusni- 
ka. Diskreten, domala sterilen uporab- 
niški vmesnik, obilo nastavitev za na- 
predne uporabnike ali čista avtomatika 
za neznalce. Je pa hevristika paranoič- 
na, saj mi je javil več lažnih pozitivnih 
rezultatov kot katerikoli drug program. 
Ziher je ziher, očitno menijo bratislav- 


ski avtorji. 

Ši. Kaspersky Antivirus 
50 EUR letno za tri računalnike 

Kaspersky je tipičen program ruske 

šole. Ima enega najbolj zmogljivih in 

robustnih iskalnih mehanizmov, po 


drugi strani pa je njegov videz nekoli- 
kanj zastarel in neprestano ti s tem ali 
onim pojavnim oknom daje vedeti, da 
je prisoten. Kakor pravi agent KGB. 
Nekateri to cenijo, drugim bo znalo iti 


na živce. 
kr Clamwin zastonj 

Odprtokodni program, ki ne 
pozna nobenih naprednih funkcij razen 
samodejne posodobitve. Ima pa nad- 
vse obsežno bazo virusnih definicij in 
ne porablja skoraj nič sistemskih sred- 
stev. Kot tak je namenjen predvsem 
znalcem, ki svoj sistem najraje prever- 


jajo ročno. 
Kem Norton Antivirus 

40 EUR letno za tri računalnike 
Nekdaj je Norton veljal za največjo co- 
klo na računalniku, danes pa je to nev- 
siljiv, dopadljiv in hiter program z obi- 
lico funkcij, ki jih dopolnjujejo še stori- 
tve v oblaku. Antivirusniku brezplačno 
priložijo varno shrambo za gesla. Mo- 
bilna inačica v zastonjski obliki ponuja 
iskanje virusov in osnovno zaščito 
proti kraji, za odklep vseh funkcij pa 
hočejo 30 evrov, kar je vseeno preveč. 


Gi Panda 

52 EUR letno za tri računalnike || 
Španci poleg klasičnega antivirusnika, 
ki domuje na računalu, ponujajo obla- 
kovno različico, ki je zastonj. Pri tej ni 
treba skrbeti za posodobitve, ker se 
povezuje s spletno bazo, a je na sploš- 
no precej okrnjena. Vendar prijazna do 
sistema, saj sredstev praktično ne po- 
rablja, kar je super za starejše mašine. 
Nadgradnja na verzijo Pro, ki doda 
požarni zid in razkuževanje ključkov 
USB, je po njihovem vredna 30 evrov. 

F-secure 


di. 40 EUR letno za tri računalnike 
Eden od starost antivirusnega sveta je 
še danes pomemben igralec na trgu. 
Nikoli ni potreboval posebne reklame, 
njihov laboratorij za analizo novih viru- 
sov, ki domuje na Finskem, pa je med 
znalci nadvse čislan. Na strani ponujajo 
tudi javansko aplikacijo, ki pregleda 
disk in ga očisti kar skozi brskalnik. Za 
mobilni antivirusnik pa računajo po 10 
evrov. Manj kot Norton, a več kot 
Avast. Zraven dobiš 'varni' brskalnik, ki 
omogoča starševski nadzor. Prikladno 
za tiste, ki dajejo tablice otročadi. 


ki se trudi napraviti nevidno. Česar ne moreš videti, 
ne moreš odstraniti. To je zlasti nerodno, kadar ti vi- 
rus odstranitev aktivno preprečuje. Nekateri gredo ta- 
ko daleč, da blokirajo dostop do spletnih strani proiz- 
vajalcev protivirusnih programov. 


This may be a legitimate action you initiated, or it could be a possible 
mahrate atlack W you wish to uninstall, you wi be unprotected! 


you want to continoe uninstaling your sečufity, select Yes. 
To remain protected with avast! Free Antivirus, select No. 


Yes No 


Včasih zna biti antivirusnik po nepotrebnem siten. 
Avast te večkrat opozori, da ga nekaj skuša odstra- 
niti, kljub temu, da si postopek sprožil sam in te je 
že prej vprašal, ali me res ne maraš več. Ne, te ne! 


Odprt mobilni svet 


Če na domačih računalnikih še nekako skrbimo za 
zaščito svojih podatkov, se na mobilnih napravah za- 
enkrat ne sekiramo pretirano. Ob tem ne pomislimo, 
koliko pomembnih podatkov prenašamo v žepih. Te- 
lefoni so dandanes digitalni pomočniki, ki smo jih 
privzeli kot samoumevne. V njih hranimo vse svoje 
kontakte, lokacije in čuda uporabniških računov. Z 
njimi lahko plačujemo storitve. ln za povrh jim zelo 
zaupamo. Ste skeptični do povezave, ki vam jo po 
SMSu pošlje znanec, in do opolzkega sporočila na 
Facebooku? Verjetno boste najprej pomislili, da se 
zafrkava in ne, da so mu ukradli telefon ter da si ne- 
kdo z ukradenim digitalnim jazom zdaj daje duška. 
Na take stvari mislijo tudi izdelovalci mobilij. Zakle- 
panje na daljavo, javljanje lokacije tudi ob iztaknjeni 
kartici SIM, šifriranje podatkov - vse z namenom, da 
ohranijo uporabnikovo zasebnost in se naprava vrne 
v prave roke. Ker tega ne nudijo vsi izdelovalci telefo- 
nov, je tovrstna storitev na mestu. 


Večina nas ne čuti potrebe po antivirusu na mobil- 
cu. Zato varnostno programje več pozornosti pos- 
veča šifriranju, sledenju domnevno ukradeni na- 
pravi in podivjanim aplikacijam. 


Morda tega ne veste, ampak tudi na telefonih so se že 
pojavili prvi klasični virusi, tako za Android kot za 
iOS. Obe platformi sta v borih nekaj letih postali tako 
številčni, da sta dobesedno vabili pisce zlovera, ki si 
lahko od mase obetajo konkretno korist. Danes tega 
še ne čutimo, a to ne pomeni, da smemo ob poten- 
cialni grožnji le odmahniti. Sodoben telefon ali tablica 
nista nič drugačna od namiznega računalnika in zanju 
veljajo enaka pravila. 


S čim se naj zaščitim? 
Bodimo si na jasnem: perfektnega protivirusnika ni. 
Testiral sem večino najpopularnejših programov in 
vsak ima svoje prednosti ter slabosti. Hkrati se med 
sabo ne razlikujejo tako zelo, da bi katerikoli posebej 
izstopal. 

Pomembneje je, da k zaščiti sistema enako resno pri- 
stopi uporabnik. Z rednimi posodobitvami definicij, 
sprotnim pregledovanjem datotek, ki jih pobere od 
kdovekod na spletu, in predvsem z zdravo pametjo. 
Protivirusni program je še vedno le orodje, ne avto- 
matika, ki bo samodejno preprečila dostop čemurko- 
li škodljivemu. Orodja pa so namenjena temu, da jih 
uporablja človek, ne da delajo sama namesto njega. 

O ja, marsikaj uspejo prestreči samodejno in nam s 
tem prihranijo tako čas kot živce. Vendar nas delna 
avtonomija ne sme zazibati v iluzijo varnosti. To bi bi- 
lo podobno, kot najstniku svetovati, da bo vse v redu, 
če si le pred seksom natakne kondom. 

Varnost vaših podatkov je več kot to. Je v prvi vrsti 
odgovorno obnašanje, zavedanje, da nevarnosti ob- 
stajajo, in aktivno izogibanje rizičnemu početju. Seve- 
da se temu včasih ne da izogniti. Takrat je treba pri- 
stopiti s primerno oprezno in ustrezno zaščito. To ne 
pomeni, da mora na računalu teči pet antivirusnikov 
in ob usmerjevalniku še namenski požarni zid za dra- 
ge denarje. Pretirana paranoja je enako škodljiva kot 
digitalna lahkomiselnost. Morda ne računalniku, zato 
pa vam osebno. Temeljnih varnostnih načel se ni 
težko priučiti in kmalu postanejo podzavestna. Hej, 
tale stran / elektronska pošta / datoteka je videti sum- 
ljiva. Kaj pravi Google? Kaj bo rekel antivirus? Je pa- 
metno, da nadaljujem? Če nisem prepričan, raje ne. 
Tako preprosto je to. 


MINISTRSTVO ZA NOTRANJE ZADEVE 


POLICIJA 


ETI 


(Drash iipaysale 


najo pna pome ora vete oa pora 
ion oa o on 


-mon bo 6 bona poke, jo into 8 oto iona, 6 sm 


me 110 kemo uda omega ge bo € VODO li udom pova bdi 
v. 


Ne tako dolgo tega je precej Slovencev doživelo 
neljubo presenečenje, ko se jim je ob zagonu sis- 
tema prikazala ta slika. V resnici je šlo za ruski vi- 
rus, ki je od uporabnika zahteval denar, ker naj hi 
kršil avtorske pravice. Druga različica je prikazala 
kup opozoril, da je računalnik okužen, in zahtevala 
nakup 'antivirusnega programa', ki je bil dejansko 
trojanski konj. 

MINI TESTISI 


PHILIPS FWP3200D 
MINI HI-FI SYSTEM 


elika škatla, ZF-videz, zlate membrane in utripa- 
V ledice - Philipsov party machine, kakor so 

zvočniški sistem oklicali Nizozemci, vsekakor 
pritegne pozornost. Namen naprave je, da jo povežeš 
z dvema iphonoma ali ipodoma in sukaš muziko z 
mehkim prelivanjem med komadi enega in drugega, 
čemur rabi drsnik na sredini. Najbolj elegantno deluje 
z Applovimi napravami, a sprejme tudi dva USB- 
ključa ali druga predvajalnika oziroma telefona. Stolp 
ima še FM-radio, to pa je od možnosti praktično vse. 
Spletnosti, modrega zoba ali airplaya ne poseduje. 


Party machine je seve ; 
suva zrak s 300 vati moči. . Možno je celo kupiti do- 
daten 240-vaten zvočnik enakega videza. 


o elektriko, saj 


Oglasi zavajajoče namigujejo na didžejske možnosti, 
ki jih z izjemo crossfadanja ni. Tempa ni mogoče us- 
kladiti (beatmatching), tako da je dodaten izhod za 
slušalke tam bolj za okras. Vrtljivi plošči na vrhu nista 
namenjeni drgnjenju, marveč le zarotirata iphona. 
Philips ob napravi sicer oglašuje jabolčni programček 
Djay, ki pa je samostojen sukalniško-mešalni softver 
za nekaj evrov in tega hi-fija prav nič bolj ne osmisli. 
Bolje bi storili, če bi namesto afnanja z dvema pri- 
ključkoma za ipod omogočili priklop enega ipada. Na 
velikem zaslonu bi omenjena aplikacija, ki zna že sa- 
ma po sebi mešati dve melodiji, resnično zaživela. 

Vprašljivo smiselnost tega velikega docka za mobilijo 
dodatno oteži nekakovost zvoka, ki je pri priči slišna 


€ Aplikacija Djay je presenetljivo zmogljiva že na 
iphonu (na sliki), v tablični obliki pa sploh počne 
raztur, saj je na zaslonu dosti več opcij. Vendar ta 
program ni nikakršna ekskluziva Philipsove žur 
mašine. Z njo si DJ s katerimikoli zvočniki. 


vsakomur. Že na sobni jakosti bi od firme, ki se hvali z 
obsedenostjo z zvokom', pričakovali mnogo več 
in, kar j je najhujše, vibriranja plastike. Malce si že po- 
magaš s petimi nastavitvami EGja in tremi stopnjami 
nizkih tonov. Toda za puriste je preveč bobneča že 
prva. Ker so očitno pomembni le decibeli, je dodan 
nekakšen turbo knof, ki dodatno okrepi vse frekven- 
ce. Tudi tiste, ki jih povzroča ceneno ohišje. 


hormonikaš 2013 


Ciljna publika je jasna: Fužinci, ki se okoli vozijo z od- 
prtimi okni in potenciometrom do kraja, četudi se vse 
trese. Ti bodo čislali vatnost in videz žur mašine, na 
kateri bo DJ Amel brez majice 'miksal' z dveh ipodov. 
So taki pripravljeni odšteti 380 evrov? Kavbojc 


I'M WATCH 


arsikatera napravica nakupa ni vredna, a bi jo 
M v primeru darila vseeno uporabljal. No, i'm 

watch ni taka. Čeprav otvarja področje pamet- 
nih ur, ki smo ga napovedali prejšnjič, gre za slab, 
neuporaben in nezanesljiv polizdelek brez pravega 
smisla. Na prvi pogled gizmo sicer ni napačen in po 
dizajnu ter embalaži spominja na Applovo robo. Toda 
razočara že drugi pogled. V ogromnem ohišju, ki ga 
bo veselo le mornarjevo zapestje, namreč tiči cenen 
LCDjiček razločljivosti 240 x 240 in vidnega kota toč- 
no 13 stopinj. Glede na to, da je ura nenujna, statusna 
imovina, bi se spodobil OLED, ki bi se zlil s črnim ro- 
bom. Slab vtis uvodno upravljanje le še poglobi, saj je 
dotikanje in drsanje nenatančno. En sam hardverski 
gumb uri takisto dela medvedjo uslugo. 
I'm watch je treba spariti z androidnim ali jabolčnim 
telefonom po modrem zobu. A četudi je urin operacij- 
ski sistem prav Android, ima s temi mobilniki največ 
težav. Niti z enim od treh najbolj hotnih aparatov ni šlo 
iz prve. Vedno se nekaj ni hotelo uskladiti, bodisi spo- 
ročila, bodisi kontakti. Enako mukotrpno je nastavlja- 
nje aplikacij, kar storiš na PCju prek servisa l'm 
Cloud. Tam vse obkljukaš in vneseš gesla, nakar uro 
osvežuješ in osvežuješ, pa čez pol dneva še vedno pri- 
javi 'missing app configuration'. 


6 i'm watch pride v čuda barvnih izvedenkah, celo 
v žlahtne materiale odeta. Ampak kaj ti pomagajo 
zlato in kristali, če je displej zanič, na njem pa za- 
radi sesuvanja prepogosto vidiš ikono force close? 
Tudi če hroščev ne bi bilo, stvar pogrne na celi črti. 


Z jaz-sem-uro je mogoče bondovsko klicati (talk to 
the hand dobi resničen pomen), pri čemer sta zvočni- 
ček in mikrofončič obupno slaba. Pregleduješ lahko 
SMSEe in pošto, a vidiš le par zadnjih postavk in ko- 
ličkaj daljšega pisma sploh ne moreš odpreti. Za na- 
meček mailli v uro pridejo z desetminutno zamudo, saj 
jih naprava ne dobiva od poštnega strežnika ali mobil- 
nika, marveč je vmes oblak. Slično okrnjen je koledar. 
Facebook zgolj enovrstično prikazuje zadnjih pet ak- 
cij, vendar pri meni to niso bile objave, marveč privat- 
na sporočila. Instagram prav tako posreduje le zadnje 
posnetke prijateljev, ne pa tudi albumov. Čemu, za 
božjo voljo, bi kdo sploh gledal fotke na zanikrnem dis- 
plejčku? Ali predvajal glasbo iz roke? Se šel štiri v 
vrsto? In nameščal še kakih deset drugih aplikacij? 

Resnično mi je neviden razlog, zakaj bi se kdorkoli 
mučil z okornim, skrajno omejenim, enosmernim, 
počasnim in izredno hroščatim zapestnim gizmotom, 
ako ima pri roki telefon. Brez njega je i'm watch itak 
bolj kot ne le ura, saj povezave z wifijem nima. A kot 


modni dodatek prav tako ne navduši, saj ima le dva 
načina prikaza časa. Od take naprave bi privzeto pri- 
čakoval čuda posrečenih in animiranih dizajnov, ki bi 
pritegovali poglede. Nekaj statičnih kožic drugače 
prodajajo na marketu za pol evra po komadu. 

Kot da vsi ti minusi ne bi bili dovolj, da onegaju zadnji 
cvek v rakev neuporabnosti poraba elektronov. Zalo- 
ga ne zdrži niti pol dneva, s stalno prižganim zaslo- 
nom, kar se mi zdi za uro samoumevno, pa le nekaj 
ur. S tem, da ima lasten, nestandarden polnilnik. Se 
sliši super, kajneda? Zadnja cvetka: ta italijanski ču- 
dež tehnike, katerega moto je 'Enjoy the future!' stane 
360 evrov! LordFebo 


PHILIPS GIOCO 278G4 


ale Philipsov 27-palčni 3D-monitor je namenjen 
T««: saj v italijanščini 'gioco' pomeni igra. To- 

da vanj so dali matriko AH-IPS iz zaslonov za gra- 
fično oblikovanje, ki so v gamerskih redkejši. Podoba 
na njem zato navduši z živostjo barv, ki jo še krepi od- 
bojna površina. Po drugi plati bo reflektivnost vzneje- 
voljila tiste, ki v monitorju ne marajo gledati svoje so- 
be. Čez površino je sicer nanesen nebleščavi premaz, 
a ob temnejših scenah v njem obvezno gledaš svoj 
fris. Tudi ločljivost 1920 x 1080 je za 27 palcev nizka. 
Slaba stran omenjene matrike je še nazivno visok od- 
zivni čas 7 a m problemov v igrah ni bilo 
Glavni adut a, naj bi bil 3D, ki je pasivne sorte S 
polarizirano svetlobo (FPR). Priložena očala so zato 
lahka in udobna. Toda za dober stereoskopski efekt 
moraš sedeti poldrugi meter stran. Za igranje je to ne- 
praktično, če nimaš ogromne mize. Pri filmih pa moti 
majhnost, saj je 27 palcev na taki razdalji premalo za 
občutek kina. Ker ta 3D-način izrisuje naenkrat obe 
sliki, je ločljivost vsake horizontalno prepolovljena, a 
je kvaliteta 3D-efekta v kakšnem Crysisu 3 in youtu- 
bastih oziroma sandokanskih side-by-side filmih, če 
se ti uspe prav namestiti, prav solidna. 
Philips je v napravo vdelal lučkasti ambiglow, podo- 
ben televizijskemu ambilightu. Na zadnji strani je de- 
set ledic, ki utripljejo skladno z dogajanjem na zaslo- 
nu. Toda učinek, ki je na TVjih dobrodošel, je na blizu 
moteč in kvečjemu skrene pozornost. Odzadaj takisto 
najdeš kar tri HDMI-vhode, enega VGA- in vrata USB 
3.0. Zanimivost so štirje USB 3.0 "izhodi", v katere 


vtakneš recimo kabel miške. Želel bi si več nastavlji- 

vosti, četudi z zornimi koti ni težav. 

Skratka, množica plusov in minusov. S ceno 370 ev- 

rov je sredi razreda 3D-zaslonov. Če takega res potre- 

buješ, ni slab, drugače pa počakaj na izdelek, ki bolj 
ve, kaj hoče. Aggressor 


videti ozkoroben, vendar j je TE črnine skrite še v 
matriki in nanese dobrih deset centimetrov. 

a 


—-0ne Must Fall: 2097 


čahodno pretepalstuo 


Ob izidu Injustice 


vpogleda še 


druge priznane klasične borilne igre, ki 
se jih ne drži priokus sojine omake. 


dlika običajnih pretepa- 

čin japonskega porekla 

je ta, da gredo na moč v 

globino. Dostikrat vzt- 

rajajo na kratkih časih 
za vnos ukazov, preciznosti pri izvaja- 
nju, premišljenosti vsake plati in skri- 
tih elementih, ki jih izkoristijo šele 
mojstri. Prav zaradi tokijskih izdeloval- 
cev so tepežkarice nekakšen bliskovit 
šah. Vendar pa imajo tudi pomanjklji- 
vost, in sicer to, da se preveč rade zg- 
ledujejo po avtomatnem izročilu in ne 
razpirajo okvirov. Street Fighter, Vir- 
tua Fighter, Tekken, Soul Calibur, 
BlazBlue in kompanija so krasni špili, 
a neambiciozni, kar se dometa tiče. 


Eternal Champions... Sega, 1993 
93 sem dal tej mega drivovi ekskluzivi v 
prestarem-da-bi-ga-jemal-resno Jokerju 
11, kar je bilo preveč. Je pa res, da Več- 
ni prvaki so nekaj posebnega. Deloma 
zaradi stripovsko navdihnjenih likov, 
med katerimi si našel jamskega človeka, 
vudujskega coprnika in gladiatorja. ln 
deloma zaradi samosvojih prijemov, kot 
je tauntanje nasprotnika, s čimer si mu 
jemal moč za specialke. Abuseeee!!!! 


— O Epi6, 1995 
PC je imel sredi devetdesetihalternative 
za številne 'konzolne' žanre, tudi za pre- 
tepalke. V OMF so se v pogledu od stra- 
ni po zgledu Street Fighterja mlatili poli- 
gonski humanoidni roboti, da je-kovina 
frčala vsepovsod. Igra je vsebovala dvo- 
stopenjske eksekucije in glasba z demo 
scene je sekala. Danes je špil precej 
okoren, a Chronosa, Novo in kompanijo 
pomnimo z naklonjenostjo. 


O Pefier 
'Bore malo Slovencev je izkusilo sladkosti naj- 


Nenehno uporabljajo enak, sto let 
star recept in še najdlje sežejo roko- 
borščine v slogu Fire Pro Wrestlinga 
ter UFC Undisputeda. Veliko teh so 
naredili prav Japonci, fani wrestlinga. 
Na zahodu razvite mlatilnice se po 
drugi strani z japonskimi ne morejo 
docela meriti po dodelanosti mehanik 
in kompleksnosti. So pa usmerjene 
širše in zajemajo več domišljijskih pri- 
stopov. Morda zavoljo ne tako razšir- 
jenega avtomatnega izročila? Njihov 
razvoj ilustriram s sprehodom skozi 
zgodovino omembe vrednih. Kar po- 
meni, da ne bom navajal ne Clay Fig- 
hterja, ne War Gods in Rise of the Ro- 
bots. Za kazen! 


m 8 
DPoDEN, SPEREHNIE 


4024 MUUUUU 


Killer Instinct a »Midway, 1994 
Morda si KI hiše Rare igral na deračem siste- 
mu, kot sta SNES in N64. Vedi, da stem nisi iz- 
kusil glorije inačice za avtomat, ki je carovala z 
grafiko, ustvarjeno na postajah Silicon Grap- 
hics. Tako so bili volkodlak, nindža joškača in 
skelet s ščitom še bolj volhkega videza. Igralci 
so se slinili tudi nad krvjo in hecno brutalnimi 
usmrtitvami po zgledu Kombata. Umrl si pod 
avtom in ob pogledu na morilske bradavičke. 
Toda borilni sistem je bil kar napreden! 


sa 


boljše trirazsežne pretepalske serije, Virtua Figh- 
terja, ker je pač pripet na konzole. So pa številni 
uživali v temle njegovem klonu za PC. V edini 
pretepačini hiše-Argonaut, ki je izdelala napre- 
den 3D-pogon, so se v arenah brez ograj udari- 
li poligonski čudaki v slogu mačkobaberin mi- 
šičnjaka. V resnici se globina ni mogla kosati z 
VFjem, a hudič v sili muhe žre, oči pa so brž 
navdušene. Istega leta je izšla inačica Turbo. 

Primal Rage —- 
<" Ssvojo 'prerendered'. grafiko in krvavostjo je bil 


GTE, 1995 


RARRARJAM 


Drča 


Barbarian 


barbari poča MČ Sofiware, 108; 
Ker nam je ta špil na FE sababitjikih, pa tudi ni 


amigi i in PCju, omogočil sekanje glave iz obrata 
z velikim barbarskim mečem, ki iga je držal pik- 
la uradna), smo mu odpustili marsikaj. Celo pe- 
dra s trajno na naslovnici. Meč smo lahko na- 
stopaško vrteli v roki, po obglavljenju je briz- 
gnila kri, glavo premaganca je iz arene stoično 
odbrcal nagravžen goblin in kače na stebrih so 
sikale. Smrt z enim udarcem takisto ni ravno 
pogosta za zvrst. 


—— Time Warner; 1994 


Kombatu ter Instinctu sličen Primal Rage, ki 
smo ga v dokaj neokrnjeni inačici videli na 
računalniku. Borba ni bila posebej globoka ali 
dodelana, a bojevniki so bili tokrat dinozavri in 
opičnjak, ki so žrli tako drug drugega kot ljudi 
na prazgodovinsko-postapokaliptičnih ozadjih. 
Stop-motion animacija je danes primitivna in 
nasilje risankavo, a dušebrižniki so v tisti ne- 
dolžnejši dobi noreli po medijih. 


FightNight Round 4 EA, 2009 
Pri nas ne čislamo Musashija, temveč Mohame- 


f. 


da. Alija, namreč. FNR4 nam je na PS3 in,xboxu 4 


360 omogočil uresničenje fantazijskega Spopa: 
da med njim in Tysonom ter pokazal, kako daleč 
so boksarske.igre prišle od NESovega Punch- 
Outa iz 1984. Taktika, blok in nujnost upošteva- 
nja utrujenosti so uravnotežali nokavte, ki so 
prišli kar hitro. Naključne opazovalce pa je 
očaralo realistično opletajoče meso na lobanjah. 
Na petico še čakamo, po možnosti z Dejanom. 


International Karate 4 —Šyster 3, 1987 . 
Večina to odstrani karatejščino, ki jev 
najbolj zažgala na C64 in amigi, pomni 
po tem, da si lahko z udarcem z roko iz 
počepa nasprotnika tako nažgal v jajca, 
da se je cvileč zgrudil. Pri tem pozabljajo 
na realistično animirane gibe iz karateja, 

ki so v pretepačinah redkost, prisotnega 
sodnika, ki je točkoval, in hkratno udej- 
stvovanje ne le dveh, marveč treh bor- 
cev, kar je krepko spremenilo dinamiko. 
To bi morali drugi posnemati. 


"Ultimate Mortal Kombat 3 Midway; 199% 
— Veliki ata črevasto-morilske trojice je 


UMK3, zadnji klasični Mortal Kombat 
pred Trilogyypredenr je serija šla v 3D'in 
se obsodila na venenje do vnovičnega 
zagona pred dvema letoma. Njegove ve- 
rižne kombinacije so danes rahlo hecne, 
če si vajen naprednejših sistemov. A ni 
moč zanikati draži digitaliziranih likov in 
neobrzdane domišljije pri fatalityjih, ba- 
balityjih ter animalityjih. Lepi časi. 


Skullgiris t om ;2012 


/ Nenavadno, da se je v direkten boj z Ja- NES 
- panezarji spustil neodvisni zahodni stu- 


dio Autumn, kajti Skullgirls so z 2D-ani- 
mejsko grafiko in zgledovanjem po. me- 
hanikah iz BlazBlue ter. SFja nadvse to- 
kijski špil. Toda izdelek si je narovaš ri- 
sankastih obdarjenk, globine in cene 15 
evrov v digitalni štacuni xboxa 360 in 
PS3 pridobil nišno občinstvo. Od julija 
se bomo "Tits 8 ass!" drli tudi na PCju. 

Recepti 


KUHANJE ZANAJDRSI JE STRAST 


Več kot 20.000 regeptowin namigov 
za pripravo jedi na enem mestu! 


Postrezi si z najdi.si! 


— JOKER 6 4 m ——mn 

b navalu japonskih pretepačin neupočenemu s 
ni težko misliti, da je vsa zvrst fevd poševno- 
okih razvijalcev, ki skoznjo kanalizirajo značil- 
ni videz in občutek. Street Fighter, Tekken, 

BlazBlue, Soul Calibur, Virtua Fighter, Dead or Alive, 

King of Fighters ... Takoj ko primeš kontroler v roke, 

veš, da so ti naslovi, ki si praktično lastijo področje, 

nastali v sušilandiji. A tako kot njega dni se jim zo- 

perstavlja nekaj zahodnih razvijalcev, ki skrbijo za 

malo drugačne prijeme. 

Med njimi so prodorni NetherRealm Studios, kjer so 

zbrani nekdanji uslužbenci propadlega Midwaya, za- 

ložnika 'naše' tepežkarice Mortal Kombat. MKjev re- 

boot izpred dveh let, ki mu uradno niso pripeli cifre 9, 

se je NetherRealmom na čelu s starostjo Edom Boo- 

nom lepo posrečil. Evolucijo sistema zdaj nadaljujejo 

z Injustice, od strani gledano 2D-pretepačino eden na jo spusti staremu nasprotniku Batsu. V stripu Superman celo posumi, da se imata B in J rada. 

enega, osnovano na licenčnih junakih striparnice DC diš ur z 

Comics, od Supermana prek Batmana do Flasha in ; m s 


Wonder Woman. Kar je v redu, saj so ti v primerjavi z a SZ a mv - 4 d 


Marvelovo štalco - Spider-man, Iron Man, X-Men - v 
igrah še zmerom zapostavljeni. 


—mna ve k 


Slabi pripovedovalci 


Čofnemo v univerzum Justice League, kjer se DCjevi 

heroji družno borijo proti antijunakom, kriminalcem, 

vojnim dobičkarjem, pošastim, torej vsemu, kar 

ogroža mir na svetu in nežna čustva Giannija Rijavca. 

Zgodba se otvori tako, da Superman zaradi osebne 

tragedije fenta Jokerja in postane tiran, s čimer se del 

mož v pajkicah ne strinja in se mu upre. Spor se ra- 

zraste v pravo vojno in se dodatno zaplete, ko ena od 

strani najde pot v alternativno dimenzijo, kjer je z Jo- 

kerjem vse v redu in Harley Ouinn zato ni več žalo- 

stna. Vsled dimenzijskega portala so še možnosti, da Borci so zadostno uravnoteženi in raznoliki, pri čemer je manj menjav kožic kot v MK: Super- 
alienskega polboga spravijo k sebi. Magari s kriptoni- man kuri z laserjem in zamrzuje njegov sovrag Doomsday pa je hrust,-ki dela škodo od blizu: 
tom, ki je itak vsakomur pri roki, drugače bi bil veliki PR. — ] 

S nepremagljiv. 

Zgodba je obsežna, a do obisti neumna. V štorastih, 
pretirano kompresiranih videosekvencah se stvari 
dogajajo predvsem zato, da se lahko v bojih sreča 
vseh dvaindvajset likov in da obstaja izgovor za boj 
Batmana z Batmanom. Avtorji so obilno poskrbeli, 
da stvari letijo v luft in pesti proti gobcem, dočim so 
na globino pozabili. Morda ne bi toliko ugovarjal, če 
bi ne imel priložnosti prebrati spremljajoče stripovske 
serije, o kateri čitaj na naslednji strani. Tam sem vi- 
del, dase da iz navedenih idej skovati privlačno, na- 
peto, odraslo fabulo. Tale v igri pa žali mojo inteli- 
genco. Odnos med Supermanom in Batmanom ni 
| razvit, Wonder Woman je namesto Amazonke v mo- 
ralnem precepu zgolj leteča joškača in tako dalje. 
Proti koncu nekajurnega premočrtnega enoigralstva 
sem, preobremenjen z zlaganimi tragedijami in lese- 
nimi govorci, le še preskakoval sekvence, da bi čim- z Omejen si na en lik, tako da to ni tag-team pretepačina. Je pa tu zanimivi sistem energije. 
hitreje prišel do naslednjega obračuna. Ko je eden od borcev ob vso moč, se črti ne resetirata, tako da nasprotnik obdrži prednost. 

[] ] [] jim je podrejeno marsikaj, med drugim deljeni udarec, 
Spodobni udarjalci s katerim nasprotnika vržeš v nasprotni zid, da se od 
Takega z medmeti whaaam!, blaaam! in shazam! njega odbije in ti ponudi priložnost za držanje v zraku 

g 
v oblačkih? Ne, kajti poreklu navzlic ni Gods z nadaljnjimi pravilno tempiranimi sunki. 


Among Us nič kaj stripovski. V pogledu od strani Šteje tudi polnjenje supermetra, ki rabi tako reševanju 
se na zvečine precej temačnih ozadjih z vso res- iz žongliranj kot rabi specialk, ki se razlikujejo od lika 
nostjo spopade štiriindvajset bojevnikov in bojev- do lika in zanje uporabljaš četrti gumb. A večja po- 
nic. Pod okrilje imaš med drugimi priliko vzeti Cat-  sebnost boja je nameščena izven likov, kajti pri boju 
woman, Green Lanterna, Nightwinga, Deathstro- | si lahko pomagaš z okolico. En tak faktor so objekti, 
ka in Lexa Luthorja. Vsi po vrsti (iz)gledajo mrko. ki jih moreš zalučati tekmecu v glavo ali jih uporabiti 
kot Sub-Zero, Liu Kang in ostala banda iz Mortal za njegovo poškodovanje, naj gre za viseče železne 
Kombata. Krvi od tam resda skoraj ni in takisto ne | krogle, gumbe za sprožanje raket ali ventil, s katerim 
rentgenskih usmrtitev, ki so tvorile velik del vizual- odpreš curek vode, ki onega odplavi. Drugi dejavnik 
ne privlačnosti. Zato pa dobimo nadgrajen, soliden so vnaprej določene točke na tleh, s katerih sovraga 
in širše zanimiv borilni sistem. odbiješ v ozadje in ga poškoduješ ali ga pošlješ skozi 
Namesto štirih gumbov za napade z rokami in no- zid, da se v predolgi animaciji potolče pri padanju v 
gami iz MK v Injustice uporabljaš tri, ki sprožajo drug del arene, kjer«se borba nadaljuje. Prijem ni nov 
šibek, srednje močan in močan udarec. To kombi- in menim, da take finte poberejo malo preveč energi- 
niraš s smermi in blokom, ki nima več lastnega je. Je pa učinkovit in pripomore k drugačnemu ob- 
gumba in je pogojen s smerjo. V Mortal Kombatu si  čutku kot pri konkurenci, ki se s tem zvečine ne uba- 
denimo preprosto tiščal blok in ko te je nekdo pre- da. Izvirnost je kockarski sistem, kjer v zameno za 
skočil, se je lik sam obrnil. Zdaj je treba spremeniti morebitni pozitivni učinek med bojem z nasprotnikom 
smer, kar ob napaki omogoči crossup in morebitno  stavita del svojih supermetrov. Koliko, se je treba 
žongliranje. Juggli so Injusticov kruh z maslom in odločiti v par sekundah in je vznemirljiv del taktike. 


(S: 4.N č 
INJUSTICE | 
STRIPOVSKA SERIJA | 


—— INJUSTICE 


Ravnokar grem z ipadom pod pazduho na sek- 

ret brat šestnajsti del stripovske serije Injusti- 

ce. Verjemi, da ga ne bi težko čakal, če niz ne bi 

bil dober! Tako kot Devil May Cryjev strip go- 

vori predzgodbo igri, le da na precej bolj obši- 

ren in boljši način. Dva ducata strani dolge epi- 

zode, ki jih še ni konec, nam povejo, kako je 

prišlo do tega, da je Superman postal tak zaje- 

banec, da hoče nasilno končati vojne na svetu. 

Ne bom kvarnikiral, rečem naj le, da ga je Jo- 

.— ker pošteno prizadel, saj je še bolj zmešan kot 

% Nolanov in Ledgerjev filmski. "Zakaj si to sto- 
ev ril?!" "Zaradi tistega toplega občutka v notra- 
njosti." Vidimo obilico lično, bogato izrisane 

akcije, kot je napad sil Atlantide na kopno, in 
nezanemarljivo merico krutosti. Največja odlika 

pa je globina likov in odnosov med njimi, česar 

A s od izmišljotinskih heckotov, ki se oblačijo v 
SS pajkice, ne bi pričakoval. Naj gre za 'rivalsko 
prijateljstvo" med Supermanom in Batmanom 

ali Wonder Woman, ki dokaže, da za vsakim 
uspešnim moškim stoji ženska. Ne sežemo si- 

cer do naprednosti stripalbuma Batman: The ; 

tz Dark Knight Returns, a kljub temu je stripovski .. 
$ Injustice prijetno presenečenje, čigar zgodba. - si - : Emi ZE ZONE 
absolutno preseže ono v igri. Digitalno ga ku- Ko Deathstroke koga useka s svojim mečem ali ga ustreli, je krvi komajda za vzorec. Na des- 

si puješ na Comixology.com za dolar po epizodi. ni pa vidiš duri, skozi katere je moč nasprotnika spektakularno poslati na.drug del prizorišča. 


A, J | La — 


Liki, ki jih izbiraš na estetskem zaslonu, so odklenjeni vnaprej, ozadje pa igra dodeli na- 
ključno, ko oba igralca opravita izbiro. Na razpolago je že prvi DLC-lik, Lobo, inše več jih bo. 


| 


hormonikaš 2013 - -. : Ne Re 


" MV zorc 


pe — 


Povprečni izvajalci ME £ Wi ME TE RESNE 
Razloga za igranje kampanje nista ne zgodba, ne umetna pamet, ki je skoraj tako čizerska kot 


Dvomim sicer, da bodo Injustice kaj dosti igrali po tur- v MK. Prvi je trening. Drugi pa v redu vmesne miniigre, kot je streličarstvo z Green Arrowom. 
nirjih in da bo za daljši čas zaposlil tiste, ki iščejo ulti- Mi % š 

mativno globino, saj tu Japonci ostajajo kralji. Liki so taki 
malo preveč leseni, malo preveč je cenenosti na rovaš 
okolice in izstrelkov, ki se med sabo ne izničijo, sesta- 
vljanje kombinacij ter žongliranj pa je ravno toliko okor- 
no, da poznavalci iger a la Ultimate Marvel vs. Capeom 
3 in Street Fighter X Tekken ne bodo navdušeni. V me- 
niju priročno navedeni frame data, dve vrsti vnosa - 
eden za joypade in drugi za palice - ter pohvalno uvaja- 
nje za začetnike gor ali dol. 

Tudi internetno udejstvovanje, ki v slogu Mortal Kom- 
bata pozna rangirane in nerangirane boje, prežanje v 
sobah z izzivanjem ljudi, modus king of the hill (v sobi 
se zbere več osebkov in zmagovalec vedno igra) in 
oglede spopadov drugih, ni povsem na nivoju. Spletno 
povezovanje je okej, a ni tako kakovostno kot pri ja- 
ponskih tekmecih, saj hitro pride do zamika, ocene pin- 
ga so pavšalne in nezanesljive ter manjka fini 'avtoma- 
tni' način iz SSF4, kjer se udejstvuješ v enoigralstvu in 
te ljudje izzivajo. 

Še nekaj moram izpostaviti, in sicer neznanost večine li- 
kov in univerzuma Justice League v Sloveniji. Ko sem 
našteval prej junake, ki jih lahko vzameš - ti je pri kate- 
rem vztrepetalo srce? Pri Supermanu, Batmanu, Jokerju 
in Catwoman verjetno, morda še prikexu Luthorju, Ba- 
nu, Green Lanternu, Flashu in Wonder Woman. Potem 
pa se nabor zaključi, kajti DC Comies je pri nas slabo 
prisoten. Black Adam? Doomsday? Killer Frost? Sine- 
stro? Aguaman? Kdo so to? Za Slovenca ni take čustve- 
ne povezave z vsebino kot za Američana in Britanca. 
Nam so bliže Marvelovi nadmožje - in banda iz Mortal 
Kombata. Scorpion, junak naše in vaše mladosti ... 


Mnogodajalci Wonder Woman je zanimiv lik, ki menjava med bičem, efektivnim z razdalje, in mečem ter 
ščitom, s katerima je močnejša od blizu. Za Lexa pa nisem ziher, kaj je — subtilen ali trapast. 

Vendar to-ne pomeni, da je Injustice slaba igra. Ni am —zW/ EN TIM. : 

vrhunska, a je solidna, sploh če nisi nagnjen k temu, da FI . 

bi cele ure preučeval sezname udarcev (ti so relativno 

kratki) ter. te zanima predvsem fajterski žmoht, po 

možnosti s kolegi-na kavču. Ko Superman zakuri Bat- 

mana zdaserjem iz uča, ta pa Kriptoniča zbije z batmo- 

bilom ... ko Joker nasprotnika s petih centimetrov ba- 

zukira v fris ... Hawkgirl dela leteči švigašvaga ... Solo- 

mon Grundy kliče grobarske neugodnosti ... Green Ar- 

row po odletu skozi steno pristane pri mumijah, ki ga 

nemilo premikastijo ... ti pa nasprotnika obmetavaš z 

deli okolice in mu težiš z gambli ... tedaj ti je jasno, da s 

privlačnostjo pretepačin niso povezani le one-frame lin- 

ki in okizeme na svetovnem turnirju Evo. Veliko zna do- 

prinesti dobra stara domišljija. 


znova službuje pri Jokerju. Super- 
manu vrže pito iz Batmanovega gvan(t)a! 


[PS3 /wii U NetherRealm / Warner 


/ 


Pa Ko se kamera v neinteraktivnih pasažah približa likom, vidimo, da je vanje šlo dosti truda. 
V redu se mi zdi, da ne spomnijo kaj dosti na'filme. Le-ti so ločene interpretacije stripov. 


i - D zadni 
či 4 ni a —— . 

L, ZA I0S imaš v druščini tri. Ko poraziš trenutno ekipo, bojev- je v osnovi zastonj. Če hočeš, lahko po zakonitostih 
N niki v premoru dobijo več življenjskih točk. Nemara modela free 2 play s plačilom hitreje odkleneš like in 
N 7 Družno z inačico za PS3 in X360 je Injustice izšel za  odkleneš novega, ki ga vtakneš v skupino in nadome- se bojuješ, čeprav ti zmanjka kristalov. Mi pa nujno in 


jabolčka, medtem ko ga na Android do nadaljnjega  stiš enega od obstoječih, ki tudi ne verjamem, da si boš tega želel. 


ne bo. Igra za iphone, ipod touch in ipad ostaja prete- so enaki kot v glavni igri, se /,57 Igrica je kratkočasna, a plitka 
4 pačina, a malo drugačna, saj uporablja sistem iz pro- pravi Superman, Nightwing, BE , in dokaj enolična. Nasprotniki 
slavljenega Infinity Blada. Tvoj lik se postavi na levo,  Catwoman, Flash ... - so preveč časa docela nespos- 
nasprotnik na desno in si začneta šteti rebra. Vendar  Globine iz Infinity Bladetu ni, obni in za zmago zadostuje be- 
ui možiclja ne moreš premikati, marveč le talaš udarce prav tako ne napredovanja z. sni drkež po zaslonu. Mogoče 
s krajšimi in daljšimi dotiki zaslona ter potegi. Velike- po svetu, saj se na ohrna a boš še najbolj zagret zato, ker 
Y i ga nabora ni, saj po kratki kombinaciji hitro preideš v prizorišča podajaš iz menija. SN lahko v njej odkleneš kožice in 
zbitje nasprotnika po tleh ali rabo specialke. Je pa Vendar je Injustice prijet- uanii P —i ozadja za sobno verzijo, ako po- 

treba blokirati z dvema prstoma in menjavati like, saj nejši od sorodnega Hulka in F | Yi vežeš računa. 60 

—za ERRAS 

Eden tistih likov DC Comics, ki so pri nas neznani, je 
Aguaman. Obstaja od leta 1941 in je ustanovitveni 
član Justice League. Je sin svetilničarja in prebivalke 
oceanskega dna, zaradi česar postane zaščitnik sed- 
mih morij in kasneje kralj Atlantide. Bojuje se s trizo- 
bom, ima psionične moči, ščiti morska bitja (kite pred 
Japonci) in nekaterim poveljuje, recimo velehobotnici 
krakenu. Tega pokliče, ko so oceani v nevarnosti. 


Flash (1956) je nastal, ko je udarec strele po lenob- 
nem policistu zlil sumljive kemikalije. lbunga mu je 
omogočila, da se premika z nadnaravno hitrostjo, ce- 
lo večjo od brzine svetlobe, in z vibriranjem telesa 
prehaja skozi trdo snov. To dopolnjuje s premetenim 
snovanjem naprav, recimo tekaškega traku, ki-ga-po- 
ganja tako hitro, da potuje.skozivčas. Bil je tudi v zvezi, 
aje propadla, ker. je vedno prehitro prišel, he he. 


ELE ŽEČIJAE 

Čarodejka mora biti v tako mainstreamovskih stripih, 
kot so DCjevi, temačna. Taka je Raven, hči človeške 
matere in meddimenzionalnega demona. Vendar pa ni 
zlobkinja, temveč se bori na strani Justice League, zla- 
sti proti svojemu fotru, ki ogroža Zemljo. Njeni spo- 
sobnosti sta vpijanje bolečine drugih, ki jo nato spre- 
minja v zdravilno moč, in manipuliranje snovi, časa ter 
čustev. Fajn, vendar ni ravno bistvena heroina. 


Naslednji Slovencu nepoznani lik je Black Adam. Zno- 
va gre za starega junca, nastalega koncem druge sve- 
tovne. Sprva je bil zlobni prednik še enega čudaka, 
Captaina Marvela, a je v novejših inačicah pridobil na 
kompleksnosti. Biva kot normalen človek, dokler ne 
reče čarobne besede in se prelevi v nadmočneža. 
Skozi njegovo telo teče čarobna energija starega 
Egipta, zaradi česar je nesmrten. 


Hecno mi je, da imajo bralke stripov Wonder Woman 
(1941) za feministično ikono. Z manekenskim obra- 
zom in postavo, rdečo izzivalno obleko ter megaton- 
skimi joški je prototip babe, ki obstaja za zadovoljitev 
moških. Da zna kot pripadnica izmišljenih Amazonk 
leteti in se z mečem, bičem ter neuničljivimi zapestni- 
cami kao bori za enakost spolov, je maskiranje skrite 
resnice. Ta pa je vzburiti geekovske stripoljubce. 


Če slišiš med tepežemw.lnjustice Solomona Grundyja 
praviti rime, se ne čudi, saj ves temelji na angleški 
otroški pesmici iz 18. stoletja: "Solomon Grundy / 
born on a Monday / died on Saturday / buried on Sun- 
day." Le da tale ni ostal pod zemljo, marveč se je dvi- 
gnil kot zombijaški silak, ki rad tepe zlasti Green Lan- 
terna in Batmana. Prvič se je pojavil leta 1944, v no- 
vejših izvedenkah pa je šef kriminalnega podzemlja. 


ut 
sntalle" ) 


Da Batmanu ne bi očitali toplovodarstva z Robinom in 
butlerjem, so mu v šestdesetih pririsali tovarišico 
Batgirl. Bila je le privesek, a je postajala zanimivejša 
in višek dosegla leta 1988 z Batmanovim stripalbu- 
mom The Killing Joke. Tedaj jo je krogla spremenila v 
invalidko in se je morala vrniti v normalno življenje. V 
prenovljenem univerzumu The New 52 trpi zaradi 
travm, v igro Injustice pa bo prišla z DLCjem. 


Ker je Superman malodane božanstvo, Lex Luthor pa 
zgolj človek, so si morali za moža s Kriptona izmisliti 
še slično nadnaravnega antagonista. Leta 1992 se je 
tako pojavil Doomsday, zobato in špičato utelešenje 
sovraštva ter uničenja, ki — glej no — tako kot Super- 
mož izvira s planeta Kripton. To poreklo je pošastku 
omogočilo, da je Supermana dejansko ubil. 'The Death 
of Superman' je ena bolj znanih epizod. 


Cyborg je novejši lik in ae iz osemdesetih, ko so ga 
dali med člane posadkevTeen Titans, pomočnikov ta- 
velikih superjunakov. Kot mladeniča ga pohabijo, na- 
kardobi umetne ude, zaradi česar pridobi<tehnološke 
moči. Avtorji so šli celo tako daleč, da so mu možga- 
ne po kasnejši smrti obnovila bitja iz vesolja. Lahko 
leti, se popravlja in komunicira s stroji, čeprav se mi 
zdi, da je na njem najzanimivejše to, da je črn. 


a po ra 


k 1 4 "Ja s r 
ma Vmesnih sekvenc sicer ni dosti, a so naphane s humorjem. Zlasti 
trga epileptični zaslon, ki obelodani pridobitev nove sposobnosti. 


di 


rale, carnal. Jenjaj mlatiti pifiato, 

cinco de mayo je mimo. Gotovo si 

že čul za mehiško različico roko- 

borbe, ki sliši na ime lucha libre. 
Njene zamaskirane nabildance v pajkicah 
bi pričakoval v klasični pretepačini v ringu, 
toda pri kanadskem studiu Drinkbox so, 
bržda pri dvanajsti rundi tekile, prišli na 
brihtno zamisel, da jih dajo v od strani gle- 
dano raziskovalno-ploščadarsko igro, ki se 
udinja konceptu metroidvanie. To so izdat- 
no začinili z uživantskim tepežem, kupom 
raznovrstnih prijemov in odpuljenim hu- 
morjem. Oh, da. V tale gvakamole še kako 
velja pomočiti tortiljo. 


i Vamonos, 
luchadores! 


Juan Aguacate je vsakdanjež, ki se zbuja 
ob svojem nasadu agave in skrbi, da bliž- 
nje mestece nikdar ni žejno slavne kaplji- 
ce, ki paše s soljo in limono. A tistega dne 
gre vse po zlu, saj zlonamerni Calaca ugra- 
bi brhko hčer El Presidenteja. Juan se mu 
hrabro postavi po robu, pri čemer nesla- 
vno stori bridki konec. A nič ne de, v svetu 
mrtvih najde masko, ki ga vrne med žive v 
izklesanem telesu slaboritnega rokoborca. 
Na sporedu je reševanje simpatije in ščite- 
nje sveta pred hudodelcem, ki si prizadeva 
podjarmiti to- in onostranstvo. Morda se 
sliši preprosto in obrabljeno, a vsebina je 
prežeta z norim meksikanarskim vzdušjem 
ter odeta v oko rosečo risankasto podobo, 
svilnato animacijo in pristno muziko. Ko v 
zakup vzameš še vse odbite like, poklone 
kupu igralskih in filmskih klasik ter zajetno 
dozo popkulturnih referenc, je jasno — tale 
taco je frišen. 

Iz glavne vasice se sprva dokaj premočrt- 
no odpraviš po različnih barvitih pokraji- 
nah, polnih sovragov, ki jim je treba lucha- 
dorsko prešteti rebra. Juan štarta z dokaj 
osnovnim naborom golopestnih sposob- 
nosti, a jih tekom pustolovščine nabira več 
in več, pri čemer je tempo ravno pravšnji, 
da nikoli ne zazehaš. Sprva je zmožen kraj- 
ših kombinacij, izmikanja in usmerjenega 
lučanja oslabljenih koščenih beštij. Kmalu 
pa jih prične metati v zrak, jim spuščati 
čelne in izvajati čedalje bolj žešče ter dolge 
karafeke. Te zlahka povezuješ s smernimi 
tipkami in se naslanjajo na zapuščino me- 
hiške rokoborbe. 

Sort zlikovcev bi sicer lahko bilo več, a 
vseeno se med sabo konkretno razlikujejo, 
terjajo različne pristope in upoštevanje te- 
rena ter se za nameček prilagajajo 
Juanovi vedno hujši zajebanosti. 
Tako pasavci, ptičevci in skeleti 
pridobijo mnogobarvne ščite, ki jih 
moraš razbiti z določenim udar- 


Hi KEMIe 


ne 


cem, ali pa se gibajo med svetom mrtvih 
in nemrtvih. S pritiskom na gumb namreč 
instantno prestopiš v grimfandangovsko 
deželo, polno calacastih okostnjakov, pri 
čemer se prerazporedijo nekatere ploščadi 
ali se odpre nova pot. Kot se zagre, se boš 
soočil s šefi, ki znajo biti hudo zaguljeni in 
kličejo po dobrem starem piflanju vzorcev 
ter ogromno spretnosti. 


iAy, caramba! 


Srečoma skakalniška plat ne zaostaja. Z 
rabo posebnih udarcev letiš dlje in višje, 
oprijemaš se zidov in se od njih skokicasto 
odbijaš, tečeš po stenah, prežarčiš se skozi 
lebdeče teleporte ter se spremeniš v kuro, 
ki je nekakšna ustreznica žoge iz Metroida. 
Dobro, da je življenj neskončno in po po- 
gosti smrti nadaljuješ od zgrešenega sko- 
ka, kajti na težjih odsekih crkuješ kot za 
stavo. Ob eni takih zagonetk sem po tride- 
setem poskusu odložil plošček, preštel do 
deset in položaj par minut natančno pre- 
učeval, nakar povsem razturil, kar veliko 
pove o carskosti tovrstnih zagat. 

Kot veli metroidvanijska tradicija, se kas- 
neje vračaš na raziskana področja, saj z 
novimi sposobnostmi dosežeš gosto raz- 
tresene skrite bonbončke, dežela pa sča- 
soma postane dosti bolj odprta. Ko zbereš 
tri srca, se ti podaljša življenjska črta. Na 
enak način nadgrajuješ vzdržljivost, ki je 
ključna za rabo specialk. V skrinjah in od 
premaganih skeletov dobiš peneze, s kate- 
rimi v štacuni odklepaš nove kombinacije 
in se bildaš. V mestecu pa opraviš nekaj 
stranskih nalogic v stilu 'prinesi sestavine 
za tortiljo', ki so sicer simpatične, a nekoli- 
ko slabo izkoriščene in prekratke. 


El pollo loco! 


Ajde, težavnost zna zanihati in noben kos 
Guacameleeja sam po sebi ni prelomen. 
Hec je v tem, da so preizkušeni gradniki iz- 
piljeni in povezani v izvrstno celoto. Sicer 
boš v dveh popoldnevih izkusil vse, vključ- 
no z bolj zaguljenim zbiranjem skrivnosti in 
skritih kosov maske, s čimer boš ugledal 
drugačen konec. A dolgčas ti ne bo niti 
minuto in ker se po končanju odpre težji 
način, kadarkoli pa se ti lahko na kavču 
pri mlatenju v sodelovalnem načinu pri- 
druži kolega, se boš gotovo vrnil po repete. 
Za primernih 13 evrov kot dolpoteg na 
PSNju skupaj dobiš tako PS3jevo kot viti- 
no inačico, ki si delita shranjene položaje. 
Andale, le urno si ju omisli! 


si s prstov oblizne 
zeleno omako in zvrne tekilo. Ole! 


[ita Drinkbox Studios 

gamescom 


Celebratejthejgames! 


Koln, 21.-25.08.201 


Gamescom v Kalnu je največji svetovni sejem inter- 
aktivnih iger in zabave. Obiskovalci se boste lahko 
seznanili z najnovejšimi novostmi najrazličnejših 
iger in jih tudi preizkusili, se seznanili z otroškimi 
igračami in izdelki na baterijski pogon, elektron- 
skimi igračami, najrazličnejšimi animacijami, filmi, 
strojno opremo, mediji, telekomunikacije... 


PROGRAM - KOLN, 21. - 25. 08. 2013 


1. DAN: /torek, 20.8.2013/ Odhod iz Novega mesta ob 
22.00, iz Ljubljane ob 23.00. Vožnja skozi Karavanški 
predor na Koroško, nato nadaljevanje vožnje s krajšimi 
postanki skozi Nemčijo, mimo Munchna do Frankfurta 
in naprej v Koln. 


2. DAN: /sreda, 21.8.2013/ Po prihodu popoldanski 
orientacijski ogled mesta z avtobusom: katedrala 
Dom, cerkev sv. Martina, mestna hiša, bazilika sv. 
Gereona... Sledi nastanitev v hotelu 3""" in nočitev. 


3. DAN: /četrtek, 22.8.2013/ Po zajtrku vožnja na 
sejmišče in celodnevni ogled sejma. Nočitev. 


4. DAN: /petek, 23.8.2013/ Po zajtrku vožnja na 
sejmišče in celodnevni ogled sejma. Nočitev. 


5. DAN: /sobota, 24.8.2013/ Po zajtrku po želji še obisk 
sejma in v zgodnjih popoldanskih urah povratek po 
isti poti proti domu. 


€ KOMPAS 


NOVO MESTO 
www.kompas-nm.si 


nagradna igra: 


Kateri dan v mesecu izhaja revija Joker? 


Prijavnico pošljite na Kompas Novo mesto 
(kompas.nmesiol.net). 

Izmed prijavnic bomo izžrebali nagrajenca, 

ki mu bomo podarili letno naročnino na revijo Joker. 

največji svetovni 
nem interaktivnih 


iger in zabave 
s 235€ - 6 dni 


6. DAN: /nedelja, 25.8.2013/ Prihod v Slovenijo v dopoldanskih urah. 


CENA: 235 EUR na osebo / najmanj 40 oseb 
264 EUR na osebo / najmanj 35 oseb 
278 EUR na osebo / najmanj 30 oseb 
305 EUR na osebo / najmanj 25 oseb 
550 EUR na osebo / najmanj 20 oseb 


CENA VKLJUČUJE: avtobusni prevoz na navedeni relaciji, cestne takse in parkir- 
nine, stroške 2 šoferjev, 4 nočitve z zajtrkom v hotelu 3'" v dvoposteljnih ali 
triposteljnih sobah, 25 km od centra Kolna, oglede (brez vstopnin), vodenje, 
osnovno nezgodno zavarovanje, DDV in organizacijo potovanja. 


DOPLAČILA: - 1/1 soba 60 EUR, sejemska vstopnica dnevna od 11-15 EUR, 
študentska od 6,5 do 10 EUR. 

Dodaten dan: 45 EUR (40 oseb), 50 EUR (35 oseb), 55 EUR (30 oseb), 60 EUR 
(25 oseb), 65 EUR (20 oseb) 

Končna cena bo določena na podlagi dogovora glede števila udeležencev in 
morebitnih dodatnih storitev. 


8000 Novo mesto 


o.o., Novi trg 10, kompas-nm.si 


esto d h 
Kompas Novo m kom pašna esiol.net, WWW. 


tel.: 386 7 393 15 20, 


prijavnica: 
ime in priimek: - 


naslov: 


e-pošta: 
telefonska številka: 
Prijave sprejemamo na kompas.nmesiol.net ali na 


telefon 07/393 1 520. Ob prijavi plačate 30 EUR rezervacije, 
ostalo možno v mesečnih obrokih najpozneje do 14.8.2013 


ič manj kot enainštirideset miz imam v 
krovni platformi Pinball FX 2 za xbox 
360, ki ji na PS3 ustreza Zen Pinball 2, in 
to ni malo. Vsaka čast madžarski hiši 
Zen Studios, ki ji je uspelo ustvariti raznolik, za- 
baven miks, s katerim so oživili žanr digitalnih 
marjanc. Sega od izvirnih luštnosti do licenčnih 
izdelkov, med katerimi so bili doslej najbolj 
udarni tisti z Marvelovim logotipom. Za name- 
ček je matični program robusten. Omogoča 
spletne lestvice in turnirje, nudi internetno več- 
igralstvo, na vpogled daje priročnike in nastavit- 
ve. Tilt, multiball, skill shoti in sorodni prijemi so 
samoumevni, fizika pa odlična. Manjka le mož- 
nost navpične postavitve zaslona. 
A kdor ima pregled, bo opazil, da se začenjajo 
gradniki nekoliko ponavljati in da mize ne gre- 
do v tako širino kot konkurenčni Pinball Arca- 
de. Primerjava sicer ni docela poštena, saj gre 
pri slednjem za obujevalni projekt starih moj- 
strovin. V Budimpešti fliperje klamfajo sami in 
jim dodajajo lastnosti, ki v resničnosti niso mo- 
goči, denimo figurice, ki se streljajo, ter odbite 
miniiigre. Pa vseeno. Fliper je fliper in s tako 
količino kakovostnih digitalnih naprav so nas 
enostavno razvadili. 
Zato je Star Wars Pinball hecen tič, ee, sokol. 
Tisočletni. Po eni strani so se orenk potrudili, da 
so na aktualnih mizah (še več jih pride) po- 
ustvarili vojnozvezdno vzdušje. Naj gre za grafi- 
ko v obliki ogromnih portretov Skywalkerja in 
žaromečev, na katerih žogica najde pot do do- 
ločenega dela ... za domišljijske prijeme, kot so 


Mu Collection 


Syrimrec | 


O] 
SPDK GA, MOOVERINE 


IGROVJE 


Sneti v galaksijo daleč, daleč 
; (mim proč odleti v kovinski kroglici. 

X360 / PS3/PC Zen Studios 
sprehodi samohodk AT-AT čez polje ... ali za 
fantastični zvok, nabit z izvirnimi dialogi iz fil- 
mov, pristnimi zvoki blasterjev ter svežimi Yodi- 
nimi budističnimi modrostmi. "Strongest is he 
who makes his own path!" 


Po drugi pa je deset evrov za komplet (posamič 
niso naprodaj) nekoliko Preveč. Ni hrabro do- 


finity Gauntletu, in ne dobiš štirih fliperjev, kot 
je bilo navada pri Marvelovkah, ampak tri. Le 
eden od teh - oni z Bobo Fettom - je nadmo- 
čen. Saj ne, da sta ostala slaba. A tare ju pre- 
več težav, da bi se lahko postavila po robu ze- 
novskim vrhuncem, kot je Moon Knight. 

Dobra novica je, da je Pinball FX 2 skozi Steam 
naposled prispel na PC. V Windows je že bil na 
voljo, a le v Osmici. Platforma PFX2 je na 
računalniku zvečine enakovredna konzolni, 
vendarle pa ji manjka kar važni spletni multi- 
player. Družno nabijanje kroglice je tako zazdaj 
mogoče le na enem PCju za do štiri ljudi. V štar- 
tu je na razpolago 23 miz v petih pa- 

ketih, za vsakega računajo 10 ev- 

rov. To so Star Wars Pinball, Marvel 

Pinball, Marvel: Vengeance and Vir- 

tue, Marvel: Avengers Chronicles, 

Core Collection in Zen Classics. Vsi 

opisi so na Joker.si. 


Tata di; 


PC-vmesnik je malo drugačen kot na X360 in PS3, a ostaja čist in funkcionalen. Po- 
ganjanje miz je na spodobni mašini hitrejše kot na konzoli. Fliperjem je moč spre- 
minjati nastavitve in za sleherno marjanco si lahko prebereš podrobna navodila. 


The Clone Wars 


Je preprosta, z rampami bogata 
miza za začetnike. Kroglico s štiri- 
mi odbijači pošlješ kamorkoli, ne- 
kaj zadeneš in točke se usipljejo 
kot pri norcih. Čeprav je žogica hit- 
ra, je pobeg po stranskem žlebu iz- 
jema in multiballi so pogostejši od 
namrgodenosti grofa Dookuja. Ne 
pravim, da se za pike ni treba čisto 
nič potruditi, a vsekakor manj kot 
pri večini miz v Zen Pinballu. Zato 


mi je kmalu postalo dolgčas. Svetla 
plat so liki, kot je Anakin, ki skačejo 
okrog, in edinstvenosti, kakršen je 
energijski ščit, ki prekrije večino 
spodnjega dela. Toda ni jih obilo in 
ne morejo nadomestiti manka čust- 
vene vrednosti. So bile komu Klon- 
ske vojne res tako všeč, da zna na 
pamet dialoge iz njih in mu liki do- 
gajajo kot oni iz temeljne šestologi- 
je? Ej, Jar Jar Binksa folk vsaj so- 
vraži. Do Ashoke in Grievousa ma- 
lokdo goji vroča čustva. 


Boba Fett 


Medgalaktični lovec na glave Boba Fett je 
eden najbolj kul likov v Star Wars in pra- 
vično je, da je deležen najboljšega fliperja v 
kompletu. Že sam tloris spretno lovi ravno- 
težje med rampami in pomembnostjo os- 
rednjega dela, kamor denimo prifrči Fetto- 
va vesoljska ladja in ovira pošiljanje žogice. 
Nadalje je hvalevreden asimetričen dizajn, 
saj akcija gravitira k levemu robu, koder sta 
odbijač za preprečevanje iz-letov in nov iz- 


streljevalnik. Vanj je moč okroglino spraviti 
z eksplozijo rakete, ki prileti z jasnega neba 
in jo izstreliš na lastno pest. 

Osrednja finta je v tem, da Bobba opravlja 
naloge za Jabbo ali Vaderja, odvisno od te- 
ga, katere rampe cilja, in da mora biti za 
uspeh snajpersko natančen. Ko v adrenalin- 
skem zaporedju odstreliš vse cilje, ki so v 
splošnem razpostavljeni bolj zafrknjeno kot 
na večini ostalih miz PFX2, se počutiš carja. 
Upravičeno, kajti izvrstna miza je težka in 
rekord na njej pove, da nisi slab. 

kadnih dirkačin je na mobilijah, kolikor ho- 

češ. Če si zaželiš malo resnejših simulacij 

vožnje, takih v okviru Gran Turisma in Forze, 

pa nimaš dosti izbire. Še najbolj znana in po- 
pularna je Real Racing studia Firemonkeys, katere 
tretja inkarnacija ravnokar buri duhove. Ne toliko za- 
radi igranja kot poslovnega modela. 


Tehnikalije 


Najprej obdelajmo igranje. Poditi se je moč po nekaj 
izmišljenih in devetih pravih, razumno verno prenese- 
nih krožnih dirkališčih. Med njimi so ameriška Lagu- 
na Seca, zi o ana britanski Silver- 
set Ee iz resničnosti, od dokaj vsakdanili 
tipa focus RS do prestižnih dirkalnikov, kot so lam- 
borghini gallardo, porsche GT3 RS, koenigsegg age- 
ra R, mclaren Fl in bugatti veyron. Čeprav ni ferrari- 
jev, je nabor za mobilne razmere spodoben. 
Tehnična plat takisto, kajti zvok je realističen, grafika 
pa lična, z odsevi na plehu. Okolica stez je mrtva, 
ampak ej, igraš na tablici ali celo fonu. Gledaš od zu- 
naj, iznad pokrova motorja ali od znotraj, pri čemer v 
kabinah delujejo merilniki, v vzvratnem ogledalu je 
odsev in volan sukajo roke. Na spodobni platformi je 
potek tekoč (ipad 2 zmore zadosten frejmrejt), obču- 
tek hitrosti pa na nivoju. 


Vožnja 

Šoferski vtis je v redu. Avti se ne peljejo kot po ledu, 
saj jih tresejo izbokline na asfaltu, in se ne obnašajo 
kot v arkadah. So 'težki', potrebujejo čas, da nabere- 
jo brzino, in ko vstopaš v ovinek, ob previsoki hitrosti 
zletiš s steze. Za dober rezultat moraš voziti vsaj pri- 
bližno v skladu z resničnostjo. 

Je pa res, da naprednejšega realizma ne gre pričako- 
vati, kajti v smislu zvestobe življenjskosti šofiranju 
manjka dosti. Točka, kjer avto zdrsne, je zelo umet- 
na, idealna linija (njenega prikaza na cesti ni) pa šte- 
je bore malo. V zavojih je moč tudi pri visokih hitro- 
sti izvajati mnogo popravkov s kolesi, dočim je lahko 


Pogled iznad pokrova motorja daje najboljši obču- 
tek hitrosti. Hvalim tudi izmišljene proge, ki so ra- 
zgibane in lepo tečejo. To je kar dosežek. 

izstop skrivenčen, pa na času ne bo bistvene razlike. 
Poškodbe so, a le kozmetične, ko ti napoka šipa in 
odstopi odbijač - na vožnjo ne vplivajo. 

Lahkotnost je smiselna, saj je nadzor nujno pokve- 
čen. Najbolje se imaš, če igra sama pospešuje in za- 
vira, ti pa sukaš napravo, s čimer oponašaš volan. 
Plin in zavora sta lahko ročna, a sta v vsakem prime- 
ru digitalna. Še največ profitiraš, če bremzaš sam, a 
ne toliko, da bi bila razlika obilna. Ročnega prestav- 
ljanja ni, od ostalih pomagal pa je tu le sistem proti 
zdrsavanju gnanih koles. Ob nekoliko večji kom- 
pleksnosti igre se tako pokažejo resne omejitve ste- 
klene plošče na telefonu ali tablici, ki hoče biti vse. 


impresivno, ne? Vsi merilniki sicer ne delujejo, to- 
da kabine so dokaj detajlne in avtom lastne. 


Kariera 


Edini modus je gromozanska kariera z 961 izmišljeni- 
mi dogodki. Ti so razporejeni v razrede s primerljivimi 
avtomobili, ki so nadalje razkoščkani na nelinearno 
razporejene dirke. Med njimi so pogoste take, kjer se 
iz začelja (kvalifikacij ni) prebijaš v ospredje delnega 
ali polnega nabora dvaindvajsetih dirkačev. Nadalje 
se ukvarjaš z eliminacijo, kjer zadnji izpadajo v rednih 
intervalih ure, se trudiš doseči najvišjo hitrost, voziš 
na razdaljo in sodeluješ v kratkem dragu. Moči meriš 
z neživljenjsko umetno pametjo ali z ljudmi z vsega 

Strašljivi zaslon za popravila, ki kradejo bodisi 
čas, bodisi denar. Najbolje je, da oddirkaš svoje 
do bolidove skrajne meje, nakar napravo odložiš. 


Ko Sneti najde stopalko za plin, ugo- 
tovi, da je zraven reža za kovance .. 


i0S / Android — Electronic Arts / Android 


90 sire: 


Electronic Arts 


sveta ter svojega Facebooka, čemur pravijo time 
shifted multiplayer, TSM. To pomeni, da imaš, če si 
povezan v splet, za nasprotnike posnetke voženj res- 
ničnih oseb, pri čemer so 'duhci' otipljivi in se lahko 
vanje zaletavaš. 

No, ta TSM je sumljiv, saj se avti obnašajo vse preveč 
robotsko, da bi šlo za neobdelane vožnje ljudi, in na- 
vsezadnje jih lahko zrineš s proge. To je najbolj ču- 
daško, ko se pomeriš s kakim frendom s Fejsa, od 
koder redno dobivaš sporočila, in se greš z njim av- 
točke za zabijat. Ob združevanju z naključneži pa te 
špil rad spari bodisi z levaki, ki jih mimogrede pre- 
šišaš, bodisi z osebki, ki imajo dosti boljši dirkalnik 
od tvojega. 


Tekoči račun 


Rešitev je nadgradnja bolida, a tu RR3 zapelje v gra- 
ben s freemiumskim poslovnim modelom. Špil je v 
temelju resda brezplačen in za navidezne dolarje, ki 
jih dobiš spočetka, lahko kupiš povprečen avto, s ka- 
terim voziš do nezavesti. A če hočeš napredovati v 
višje razrede, moraš z zmagovanjem zaslužiti za novo 
furalico. To pa zahteva obilico vožnje, saj z uspehi 
dobivaš dokaj malo sredstev. Cekine moraš odštevati 
tudi za draga popravila in nadgradnje, brez katerih 
kmalu nisi več konkurenčen. Poleg tega vsak tak po- 
seg zahteva, da preteče nekaj časa. Bodisi par minut, 
bodisi nekaj ur. 

Z zastonjskim udejstvovanjem lahko resda prideš še 
kar daleč, vendar tovrstna škrtost botruje vrsti ponov- 
ljenih tekem in praskanju fičnikov na kup. Med dru- 
gim zato, ker avtov ne moreš prodati. S takimi prije- 
mi te špil zelo očitno nagovarja, da v spletni štacuni 
odšteješ pravi denar, vendar pa je tudi pri tem zoprn. 
Za deset evrov ti da kakih pet naprednejših avtov in 
prgišče odklenjenih dirk - nakar znova padeš v cikel 
popravil in nadgradenj, ki je počasen, če ne investi- 
raš novih denarcev. Celo ko jeklenega konjiča kupiš, 
moraš odšteti dodatne virtualne novce za takojšnjo 
dostavo. Res se počutiš kot molzna krava. 


Rja 

Res je, da lahko ustvarjalci ta kočljiva razmerja spre- 
menijo s popravkom, in da je igra kljub vsemu brez- 
plačna. Preizkus je na mestu, če si na tablici ali tele- 
fonu lačen nekoliko resnejše dirkačine in tripaš na le- 
po podobo. A za prijetno udejstvovanje na daljši rok 
računaj, da boš moral seči v žep. Ti stroški pa zlahka 
orenk presežejo kakovost dirkanja. 


V primerjavi z resnejšimi dirkačinami manjkajo tu- 
di take prvine, kot so normalno beleženje rekor- 
dov, vožnja na čas, tuning in menjava gum. 

DRKAMOŽ 


do je junak - tisti, ki ne pozna strahu, ali tisti, 
ki se boji, vendar bojazen premaga? Če velja 
drugo, pravi heroj ni Mario, temveč njegov 
cmihasti brat Luigi. Zapostavljenec z zeleno 
kapo se splaši ob najmanjši nevarnosti, kliče s tre- 
sočim glasom in bolšči z jokavimi očmi. A kljub temu 
brska po ukletih bajtah. To je korajžal! 
Lojze Marjanu sicer pomaga na mnogih odpravah, a 
doslej je dobil le eno lastno igro, Luigi's Mansion za 
gamecube pred dvanajstimi leti. Tedaj je prejel obse- 
den dvorec, kjer je s čarobnim sesalnikom in 'game 
boy horrorjem' v žepu zavdajal prikaznim. Slednje v 
nadaljevanju za 3DS odganjamo iz petih zaporednih 
dvorcev v dolini Večne sence, kamor nas pripelje od- 
biti profesor Ježešna (E. Gadd). 


Poltergust in dual scream 


Bistvena razlika ni v novem pogledu na dogajanje, saj 
Mansion 2 (čez lužo mu pravijo Luigi's Mansion: Dark 
Moon) ostaja tretjeoseben, niti v zasnovi, kajti nada- 
ljevanje nas vnovič postavi pred mešanico akcije in 
ugank. Finta je v razmerju sestavin. Original za koc- 
ko, ki ga je moč danes perfektno igrati v emulatorju 
Dolphin, je bil usmerjen v sesanje duhcev. Naslednik 
pa več poudarka daje raziskovanju in puzlam. 

Luigi znova vihti sesalnik Poltergust, nadgrajeni mo- 
del 5000, in ima na spodnjem 3DSovem ekranu zem- 
ljevid ter cilje, ki jih kaže 'dual seream'. Smeh. Poleg 
tega je opremljen z navadno svetilko in posebno, ki 
razodeva skritosti. Tipičen postopek je, da začne Lui- 
gi, ko pride v sobo, brskati po predalih, vazah in po- 
steljah ter sesati vse, kar ni videti pritrjeno. Vsrka rju- 
he, baldahine, pajkove mreže, cvetice in ovijalke, s 
čimer odkrije nahajališča kovancev. Istotako suče 
ventilatorje, poganja vetrnice in spiha prah. Dostikrat 
posreba kaj neočitnega, kot je nalahno prilepljena ta- 
peta ali rešetke iz blaga. Večkrat pa s sesalcem reši 
uganko, recimo tako, da vase potegne klobčič pajko- 
ve svile, ki ga odnese do plamena sveče, nakar z 
njim sežge veliko mrežasto oviro. Oziroma prime 
čeber, vanj pri curku natoči vodo in zalije rožo, ki zra- 
ste in izvrže ključ za zaklenjena vrata. 

Tempo je zato v primerjavi z enico dosti počasen, kar 
stopnjuje luč za iskanje tajn. Z njo je dobro posvetiti v 
vsak kot, po stropu in po tleh, da odkriješ nevidne 
objekte, od omar z dodatnimi soldi do posebnega 


Tako pri šefih kot drugod navduši lepo uporabljeni 
globinski učinek. Zal pa se ta tepe z možnostjo dvi- 
ganja in spuščanja sesalca z nagibanjem 3DSa. 

duhca Booja (belo zobato zmene, ki ra- 
do straši Maria) in nagradnih kristalov. 
Kar je bilo svojčas dokaj adrenalinska 
izkušnja, je sedaj nekoliko bolj počas- 
na in metodična. 

Vendar to ne pomeni, da vznemirjenja 
ni. Čeprav v številnih sobah ni duhov, 
nanje slejkoprej naletiš. Boji niso ne 
dolgi, ne zapleteni, kajti postopek je 
vedno tak, da duhca oslepiš s snopom 
svetlobe iz običajne baterijske svetilke, 
nakar ga povlečeš v Poltergust. Keč je 
v tem, kako to storiti. Duhcev je mno- 
go vrst in se ločijo po obliki in vzorcih 
obnašanja. Eni te pljuvajo, drugi te ob- 


Luigi je nenehno komično prestrašen. To lahko na 
lastno pest stopnjuješ s pritiskanjem smeri na 
križcu, da brkatež obupano kliče napomagaj. 


dajo z gnusno opno, tretji te mahnejo s pestmi, četrti 
te obmetavajo, petim vidiš sledi v plitkih lužah. Ko jih 
začopatiš, začno ritati in se spreletavati, pri čemer JE 
sprotno smer. Ko ti uspe iz njih izsesati vso energijo, 
so tvoji, še lepše pa je, če to storiš ob pravočasnem 
pritisku gumba, za kar dobiš denar. Tega uporabiš za 
postopne nadgradnje sesalnika in lučke. 


Paranormalna hecnost 


Lojzetova graščina ni globok in kompleksen špil, saj 
ugank in bojevanja ne razvije do polnosti. Predmetov 
ni moč nostti iz sob, kjer si jih našel, struktura misij se 
nekoliko ponavlja in daljši obračuni z duhovi so red- 
kost. Nekateri šefovski boji so kul (pajek), saj moraš 
uporabiti možgane, spet drugi neokusno razpotegnjeni 
in rutinski (stopnišče). Prav tako Mansion 2 za bolj od- 
prtim izvirnikom zaostaja v tem, da je zlomljen na pet 
dvorcev in nadalje razkosan na približno polurne misi- 
je. Čeprav je to bolj primerno za drkamožno naravo 
igre, je krivo za občutek razdrobljenosti in nesvobode 
pri raziskovanju ter za nekoliko ponavljajoče se brska- 
nje po že obiskanih prostorih. Takisto zna koga vzne- 
jevoljiti, da imaš eno samo življenje. Ko ti zmanjka 
energije, kar se v poznejših odpravah zgodi kar hitro, 
če nisi pazljiv, moraš na sam začetek naloge. 


Nagajivčke sem odkril tako, da sem curek iz sesalca usmeril v 
ventilator. Napadajo me izmenično in se, če zgrešijo, skrijejo. 


V večigralstvu se prostori tvorijo naključno, kar 
eliminira pazljivo izdelana sosledja sob iz kampa- 
nje. Kul je, da je podprt lokalni download play. 


Je pa res, da igra za številne rane prispeva žavbe. Re- 
zervne energije je dosti, če se jo potrudiš iskati v va- 
zah in skrinjah, in prav tam so dodatna življenja. Igra- 
nje pa je domala nenehno uživantsko. Deloma zaradi 
fantastičnega vtisa, kar zajema tako odlično risanka- 
sto grafiko s komično animacijo in prvovrstni stereo- 
skopski učinek kot noro poslušljivo glasbo, katero 
Luigi spremlja z bojazljivim petjem. Deloma zaradi 
petih očarljivih, razgibanih, raznolikih vil, po katerih 
vandramo, naj gre za srednjeveško plemenitaško 
hišo, zapuščeno fabriko ali zaledenelo domovanje, in 
prisrčnih duhov, ki stalno presenečajo z novimi prije- 
mi - nadenejo si sončna očala, ki jim jih je treba izpu- 
liti, zaščitijo se s kuhinjskimi potrebščinami, ponigla- 
vo se skrivajo vsepovsod in skozi okna vidimo, kako 
uganjajo norčije. Deloma pa zaradi konkretne ko- 
ličine početja, saj linearna osnova traja petnajst sploh 
ne dolgočasnih ur, nakar so tu lov na višji rezultat v 
obliki zvezdic, skrite misije in v redu sodelovalni mul- 
tiplayer za do štiri ljudi, kjer prikazni pecaš lokalno ali 
po internetu. Lovljenje duhcev ni bilo tako simpa- 
tično vse od filma Ghostbusters! 


Pljunil me je zlati duh. Kazen zanj bo 
primerna: branje 


opisov. 

vega superjunaka. 


V petdesetih letih obstoja je šel Iron Man skozi nebroj sprememb in posodobitev. Starka v premiernem stripu ugrabijo Vietnamci, kasneje pa Iračani in Afganistan- 


Po predstavi po uka še vezakuli« 
sje podjetnega//i/ čudežen tehno- 


loški oklep odetega Marvelo- 


k— 

ci. Avtorji se radi poigravajo tudi z junakovo rano na prsnem košu. Tony si jo običajno pozdravi, a se poškodba vselej vrne in ga prisili v sobivanje z reaktorjem. 


islim, da sem z Iron Manom hotel tvega- 
ti. Bili smo na višku hladne vojne in ve- 
del sem, da bralci, sploh mlajši, sov- 
ražijo militarizem in vojsko. Zato sem si 
izmislil junaka, ki je bil utelešenje vsega 
tega. Bil je izdelovalec orožja za ameriško armijo, 
bogataški industrijski mogotec. Zabavala me je ide- 
Ja o odbijajočem liku, ki bi ga bralcem priljubil s 
tem, da bi jim ga vsilil ... In postal je zelo priljub- 
ljen." -Stan Lee 


Stripovski Howard Hughes 


Ko je Železni mož leta 1963 debitiral v superjunaški 
zbirki Tales of Suspense, si je že lastil večino značil- 
nosti, ki mu jih nepoznavalci stripa dandanes pripisu- 
jejo zaradi trojice holivudskih blockbusterjev. Boga- 
tinskega podjetnika, genialnega izumitelja in neozd- 
ravljivega ženskarja je legendarni stripar Stan Lee, 
oče Spider-mana in X-Men, zasnoval po ekscentrič- 
nem ameriškem milijarderju Howardu Hughesu, ko je 
dotičnemu v betici še vse štimalo. (Glej vedež v Jo- 
kerju 230.) Privilegirani Tony Stark se v dobrodelne- 
ga Iron Mana prelevi šele potem, ko se v Vietnamu (v 
filmih Afganistanu) znajde v krempljih poševnookih 
sovražnikov. Slednji na smrt ranjenemu briljantnemu 
inženirju v zameno za rešilno operacijo srca naprtijo 
izdelavo orožja masovnega uničenja. Toda iznajdljivi 


gg 4 


82 


Stark se v sodelovanju z jetniškim znanstvenikom ra- 
je loti načrtovanja in kovanja naprednega kovinskega 
oklepa, s katerim mu uspe pobegniti. Tragična izkuš- 
nja prej arogantnega Tonyja tako pretrese, da začne 
razmišljati drugače in se spraševati o moralnosti oro- 
žarskega posla. Kmalu zatem se rodi Iron Man, v iz- 
popolnjen visokotehnološki oklep odet bojevnik, s 
čigar pravo identiteto sta spočetka seznanjena le To- 
nyjeva tajnica Virginia 'Pepper' Potts in James Rho- 
des, bivši vojaški pilot in Iron Manov bodoči zaveznik 
War Machine. 


Marvel je z Robertom Downeyjem Jr. zadel terno. 
V intervjujih je igralec tako šarmanten in simpa- 
tičen, da ga zlahka zamenjaš s Tonyjem Starkom. 


Lee se je z junakom nameril osvetliti vlogo tehnologije 
in industrije v boju proti komunizmu. V kasnejšem ob- 
dobju in zlasti novejših časih pa so različni avtorji v 
stripih raziskali teme, ki se tičejo poseganja države v 
privatni sektor in zakonskega omejevanja znanstvene- 
ga napredka. Predvsem so pisci in risarji skozi leta 
močno poglobili lik Tonyja Starka, ki je v farbovitih 
bukvicah vse prej kot idealiziran bogataš brez proble- 
mov. Zaradi rane v prsnem košu, v kateri tiči elektro- 
magnet, ki ga poganja futurističen reaktor in je vir 
energije za napajanje oklepa, se Tony počuti nepopol- 
nega in manjvrednega. V breme mu je orožarska pre- 
teklost in alkohol mu je dober prijatelj. To filmi bolj ali 
manj ignorirajo, dočim je v stripih temna plat železne- 
ga superjunaka velikokrat izpostavljena. 


Rudniki železa 


Ko se ne ukvarja s sabo, prodanimi politiki in neobzir- 
nimi konkurenti tvrdke Stark Industries, se Iron Man 
spopada z vsakovrstnimi kriminalci, teroristi in super- 
zlobneži. Včasih samostojno, še raje pa v družbi Tho- 
ra, Hulka, Stotnika Amerike in preostalih Avengerjev, 
katerih član je od ustanovitve in jih redno zalaga z na- 
predno opremo. Med antagonisti ima posebno mesto 
megalomanski Mandarin, genialni znanstvenik in 
nadnaravno obdarjeni mojster borilnih veščin, ki se 
drži samurajskih načel. 


A. Mar —— 

Prvotni oklep, izdelan med jetništvom, je Tony skozi čas priredil potrebam. Mo- 
del 09 na sredini vsebuje posebno vezje, ki mu omogoča miselni nadzor oklepa, 
dočim je primarna funkcija modela 14 na desni zdržati silovite Hulkove udarce. 


V boju se Stark zanaša skoraj izključno na ponarodeli 
rdeče-zlati oklep, ki mu omogoča letenje in nudi nad- 
človeško moč, vzdržljivost ter številna futuristična 
orožja. Nadebudni izumitelj je skozi čas razvil nebroj 
oklepov z unikatnimi lastnostmi. Eden mu denimo 
omogoča potovanje po vesolju, drugi ga naredi ne- 
vidnega. Posebej trdoživ in hrustovski kovinski gvant 
si je moral omisliti, ko sta se nekoč udarila s Hulkom. 
Oklep, ki ga nosi v novem filmskem podvigu, ima za- 
poredno številko 42. 

Celovečerci so dobra štartna točka za spoznavanje 
Iron Mana. Toda če bi se rad v njegov univerzum kon- 
kretno poglobil, boš moral poseči po stripih. Med no- 
vejšimi je čislan Iron Man: Extremis, delo avtorjev 
Warrena Ellisa in Adija Granova, kjer kovinkota bru- 
talno potolče s čudežnim virusom okuženi nasprot- 
nik. Da preživi, si je serum prisiljen vbrizgati tudi 
Stark, kar ima zanj številne dobre in slabe posledice. 
Med starejšimi zbirkami ima posebno mesto Demon 
in a Bottle, ki ga imajo številni ljubitelji za definitivno 
ironmansko zgodbo. Po okvari oklepa in nesrečni 
smrti nedolžnega ambasadorja se Tony zateče k pi- 
jači. Branja vredni so še Armored Wars, The Confe- 
sion, Iron Man vs. Iron Monger in The Iron Age. 

Kaj pa risanke? Televizijska produkcija ni kaj prida, 
mlačna sta tudi animirana filma na ploščkih The In- 
vincible Iron Man iz leta 2007 in sveži Rise of the 
Technovore. V prvem se junak odpravi na Kitajsko, 
kjer med iskanjem izgubljenega templja naleti na pre- 
kletstvo, ki v življenje prikliče ancientno zlo. V dru- 
gem se Železko pomeri z mladoletnim genijem, ki je 
na rovaš organskega oklepa praktično nepremagljiv. 
Ko barabnik izvede teroristični napad, oblasti obtožijo 
Iron Mana, ki mora v nadaljevanju očistiti svoje ime. V 
nadlego in kasnejšo pomoč so mu War Machine, 


Japonski animatorji so pri Rise of the Technovore 
opravili spodobno delo. Animejski videz je spočet- 
ka malce odbijajoč, a se privadiš. 

Black Widow, Hawkeye in The Punisher. Animacija je 
na nivoju, sploh pri Technovore, ki je plod japonske- 
ga studia Mad House. Sicer pa sta oba umotvora po 
kvaliteti daleč za filmi. 

Obstajata tudi dve Iron Manovi igri, a sta tako zanič, 
da je bolje, če se pretvarjaš, da ju ni. 


Kovinskost v tretje 


Marvel je idealnega Tonyja Starka našel v šarmant- 
nem in hkrati porednem Robertu Downeyju, Jr.. Ker 
se je publika na prva filma odzvala z navdušenim na- 
valom v kinodvorane, je bil tretji Iron Man samoume- 
ven. Ekscentrični izumitelj, bivši izdelovalec orožja, ki 
je v uvodnem delu staknil ugovor vesti in si omislil 
tehnološki superjunaški oklep, tokrat zabrede v 
manjšo osebno krizo. Mučijo ga spomini na črno lu- 
knjo iz zaključne špice lanskih Maščevalcev, ki so 
New York in Zemljo za las rešili pred megalomanskim 
Lokijem in aliensko invazijo. In ker ima hudič rad 
mlade, se od neznanokod pojavi teroristični zlobnež 
binladenskega imidža, ki sovraži Ameriko. 


Na sled Mandarina se poda tudi James 'Rhodey' 
Rhodes, ki ga v filmu upodablja Don Cheadle. War 
Machine se po novem imenuje Iron Patriot. 


Tony Stark, ki doživlja panične napade? Okej, reci- 
mo, saj je pod oklepom navsezadnje običajen smrt- 
nik, kakor samozavesten in aroganten že. Človečnost 
heroja film na dopadljiv način izpostavi po začetnem 
spopadu in domnevni smrti. Tedaj Tony ostane brez 
oklepa, zaradi česar se je do kasnejšega popravila le- 
tega prisiljen zanašati na lastno ostroumnost in pomoč 
pajdašev. V zakotnem ameriškem mestecu, kjer mora 
raziskati pravo naravo samomorilskih bombašev, se 
zajedljivi Stark najprej spoprijatelji z odrezavim fan- 
tičem, nakar moči združi s temnopoltim Jamesom 
Rhodesom (Don Cheadle), 'rezervnim' Iron Manom. 


Superherojska organizacija Maščevalci je Marvelov odgovor na junaško 
združenje Justice League of America založnika DC Comics. Ceprav je Iron 
Man njen sponzor in član od začetka, ji v stripih načeluje Stotnik Amerika. 


Da izdelek v tem segmentu bolj kot na sodobno super- 
herojsko produkcijo spominja na tandemsko akcijado 
iz osemdesetih in devetdesetih, niti ni čudno ali slabo. 
Režiser in soavtor scenarija je pač Shane Black, ki 
nam je med drugim dal Smrtonosno orožje. 

Tony in James nista ravno Tango 6 Cash in Iron Man 
3 se na trenutke preveč trudi, da bi izpadel smešen. 
Potegavščina, ki si jo celovečerec privošči z dolgo- 
bradim Mandarinom, katerega je mojstrsko uprizoril 
Ben Kingsley, je sicer ena svetlejših točk filma. Vse- 
kakor pa humorni vložki škodujejo terminatorskemu 
glavnemu negativcu Aldrichu Killianu (Guy Pierce). 
Nak, z antagonisti filmska serija res nima sreče. Šlo bi 
tudi brez nekaterih nedoslednosti v zgodbi, kot je 
sumljiva, nikdar razložena odsotnost preostalih Aven- 
gerjev. Ej, v igri je življenje predsednika ZDA, Stotnik 
Amerika pa je očitno na dopustu. 


Film nazorno pokaže, da je Iron Manov oklep teh- 
nološka oblekica, ki si jo lahko oprta vsakdo. Celo 
Gwyneth Paltrow iliti Pepper Potts. 


Ampak dobro, film je simpatičen in bistveno bolj gled- 
ljiv kot dvojka. Za površnosti se film med drugim op- 
raviči z Gwyneth Paltrow, ki je še vedno slastna. Tok- 
rat kot mična gospodična Potts odigra občutno manj 
voščeno in postransko vlogo. Navdušijo tudi najboljše 
akcijske sekvence v nizu, na katerih se pozna vsak 
dolar 200 milijonskega proračuna. Posebno omembo 
si zasluži spektakularna zračna, v kateri mora Železko 
rešiti nesrečnike, ki jih je odneslo iz letala. Bi pa ro- 
marjem v kino odsvetoval ogled v 3D, saj ta izkušnji 
doprinese bore malo in jo mestoma celo kvari. 

eil Gaiman, slavni multipraktični avtor stripov, 
kratkih zgodb, romanov, stripov in filmskih ter 
TV-scenarijev (Dobra znamenja ... Stardust ... 
Coraline ... Dredd ... Doctor Who ... Simpsons), 
ni Američan. V Združene države se je iz rodne 
Anglije preselil šele pri dvaintridesetih, leta '92. 
Morda prav zato poseduje tako globok uvid v to pro- 
strano deželo, ki je izven miselnega okvirja že Evro- 
pejca, kaj šele Slovenca. V ohlapni skupnosti držav 
veljajo drugačne razdalje, domoljubje in kompletna 
miselnost. 
Z ameriško zaljubljenostjo v svobodo se 
dobro skladata nebrzdano posedovanje 
strelnega orožja in sistem divjega kapi- 
talizma, kjer vsak skrbi predvsem zase 
in porablja toliko, kolikor zmore, ne toli- 
ko, kolikor bi bilo primerno. Police trgo- 
vin se šibijo od izdelkov in kupci so tega 
navajeni. Vse ima omejeno trajanje, kaj- 
ti zmerom je na dosegu roke nekaj no- 
vega, zanimivejšega, vznemirljivejšega. 
Dokler govorimo o sadnem soku, ni 
problema. Kaj pa se pripeti, ko so take- 
mu razmišljanju izpostavljena božanst- 
va iz starega sveta, ki so prečkala mor- 
je in se naselila v Severni Ameriki? V 
stari obliki obstajajo le, dokler ljudje 
vanje verjamejo, in prav verovanje jih pogublja, spre- 
minja ter ustvarja nove. Ta zanimiva ideja, ki jo igral- 
ci poznamo iz Populousa in drugih božjih strategij, je 
osnova romana Ameriški bogovi. 
V originalu je izšel pred dvanajstimi leti in zanj je Gai- 
man prejel prestižni nagradi hugo ter nebula. Odslej 
ga imamo vsled truda založbe Sanje in prevajalca 
Boštjana Gorenca aka Pižame aka StricaBedanca v 
slovenščini. Ta je v naravno zveneč podalpski jezik 
prestavil ultimativno, izpiljeno izdajo, nastalo ob de- 
seti obletnici dela, ki obsega 560 broširanih strani. 


Zorya Vechernyaya peče 
pito. Mesno pito. 


Ameriški bogovi so dobro spisana, tekoča mešanica 
fantazije, mitologije, grozljivke, kriminalke in road 
movieja kot tipične oblike filma za širno deželo, kjer 
najkrajša zračna črta med obalama meri 3350 kilo- 
metrov. Povezava s slikosukom je očitna in prija pre- 
hodu v druge medije. HBO in Gaiman bukvo ravnokar 
spreminjata v televizijsko nadaljevanko, ki naj bi štar- 
tala zgodaj 2014. 

Delo se osredotoča na nekdanjega zapornika Shado- 
wa, ki se mu po vrnitvi v vsakdanjost sesuje svet in ga 
rekrutira skrivnostni gospod Wednesday. Z njim se 


84 


Kaj se zgodi z božanstvi v novem svetu, 
kjer imajo tak rok trajanja kot pašteta v 
Wal-Martu? To in še marsikaj drugega 
Sneti izve v sveže prevedeni knjigi Neila 
Gaimana Ameriški bogovi, ki na tujem 


že uživa kultni status. 


odpravi na rajžo po Združenih državah od te do one 
znamenitosti. Te so običajno povezane s starimi bo- 
žanstvi, od katerih so nekatera izginila, druga so se 
spremenila, tretja pa kljubujejo modi. Med njimi so 
tudi slovanski nadnaravniki, kot je Črnobog, naš an- 
cientni predstojnik zla in teme. 

Vsem je skupno, da jih Wednesday potrebuje, in če 
poznaš izvor angleške besede za sredo (nemara iz 
našega vedeža o vikingih), veš, čemu. Nasproti jim 
stojijo novi bogovi, ki so kljub temu, da v poigravanju 
z ljudmi uživajo enako kot stari, človeški miselnosti 
primerno še bolj pokvarjeni in iz- 
krivljeni. To Gaiman da vedeti v 
srhljivih pasažah, kjer rad upora- 
blja prizadet seks, recimo z vul- 
vo, ki sceloma pogoltne nesreč- 
nega ljubimca. Glej odlomek, ki 
ga ta mesec objavljamo kot što- 
rijo. Petdeset odtenkov sive? 
Črn'c, pros'm te. 


Črna in močna 
literarna kava 


Tovrstni opisi so pogostejši od be- 
leženja odrobljenih glav in čudaš- 
kih, domala šefovskih form raznih bitij. Knjiga sicer 
vsebuje merico adrenalinskega dogajanja in se te tru- 
di pretresti. Vendar pisateljeva moč ni v tem. Raje se 
oprijema zlovešče mrakobnosti, ki je posebej učinko- 
vita, če poznaš bolj vedre sorodne knjige, recimo The 
Long Dark Tea-Time of the Soul Douglasa Adamsa. 
Ameriški bogovi so roman o razpadu starega in na- 
stanku drugačnega. O tem, kako obstoječa pravila iz- 
ginjajo in jih nadomeščajo nova. "Ravnati se je treba 
po pravilih," pravi Črnobog. "Že," odgovori Shadow, 
"ampak nihče mi ni povedal, kakšna so." Gaiman z 
očesom Evropejca motri Ameriko, kjer ni nič zares 
sveto, kjer je po volji kapitala vse izmenljivo in za- 
menljivo. Božanstva, ki so bila v svojih domovinah ti- 
sočletja na piedestalu, so po radovednosti ali razpadu 
skupnosti prišla sem, kjer vozijo taksije, trgujejo od 
vrat do vrat in se trudijo uspeti po nareku ameriških 
sanj. Še Kristusove cerkve se z zastonjskim kofetom 
in pitami prerivajo za vernike. 

Roman, za katerega v redni ponudbi na Sanje.si in v 
knjigarnah hočejo ugodnih 17 evrov, ne bo sedel 
vsem. Slogovno je krut in neposreden, vsebina pa si s 
številnimi kratkimi referencami ter močno metaforiko 
želi nezanemarljivega poznavanja mitologije. Toda v 
zameno daje dosti in stavi na všečnega junaka, ki te- 
gobe prenaša z mero stoičnosti ter dobre volje, spre- 
jemajoč življenje tako, kot je. Gaimansko čudaško. 

SLIKOSUK 


MOVIE 43 


ole nenavadno slikosučno delo je sicer v kinu 
T igralo že januarja, a se nam je takrat izmuznilo. 

Zato ga izpostavljamo zdaj, ko je izšel na plošč- 
kih in ga v HD distribuira severnokorejski režim. Kar 
je za dotično stvaritev bolje, saj zadeva bolj kot v ki- 
nookolje sodi v dnevno sobo in med posvečeno druž- 
bo. Tako, ki so ji blizu sekretne fore, rasistični štosi, 
nost in zoofilija. V prvi vrsti bo sedel radoživi moški 
skupnosti, ki se ga najprej zapoha, potem sablja s tiči 
in vmes gleda film. 43. Pičke nad straniščnim humor- 
jem navadno vihajo nos. Ker njihov drek diši po vijo- 
licah. (A po drugi strani pomnim besede našega veli- 
kega poeta: Babja puščoba tud' smeha ne kaže, na 
skrivaj pa se rada z drisko namaže.) 


Film je najprej pet let iskal produkcijsko hišo, nakar 
so ga zaradi urnikov pomembnih igralcev, kakršen ja- 
ckassovec Johnny gotovo ni, snemali štiri leta. 


Izgovor za štorijo so mulci, ki po netu iščejo oziroma 
zwooglajo zloglasni Film 43. Posnetek so benali v 
vseh državah, "vključno z Amsterdamom"', saj je tako 
izprijen, da ob ogledu izkrvaviš skozi oči in izserješ 
prebavila. A ta grandmasboyevski okvir je še najmanj 
pomemben in učinkovit del, kajti bistvo poldruge ure 
vsebine je niz desetih nepovezanih skečev različnih 
avtorjev in režiserjev. V njih igra mnogo velikih holi- 
vudskih imen, recimo Kate Winslet, Halle Berry in Ric- 
hard Gere, pa še cela vrsta mlajših frisov, kot sta Em- 
ma Stone in Justin Long. Odbitosti primerno ne manj- 
kata niti Johnny Knoxville in Stifler. 

Konkretnih primerov teh kratkih, samostojnih pred- 
stavic ne bom navajal, saj bi bil to sfižek. Vedite le, da 
se bavijo z drekom, superherojskimi odnosi, fukanjem 
predvajalnika mp3, joški, testisi, polmetrskimi tiči, 
menstruacijo, mitološkimi bitji, zamorci, srednješols- 
kimi prigodami in še marsičim. So pa tudi izobraže- 
valni deli, v katerih izveš, kako delujejo bankomati in 
kakšna je skrivnost Supermanovega čopka. Kdor 
obožuje southparkovski humor, Film 43 mora pogle- 
dati, ne oziraje na slabe kritike zadrte rulje. Blagor od- 
prtim na duhu in hvala Kim Jong Unu. LordFebo 
Film ima vsaj 43 (tisoč) sejalcev semena in rjavine. 


Pri kolažnih projektih se često primeri, da sta dva 
delčka v redu, ostalo pa ne. Tukaj so skeči dobri do 
zaključnega z manijaškim Garfieldovim bratrancem. 

STAR TREK 
INTO DARKNESS 


apo dol pred JJ Abramsom. Še enkrat mu je 
K uspelo z ravno pravšnjo merico skrivnostnosti, 

neposrednega zavajanja - da, tudi v napovedni- 
kih - in nadzorovanim uhajanjem drobcev informacij 
povedati o novem filmu vse, a hkrati nič. Tega se za- 
veš šele po ogledu novih dogodivščin fantov in dek- 
let, ki pogumno gredo, kamor ni šel še nihče. 
Z Into Darkness smo dobili potrdilo, da nameravajo 
scenaristi povedati več ali manj isto zgodbo, kot so jo 
prikazali izvirni filmi. Četudi jim je alternativna časov- 
na nit, ki jo je sprožil romulanski rudar Nero v filmu iz 
leta 2009, dala proste roke za naprej, so očitno mne- 
nja, da tovrstne anomalije ne morejo bistveno spre- 
meniti toka zgodovine. Ključni dogodki težijo k temu, 
da se zgodijo, in razlike so le v podrobnostih. 
Tako na začetku vidimo Kirka, ki brez trohice slabe 
vesti prekrši Prvo direktivo, kar ga stane kapitanske- 
ga stola, a ga po terorističnem napadu, v katerem na- 
srka njegov mentor, dobi nazaj. Potem gre na lov za 
teroristom Johnom Harrisonom (kot vedno izjemni 
Benedict Cumberbatch), bojda članom skrivnostne 
Sekcije 31. Slednjo si predstavljajte kot oddelek, ki za 
Federacijo opravlja umazane posle. A model, ki je ta- 
ko fizično kot intelektualno nadmočen Kirku in vsemu 
človeštvu, jo pobriše na Go'nos. Klingonski domači 
planet ni izbran naključno, saj ta bojevniška vrsta ko- 
maj čaka na izgovor, da s Federacijo stopi v vojno. 
Kaže pa, da so podobni vročeglavci tudi na človeški 
strani. Je Jim eden od njih? In kakšno vlogo ima pri 
vsem tem Harrison? 


James Tiberius Kirk znova uspešno eksperimentira na 


področju aplikativne ksenobiologije. Bo morda njego- 
vo kariero prekinila pričujoča luštna blondinka? 


Na koncu se spet izkaže, da poudarek filma ni na do- 
godkih, marveč na likih in odnosih, ki jih imajo drug z 
drugim. Ko se Kirk očitno sprašuje, zakaj se mu 
Spock ves čas postavlja po robu, in mu Uhura zaupa, 
da v njenem odnosu z Vulkancem ni vse v najlepšem 
redu. Ko Sulu pokaže svojo temno stran. Ali ko Bones 
dobiva čir na želodcu zaradi lahkomiselne mularije, ki 
ga bo vsak čas stala dobrobiti in življenja. V to razgi- 
bano dinamiko med akterji prileti Harrison in ji zgolj 
doda novo dimenzijo. Je negativec z namenom, logi- 
ko in ozadjem, ki se obrtniško tempirano odkrije pred 
gledalcem. Torej z vsem tistim, kar smo v predhodni- 
ku pogrešali pri Neru. Ne da bi bil Benedict toliko 
boljši igralec od Erica Bane. Slednji preprosto ni imel 
materiala, s katerim bi lahko kaj naredil. 

Bombastične akcije v drugo ne manjka, kakor tudi ne 
milijona podrobnosti in referenc, ki jih JJ z lopato na- 
metava v svoje izdelke. Od modelčkov vseh Enterpri- 
sov na admiralovi mizi do kosmatega tribbla na 
McCoyevem pultu ali predstavitve dr. Carol Marcus, s 
katero je Kirk v izvirni časovni niti imel sina. Oziroma 

kratkih prizorov, ki so dobesedno prepisani iz Khano- 
vega besa in Iskanja Spocka, le da so zasukani malo 
drugače. Into Darkness se zato ne bo mogel izogniti 
primerjavam z Wrath of Khan, splošno priznanim kot 
najboljšim filmom iz franšize. In zna biti, da bo najbolj 
pravoverne trekerje razkuril še bolj kot predhodnik, 
češ, da so scenaristi (Abramsova stalna zasedba: Ro- 
berto Orci, Alex Kurtzman in Damon Lindelof) uničili 
odlično zgodbo. 

Takim ostaja izvirnik, medtem ko bodo ostali nad no- 
vo vizijo najverjetneje navdušeni. To so pač Zvezdne 
steze za generacijo 21. stoletja. In petletna misija se 
je šele začela. Guattro 

Podvig gre v temino 16. maja, tako plosko kot v 3D. 


EVIL DEAD 


ravi strah se porodi tedaj, ko nimaš izhodov. Ko 
B priklenjen in začepljenih ust ne veš, kako bi ušel 

maskirancu, ki ti hoče s topim rezilom izrezati 
srce. Zakaj topim? Da bo dlje trajalo! Če pa vidiš du- 
cat načinov, kako debilu zavdati, se treseš manj. 
To je problem dosti grozljivk, tudi rimejka klasike Evil 
Dead iz 1981. Ko v gozdno kočo pride pet mladih, da 
bi pomagali kolegici odvaditi se drog, storijo vse, da 
bi se lahko dvignilo starodavno zlo, jih enega za dru- 
gim obsedlo, ubilo in nato z vzdržljivimi reanimiranimi 
trupelci zavdalo še živim. Zvedavi očalarski pamet- 
njakovič se potrudi, da iz čarovniške knjige prebere 
coprniška zaklinjanja, in vsi blazno radi hodijo okoli 
sami. Pač zato, da jih lahko zlodej ostudno nadleguje. 
Kri šprica, udje odpadajo, črevca plahutajo in malo je 
računalniških očitnosti. Če ti take zadeve dogajajo in 
meniš, da so nekonkretni duhovi v filmih tipa Para- 
normal Activity za reve, ti bo Evil Dead bržda sedel. 
Ne bom lagal, da sem po ogledu dobro spal. 


z: Be« — s 
« ce VI . 


Tile mrtveci so kar grozljivi, bolj kot nedeljski zombi- 
ji, kakršne gledamo pri Walking Dead. Čudaško trza- 
jo, se samomutilirajo in nikdar, nikdar ne odnehajo. 


Vsekakor pa se nisem mogel tako vživeti, kot bi se, 
če iztek ne bi bil tako mlahav in če bi dali avtorji več 
na smisel ter metaforiko. Slednje resda nekaj je v te- 
matiki družine in točk v človeški duši, na katera se 
lahko prisesa Gospodar laži. Na tej podlagi bo lahko 
Marcel ugotavljal, da gre za cerkveno in protifemini- 
stično zaroto. A premalo. No, res pa je, da izvirnik, ki 
mu nova inačica ohlapno sledi, po tej plati ni bil biser. 
Kulten je postal zato, ker zaradi drzne režije Sama 
Raimija in poskočnega scenarija nisi vedel, ali je vse 
skupaj zajebancija ali ne. Ver.2013 se jemlje resno, 
med drugim na rovaš kontroverznih scen v slogu bo- 
taničnega posilstva, s čimer pa je manj efektivna in 
bolj na prvo žogo. Tudi zato, ker ustvarjalci (med nji- 
mi Raimi) niso imeli Brucea Campbella, čigar legen- 
darni jeklenočeljustni pojavi ni kos nobeden od novih, 
povprečnih igralcev. Sneti 

Kadavre je zloba v kinu popadla 9. maja. 

Dobitnika Starerafta sta: 


Jaka Berdajs iz Ljubljane in Peter Bricelj iz Kranja. 


Rešitev je bila: SARAH KERRIGAN. 


Izžrebanca kviznika sta: 


Rešitev je bila: SIDEWIND 


ČREVA NA PLOT METALNI KVIZNIK 


"Koliko zamaskiranih maščevalcev je 
potrebnih, da zamenjajo žarnico?" "Niti 
eden, ker imajo radi temo!" To je tako 
slab vic, da si zaslužimo eno na gobec. 
Nam jo bo podelil Superman? Nas bo 
naklestil mogočni Doomsday? Nas bo 
po babje hitro oklofutal Flash? Nak, no- 
beden od teh. Zakaj ne? Zato, ker lahko 
Jokerja poči na domine samo Batman! 

Skratka. Na čast izidu pretepačine Inju- 
stice: Gods Among Us, v kateri se spo- 
padeta dva ducata stripovskih likov iz 
izdaj DC Comics, dotični posvečamo 
nagradno igro, sponzorirano od uvozni- 
ka Videotopa. Kdor bo podal ustrezni 
geselj, sestavljen iz črk pred pravilnimi 
odgovori, se bo potegoval za eno od 
mičnih nagrad. To sta dva izvoda igre 
Injustice za xbox 360, en kos dotičnice 
za playstation 3 in majica z motiviko 


rešimož ter rešižen. Ko boš oblečen v 
njo hodil po mestu, bodo kriminalci kar 
sami skakali čez ograje v vodo in si de- 
lali samovžige, samo da bi se ognili tvo- 
jemu wampu pravice, ee, mogočnim 
pestem pravice. Ja, ta država potrebuje 
nekaj takega. Te smemo prositi, da sp- 
rehod potegneš do parlamenta? Hvala. 


1. S katero snovjo bi Batman v spopa- 
du najlaže porazil Supermana? 

c) z ajnštajnijem 

s) s siborgijem 

n) s kriptonitom 


2. Netherrealm Studios, avtorji 
Injustice, so prej naredili: 

y) Minecraft 

a) Mortal Kombat 

| en drek 

(miš) in Renato Kelbič iz Celja (pad). 


PLAVALKA 
(ANJA) 


Helena Poreb iz Domžal 


ER 


5. Eden od likov v Injustice je osnovan 
na grški mitologiji. Kateri? 

r) Aguaman 

c) Black Adam 

d) Ares 


3. S čim je oborožena Wonder Woman? 
i) z zajetnimi balkoni 

s) z ustekleničenim belim tokom 

m) z mečem in bičem (zato je včasih 
bioč PRESS) 

Geselj, ki izhaja iz kražkine slike, in soluci- 
jo kviznika napiši v glasovnico, ki je na naši 
rumeni strani joker.si, do 5. junija. 


4. Kaj pomeni tisti 'DC' v DC Comics? 
0) Detective Comics 

m) Don the Cape Comics 

k) Diamond Crusader 


6. Kako si sledijo tri stripovske dobe? 
g) bronasta, srebrna, zlata 

č) zlata, srebrna, bronasta 

e) zlata, platinasta, diamantna 

JOKERPLOV 


Seks v igrah in 110 GB v škatli 


Majski Joker leta 1998 ni prinesel toliko zapomnljivih iger in v primerjavi z 
letošnjo izdajo je bila njegova vsebina precej ožja in manj zanimiva. Ampak 
reklam, ki so pomenile izdaten vir prihodka, teh pa je bilo štirikrat več. 

se s solzico v očeh in zategnjenim pasom spomni zlatih časov. 


red petnajstimi leti smo dali vkup 25 test- 
nih trdih diskov s skupno kapaciteto 110 
giga in zraven modro napisali, da je to 
zdaj stvar nekaj kil, dočim bi morali še ne- 
kaj let nazaj tako zajetnost furati naokoli 
z viličarjem. Ampak glede na eksponenten razvoj se 
bomo leta 2028 še bolj gromko smejali recimo to- 
kratnemu testisu mobilnikov. 
Bajti in herci in piksli in flopi hitro zastarijo, tematika 
jošk in spolovilnega občevanja v špilih pa je vselej 
aktualna. Predvsem zato, ker je enako neobstoječa. 
Zato smo se v Jokerju 58 prvikrat resno lotili te hibe 
igričarske umetnosti, objavili kup slikic iz Larryja in 
Lule, pohvalili Nemce in prekleli ameriške dušebriž- 
nike in verigo Wal-Mart. Nadalje smo raportirali z 
našega največjega dirkaškega tekmovanja, katerega 
prva nagrada je bila kompleten PC. Debele krave so 
bile tedi dobesedno. 
Omembe vreden je še prvi spopad s tehnologijo for- 
ce feedback, s katero nam je tresel roke Microsoftov 
sidewinder. Odličen joystick je to bil in kdor ga ima 
še vedno ter nam pošlje njegovo sliko, mu pokloni- 
mo antismradolinski paket! 


Igra meseca je bil World Cup 98 (93), prva EAjeva li- 
cenca svetovnega nogometnega prvenstva in hkrati 
prvi tak 3D-špil. Prejšnji, USA '94 od U.S. Golda je bil 
namreč plosk in gledan od zgoraj. Skratka, simulacija 
je temeljila na Fifi 98, dodan pa je bil še črnobel mo- 
dus igranja z najboljšimi moštvi iz starih časov. 


Outwars 

Motarhead 

Virtual Pool 2 

Starship Titanic 

Monster Truck Madness 2 


[/] TRDI DISKI 


zlate, 143 


icemog , 9 


Angleške založbe Gremlin se spomni marsikateri sta- 
rejši bralec, Motorheada (77) pa najbrž ne. Pa ni bila 
to napačna arkada, dasi ni imela licenc in je bila vide- 
ti ZF. Njena težava je bila ta, da je prišla v času, ko 
smo igrali slična, a bolj privlačna Ultimate Race Pro 
in Sereamer Rally. Plus Toco in NFS. 


Gostilniški športi so bili na računalnikih včasih mno- 
go bolj priljubljeni kot danes. S tem ne mislim na 
Tapperja, marveč na biljard, pikado in zračni hokej, 
kar smo špilali že na spectrumu. Tole je prizor iz Vir- 
tual Poola 2 (80), enega boljših starodavnih biljar- 
dov, v katerem smo palico suvali kar z miško. 


hormonikaš 1998 


Die by the Sword je bil borilna igra, v kateri smo op- 
letali z rezilom, se branili s ščitom in se premikali po 
3D-arenah. Rane so bile smrtonosne, deli teles so 
odpadali in mečevalsko roko smo z miško nadzorova- 
li neposredno, kakor palico v biljardu desno. Kljub iz- 
virnosti nas špil igralno ni navdušil in dobil je le 53. 

PCX priporoča Windows 8 


NE Microsoft on Ros 


Intel" Core" družina procesorjev 


Z večopravilnostjo, ki vam jo ponuja Intel" Core" 
družina procesorjev in prednameščenim 
sistemom Windows" 8 bodo vaše naloge 
enostavnejše. Računalniki PCX so na voljo v vseh 
bolje založenih trgovinah po vsej Sloveniji 
Izberite svojega, Izberite PCX. Zaljubili se boste. 


PC 


rampuiera 


Windows je registnrana, zaščitena blagovna 
znamka v ZDA in/ali drugih državah. intel, intel 


ubezen ne prvi klik 


logo, intel Core in Core Inside so zaščitene og po 
blagovne znamke Intel Corporation v ZDA in/ali 
drugih državah —l 


<)7lngeles, ih 526 


temni rdeči sobi - barva sten je podobna 
barvi surovih jeter - je visoka ženska, oble- 
čena kot stripovska junakinja v pretesne 
svilene kratke hlače, prsi ji dviguje in naprej 
potiska rumena bluza, zavezana pod njimi. 
Črne lase ima nabrane visoko in zavezane v vozel vrh 
glave. Poleg nje stoji nizek moški v olivni majici s krat- 
kimi rokavi in dragih kavbojkah. V desnici drži denarni- 
co in Nokijin mobilnik z rdečim, belim in modrim 
ohišjem. 
V rdeči sobi je postelja, na kateri so bele satenaste rjuhe 
in temno rjavo rdeče pregrinjalo. Ob vznožju postelje 
stoji lesena mizica, na kateri sta kamnit kipec ženske z 
ogromnimi boki in svečnik. 
Ženska poda moškemu majhno rdečo svečo. "Izvoli," 
reče. "Prižgi jo." 
" Jaz?" 
"Da," reče, "če si me želiš. 
"Moral bi ti reči, da mi ga pofafaš v avtu." 
"Mogoče," reče. "Si me želiš?" Z dlanjo se pogladi od 
stegen do prsi, kretnja razkazovanja, kot bi predstavlja- 
la nov izdelek. 
Zaradi rdečih svilnatih šalov na svetilki v kotu sobe je 
svetloba rdeča. 
Moški jo lakomno požira z očmi, nato ji iz rok vzame 
svečo ter jo potisne v svečnik. "Imaš ogenj?" 
Poda mu zvežčič vžigalic. On odtrga vžigalico, prižge 
stenj: zamigota in nato gori z enakomernim plamenom, 
kar pričara iluzijo gibanja brezobličnemu kipcu ob njej, 
ki so ga sami boki in dojke. "Položi denar ob kipec." 
"Petdeset dolarjev." 
"Da" 
"Ko sem te prvič zagledal na Sunsetu, sem skoraj mislil, 
da si moški." 
"Saj imam vendar te," reče, si razveže rumeno bluzo, si 
osvobodi prsi. 
"Dandanašnji jih ima tudi precej tipov." 
Pretegne se in se nasmehne. "Da," reče. "Zdaj pa pridi 
in me ljubi." 
Odpne si kavbojke in sname olivno majico. Njegove be- 
le rame masira z rjavimi prsti; nato ga obrne in se začne 
ljubiti z njim s svojimi dlanmi, s prsti, z jezikom. 
Zdi se mu, da so se luči v rdeči sobi zatemnile in da edi- 
na razsvetljava prihaja od sveče, ki gori s svetlim pla- 
menom. 
"Kako ti je ime?" jo vpraša. 
"Bilguis," mu pove, privzdigujoč glavo. "S g-jem." 
"Kaj?" 
"Ni važno." 
Zdaj sope. "Naj te pofukam," reče. "Moram te pofukati." 
"Prav, ljubček," reče. "Pa bova. Ampak ali boš naredil 
nekaj zame, ko me boš pedenal?" 
"Hej," reče, nenadoma siten, "jaz plačujem tebi, ne po- 
zabi." 
Z enim samim gladkim gibom ga okobali in šepne: "Ne 
bom, ljubček, vem, ti plačuješ meni, ampak poglej se, 
jaz bi morala plačevati tebi, res imam srečo ..." 
On našobi ustnice, da bi ji pokazal, da vlačugarsko le- 
porečenje nima vpliva nanj, ne more ga pretentati; da je 
ona ulična kurba, za kriščevo voljo, on pa je skorajda 
producent in ve vse o odiranju v zadnjem trenutku, toda 
ne prosi ga za denar. Namesto tega reče: "Ljubček, ko 
me boš pedenal, ko boš zarival tisto ogromno trdo reč 
vame, me boš častil?" 
"Če te bom kaj?" 
Ziba se naprej in nazaj na njem: nabrekla glavica njego- 
vega penisa se drgne ob mokre ustnice njene vulve. 

"Mi boš rekel boginja? Boš molil k meni? Me 
boš častil s svojim telesom?" 

On se nasmehne. Samo to hoče? "Seveda," 
reče. Konec koncev imamo vsi svoje kaprice. 
Ona si z roko seže med noge in ga zdrsne vase. 
"Ti prija, kaj, boginja?" zasoplo vpraša on. 
"Časti me, ljubček," reče Bilguis, cipa. 
"Ja," reče on. "Častim tvoje prsi in tvoje oči in 
tvojo pičko. Častim tvoja stegna in tvoje oči in 
tvoje češnjevo rdeče ustnice ..." 

"Ja ..." zagruli in ga jezdi, kot po valovih jezdi 
čoln, ki ga premetava neurje. 

"Častim tvoje prsne bradavičke, iz katerih teče 
mleko življenja. Tvoji poljubi so med in tvoj do- 
tik žge kot ogenj, in jaz ga častim." Njegove 
besede postajajo vse bolj ritmične, se prilaga- 
jajo zarivanju in valovanju njunih teles. "Zjutraj 
mi prinesi svojo slo, zvečer pa mi prinesi olaj- 
šanje in svoj blagoslov. Naj nedotaknjen hodim 
po temačnih krajih in naj se spet vrnem k tebi 
ter zaspim ob tebi in se znova ljubim s tabo. 
Častim te z vsem, kar je v meni, in z vsem v 
mojih mislih, z vsemi kraji, kjer sem kdaj bil, in 
s svojimi sanjami in z ..." Premolkne, lovi sapo. 
"... Kaj počneš? Kako čudovito se čuti. Res 
čudovito ..." Ozre se navzdol k svojim bokom, 
kjer se združujeta, toda njen kazalec se dotak- 
ne njegove brade in mu privzdigne glavo nazaj, 
da znova gleda samo njen obraz in strop. 

"Še mi govori, ljubček," reče. "Ne nehaj. Res 
prija, kaj?" 

"Prija bolj kot karkoli, kar sem izkusil," ji pove 
in to tudi iskreno čuti. "Tvoje oči so zvezde, 
žareče na, sranje, na nebesnem svodu, tvoje 
ustnice pa so nežni valovi, ki oblizujejo pesek, 
in jaz jih častiiim," in zdaj se zariva vse globlje 
vanjo: čuti naelektrenost, kot bi bil ves spodnji 
del telesa nabit s spolno energijo: čuti faličnost, 
nabreklost, blaženost. 

"Prinesi mi svoj dar," zamrmra, ne da bi sploh 
še vedel, kaj govori, "svoj edini resnični dar, in 
napravi me za vekomaj ... za vekomaj tako ... 
molim ... daj ..." 

In nato se užitek vzpne v orgazem, odpihne mu 
glavo v praznino, njegova glava in jaz in celot- 
na bit so povsem izpraznjeni, ko se zariva vse 
globlje in globlje vanjo ... 

Z zaprtimi očmi in v krčih se preda trenutku; 
nato se zaziba in zazdi se mu, da visi z glavo 
navzdol, vendar se užitek nadaljuje. 

Odpre oči. 

Znova grabeč po umu in logiki razmišlja o roj- 
stvu in se v trenutku popolne postkoitalne jas- 
nosti brez strahu sprašuje, ali je to, kar vidi, 
zgolj iluzija. 

Vidi pa to: 

Vanjo je zarit do prsi, in medtem ko nejeverno 
bolšči v to in se sprašuje, ona položi obe roki 
na njegove rame in nežno potisne njegovo telo. 
Zdrsne še globlje vanjo. 

"Kako mi to počneš?" jo vpraša ali misli, da jo 
vpraša, toda bržda je vse le v njegovi glavi. 

"Ti to počneš, ljubček," šepne ona. Čuti ustnice 
njene vulve tesno sklenjene okrog njegovih prsi 
in hrbta, kako ga stiskajo in zagrinjajo. Vpraša 
se, kako bi ju videl naključen opazovalec. Čudi 
se, zakaj ga ni strah. In nato se zave. 


"Častim te s svojim telesom," 
vase. Njene sramne ustnice mu spolzko zdrsijo čez obraz, 
njegove oči pa zagrne tema. 

Pretegne se na postelji kot orjaška mačka in zazeha. 


šepne on, ko ga potisne 


"Da," reče, "res me." 

Nokijin mobilnik zaigra visoko električno transpozicijo 
Ode radosti. Prime ga, s palcem pritisne gumb in si ga 
prisloni k ušesu. 

Njen trebuh je plosk, sramne ustnice majhne in zaprte. 
Na čelu in nad ustnico se ji lesketajo kapljice znoja. 
"Ja?" reče. In nato reče: "Ne, ljubica, ni ga tukaj. Odšel 
je." 

Izključi telefon, nato pa se zlekne na posteljo v temni 
rdeči sobi, se znova pretegne, zatisne oči in zaspi. 


x x x 


Odpeljal so jo na britof 
u starem kadilaku, 
odpeljal so jo na britof, 
nč več ne bom je čaku 
- STARA PESEM 


"Dovolil sem si," je med umivanjem rok na moškem stra- 
nišču Jackovega Krokodiljega bara rekel gospod Wed- 
nesday, "da sem svojo hrano naročil k tvoji mizi. Konec 
koncev se imava precej pomeniti." 

"Dvomim," je rekel Shadow. Roke si je obrisal v papirna- 
to brisačo, jo zmečkal in vrgel v koš. 

"Potrebuješ službo," je rekel Wednesday. "Nihče ne bo 
najel bivšega zapornika. Ob vas jim je nelagodno." 
"Služba me čaka. Dobra služba." 

"Je to slučajno služba v Gojilnici mišic?" 

"Mogoče," je rekel Shadow. 

"Ne. Ne čaka te. Robbie Burton je mrtev. Brez njega je 
mrtva tudi Gojilnica mišic." 

"Lažeš." 

"Seveda. In to dobro. Boljšega lažnivca od mene ne boš 
spoznal. Vendar se glede tega, žal, ne lažem." Segel je v 
žep, izvlekel večkrat prepognjen časopis in ga podal Sha- 
dowu. "Sedma stran," je rekel. "Vrniva se v bar. Prebereš 
lahko za mizo." 

Shadow je odrinil vrata in stopil nazaj v bar. Zrak je bil 
moder od dima, iz džuboksa pa so Dixie Cups prepevale 
lko iko. Ko je Shadow prepoznal staro otroško pesmico, 
se je rahlo nasmehnil. 

Točaj je pokazal proti mizi v kotu. Na njej sta bila na eni 
strani skleda čilija in hamburger, nasproti pa sta ležala 
krvav zrezek in posoda pomfrija. 


Lej mojga kralja, ves je rdeč, 
ajko, ajko ves dan, 
zaradi njega boš kmalu trohneč, 
džakamo fina nan. 


Shadow je sedel za mizo. Odložil je časnik. "Davi sem 
prišel iz zapora," je rekel. "To je moj prvi obed na svobo- 
di. Saj ne boš imel nič proti, če najprej pojem in šele na- 
to preberem sedmo stran." 

"Nikakor ne." 

Shadow je pojedel svoj hamburger. Bil je boljši od za- 
porniških hamburgerjev. Čili je bil dober, vendar je po 
nekaj zalogajih sklenil, da ni najboljši v državi. 

Laura je znala pripraviti izvrsten čili. Uporabljala je pu- 
sto meso, temen fižol, na drobno narezano korenje, ste- 
klenico ali še malo več temnega piva ter sveže naseklja- 
ne pekoče feferone. Pustila je, da se je čili kuhal nekaj 
časa, nato je dodala rdeče vino, limonov sok in ščepec 
svežega kopra, na koncu pa je odmerila in dodala svojo 
mešanico začimb. Shadow jo je več kot enkrat skušal 
prepričati, naj mu pokaže, kako ga dela: opazoval je 
njen sleherni gib od sekljanja čebule, ki jo je vrgla v oli- 
vno olje na dnu pristavljenega lonca. Celo zapisal si je 
zaporedje dogodkov, sestavino za sestavino, in neki ko- 
nec tedna, ko je ni bilo doma, sam napravil Laurin čili. 
Bil je dobrega okusa - zagotovo je bil užiten in ga je tu- 
di pojedel, vendar to ni bil Laurin čili. 

Novica na sedmi strani je bila prvo poročilo o ženini 
smrti, ki ga je Shadow prebral. Preveval ga je čuden 
občutek, kot bi bral o osebi iz zgodbe: kako sta Laura 
Moon, za katero so v časniku dejali, da je stara sede- 
mindvajset let, in Robbie Burton, devetintrideset, vozila 
po avtocesti, ko ju je zaneslo pred dvaintridesetkolesni 
tovornjak, ki je zadel njuno vozilo, medtem ko je skušal 
zamenjati vozni pas in se jima izogniti. Tovornjak je 
oplazil Robbiejev avtomobil, ta pa se je nato odsukal s 
ceste, kjer je z vso silo trčil v prometni znak in se nehal 
sukati. 

Reševalne ekipe so bile na prizorišču že čez nekaj mi- 
nut. Robbieja in Lauro so potegnili iz razbitine. V bol- 
nišnico sta oba prispela mrtva. 

Shadow je prepognil časnik nazaj in ga potisnil na dru- 
go stran mize proti Wednesdayu, ki se je basal s tako 
krvavim in modrim zrezkom, kot da se ta sploh ne bi 
pritaknil kuhinjskega ognja. 

"Izvoli. Vzemi," je rekel Shadow. 

Robbie je vozil. Zagotovo je bil pijan, četudi časopisno 
poročilo tega ni omenjalo. Shadow se je zalotil, da si 
predstavlja Laurin obraz, ko je ugotovila, da je Robbie 
preveč pijan, da bi vozil. Shadowu se je v mislih odvrtel 
scenarij, ki ga ni mogel ustaviti: Laura vpije na Robbieja 
- vpije nanj, naj zapelje s ceste, nato trk avtomobila ob 
tovornjak, sunkovito sukanje volana ... 

... Avtomobil ob robu ceste, razbito steklo se v soju 
žarometov svetlika kot led in diamanti, kri se steka v ru- 
bine na cesti ob njima. Dve telesi, mrtvi ali tik pred 
smrtjo, ki ju odnašajo od razbitine ali skrbno položijo ob 
rob ceste. 

"No?" je vprašal gospod Wednesday. Pospravil je svoj 
zrezek, ga razrezal in požrl kot sestradanec. Zdaj je mlel 
pomfri, ki ga je nabadal z vilicami. 

"Prav imaš," je rekel Shadow. "Nimam službe." 
Shadow je iz žepa vzel četrtak s cifro na vrhu. Frcnil ga 
je v zrak, ga medtem, ko je zapuščal njegovo dlan, dre- 
gnil s prstom, da se je zatresel in dajal vtis, kot da se 
obrača, ga ujel, tlesknil nazaj na hrbet dlani. 

"Izberi," je rekel. 

"Zakaj?" je vprašal Wednesday. 

"Nočem delati za nekoga, ki ima še manj sreče kot jaz. 
Izberi." 

"Mož," je rekel gospod Wednesday. 
"Žal mi je," je rekel Shadow in pokazal kova- 
nec, ne da bi se mu ga sploh dalo ošiniti s po- 
gledom. "Cifra je. Namestil sem met." 
"Nameščene igre je najlažje premagati," je re- 
kel Wednesday in Shadowu požugal z oglatim 
prstom. "Še enkrat poglej četrtak." 

Shadow ga je ošinil. Na vrhu je bil mož. 

"Nekaj sem zašuštral," je zbegano dejal. 
"Medvedjo uslugo si delaš," je rekel Wednes- 
day in se zarežal. "Imam pač krompir." Nato se 
je ozrl kvišku. "Kdo bi si mislil?) Mad Sweeney. 
Boš spil enega z nama?" 

"Southern comfort in kola brez ledu," je dejal 
glas za Shadowom. 

"Stopil bom do točaja," je rekel Wednesday. 
Vstal je in se napotil proti šanku. 

"Mene ne boš vprašal, kaj pijem?" je zaklical 
Shadow. 

"Zate že vem, kaj piješ," je rekel Wednesday in 
že je stal ob šanku. V džuboksu je Patsy Cline 
znova začela prepevati Walkin' after midnight. 
Moški, ki je naročil southern comfort in kolo, je 
prisedel k Shadowu. Imel je kratko rdečkasto 
brado. Nosil je jakno iz džinsa, prekrito s svetli- 
mi našitki, pod njo pa zamazano belo majico. 
Na majici je bilo natisnjeno: 


ČE ČESA NE MOREŠ POJESTI, POPITI, 
POKADITI ALI 
POSNIFATI ... PA POJEBI! 


Nosil je kapo s ščitkom, na kateri je bilo natis- 


njeno: 


EDINA ŽENSKA, KI SEM JO LJUBIL, 
JE BILA POROČENA Z NEKOM DRUGIM ... 
MOJA MATI! 


Z umazanim palcem je odprl mehek zavojček 
lucky strikov, vzel cigareto, jo ponudil še Sha- 
dowu. Shadow je že skoraj samodejno segel po 
njej - sicer ni kadil, toda cigareto se da dobro 
zabarantati -, ko se je spomnil, da ni več v ke- 
hi. Tu si lahko cigarete kupiš, kadarkoli hočeš. 
Odkimal je. 

"Se pravi, da delaš za našega dedca?" je 
vprašal bradač. Ni bil trezen, vendar tudi pijan 
še ni bil. 

"Očitno," je rekel Shadow. 

Bradač si je prižgal cigareto. "Leprekon sem," 
je rekel. 

Shadow se ni nasmehnil. "Res?" je rekel. "Ne 
bi potem moral piti guinness?" 

"Stereotipi. Moraš se naučiti razmišljati izven 
okvirjev," je rekel bradač. "Irska je precej več 
kot samo guinness." 

"Prav nič ne zavijaš po irsko." 

"Tu sem že kurčevo predolgo." 

"Se pravi, da prvotno si iz Irske?" 

"Saj sem ti rekel. Leprekon sem. Ne prihajamo 
iz kurčeve Moskve." 

"Najbrž res ne." 

Wednesday se je vrnil k mizi, pijačo je zlahka 
nosil v šapastih dlaneh. "Southern comfort in 
kola zate, Mad Sweeney, kolega, in jack da- 
niel's zame. Tole je pa zate, Shadow." 

"Kaj je to?" 

"Pokusi." 

Pijača je bila rumeno rjave zlate barve. Shadow 
je napravil požirek, na jeziku je okušal čudno 
mešanico kislega in sladkega. Okusil je alko- 
hol in neznano mešanico okusov. Kanček ga je 
spominjala na zaporniški šnops, ki so ga v 

vrečah za smeti varili iz gnilega sadja ter kruha in slad- 
korja in vode, vendar je bil blažji, slajši, neskončno nena- 
vadnejši. 

"V redu," je rekel Shadow. "Pokusil sem. Kaj je?" 
"Medica," je rekel Wednesday. "Medeno vino. Pijača ju- 
nakov. Pijača bogov." 

Shadow je negotovo srknil še enkrat. Da, sklenil je, da se 
med čuti. To je bil le eden od okusov. "Okus ima po te- 
kočini za vlaganje," je rekel. "Sladko vino s kisom za vla- 
ganje." 

"Okus ima po scanju pijanega diabetika," je pritrdil Wed- 
nesday. "Gabi se mi." 

"Zakaj si mi jo potem prinesel?" je upravičeno vprašal 
Shadow. 

Wednesday je strmel v Shadowa s svojima raznobarvni- 
ma očesoma. Shadow je menil, da je eno od njiju stekle- 
no, vendar ni vedel natanko, katero. "Medico sem ti pri- 
nesel, ker tako velevajo šege. In zdaj potrebujeva vse 
šege, kar jih lahko dobiva. Tako bova zapečatila najino 
kupčijo." 

"Saj je sploh nisva sklenila." 

"Seveda sva jo. Ti delaš zame. Ščitiš me. Mi pomagaš. 
Prevažaš me iz kraja v kraj. Občasno raziskuješ - hodiš 
naokoli in sprašuješ v mojem imenu. Hodiš po opravkih. 
V sili, ampak samo v skrajni sili, poškoduješ tiste, ki jih 
neizogibno moraš. Če umrem, kar je skoraj povsem ne- 
verjetno, boš bdel ob mojem truplu. V zameno pa bom za- 
gotovil, da bo dostojno poskrbljeno za vse tvoje potrebe." 
"Nategnil te bo," je rekel Mad Sweeney in si mel ščetina- 
sto rdečkasto rjavo brado. "Nategun je." 

"Vraga, da sem," je rekel Wednesday. "Zato potrebujem 
nekoga, ki bo delal meni v dobro." 

Komad na džuboksu se je končal in za hip je bar utihnil, 
vsi pogovori so zamrli. 

"Nekdo mi je nekoč povedal, da se ti trenutki, ko vsi na- 
enkrat utihnejo, zgodijo samo dvajset čez uro ali dvajset 
do nje," je rekel Shadow. 

Sweeney je pokazal na uro nad šankom, vpeto v ogrom- 
ne in brezbrižne čeljusti nagačene aligatorjeve glave. Ura 
je bila dvajset čez enajst. 

"Evo," je rekel Shadow. "Naj me strela, če vem, zakaj se 
to dogaja." 

"Jaz vem, zakaj," je rekel Wednesday. 

"Boš delil še z drugimi?" 

"Mogoče ti bom nekoč res povedal, ja. Ali pa ne. Spij 
medico." 

Shadow je preostanek medice zvrnil z enim samim dol- 
gim požirkom. "Z ledom bi bila verjetno boljša," je rekel. 
"Ali pa tudi ne," je rekel Wednesday. "Ogabna je." 
"Čisto res," se je strinjal Mad Sweeney. "Oprostita mi za 
trenutek, gospoda, ampak vsak čas mi bo počil mehur. 
Scat moram." Vstal je in odšel, nemogoče visok možak. 
Shadow je ocenil, da je visok krepko več kot dva metra. 
Natakarica je s krpo obrisala mizo in odnesla prazne 
krožnike. Izpraznila je Sweeneyjev pepelnik in vprašala, 
ali bodo naročili še kaj. Wednesday ji je naročil, naj jim 
prinese enako, le da naj bo Shadowova medica tokrat z 
ledom. "Kakorkoli," je rekel Wednesday, "to potrebujem 
od tebe, če delaš zame. In ti, seveda, delaš." 

"To si želiš ti," je rekel Shadow. "Bi rad vedel, kaj si želim 
jaz?" 

"Nič drugega me ne bi bolj osrečilo." 

Natakarica je prinesla pijačo. Shadow je srknil medico z 
ledom. Led ni pomagal - edini učinek je bil, da je okrepil 
kislobo in je okus tako ostal v ustih tudi po tem, ko je 
medico že pogoltnil. Shadowu je bilo v uteho vsaj to, da 
ni imela pretirano alkoholnega okusa. Ni se bil še pripra- 
vljen napiti. Ne še. 


Neil Gaiman 
Odlomek je iz frišno prevedene knjige Ameriški bogovi 


pisatelja Neila Gaimana, ki je v prevodu Boštjana Goren- 
ca izšla pri založbi Sanje. 

znanja o zaslonih, kamerah in dizajnu združena v našem 


novem pametnem telefonu, Xperia?" Z. 

Sony Xperia Z 

Doživite mobilni 
internet LTE4G 

| anke, Žarko, Darko in Meškianggašer iz Fane, 


| sin Utuja, kvartet najpopularnejših tFidngliztov v 


gIlIkLI ji, jz stal mirno. Hjihova drza je metafizicne 
odmevaglg v brezmejnosti casain prostora. Haj se 
bodocnost celotnega multivesolja odloči ZDAJ! 


